
Prefata 


Pretutindeni domneşte indiferența. Pe nimeni nu-l intere- 
sează dacă ceza ce se predică este adevărat sau greșit. O pre- 
dică este o predică indiferent de subiect; numai că, cu cit e 
mai scurtă, cu atit e mai bună. 

Charles Haddon Spurgeon! 


Spurgeon a scris aceste cuvinte cu peste o sută de ani în urmă. Prin 
ele a descris si starea evanghelicalismului la sfîrşitul secolului 20. 

Vara trecută am stat lingă mormîntul său din Londra — o piatră 
funerară grea, pierdută în mijlocul unui cimitir strangulat între o 
stradă şi o clădire mare. Daca n-aş fi avut un ghid care să mă ducă 
acolo, nu l-aș fi găsit. Pe piatră sunt gravate numele lui Spurgeon si 
cel al soţiei lui, dar nu mai există nici o altă informaţie despre cine a 
fost el. Un vizitator obişnuit ar putea să nu dea atenţie pietrei fune- 
rare (prin jur sunt altele mult mai impresionante), sau dacă o vede, să - 
nu-şi dea seama că este locul de veci al unui om care la vremea lui a. 
fost poate mai cunoscut şi mai influent decît primul ministru al An- 
gliei. 

Pe cînd stăteam lîngă mormântul lui Spurgeon, nu puteam s să nu 
mă gîndesc ce mare nevoie are astăzi Biserica de oameni ca el. Lui 
Spurgeon nu i-a fost teamă să se ridice cu curaj de partea adevărului, 
chiar dacă lucrul acesta însemna să rămînă singur. Unica lui pasiune 
era predicarea Cuvintului lui Dumnezeu. El socotea că Biserica începe 
să suporte tot mai puţin predicarea şi că unii predicatori încearcă va- 
rianta unor mesaje scurtate. El a văzut în lucrul acesta un mare peri- 
col, și îngrijorarea l-a aruncat într-o bătălie care a dus în cele din ur- 
mă la moartea lui. A fost înmormîntat aici exact cu o sută de ani ina- 
intea vizitei mele. 

Să comparăm atitudinea lui Spurgeon faţă de predică cu opinia 
predominantă din zilele noastre! De fapt, plingerea lui Spurgeon este 
diametral opusă perspectivei exprimate într-un articol apărut în urmă 
cu cîţiva ani într-o publicaţie creștină foarte cunoscută. Un predicator 
cunoscut isi exprimă acolo aversiunea pentru predici lungi. Se apropia 
data de 1 ianuarie, asa că el s-a hotărit să procedeze mai bine în anul 
următor. „Asta înseamnă să pierzi mai puţin timp cu ascultatul unor 
predici lungi și să petreci mult mai mult timp cu pregătirea celor 
scurte“, scria el. „Am descoperit că oamenii sunt gata să ierte chiar şi 
o teologie proastă dacă serviciul religios se termină înainte de ora 12“? 

Din nefericire, aceste cuvinte exprimă exact atitudinea predomi- 
nantă aflată la baza unei mari parti din lucrarea lui Dumnezeu de as- 
tăzi. Învățătura proastă este suportată — o predică lungă cu siguranţă 
nu. Timpul potrivit pentru ,,binecuvintarea“ de la sfîrșitul serviciului 
“divin este mult mai important pentru o persoană obişnuită care merge 
la biserică decît conţinutul predicii. Mincarea de prînz duminica la 
„amiază şi hrănirea stomacurilor noastre sunt mai presus de şcoala du- i 
minicală şi hrănirea sufletelor noastre. Un serviciu divin care durează 
mult a devenit un păcat mai mare decit erezia. 

Biserica a absorbit filozofia lumească a pragmatismului, şi noi în- 
cepem să recoltăm fructele amare. 


Ce este pragmatismul? 


Pragmatismul este noţiunea care arată că însemnătatea și valoarea 
unei chestiuni sunt determinate de consecinţele ei practice. El este 
strîns înrudit cu utilitarianismul, credinţa că tot ce este de folos e si 
bun. Pentru un pragmatic şi un utilitarist este bună orice tehnică, ori- 
ce metodă, cu condiţia să aibă succesul dorit. Dacă nu funcţionează, 
trebuie că acea chestiune este greşită. 

Pragmatismul ca filozofie a fost dezvoltat şi popularizat la sfîrşitul 
secolului 19 de către filozoful William James, împreună cu alti in- 
telectuali cunoscuți precum John Dewey si George Santayana. James 
a fost cel care i-a dat noii filozofii numele şi forma. In 1907, el a 
publicat un ciclu de conferinţe intitulat Pragmatism: A New Name for 
Some Old Ways of Thinking (Pragmatism: Un nume nou pentru cîteva 

moduri vechi de gîndire), si a fixat o întreagă nouă abordare a adevă- 
rului si vieţii. 

Pragmatismul îşi are rădăcinile în darwinism și în umanismul se- 
cular. El este din fire relativist, negind că ar exista ceva absolut corect 
sau fals, bun sau rău, adevăr sau eroare. Pragmatismul descrie adevă- 
rul ca ceva care este folositor, semnificativ şi util. Nişte idei care nu 
par să funcţioneze sau să fie relevante sunt respinse ca fiind false. 

Ce este greşit la pragmatism? La urma urmei, mintea sănătoasă es- 
te înzestrată cu o portie bună de pragmatism, nu-i asa? Daca un robi- 
net de apă care picură de exemplu funcţionează din nou ireproşabil 
după înlocuirea armăturilor, este raţional să presupunem că vechile 
armături au fost problema. Dacă medicamentul pe care ţi-l prescrie‘ 
doctorul tău produce efecte secundare dăunătoare sau nu are nici un 
efect, atunci trebuie să cauţi un remediu eficient. Asemenea realități 
simple pragmatice se înţeleg în general de la sine. 

Dar cînd pragmatismul este folosit de cineva ca să-şi dea părerea în 
legătură cu binele sau răul, sau atunci cînd domină o filozofie a vie- 
tii, o teologie si o lucrare de consiliere spirituală, ajunge inevitabil în 
conflict cu Scriptura. Adevărurile spirituale şi biblice nu sunt deter- 
minate de faptul că unele „funcţionează“, iar altele nu. Noi stim din 
Scriptură, de exemplu, că Evanghelia deseori nu produce un răspuns 
pozitiv (1.Cor.1:22,23; 2:14). Pe de altă parte, minciunile și înşelăciu- 
nea satanică pot fi foarte eficace (Mt.24:23,24; 2.Cor.4:3,4). Reacţia 
majorităţii nu este o dovadă de autenticitate (cf. Mt.7:13,14), iar pros- 
peritatea nu este o măsură pentru veridicitate (cf. lov 12:6). Pragma- 
tismul ca principiu călăuzitor al lucrării de consiliere este din fire un 
„Piciu ascuns“: A-l întrebuința ca test de adevăr nu este altceva decît o 
înşelăciune satanică. C- 

Cu toate acestea, un talaz coplesitor de pragmatism înflăcărat mă- 
tură tabăra evanghelică. Metodologia tradițională — în speță predica- 
Tea — este dată la o parte sau disprețuită în favoarea unor mijloace 
mai noi, precum teatrul, dansul, divertismentele umoristice, varieta- 
tile, spectacolele de teatru în completarea serviciului religios, psiholo- 
gia populară şi alte forme de amuzament. După cit se pare, noile me- 
tode sunt mai „eficiente“ — adică, ele atrag o mulțime mai mare. Şi 
deoarece pentru mulți criteriul de bază pentru evaluarea succesului 
unei biserici a devenit numărul celor care asistă la serviciile religioase, 

lucrul care-i atrage pe cei mai multi oameni este acceptat fără o anali- 
“ză atentă ca fiind bun. Acesta este pragmatismul. 

Poate că semnele cele mai vizibile de e pragmatism se pot vedea în 
schimbările bruşte şi violente care au(revolutionattserviciul de inchi- 
nare în ultimul deceniu. Unele dintre cele mai mari şi mai influente 
biserici evanghelice se laudă acum că oferă servicii de duminică dimi- 
neata intenţionat mai vesele şi distractive decît pline de închinăciune. 

Ba mai rău, teologia a fost izgonită de metodologie pe locurile din 
spate. Un autor a scris: „Mai înainte, o declaraţie doctrinară reprezen- 
K motiv entru existența u unei denominațiunis Astăzi, metodologia: A 

"care le delimitează pe ele şi existenţa lor denominaționali® E greu de 
crezut, dar mulți cred că aceasta este © tendință pozitivă, un progres 
ma jor pentru Biserica contemporană: aa 

Unii lideri religioşi cred in mod vaait ca cele patru priorități ale Bi- 
sericii primare — învățătura apostolilor, părtăşia, fringerea pîinii şi 
rugăciunea (Fap.2:42) — sunt o ordine de zi sau un program mult prea 
monoton pentru Biserica de azi. Bisericile permit ca teatrul, muzica, 
mijloacele de recreere și divertisment, programele de întrajutorare a 
propriei comunităţi şi manifestări asemănătoare să eclipseze închina- 
rea si părtăşia tradiţională din ziua de duminică. De fapt, orice altceva 
pare să fie la modă în Biserica de azi în afară de predica biblică. Noul 
pragmatism vede predica — mai ales predica explicativă — ca ceva de- 
păşit. A expune simplu si lămurit adevărul Cuvintului lui Dumnezeu 
este privit ca ceva “inferior, ji ji gnitor şi total ineficient, Ni se spune 
acum că putem obține rezultate mai bune prin aceea că-i amuzăm 
mai întîi pe oameni, că le dăm sfaturi privind modul de a avea succes, 
precum şi consiliere psihologică, şi în felul acesta îi „curtăm“ să vină 
la noi în biserică. Odată ce se simt în largul lor, vor fi gata să pri- 
mească adevărul biblic în doze mici şi diluate. 

Pastorii sau responsabilii bisericilor îşi îndreaptă atenţia spre me- 
todele de marketing în căutarea unor noi strategii de creştere a numă- 
fului membrilor bisericilor. Multe seminarii teologice şi-au schimbat 
punctul de greutate al planului lor didactic de la Biblie şi teologie la 
procedee tehnice de consiliere şi la teoria de creştere a bisericii. Toate 
aceste tendinţe reflectă angajamentul tot mai mare al Bisericii faţă de 
pragmatism. 

Aşa cum a subliniat Martyn Lloyd-Jones: 


Toate aceste propuneri de a predica mai putin si de a face in 
schimb multe alte lucruri nu sunt deloc noi. Oamenii par să creadă 
că acestea sunt lucruri noi, si că ar fi o caracteristică a celor moderni 
de a dispretui sau subestima predica, si de a pune accentul pe aceste 
lucruri. Răspunsul simplu la aceasta sună după cum urmează: Nu 
este nimic nou în această chestiune. Forma actuală poate fi nouă, 
dar principiul cu siguranță că nu este unul nou; de fapt, el este trăsă- 
tura caracteristică specială a secolului 204 + 


Este pragmatismul cu adevărat o ameninţare serioasă? 


Sunt convins că pragmatismul reprezintă aceeași ameninţare sub- 
tilă pentru Biserica din vremea noastră ca şi modernismul cu aproape 
o sută de ani în urmă pentru părinţii nostri. Modernismul a fost o 
mişcare care a adoptat „critica mai înaltă“ (adică încercarea de a do- 
vedi că Biblia nu este Cuvîntul lui Dumnezeu) şi teologia liberală, 
prin care sunt negate toate aspectele supranaturale ale creştinismului. 
Dar modernismul nu s-a arătat la început ca un atac fatis al invatatu- 
rii ortodoxe, adică fidele Bibliei. Primii modernisti păreau preocupaţi 
în primul rînd de unitatea interdenominationala. Pentru aceasta erau 
gata să nesocotească învățătura, deoarece credeau că învăţătura era 
din fire ceva care duce la dezacord sau dezbinare, iar o Biserică TATT- 
mitata nu mai are importanță semnificativă pentru lumea din epoca 
modernă. Pentru a mări importanţa creştinismului, moderniştii au 
căutat să combine învăţăturile creștine cu cele mai noi concepţii din 
ştiinţă, filozofie şi critica literară. Modernismul a început ca o meto- 
dologie, dar a evoluat curînd într-o teologie unică. 

În opinia modernistilor, doctrina este o chestiune secundară. Ei au 
pus accentul pe fraternitate şi experienţă, şi.au neglijat sau au redus 
importanţa deosebirilor doctrinare. Doctrina — aşa credeau ei — trebu- 
ie să fie supusă schimbării şi adaptabilă — cu siguranță însă că nu es- 
te ceva pentru care se merită să lupti. În 1935, John Murray ne-a ară- 
tat cum evaluează el modernistul tipic: 


Modernistul se laudă adesea cu părerea că pe el îl preocupă viaţa, 
principiile de comportare şi transpunerea în faptă a principiilor lui 

Iesus in toate domeniile vieţii, individual, în societate, în biserică, in 
economie si in politică. Lozinca lui sună: Creştinismul este viata, nu 
învăţătură. El crede că un creștin ortodox, sau fundamentalist, cum 
îi place să spună, este interesat doar de păstrarea şi perpetuarea unor 
dogme de multă vreme depășite ale convingerii lui doctrinare, un 
interes care face din ortodoxie în ochii săi o pietrificare rece şi fără 
viata a creştinismului: 


Cînd precursorii modernismului au început să apară spre sfîrşitul 
secolului 19, puţini creştini şi-au făcut griji. Controversele cele mai 
aprinse din zilele acelea au fost relativ nişte mici atacuri împotriva 
unor bărbaţi precum Charles Spurgeon ` — barbati care incercau sa 
avertizeze Biserica referitor la aceasta amenintare. Majoritatea cresti- 
nilor — mai ales liderii — au fost complet nereceptivi la asemenea 
avertizari. La urma urmei, nu erau nişte oameni care voiau să im- 
pună din exterior nişte învățături noi asupra Bisericii, ci erau oameni 
din interiorul denominatiunilor — si încă nişte teologi. Cu siguranță 
că ei nu aveau în plan să submineze fondul teologiei ortodoxe sau să 
atace însăşi esenţa creștinismului. Divizarea si dizidenta păreau nişte 
pericole mult mai mari decît apostazia, adică părăsirea căii drepte a 
lui Dumnezeu. 

Dar indiferent de intenţiile pe cag te-au avut modernistii la înce- 
put, ideile lor au reprezentat într-adevăr o gravă ameninţare a orto- 
doxiei, aşa cum a dovedit istoria. Această mişcare a dat naştere unor 
învățături care au decimat practic toate denominatiunile principale in 
prima jumătate a secolului nostru. Nesocotind importanţa doctrinei, 
modernismul a deschis ușa liberalismului teologic, relativismului mo- 
ral şi necredintei evidente. Ma joritatea evanghelicilor de astăzi tind să 
echivaleze cuvântul „modernism“ cu o negare completă a credinţei. Se 
uită adesea că scopul primilor modernisti a fost pur si simplu acela de 
a face Biserica mai „modernă“, mai unită, mai relevantă şi mai accep- 
tabilă în ochii unei lumi moderne sceptice. 

Exact ca pragmaticii de astăzi. 

Asa ca şi Biserica în urmă cu o sută de ani, noi trăim într-o lume 
cu schimbări rapide — progrese majore în ştiinţă, tehnologie, politică 
mondială şi învăţămînt. Ca şi fraţii din acea generaţie, creştinii sunt 
deschişi astăzi pentru schimbare în Biserică, ba sunt încă şi mai dor- 

nici. Ca si ei, suntem insetati după unitate printre cei credincioși. Şi 
asemenea lor, suntem sensibili la ostilitatea lumii necredincioase. 

Din nefericire, mai există cel puţin o paralelă între Biserica de as- 
tăzi şi cea de la sfîrşitul secolului 19: mulţi creştini par complet in- 
conștienți — sau nici măcar nu vor să vadă — că Biserica este amenin- 
tata din interior de nişte pericole serioase. Dar dacă istoria Bisericii ne 
învaţă ceva, atunci este despre faptul că cele mai devastatoare atacuri 
asupra credinţei au început totdeauna ca nişte erori subtile care au ră- 
sărit din interiorul Bisericii. 

Trăind într-o epocă instabilă, Biserica nu-şi poate permite să osci- 
leze. Noi servim nişte oameni care au urgent nevoie de un răspuns, şi 
nu putem să voalăm, să slăbim sau să reducem adevărul, ori să sub- 
tiem Evanghelia. Dacă tme imprietenim cu lumea, ne facem duşmani 
cu Dumnezeu. Dacă urmăm sfaturile lumești, înăbuşim puterea Spi- 
"ritului Sfînt. ` 

Aceste adevăruri sunt repetate în Scriptură: „Nu ştiţi că prietenia 
cu lumea este ostilitate fata de Dumnezeu? De aceea, cine dorește sa 
fie prieten cu lumea se face pe sine duşman al lui Dumnezeu“ (lac. 
4:4). „Nu iubiţi lumea, nici lucrurile din lume. Dacă iubeşte cineva 
lumea, iubirea Tatălui nu este in El“ (1.10.2:15). 

„Regele nu este salvat de o armată puternică; un războinic nu este 
scăpat de o tărie mare. Un cal este o speranţă falsă pentru victorie, 
nici nu scapă pe cineva prin marea lui tărie“ (Ps.33:16,17). „Vai de cei 
care coboară în Egipt după ajutor, care se bizuie pe cai şi care se în- 
cred în carele de luptă pentru că sunt multe, si în călăreţi pentru că 
sunt foarte puternici, dar nu privesc la Cel Sfînt al lui Israel, nu caută 
pe Domnul!“ (Is.31:1) 

„„Nu prin tărie, nici prin putere, ci prin Spiritul Meu‘, zice Dom- 
nul ostirilor“ (Zah.4:6). 

Prin ce a fost de fapt Israel o lumină a lumii ([s.42:6; 49:6)? Prin 
aceea că era diferit. Lor le era categoric interzis să imite obiceiurile 
pagine referitoare la îmbrăcăminte, încrucișare prin căsătorii, min- 
care, religie şi alte aspecte ale culturii. Dumnezeu le-a spus: „Să nu fa- 
ceti ceea ce se face în tara Egiptului unde ati ati locuit, nici sa nu faceti 
ceea ce se face in tara Canaanului unde vă aduc“ (Lev. 18:3). Si așa 
cum a arătat Mart loyd-Jones: «Domnul nostru i-a atras pe păcă- 
toşi pentru că era(altfel.jEi s-au simţit atrași de El pentru că au văzut 

că era ceva(deosebit cu El... ` Si lumea aşteaptă totdeauna ca noi să fim 
altfel `La urma urmei, părerea că putem să-i atragem pe oameni la 
credinţa creştină arătîndu-le că suntem remarcabil de asemănători cu 
ei este o concluzie falsă atît din punct de vedere teologic, cit si din 
punct de vedere psihologic“ 


Mai este spiritul lumesc păcat? 


Spiritul lumesc este o noţiune rareori menţionată azi, şi cu atît mai 
puţin identificată drept ceea ce este în realitate. Această noţiune în- 
cepe să sune a ceva învechit. Spiritul lumesc este păcatul de a permite 
dorințelor, nazuintelor sau comportării noastre să fie modelate după 
valorile pământeşti. „Tot ceea ce este în lume, pofta cărnii, pofta ochi- 
lor şi mindria lăudăroasă a vieţii, nu este de la Tatăl, ci este din lume. 
Şi lumea trece, şi la fel si poftele ei; dar cine face voia lui Dumnezeu 
rămîne pentru totdeauna“ (1.10.2:16,17). 

Cu toate acestea, astăzi suntem martorii unui spectacol incredibil 
al unor programe bisericești menite expres să satisfacă poftele car- 
nale, apetitul simţurilor şi mândria omenească — „pofta cărnii, pofta 
ochilor si mindria lăudăroasă a vieții“. Pentru a dobindi acest farmec 
lumesc, activităţile religioase sunt adesea mai mult decît uşuratice. De 
mai multi ani, un coleg de-al meu colectioneaza într-un fel de „dosar 
cu grozăvii“ tăieturi din ziare care relatează despre inovaţii folosite în 
biserici în scopul de a nu lăsa ca serviciile religioase să devină mono- 
tone. În ultimii cinci ani, unele dintre cele mai mari biserici evanghe- ` 
lice din America au folosit trucuri lumeşti, precum comedii ieftine 
sau bufonerii, spectacole de estradă, lupte pe ring $i chiar simulacru 
de „striptease“, pentru a da o savoare picantă întrunirilor de dumini- 
că. Nici o absurditate, se pare, nu este prea revoltătoare şi prea scan- 
daloasă pentru a fi adusă în sanctuar. Spectacolul de varietăţi devine 
repede si durabil liturghia Bisericii pragmatice, 

În plus, mulţi din Biserică cred că acesta este singurul mod în care 
vom putea vreodată să avem o înrîurire asupra lumii. Dacă masele de 
oameni care nu aparţin unei biserici nu doresc o predică creştină, 
atunci trebuie să le dăm ceea ce doresc. Sute de biserici au urmat în- 
tocmai această teorie, de fapt observindu-i pe necredinciosi ca să afle 
de la ei ce anume i-ar îndemna să ia parte la serviciile religioase. 

Astfel, pe neobservate, scopul de baza al Bisericii s-a schimbat: in 
locul unei vieţi transformate se află in punctul central participarea la 
serviciul religios și acceptabilitatea din partea lumii. Predicarea Cuvin- 
tului si privirea drept în faţă a păcatului sunt văzute ca nişte metode 
depăşite şi ineficiente de cîştigare a lumii. La urma urmei, aceste lu- 
cruri îi alungă de fapt pe cei mai mulţi oameni. De ce să nu-i atragem 
pe oameni oferindu-le ceea ce doresc, creînd o atmosferă plăcută, şi 
oferind acea hrană spirituală spre care tinde dorinţa lor cea mai puter- 
nică? Dacă vrem să-L accepte pe Domnul lesus*, de ce să nu-L facem 
mai atrăgător, iar mesajul Său mai puţin respingător şi neplăcut? 

Acest fel de gîndire denaturează misiunea Bisericii. „Marea însăr- 
cinare“ nu este un bilci. Evanghelizarea nu cere nişte comercianţi, ci 
nişte profeti. Este Cuvîntul lui Dumnezeu, nu o momeală paminteas- 
că, cel care sădeşte saminta pentru naşterea din nou (1. Pt.1:23),_ Nu 
cîştigăm altceva decît dezaprobarea lui Dumnezeu dacă încercăm sa_ 
îndepărtăm scandalul sau ofensa provocată de cruce (cf. Gal.5:11). 


Este greşită orice inovaţie? 


Vă rog să nu-mi intelegeti greşit modul de abordare a acestei ches- 
tiuni. Nu mă opun noului în sine. Îmi dau seama că stilurile de închi- 
nare sunt într-o continuă schimbare. De asemenea, înţeleg că dacă un 
puritan tipic din secolul 17 ar lua parte la un serviciu religios în biseri- 
ca Grace Community Church (unde sunt pastor), ar putea fi şocat de 
muzica noastră, poate necajit să-i vadă pe bărbaţi şi femei aşezaţi îm- 
preună şi probabil foarte supărat că folosim o instalaţie de megafon. 

„Spurgeon însuşi nu ne-ar aprecia orga. Dar nu sunt în favoarea unei 
Biserici stagnante, adormite. De asemenea, nu mă simt obligat faţă de 
vreun anumit stil muzical ori liturgic. Despre aceste lucruri Scriptura 


* Numele Fiului lui Dumnezeu în limba ebraică este Jeṣua (adică Domnul — Iahve, Iehova — este 
salvare), prescurtarea lui Jehoșua. Transcris în greacă, rezultă Jesous (greaca nu are litera „ş“, iar 
diftongul ou se pronunță „u“. Majoritatea numelor de persoane masculine se termină în „s“). 
Deoarece în greaca modernă „e“-ul deschis (eta) s-a transformat în „i“, creştinii ortodocși orientali 
au preluat acest mod de citire al literei eta, şi s-a ajuns la lisus, dar în felul acesta se încalcă atit 
modul de pronunțare al literei eta în greaca de pe vremea Noului Testament, cît şi pronunția 
ebraică, Numele lui Dumnezeu „le(h)“ devenind, anormal, „li(h)“. Nici forma hibridă „Isus“ nu 
este corectă (aleasă probabil ca să nu fie doi de „i“ unul lingă altul). Ca urmare, este corect să 
scriem şi să citim „lesus“ — n. tr. 

nici măcar nu vorbeşte. În plus, nu cred că preferinţele mele persona- 
le în asemenea chestiuni sunt neapărat superioare gusturilor altora. 
Nu ţin să inventez niște reguli arbitrare care să determine ceea ce este 
acceptabil sau nu în serviciile religioase. A face lucrul acesta ar însem- 
na legalismul cel mai pur. . 

Plingerea mea se îndreaptă contra unei filozofii care fl degradează 
pe Dumnezeu și Cuvintul Său la un rol subordonat în Biserică. Eu 
cred că este nebiblic să aşezi distracţia mai presus de predicarea bibli- 
că şi de închinare în serviciul religios. Şi stau în opoziţie cu cei care 
cred că metodele comerciale pot să-i aducă mai eficient pe oameni în 
Regatal (Împărăţia) cerurilor dec decît un Dumnezeu suveran. Această 
filozofie a deschis uşa spiritului lumesc în Biserică. 

„Nu mi-e ruşine de Evanghelie“, a scris apostolul Paul* (Rom: 
16). Din nefericire, ruşinea pentru Evanghelie este tot mai mult ade- 
__vărata caracteristică a cîtorva dintre cele mai cunoscute și mai influ- 
“ente biserici din epoca noastră. 

“Recunosc paralele izbitoare între ceea ce se întîmplă în Biserica de 
astăzi şi ceea ce s-a întîmplat cu o sută de ani în urmă. Cu cit citesc 
mai mult despre vremea aceea, cu atît mă întăresc în convingerea că 
vedem istoria repetîndu-se. Pe parcursul acestei cărți, voi scoate în re- 
lief trăsături ale evanghelicalismului de la sfîrşitul secolului 19 care ` 
corespund împrejurărilor de astăzi. Îmi voi îndrepta în mod special 
atenţia asupra unui episod din viata lui Spurgeon care a ajuns să fie 
cunoscut drept „controversa decăderii“ (în engleză Down-Grade, 
pronunţat „daun-greid“ — n. tr.). Pentru aceasta voi cita frecvent din 
scrierile lui Spurgeon în legătură cu această chestiune. 

Am cel putin două lucruri în comun cu Charles Spurgeon: Amin- 
doi ne-am născut în 19 iunie şi, ca și mine, el a fost aproape toată via- 
ta pastorul unei singure biserici. Cu cît citesc mai mult din scrierile 
lui, cu atît simt un spirit înrudit cu al lui. l 

Cu toate acestea, nu mă văd deloc un al doilea Spurgeon. Fără în- 
doială că n-a existat nici un predicator în istoria limbii engleze care 
să-l depăşească pe Spurgeon în privința usurintei lui de vorbire şi a 
capacității de a transmite autoritatea mesajului divin, a pasiunii lui 
pentru adevăr, a modului in care a îmbinat predicile sale captivante 


* Numele latinesc al celui numit altădată Saul (evr. Şaul) este Paulus (= mic), deci, prescurtat, 
Paul — n. tr. 

cu o deosebită cunoaştere a teologiei. El a fost de asemenea un om al 
Bisericii prin excelenţă, un lider înnăscut. Păstorind în vremuri tul- 
buri, Spurgeon umplea de cîteva ori pe săptămînă sala de 5.500 de lo- 
curi. Ataşamentul bisericii sale fata de el a rămas neştirbit pînă la 
moartea lui. Eu stau la picioarele lui, nu alături de el. 

Cu siguranţă, nu doresc să trec sub tăcere cit de impetuos si de 
furtunos a putut să devină Spurgeon tocmai în „controversa decă- 
derii“. Spurgeon însuşi a socotit conflictul responsabil de moartea sa. 
Plecînd pe Riviera franceză ca să se refacă, el a zis prietenilor săi: 
„Conflictul mă distruge“ După trei luni a venit din Franța vestea 
morţii lui Spurgeon. Ef nu căutase conflictul. Dar refuzind să facă 
compromisuri în ceea ce socotea că sunt nişte convingeri biblice, n-a 
putut evita controversa care a urmat. 

Sincer să fiu, controversa îmi este neplăcută. Cei care mă cunosc 
personal vor spune că nu-mi place nici un fel de dispută. Cu toate 
acestea, simt un foc în oase care mă constringe să vorbesc pe sleau în 
privința convingerilor mele biblice. Nu pot să tac atunci cînd este în 
joc atit de mult. 

În acest spirit mi-am scris cartea. Sper că nimeni n-o va înţelege ca 
un atac la o persoană sau la o lucrare anume. Ea nu este aşa ceva. Este 
o chemare adresată întregii Biserici în privinţa unor chestiuni de prin-_ 
cipiu, nu a unor persoane. Şi deşi mă aştept ca multe lucruri pe care le 
voi spune să scandalizeze pe unii, am încercat să scriu în aşa fel, încît 
să nu rănesc pe nimeni. 

Adesea există chestiuni cu privire la care multi oameni au convin- 
geri ferme. Cînd se discută o asemenea chestiune — mai ales cînd sunt 
afirmate pe fata opinii contrare —, oamenii se supără uneori. Eu nu 
scriu din supărare, şi aş dori ca cititorii să primească ceea ce scriu cu 
spiritul cu care am Seris. 

Rugăciunea r mea este ca această carte să provoace gindirea cititoru- 
lui într-un mod care să-l facă să cerceteze Scriptura „ca să vadă dacă 
aceste lucruri sunt aşa“ (cf. Fap.17:11). Şi mă rog ca Domnul sa-Si sca- 
pe Biserica din acelaşi fel de alunecare în jos spre un spirit lumesc şi 
necredinta care a distrus Biserica şi i-a frint sau epuizat vitalitatea spi- 
rituală exact cu o sută de ani în urmă. 

Oare Il iubeşte pe Domnul său un asemenea om care poate 
să vadă liniştit că lesus poartă o coroană de spini, în timp ce 
el doreşte cu ardoare o cunună de lauri? Oare lesus să Se suie 
pe tronul Său venind de pe cruce, în timp ce noi aşteptăm să 
fim duşi într-acolo pe umerii unor mulțimi care aplaudă? Să 
nu-ți imaginezi o asemenea nebunie! Calculează prețul, si da- 
că nu doreşti să porți crucea lui Cristos, intoarce-te la ferma 
si la comerțul tău și scoate maximum din aceasta; numai la- 
să-mă să-ţi soptesc la ureche: „Ce-i va folosi unui om să ciș- 
tige toată lumea, dacă- și pierde sufletul?“ 


Charles Haddon Spurgeon' 


Dacă esti familiarizat cu viata lui Charles Haddon Spurgeon, ai au- 
zit probabil de „Down-Grade Controversy“*. Spurgeon şi-a petrecut 
ultimii patru ani de viata în luptă împotriva tendinţelor modernismu- 
lui timpuriu, pe care l-a văzut pe drept o ameninţare la adresa cresti- 
nismului biblic. 

Numele cu care a intrat în istorie această controversă vine de la ti- 
tlul unei serii de articole pe care le-a publicat Spurgeon în revista sa 
lunară The Sword and the Trowel (Spada şi mistria) (În Anexă se află 
o trecere in revistă a articolelor referitoare la „Down-Grade“ şi o ex- 
punere mai amănunţită a controversei care a rezultat de aici). Spur- 


v ee 


geon a dorit să-şi avertizeze turma de pericolele indepa 0- 
zitiile istorice ale creştinismului biblic. Spurgeon a sugerat că că adevă- 


iul biblic seamănă cu o culme a unui versant montan abrupt şi alune- 
cos. Un pas greşit, şi te afli deja în dece Sa de edi obor la 
ó stare inferioară. Odată ce o biserică sau un individ ajunge în declin, 
spunea Spurgeon, prăbuşirea capătă avint. Restabilirea este rară și 


survine numai atunci cînd creştinii ajung pe „creastă“ prin trezirea 
spirituală. 


* Controversa decăderii sau declinului. Cuvîntul „grade“ înseamnă pantă, povîrniş, iar „down“ 
în jos, deci „alunecare pe pantă/povirniş în jos“ — n. tr. 

În controversa care s-a produs de aici, „Spurgeon şi-a dat demisia 
din Uniunea Baptistă, Mai tirziu a fost criticăt, oficial de către Uniune. 
În cîţiva ani, Uniunea a căzut iremediabil pradă noii teologii, iar 
Spurgeon 4 murit. În 1900, soţia lui Spurgeon, Susannah, a scris: 


Cît privește Uniunea Baptistă, mărturia şi retragerea domnului 
Spurgeon n-au realizat mare lucru... Dar, în alte privinţe, am dovezi 
din belșug că protestul n-a fost în zadar. Mulţi, care ajunseseră deja 
departe pe „Down-Grade“, au fost opriţi din căderea lor periculoasă 
şi, prin gratia lui Dumnezeu, au fost aduşi din nou la „creastă“; alţii, 
care alunecau în jos fără să-şi dea seama, au fost făcuţi să stea ne- 
clintiti pe Stîncă. Cel putin pentru o vreme, în toate bisericile s-au 
predicat învăţăturile evanghelice cu asemenea claritate şi putere, 
cum nu mai fusese cazul de multă vreme? 


Ea credea că Domnul va arăta limpede în final cîtă dreptate avu- 
sese soțul ei în „protestul lui împotriva învățăturii false şi a spiritului 
lumesc“: 

Pînă şi astăzi, istoricii dezbat chestiunea dacă Spurgeon a avut sau 
nu dreptate să se retragă din Uniune. Mulţi cred că el ar fi trebuit să 
rămînă si să se lupte pentru a o păstra ortodoxă, adică fidelă invata- 
turilor Bibliei. El a avut in vedere acea opţiune, dar a ajuns la conclu- 
zia că ar fi fost zadarnic. Sunt înclinat să cred că Spurgeon avea drep- 
tate să se retragă. Dar fie că suntem de acord cu modul în care a pro- 
cedat el, fie că nu, trebuie să recunoaştem că istoria a confi irmat aver- 
tizările lui Spurgeon privind decăderea. | În prima parte a secolului 20, 
răspîndirea „învățăturii false şi a spiritului lumesc“ — liberalismul te- 
ologic şi modernismul — a făcut ravagii în creştinismul denomina- 
tional din toată lumea. Majoritatea denominatiunilor principale au 
fost în mare măsură, dacă nu complet deformate de aceste influenţe. 
Rezultatul în patria lui Spurgeon a fost deosebit de devastator. La o 
sută de ani după ce Spurgeon a sunat alarma, cea mai mare parte a in~ 
vatamintului teologic din Anglia este dominatde liberalism. Numă- 
rul celor care iau parte la serviciile religioase este doar o fracțiune din 
ceea ce a fost odinioară. Evanghelicii sunt o minoritate neînsemnată, 
predicarea biblică adevărată a devenit o raritate chiar şi în nişte a- 
şa-zise biserici fidele Bibliei, iar mişcarea evanghelică este predispusă 


20 Cînd sarea isi pierde gustul 


în mod periculos oricărei ciudatenii sau fantezii teologice importate 
din America. Pe scurt, evanghelicalismul din Anglia nu şi-a revenit ni- 
ciodată din atacul modernist/liberal care a început cu un secol în ur- 
mă. Sip: 

După o sută de ani, vedem istoria repetindu-se. Biserica evanghe- 
lică a devenit lumească — si nu numai lumească, ci in mod voit aga.’ 
Vinturile compromisului doctrinar incep sa sufle. 

„Învățătura falsă si spiritul lumesc“ — aceleaşi două influențe pe 
care le-a atacat Spurgeon — merg totdeauna mînă în mînă, avind în 
fata spiritul lumesc. Creştinji de astăzi au tendinţa să uite că moder- 
nismul n-a avut la început nişte cauze teologice, ci metodologice. Mo- 
dernistii timpurii nu încercau să atace sau să lezeze miezul credinței 
biblice; ei încercau pur şi simplu să facă creştinismul mai acceptabil 
în faţa unei lumi insensibile și nepăsătoare. 

Acelaşi spirit este larg răspîndit astăzi în Biserică. Sunt convins că 
cei mai mulţi dintre cei care s-au ataşat acestui spirit nu subminează 
intenţionat creştinismul biblic. Cu toate acestea, ei au introdus în Bi- 
serică o filozofie a pragmatismului şi un spirit lumesc care, dacă ră- 
mine neverificat, va produce în cele din urmă aceleaşi roade amare ca 
şi modernismul cu o sută de ani înainte. 


Lucrare care se orientează după principiile pietii? 


Noua filozofie sună în rezumat: Biserica este în competiţie cu lu- 
mea. lar lumea este foarte bună atunci cînd e vorba să atragă atenţia 
şi simpatia oamenilor. Biserica, pe de altă parte, tinde să-şi „vîndă“ 
foarte prost produsele. Vestirea Evangheliei ar trebui de aceea să fie 
văzută ca o provocare a ,,pietii de desfacere“, iar Biserica ar trebui să 
îşi comercializeze Evanghelia în felul în care toate societăţile comer- 
ciale își vind produsele. Lucrul acesta cere efectuarea unor schimbări 
fundamentale. Scopul în orice economie de piaţă e „să mulţumească 
atît producătorul, cit şi consumatorul“, astfel că trebuie aruncat peste 
bord tot ceea ce nu-l satisface pe „consumator“. Predicarea — mai ales 
predicarea despre păcat, dreptate și judecată — e prea directă pentru a 
da naştere multumirii. Biserica trebuie să înveţe să formuleze adeva- 
rul în moduri care să facă plăcere şi să aibă efect distractiv, amuzant. 

Un autor de best-sellere a scris: „Eu cred că dezvoltarea unor me- 

tode de marketing este tocmai ceea ce are nevoie Biserica să facă daca 
vrea să îmbunătăţească sănătatea spirituală a acestei naţiuni [ameri- 
cane] pentru restul secolului 20“: El adaugă: „După o examinare aten- 
tă a multor date comparative şi a activităţilor bisericilor americane, 
am ajuns la concluzia că problema principală de care suferă Biserica 
de azi este nereusita ei de a adopta nişte metode de marketing, şi a- 
ceasta într-o lume care este dominată complet de economia de piaţă“ s 

Toate acestea pot să sune foarte modern si foarte convingător — 
dar nu este ceva biblic. În plus, au dat Bisericii un brînci puternic spre 
povirnişul aluneros. Principiile economiei de piață devin arbitrul ade- 
vărului. Elementele mesajului biblic care nu se Încadrează în acest 
plan de reclamă sunt pur si simplu omise. Bunul simț sau in telepciu- 
nea de a folosi metode de marketing cere ca scandalul sau ofensă 
provocată de cruce să Tie minimalizată sau bagatelizată. Spiritul de 
afaceri cere să fie evitate subiecte precum minia divină. Poti avea cli- 
enti mulțumiți doar atunci cînd standardul dreptăţii nu este prea î- 
nalt. Ca urmare, prin această filozofie care pune astăzi în mişcare ati- 
tea lucrări se seamănă semințele unei Evanghelii diluate. 

Şi, nu încape nici o îndoială, noua filozofie denaturează cu adevă- 
rat mesajul pe care Biserica îl transmite lumii, deşi multi care emit 
aceste idei cred despre ei înșiși că sunt loiali doctrinei biblice. 

Creştinismul e iarăşi în declin, a ajuns din nou pe „down-grade“. 


Înapoi la o filozofie biblică a lucrării 


Cum se compară lucrarea din Biserică dictată de piaţă cu modelul 
biblic? Cum i-ar fi mers lui Timotei sub conducerea lui Paul dacă ar 
fi urmat sfaturile specialiștilor în probleme de marketing din seco- 
lul 20? 

În cele două scrisori din Noul Testament adresate de Paul lui Ti- 
motei avem un răspuns amănunțit la aceste întrebări. Paul îl instruise 
personal pe tînărul pastor, dar Timotei a întîmpinat mari dificultăţi 
cînd i s-a încredințat sarcina de a scoate din păcat şi erezie biserica din 
Efes. El avea de luptat cu teama şi cu slăbiciunea omenească. Era în 
mod vădit ispitit să-şi îndulcească predicarea în fata persecuției ame- 
nintatoare. Uneori pare să se fi rusinat de Evanghelie. Paul a trebuit 
să-i reamintească să stea ferm cu curaj pentru credinţă, chiar dacă lu- 

crul acesta însemna suferință: „Nu te ruşina de mărturia adusă Dom- 
nului nostru, sau de mine, detinutul Său, ci ia parte cu mine la sufe- 
rinta pentru Evanghelie“ (2.Tim.1:8). Cele două epistole bogate în 
conţinut pe care le-a adresat Paul lui Timotei scot în evidenţă o filo- 
zofie a lucrării în Biserică care reprezintă o provocare a înțelepciunii 
predominante azi. 

Paul l-a instruit pe Timotei că trebuie: 

— să-i corecteze pe cei care veneau cu învățături false şi să-i cheme 
la o inimă curată, la o conștiință bună şi la o credinţă sinceră 
(1.Tim.1:3-5). 

— să lupte pentru adevărul divin si pentru planurile lui Dumnezeu, 
păstrîndu-şi credinţa şi o conştiinţă curată (1:18-19). 

— să se roage pentru cei pierduţi şi să-i îndrume pe membrii biseri- 
cii să facă acelaşi lucru (2:1-8). 

— să cheme femeile din biserică să-şi împlinească rolul de supunere 
dat de Dumnezeu şi să crească copii pioşi, care să fie un exemplu 
de credinţă, de iubire şi de sfinţenie cu stapinire de sine (2:9-15). 

— să aleagă cu grijă lideri spirituali pentru biserică pe baza darurilor 
spirituale, a asemănării cu Dumnezeu şi a virtuţii (3:1-13). 

— să recunoască sursa învățăturii greşite şi pe cei care o raspindesc, 
şi să arate aceste lucruri restului bisericii (4:1-6). 

— să se hrănească neîncetat cu cuvintele Scripturii si cu învățătura ei 
sănătoasă, evitînd orice mituri sau legende și învățături false (4:6). 

— să se autodisciplineze în scopul unei preocupări tot mai mari cu 
lucrurile lui Dumnezeu (4:7-11). 

— să poruncească cu îndrăzneală și să înveţe adevărul Cuvintului lui 
Dumnezeu (4:12). i 

— să fie un model de virtute spirituală pe care îl pot toţi urma (4:12). 

— să citească, să explice și să aplice public Scriptura, făcînd acestea 
în mod perseverent (4:13,14). 

— să progreseze spre asemănarea cu Cristos in viata lui persona- 
18 (4:15,16). 

— sa fie milos si blind atunci cind se confrunta cu pacatul mem- 
brilor bisericii lui (5:1-2). 

— să dea o atenţie specială si ajutor celor care sunt văduve (5:3-16). 

— să onoreze nişte lideri fideli ai bisericii care lucrează din greu 
(5:17-21). 

— să aleagă cu mare grijă nişte lideri ai bisericii, fiind atent ca să fie 
atît maturi, cît şi încercaţi (5:22). 

— să aibă grijă de starea sănătăţii lui fizice, astfel ca să aibă forţa ne- 
cesară pentru a servi (5:23). 

— să înveţe și să predice principiile adevăratei pietati sau evlavii, aju- 
tindu-i pe membrii bisericii lui să discearnă între adevărata pietate 
şi ipocrizie (5:24-6:6). 

— să fugă de iubirea de bani (6:7-11). 

— să urmărească dreptatea, pietatea, credinţa, iubirea, perseverenta şi 
blindetea (6:11). 

~ să lupte pentru credinţă împotriva tuturor dușmanilor si tuturor 
atacurilor (6:12). 

~ să împlinească toate poruncile Domnului (6:13-16). 

— să-i înveţe pe cei bogaţi să facă bine, să fie bogaţi în fapte bune si 
să fie darnici (6:17-19). 

— să păzească Cuvîntul lui Dumnezeu ca o moștenire si o comoară 

_ sfinta (6:20,21). 

In cea de a doua epistolă, Paul i-a reamintit lui Timotei: 

— să tina proaspăt şi folositor darul lui Dumnezeu din el (2.Tim.1:6). 

— să nu fie timid, ci plin de putere (1:7). = 

— să nu-i fie ruşine de Cristos sau de cineva care I] serveşte pe Cris- 
tos (1:8-11). 

— să ţină cu tărie la adevăr şi să-l păzească (1:12-14). 

— să fie puternic în caracter (2:1). 

~ să fie un învăţător al adevărului apostolic, astfel ca să poată da 
naștere unor oameni fideli (2:2). 

— să sufere dificultăţi şi suferinţă de bunăvoie, in timp ce face maxi- 
mum de efort pentru Cristos (2:3-7). 

— să-şi ţină permanent ochii atintiti asupra lui Cristos (2:8-13). 

— să conducă cu autoritate (2:14). 

— să explice si să aplice cu exactitate Scriptura (2:15). 

— să evite conversațiile nefolositoare care duc numai la neascultarea 
de Dumnezeu (2:16). 

— să fie o unealtă de onoare, despărțită de păcat şi folositoare pentru 
Domnul (2:20,21). 

— să fugă de poftele tinereţii şi să urmărească dreptatea, credinţa si 
iubirea (2:22). 

— să refuze să se lase atras în dispute filozofice şi teologice (2:23). 

— să nu se certe, ci să fie amabil, capabil să dea învăţătură, blind și 
răbdător chiar si atunci cînd i se face o nedreptate (2:24-26). 

— să facă fata unor vremuri rele cu o cunoaştere profundă a Cuvin- 
tului lui Dumnezeu (3:1-15). 

— să înțeleagă că Scriptura este baza şi conținutul oricărei lucrări le- 
gitime (3:16,17). 

— să predice Cuvintul — în ocazii potrivite şi nepotrivite —, mus- 
trînd, pedepsind și indemnind cu mare răbdare şi exactitate a inva- 
taturii (4:1-2). 

— să fie cumpatat în toate lucrurile (4:5). 

— să îndure privatiunile (4:5). 

— să facă lucrarea unui evanghelist (4:5). 


Nimic din această listă nu indică o filozofie orientată după econo- 
mia de piaţă. De fapt, cele mai multe din aceste porunci sunt imposi- 
bil de armonizat cu teoriile atît de răspîndite astăzi. Pentru ca să le 
rezumăm pe toate în cinci categorii, Paul îi poruncea lui Timotei: 1) 
să fie fidel în predicarea adevărului biblic; 2) să fie îndrăzneţ în ex- 
punerea şi combaterea ereziei; 3) să fie un exemplu de pietate pentru 
turmă; 4) să fie harnic şi să-şi dea osteneală în lucrare; 5) să fie gata 
să sufere privatiuni şi persecuție în serviciul lui pentru Domnul. 

Desigur, semnificația practică a acestor lucruri nu se adresează nu- 
mai acelora care sunt pastori. Fiecare creştin este chemat la o viaţă de 
lucrare şi la imitarea exemplului pastorilor (1.Tim.4:1). Ca urmare, ín- 
structiunile lui Paul date lui Timotei contin principii care se aplică 
fiecărui credincios și fiecărei lucrări. Cînd Biserica este în decădere, 
lucrul acesta înseamnă că mulţi indivizi sunt duşi de curentul declinu- 
lui spiritual. „Învățătura falsă şi spiritul lumesc“ din Biserică infectea- 
ză fiecare parte a Corpului. Instrucţiunile lui Paul date lui Timotei nu 
sunt deloc destinate numai „elitei“ liderilor creştini sau „profesioniş- 
tilor“. Aceasta înseamnă că filozofia lucrării — si chestiunile pe care 
le discutăm în această carte — ar trebui să fie preocuparea fiecărui 
creştin; aceste probleme nu sunt în nici un caz un domeniu exclusiv al 
clerului profesionist. 

Recent, am petrecut câtva timp citind vreo duzină din ultimele 
cărţi apărute avînd ca subiect lucrarea și creşterea Bisericii. Majori- 

tatea acestor cărţi aveau secţiuni lungi destinate definirii unei filo- 
zofii a lucrării. Nici una dintre ele nu se referea la instrucţiunile deta- 
liate pe care Paul le-a dat cu atita grijă lui Timotei. De fapt, nici una 
dintre ele nu preluase nici măcar un singur element al filozofiei lor de 
lucrare din epistolele pastorale ale Noului Testament! Majoritatea 
şi-au preluat principiile din viața modernă de afaceri, din tehnicile de 
marketing, din teoria management-ului, din psihologie şi alte surse si- 
milare. Unele au încercat să-și ilustreze principiile folosind anecdote 
biblice. Dar nici una dintre ele nu şi-a preluat filozofia din Scriptură 
— desi o mare parte din Noul Testament a fost anume scris ca să dea 
învățătură bisericilor $i pastorilor în aceste chestiuni! 


Lucrarea în epoca urechilor gidilite 


Din nefericire, filozofia lucrării din biserică orientată după prin- 
cipiile pietii recurge la cea mai periculoasă stare de spirit din epoca 
noastră. Ea satisface nişte oameni a căror primă dragoste este pentru 
ei înșişi şi cărora nu le pasă de Dumnezeu — respectiv să aibă ceea ce 
oferă Dumnezeu fără să renunţe la stilul lor egoist de viata. Promite 
unor asemenea oameni o religie care să le permită să trăiască confor- 
tabil în materialismul şi iubirea lor de sine, și ei vin grămadă. 

Paul a prevăzut un asemenea timp. Spre sfîrşitul celei de a doua sa 
epistole către Timotei, după ce a subliniat principiile pe care le-am în- 
şirat mai sus, Paul și-a sintetizat sfaturile către Timotei în acest verset 
binecunoscut: „Predică Cuvîntul; fii gata în ocazii potrivite si nepotri- 
vite; ceartă, mustră, îndeamnă, cu o mare răbdare şi învăţătură“ 
(2.Tim.4:2). Apoi apostolul a adăugat această avertizare profetică: 
„Căci va veni timpul cînd nu vor suporta învățătura sănătoasă; ci do- 
rind să-şi aibă urechile gidilite, îşi vor îngrămădi pentru ei înşişi in- 
vatatori după dorinţele lor; si isi vor întoarce urechile de la adevăr, şi 
se vor îndrepta spre mituri“ (4:3-4). 

Este limpede, în filozofia lui Paul despre lucrarea în Biserică nu 
era loc pentru teoria dă-oamenilor-ceea-ce-doresc care este atît de larg 
răspîndită astăzi. El nu l-a îndemnat pe Timotei să facă un sondaj de 
opinie ca să afle ceea ce doreau oamenii lui. El nu i-a sugerat să stu- 
dieze datele demografice sau să facă cercetări asupra „nevoilor mo- 
mentane“ ale oamenilor. El i-a poruncit să predice Cuvîntul — cu fi- 

delitate, sistematic, mustrător, răbdător — şi să-l lase pe acesta să se 
opună frontal spiritului epocii. 


Cum definim succesul? 


Să observăm că Paul nu i-a spus lui Timotei nimic despre felul 
cum ar putea oamenii să reacționeze. El nu l-a învăţat pe Timotei des- 
pre mărimea bisericii, despre citi bani trebuie să adune, sau despre cit 
de influentă trebuie să fie ea. De asemenea, el nu i-a spus lui Timotei 
să conteze pe faptul că lumea îl va onora, îl va recunoaște, sau îl va 
accepta cel putin. De fapt, Paul n-a spus absolut nimic despre succesul 
exterior. Paul a pus accentul pe angajament si devotament, nu pe suc- 
ces. 

Filozofia contemporană referitoare la lucrarea din biserică este în- 
nebunită după standardele lumești ale succesului. Bisericile cel mai 
adesea lăudate ca fiind „de succes“ sunt megabisericile uriaşe şi bo- 
gate cu bugete de multe milioane de dolari, arene sportive, terenuri de. 
handbal, grădiniţe, etc. Dar nici măcar una la mie nu intră în această 
categorie. Aceasta înseamnă ori că majoritatea bisericilor au eşuat jal- 
nic, ori că rigla de măsurat a succesului nu are nimic de a face cu 
prosperitatea materială. 

Răspunsul este evident pentru oricine cunoaște Scriptura. Criteriile 
exterioare precum bogăţia, mulțimile mari sau aprecierea favorabilă 
n-au fost niciodată măsura biblică de succes în lucrare. Fidelitatea, 
preocuparea cu lucrurile lui Dumnezeu şi angajamentul spiritual sunt 
virtuţi pe care le pretuieste Dumnezeu — şi asemenea calităţi ar trebui 
să fie cărămizile oricărei filozofii a lucrării dintr-o biserică. Lucrul 
acesta este adevărat atît cu privire la bisericile mici, cit si cu privire la 
cele mari. Mărimea nu înseamnă binecuvintarea lui Dumnezeu. lar 
popularitatea nu este un barometru al succesului. De fapt, ea poate fi 
motiv de condamnare. Dumnezeu i-a spus lui leremia: „Ceva groaznic 
şi înfiorător s-a întîmplat în tara: Profetii profetesc fals, iar preoţii 
conduc cu propria lor autoritate, şi poporului Meu îi place aşa!“ (ler. 
5:30,31). 

Să ne uităm din nou la instrucţiunile lui Paul date lui Timotei. În 
loc să-l îndemne pe Timotei să pună la cale o lucrare care să producă 

onoruri lumeşti, l-a avertizat despre suferință si privatiuni — despre 
care nu se prea poate spune că sunt lucrurile după care aspiră experţii 
în creşterea bisericii! În Scriptură, succesul exterior nu este niciodată 
o ţintă care să merite. Paul nu-i spunea lui Timotei cum să fie „plin 
de succes“, ci-l încuraja să urmărească standardul divin. 

lată, desigur, ce definește adevăratul succes. Succesul real nu în- 
seamnă să obţii rezultate cu orice preţ, nici prosperitate, putere, po- 
pularitate, sau orice alt lucru pe care lumea să-l socotească drept suc- 
ces. Succesul real face voia lui Dumnezeu indiferent de consecinţe. 

Sau, exprimat altfel: Scopul nu se numeşte succes, ci calitatea supe- 
rioara.’ Paul îl încuraja pe Timotei să fie tot ce-l chemase Dumnezeu 
să fie, și pentru care îl înzestrase. E] nu-l sfatuia pe Timotei să caute 
succesul; el îl îndemna să urmărească o calitate superioară. 


Bazele unei lucrări de calitate superioară 


Să privim mai îndeaproape cîteva versete de la începutul lui 2.Ti- 
motei 4: 


Te însărcinez solemn în prezența lui Dumnezeu și a lui Cristos 
Iesus, care va judeca viii şi morții, şi pe apariţia şi Regatul Său: pre- 
dică Cuvintul; fii gata în ocazii potrivite şi nepotrivite; ceartă, mus- 
tră, îndeamnă, cu mare răbdare și învățătură. Căci va veni timpul 
cînd nu vor suporta învăţătura sănătoasă; ci dorind să-şi aibă ure- 
chile gidilite, isi vor îngrămădi învăţători după dorințele lor; şi isi 
vor întoarce urechile de la adevăr, şi se vor îndrepta spre mituri. Dar 
tu fii treaz in toate lucrurile, îndură privatiunile, fă lucrarea unui 
evanghelist, împlineşte-ţi lucrarea (v.1-5). 


Acest scurt pasaj defineşte lucrarea biblică în biserică. El cuprinde 
nouă lucruri pe care Paul i le reaminteşte lui Timotei şi pe care nici 
un serv al Domnului n-ar trebui să îndrăznească să le dispreţuiască. 
Cei care neglijează aceste îndatoriri sunt pe „down-grade“, sunt în de- 
clin, fie că-şi dau seama de lucrul acesta, fie că nu. 

Aminteşte-ţi chemarea 


„Te însărcinez solemn în prezenţa lui Dumnezeu şi a lui Cristos 
Iesus, care va judeca viii şi morţii, şi pe apariţia şi regatul Său“ — asa 
îşi începe Paul partea finală a ultimei sale epistole inspirate pe care a 
scris-o vreodată. Fl era deţinut, spre sfîrşitul vieţii lui, în așteptarea . 
executării sale (v.16). El ştia că va sta curînd înaintea lui Dumnezeu 
ca să dea socoteală. Aceste ginduri îi stăteau greu pe suflet, şi el îi 
reaminteşte lui Timotei de seriozitatea propriei însărcinări a tînărului 
pastor. 

El l-a sfătuit pe Timotei să trăiască şi să lucreze în lumina judecă- 
ţii viitoare. Timotei avea nevoie să se concentreze asupra a ceea ce 
credea Dumnezeu despre lucrarea lui, şi nu asupra a ceea ce credeau 
oamenii. Să observăm că Paul invoca „prezența lui Dumnezeu şi a lui 
Cristos lesus, care va judeca viii şi morţii“. El dorea ca Timotei să în- 
teleaga că Cel care îl va judeca este Cel în a cărui prezenţă îşi făcea el 
atunci lucrarea. Dumnezeu judecă după propriile Sale criterii, nu du- 
pă cum cred oamenii. 

În altă parte, Paul spune: „Noi vom sta cu toţii înaintea scaunului 
de judecată al lui Dumnezeu... Astfel că fiecare din noi va trebui să 
dea socoteală despre sine însuşi lui Dumnezeu“ (Rom.14:10,12). Aces- 
ta este lucrul pe care trebuia să-l înțeleagă Timotei. El nu trebuia să 
lucreze ca să placă oamenilor, ci să-l placă lui Dumnezeu. 


Predică Cuvintul 


Ce fel de lucrare Îi place lui Dumnezeu? „Predică Cuvintul“ (v.2). 
Ascultarea faţă de această simplă poruncă trebuie să fie centrul în- 
tregii filozofii cu adevărat biblice a lucrării în biserică. Sarcina predi- 
catorului este să proclame Scriptura, şi anume în aşa fel, încît ea să 
fie înţeleasă (cf. Nee.8:8). Orice altceva este neimportant în compara- 
tie. 

Tatăl meu este pastor, şi cînd i-am spus pentru prima dată cu ani 
în urmă că eu cred că Dumnezeu m-a chemat în serviciul Său, mi-a 
dat o Biblie in care scrisese: „Dragă Johnny, predică Cuvintul. 2.Ti- 
motei 4:2“. Această propoziţie simplă a devenit stimulul categoric al 


Crestinismul în decădere 29 


inimii mele. N-am uitat niciodată acest simplu sfat biblic din partea 
tatălui meu — predică Cuvintul. Ce altceva oare să predic? 

Predicarea Cuvintului nu este totdeauna uşoară. Mesajul care ni se 
cere să-l proclamăm este adesea supărător şi scandalos. Cristos Însuşi 
este un motiv de indignare (piatră de poticnire) şi o cauză de scanda- 
lizare (stîncă de cădere) (Rom.9:33; 1.Pt.2:8). Mesajul crucii este pentru 
unii o piatră de încercare (1.Cor.1:23; Gal.5:11), şi o nebunie pentru al- 
tii (1.Cor.1:23). „Omul natural nu acceptă lucrurile Spiritului lui Dum- 
nezeu, pentru că ele sunt o nebunie pentru el, şi el nu le poate înțelege, 
pentru că ele trebuie să fie evaluate spiritual“ (1.Cor.2:14). De ce cre- 
deti că a scris Paul: „Mie nu mi-e ruşine de Evanghelie“ (Rom.1:16)? 
Precis din cauză ca aşa multor creştini le este ruşine de mesa ajul pe ca- 
re avem misiunea de a-l transmite mai departe. 

Aşa cum am spus deja, era limpede că Timotei se lupta cu ispita de 
a-i fi ruşine de Evanghelie. Paul l-a îndemnat să nu-i fie ruşine nici de 
„mărturia Domnului“, nici de el (2.Tim.1:8). Timotei pare să fi fost ti- 
morat şi să fi avut „un spirit de timiditate“. El nu semăna nici pe de- 
parte cu puternicul si curajosul apostol Paul. El era tînăr, si unii îl des- 
considerau din această cauză (1.Tim.4:12). El ştia prea bine că era ceva 
periculos să fie în legătură cu Paul. Vestirea în public a adevărului lui 
Dumnezeu putea să-l aducă împreună cu apostolul în închisoare. Cel 
putin era sigur că se expune ostilitatii şi controverselor cu evreii care 
se opuneau Evangheliei. 

Încă şi mai important, era vădit că Timotei se lupta cu „pof tele ti- 
nereţii“ (2:22). Precis că el simţea că nu era cum ar fi trebuit să fie. 

Acestea erau motive care îl făceau pe Timotei să-şi închidă gura. 
Ca urmare, cînd Paul i-a dat ordin să predice, îi cerea să acţioneze îm- 
potriva propriilor sale slăbiciuni si inhibitii. 

Ce Cuvint trebuia Timotei să predice? Paul a lămurit lucrul acesta 
la sfîrşitul capitolului 3: „Toată Scriptura este inspirată de Dumnezeu 
şi de folos pentru învățătură, pentru mustrare, pentru corectare, pen- 
tru exersare in dreptate“ (2.Tim.3:16, sublinierea mea). Acesta este Cu- 
vîntul care trebuie predicat: întregul plan al lui Dumnezeu (cf. Fap. 
20:27). În capitolul 1, Paul îi spusese lui Timotei: „Păstrează standar- 
“dul cuvintelor sănătoase pe care le-ai auzit de la mine“ (v.13). El vor- 
bea despre cuvintele revelate ale Scripturii — în totalitatea lor. El îl în- 
demna pe Timotei să „păzească... comoara care ţi-a fost încredința- 

tă“ (v.14). Apoi, în capitolul 2, i-a spus să studieze Cuvîntul şi să-l 
mânuiască corect (2:15). Acum îi spune să-l predice. Astfel, întreaga 
misiune a unui lucrător fidel se invirteste in jurul Cuvintului lui 
Dumnezeu — să-l păzească, să-l studieze şi să-l predice. 

In Coloseni 1, apostolul Paul își descrie propria sa filozofie de lu- 
crare după cum urmează: „Am fost făcut lucrător de către această bi- 
serică conform administraţiei de la Dumnezeu care mi s-a dat în folo- 
sul vostru, ca să îndeplinesc predicarea Cuvintului lui Dumnezeu“ 
(v.25, sublinierea mea). În 1.Corinteni, el merge un pas mai departe: 
„Cînd am venit la voi, fraţilor, n-am venit cu superioritatea vorbirii : 
sau a înţelepciunii în vestirea mărturiei lui Dumnezeu. Căci am luat 
hotărîrea să nu ştiu între voi altceva decît pe Iesus Cristos şi pe El 
crucificat“ (1.Cor.2:1,2). Cu alte cuvinte, scopul său ca predicator nu 
era să-i întreţină pe oameni cu stilul său oratoric, ori să-i amuze cu 
inteligență, cu umor, cu cunoştinţe noi sau cu o metodologie compli- 
cată — ci pur şi simplu să-L predice pe Cristos cel crucificat. 

Dintotdeauna au existat vorbitori la amvon care au atras mulțimi 
de ascultători din cauză că erau oratori talentaţi, povestitori de istorii 
interesante, buni de glume, personalități dinamice, manipulatori is- 
cusiti ai mulțimilor, politicieni cunoscuţi sau învăţaţi eruditi. O ase- 
menea predicare poate fi populară, dar nu este neapărat plină de pute- 
re. Nimeni din cei care nu predică Cuvîntul n-o poate face cu putere 
supranaturală. Și nici un predicator fidel nu va dilua sau neglija între- 
gul plan al lui Dumnezeu. Predicarea Cuvintului — în totalitatea lui — 
este chemarea pastorului. 

Şi astfel predicarea Cuvintului trebuie să fie însăşi esenţa filozofiei 
noastre de lucrare. Orice altă filozofie înlocuieşte vocea lui Dumne- 
zeu cu înţelepciunea omenească. Filozofia, politica, umorul, psiholo- 
gia, sfaturile simple şi părerile omeneşti nu pot realiza niciodată ceea 
ce face Cuvîntul lui Dumnezeu. Aceste lucruri pot fi interesante, in- 
formative, amuzante, și uneori chiar folositoare — dar ele nu duc la 
nişte transformări spirituale, şi de aceea nu sunt menirea Bisericii. Mi- 
siunea predicatorului nu este un canal pentru înţelepciunea omeneas- 
că; el este vocea lui Dumnezeu în adunare. Nici un mesaj omenesc nu 
poartă pecetea autorităţii divine — numai Cuvîntul lui Dumnezeu. 
Pur şi simplu nu pot să înţeleg de ce unii predicatori renunță de 
bunăvoie la acest privilegiu sublim. Învățăturile morale şi vorbirile 

inflacaratoare nu sunt un inlocuitor pentru Cuvintul lui Dumnezeu. 
De ce sa proclamam intelepciunea oamenilor atunci cind avem privi- 
legiul de a predica Cuvintul lui Dumnezeu? 


Fii fidel in ocazii potrivite si nepotrivite 


Apoi, Paul îi reaminteste lui Timotei că această însărcinare nu se 
sfîrşeşte niciodată. Nu numai că el trebuie să predice Cuvîntul, dar 
mai trebuie s-o şi facă indiferent de climatul de opinie din jurul lui. El 
trebuie să fie fidel şi atunci cînd o asemenea predicare este tolerată — 
dar şi atunci cînd nu este. 

Să nu ne înşelăm — chiar in această perioadă, predicarea Cuvintu- 
lui e „nepotrivită“. Omenirea experimentează acum minia lui Dum- 
nezeu prin aceea că El îi face pe oameni să simtă consecinţele căii lor 
(Rom.1:24-26,28), „pedeapsa cuvenită rătăcirii lor“. Societatea simte 
cumva această abandonare din partea lui Dumnezeu mai mult ca nici- 
odată înainte. lar declinul predicării în biserică poate să contribuie la 
faptul că oamenii se simt atît de neajutorati. Martyn Lloyd-Jones a 
spus că „în multe feluri şi într-o mare măsură, îndepărtarea Bisericii 
de la predicare este responsabilă de starea societăţii moderne... Biseri- 
ca, prin părăsirea adevăratei ei misiuni, a lăsat omenirea să se descur- 
ce singură“: 

Cu siguranţă că acesta nu este un timp pentru oameni slabi, mesa- 
je slabe și lucrări slabe. Ceea ce se cere este tărie morală şi curaj, pre- 
cum şi o predicare fără compromis a adevărului care îi poate elibera 
pe oameni. „Departe de a spune că ar trebui să predicăm mai puţin şi 
să ne bizuim tot mai mult pe alte idei si mijloace de a scăpa din în- 
curcătură, declar că avem o oportunitate dată de Dumnezeu pentru 
predicare“. 

Dar filozofia orientată după cerințele pietii care este astăzi la mo- 
dă spune că expunerea simplă a mesajului biblic este ceva demodat. 
Comentariile biblice şi teologia aparținătoare sunt văzute ca ceva pe- 
rimat, învechit şi irelevant. „Cei care merg în mod obişnuit la biserică 
“nu mai vor să li se predice“, spune această filozofie. „Acestei generații 
de după război nu-i mai place să stea cuminte în băncile bisericii, în 
timp ce unul dintre ei stă in fata lor si predică. Ei sunt produsul unei 
epoci dominate de mijloacele de comunicare in masă şi au nevoie de o 

experienţă religioasă care să-i satisfacă în acest mod familiar lor“. 

Dar Paul spune că predicatorul care vrea să rămînă fidel trebuie să 
predice Cuvîntul chiar şi atunci cînd el nu este la modă. Expresia pe 
care o foloseşte el este „fii gata“. Termenul grec (ephistemi) înseamnă 
literal „a sta lîngă“ şi denotă ideea de zel, de ardoare. A fost deseori 
folosit ca să descrie o santinelă, totdeauna la post, stînd gata la datorie. 
Paul vorbea de o mare ardoare de a predica, asemănătoare celei a lui 
leremia, care spunea că simţea ca un foc în oase Cuvîntul lui Dumne- 
zeu. lată ce cerea Paul de la Timotei. Nu silă, ci promptitudine. Nu 
şovăire, ci îndrăzneală. Nu vorbire rece, lipsită de entuziasm, ci focul 
Cuvintului lui Dumnezeu. 


Ceartă, mustră şi îndeamnă! 


Paul îi dă lui Timotei şi instrucțiuni privitoare la tonul predicii lui. 
El foloseşte două cuvinte care au conotaţii negative si unul cu cono- 
tatie pozitivă: ceartă, mustră şi îndeamnă (2.Tim.4:2). Orice lucrare 
sănătoasă trebuie să aibă un echilibru între pozitiv și negativ. Predi- 
catorul care neglijează să certe şi să mustre nu-și îndeplineşte misiu- 
nea. 

Am ascultat recent la radio un interviu cu un predicator care îşi dă 
silinta să evite orice menționare a păcatului în predicile lui pentru ca 
simte că oamenii sunt impovarati oricum cu prea multă vinovăţie.: 
Cel care îi lua interviul l-a întrebat cum justifică această atitudine. 
Pastorul a replicat că el luase decizia de a se concentra asupra nevoilor 
oamenilor, nu de a le ataca păcatele. 

Dar nevoia cea mai profundă a oamenilor este aceea de a-şi măr- . 
turisi si învinge păcatul. Ca urmare, o predică ce omite să vorbească 
împotriva păcatului şi să corecteze păcatul prin Cuvîntul lui Dumne- 
zeu nu satisface nevoia oamenilor. Poate reuşeşte să-i facă să se simtă 
bine. Ei pot răspunde cu entuziasm unui asemenea predicator, dar 
aceasta nu înseamnă că o asemenea predicare satisface nevoile reale. ` 

A certa, a mustra şi a îndemna înseamnă a predica Cuvîntul, căci 
Scriptura îndeplineşte exact aceste lucrări: „Orice Scriptură este inspi- 
rată de Dumnezeu şi de folos pentru învăţătură, pentru mustrare, 
pentru corectare, pentru exersare în dreptate“ (2.Tim.3:16). Să ob- 
servăm acelaşi echilibru între pozitiv şi negativ. Mustrarea si corecta- _ 

rea sunt negative; învățătura şi exersarea sunt pozitive. 

Latura pozitivă este şi ea extrem de importantă. Cuvîntul „a în- 
demna“ (parakaleo) înseamnă „a încuraja“, „a îmbărbăta“. Cine pre- 
dică corect spune păcatului pe nume si apoi îl încurajează pe păcăto- 
sul gata de pocăință să se comporte asa cum se cuvine. El trebuie să: 
facă lucrul acesta „cu mare răbdare şi învăţătură“ (4:2). În 1.Tesaloni- 
ceni 2:11, Paul vorbeşte despre faptul că el „i-a îndemnat, i-a încurajat 
şi i-a rugat fierbinte... aşa ca un tată pe copiii lui“. Lucrul acesta cere 
adesea o mare răbdare şi multă învățătură. Dar cine vrea să-şi în- 
deplinească misinnea așa cum se cuvine nu are voie să neglijeze aceste 
aspecte ale chemării sale. 


Nu fă compromisuri în vremuri grele! 

Este o insistenţă în cererea pe care i-o face Paul tînărului Timo- 
tei: „Căci va veni vremea cînd nu vor suporta învățătura sănătoasă; ci 
dorind să-şi aibă urechile gidilite, îşi vor strînge învăţători pentru ei 
înşişi în conformitate cu dorinţele lor“ (2.Tim.4:3). Această profeție 
aminteşte de cele găsite în 2.Timotei 3:1 („Să înţelegi aceasta, că în 
zilele din urmă vor fi vremuri grele“) şi 1.Timotei 4:1 („Spiritul spune 
limpede că în vremurile din urmă unii se vor abate de la adevăr“). 
Aceasta este deci a treia avertizare profetică dată lui Timotei referi- 
toare la viitoarele vremuri grele. Să notăm progresia: Prima spunea că 
va veni vremea cînd oamenii se vor îndepărta de la credinţă. A doua îl: 
avertiza pe Timotei că vor veni vremuri periculoase pentru Biserică. 
lar acum, în cea de a treia, se sugerează că va veni vremea cînd cei din 
biserică nu vor suporta învățătura sănătoasă, ci vor dori în loc de 
aceasta să li se gidile urechile. 

Predicarea neînfricată este mai necesară ca oricînd î în aceste vre- 
muri periculoase. Cînd oamenii nu pot suporta adevărul, niște predi- 
catori curajoşi, direcți şi deschişi sunt de cea mai mare necesitate. 

De ce nu vor oamenii să asculte predici cu învățătură sănătoasă? 
Pentru că iubesc păcatul. Predicarea sănătoasă, aşa cum am văzut, 
atacă păcatul şi-l mustră, iar oamenii îndrăgostiţi de stilul lor de viata 
păcătos nu vor suporta o asemenea predicare. Ei vor să li se gidile ure- 
chile (v.3). 

Paul foloseşte expresia „învăţătură sănătoasă“ și în 1.Timotei. În 

versetele 9 şi 10 din acest capitol, el vorbeşte despre „cei fărădelege și 
rebeli, nelegiuiti şi păcătoşi, cei fără teamă de Dumnezeu şi profani, 
ucigasi de taţi şi mame, ucigași de oameni, oameni imorali, homose- 
xuali, răpitori de copi, mincinosi si sperjuri, şi orice este contrar învă- 
taturii sănătoase“ (sublinierea mea). O societate plină şi influenţată 
de mincinoși, sperjuri, ucigasi şi homosexuali nu poate în nici un caz 
să suporte învățătura sănătoasă. 

Să observăm că Paul nu sugerează că modul de a influenţa o ase- 
menea societate este prin atenuarea şi slăbirea mesajului, pentru ca 
asemenea oameni să se simtă bine atunci cînd îl aud. Dimpotrivă, 
chiar contrariul este adevărat. O asemenea gidilire a urechilor este o 
grozăvie, ceva odios. Paul îl îndeamnă pe Timotei să consimtă a sufe- 
ri de dragul adevărului, şi să continue a predica fidel Cuvintul. Este 
singurul mod în care nişte oameni neîngăduitori pot fi puşi în fata 
adevărului, şi doar acest adevăr poate să le înmoaie inimile. 

S-ar putea pune acum întrebarea, la ce se referă cuvîntul „ei“ din 
versetul 3. La lume? Sau la Biserică? Precis că el include lumea — oa- 
menii neregenerati sau nenascuti din nou rareori sunt dispuși să as- 
culte cu răbdare învățătura sănătoasă. Dar aici Paul vorbește despre 
nişte oameni cărora le predică Timotei. Se pare că acest cuvînt se re- 
feră aici la oamenii din Biserică. El arată ca va veni o vreme cînd 
creştinii din Efes nu vor mai vrea să asculte o predicare sănătoasă. 

Dar oare nu aceasta este si starea Bisericii în societatea noastră de 
astăzi? De fapt, este tocmai ceea ce experţii în marketing încearcă 
să-i facă să înţeleagă pe liderii religioși din zilele noastre. Baza filo- 
zofiei lor este faptul că oamenii nu doresc să li se vestească adevărul; 
ei vor să fie distrati, să fie făcuți să petreacă. Strategia lor spune: 
Daţi-le ceea ce ar vrea să audă. — Scriptura spune altceva. 

Există pe glob mii de presupuse biserici evanghelice care nu su- 
portă învăţătura sănătoasă. Ele n-ar permite să se dea nici două săptă- 
-mini învăţătură biblică solidă care să le contrazică eroarea doctrina- 
ră, să-i pună fata în fata cu păcatul, să-i convingă şi să le ceară să as- 
culte de adevăr. Ei nu vor să asculte învățătură sănătoasă. De ce? Pen- 
tru că oamenilor din biserici le-ar plăcea să-L aibă pe Dumnezeu de 
partea lor, dar fără să renunţe la modul de viata păcătos, şi nu supor- 
„tă să li se spună ceea ce zice Cuvîntul lui Dumnezeu despre aceasta. 

Ce vor ei de fapt să audă? „Dorind să-şi aibă urechile gidilite, ei îşi 


> 

vor strînge pentru ei înșiși învățători in conformitate cu propriile lor 
dorinţe“ (v.3). În mod ironic, ei caută învățători. De fapt, ei isi string 
învățători cu gramada — dar nu din aceia sănătoşi. Ei îi aleg pe acei 
învăţători care să le spună ceea ce doresc ei să audă. Ei doresc ceea ce 
le gidila urechile şi le hrănește poftele. Ei doresc ceea ce-i face să se 
simtă bine, dar îi resping pe predicatorii care îi supără. Ei își string o 
grămadă de învăţători care le hrănesc poftele egoiste şi nesatioase. lar. 
predicatorul care le aduce mesa jul de care au cea mai mare nevoie este. 
cel pe care doresc cel mai putin să-l audă. | 
Din nefericire, predicatorii cu mesaje care gidilă urechile sunt 


‘mult prea numeroşi. „În perioade în care domneşte credința nedecisă, 


confuză, scepticismul şi doar niște speculaţii ciudate în chestiuni reli- 
gioase, învățători de tot felul mişună ca odinioară muştele în Egipt. 
Cererea creează oferta. Ascultătorii caută şi-şi formează predicatorii 
după placul lor. Iar dacă poporul vrea să se închine unui vițel, se gă- 
seşte repede un cleric făcător de viței“. 

Acest apetit după predici care să le gidile uineohile are un sfirsit te- 
ribil. Versetul 4 spune că, în cele din urmă, acești oameni „îşi vor în- 
toarce urechile de la adevăr si vor fi abatuti spre legende“. Ei devin 
victimele propriului lor refuz de a asculta adevărul. Cuvintele „îşi vor 
întoarce“ sunt la diateza activă. Oamenii aleg de bunăvoie această ac- 
tiune. „Vor fi abatuti spre legende“ sunt la diateza pasivă. Se descrie 
ceea ce se întîmplă cu ei. Deoarece s-au întors de la adevăr, au devenit 
victimele inselarii. De îndată ce au întors spatele adevărului, au deve- 
nit nişte pioni în mina lui Satan. Absența luminii înseamnă întuneric. 

Aceste lucruri se întîmplă astăzi în Biserică. Scena evanghelică şi-a 
pierdut răbdarea fata de predicile care îi pun pe oameni fata in fata 
cu păcatul sau cu ereziile. Ea flirtează acum cu erezii doctrinare gra- 
ve. Unii creştini urmăresc prosteşte o revelaţie extrabiblică sub forma 
unor profeţii şi vise. Unii predicatori neagă sau ignoră realitatea iadu- 
lui. Evanghelia modernă promite cerul fără sfințire. Bisericile trec cu 
vederea învățătura biblică referitoare Îa rolul femeii, homosexualitate 
şi alte teme cu încărcătură politică. Gîndurile şi dorinţele omeneşti au 
luat locul mesajului divin. Aceasta este dovada unui compromis doc- 
trinar grav. Dacă Biserica nu se pocaieste si nu se întoarce la curba de 
nivel (cum ar spune Spurgeon), aceste erori și altele asemenea lor s-ar 
raspindi ca o epidemie. 

Să examinăm din nou expresia cheie din versetul 3: „dorind să-şi 
aibă urechile gidilite“. De ce nu vor ei să suporte învățătura sănătoa- 
să? De ce-şi string învăţători? De ce se întorc de la adevăr? Pentru că 
acolo în adincul inimii lor doresc pur şi simplu ca urechile să le fie 
gidilite. Ei nu vor să fie puşi fata în faţă cu adevărul. Ei nu vor să li 
se arate vinovăția şi să fie făcuţi să-şi recunoască vina. Ei vor să fie 
amuzati, distrati, intretinuti. Vor predici care să le producă senzaţii 
plăcute. Vor să se simtă bine. Vor să li se gidile urechile cu anecdote, 
snoave, umor, psihologie, prelegeri stimulatoare, vorbiri liniştitoare, 
gîndire pozitivă, tamiiere, predicute care să le gidile eul si sporovaiala 
înclinată favorabil fata de ascultători. În schimb, reproşurile, mus- 
trările și indemnurile biblice sunt considerate inacceptabile. 

Dar adevărul lui Dumnezeu nu ne gidila urechile, ci le palmuieste, 
aşa încît ele ard. El dojeneste, mustră, convinge mai întîi — apoi în- 
deamnă si încurajează. Predicatorii Cuvintului trebuie să aibă grijă 
să păstreze acest echilibru. 

In loan 6, după ce Iesus vestise un mesaj destul de dur, Scriptura ne 
spune: „Ca rezultat al acestui lucru, mulţi dintre discipolii Lui s-au re- 
tras, şi nu mai umblau cu El“ (v.66). Pe cînd plecau mulțimile, Dom- 
nul nostru S-a întors spre discipolii Lui şi i-a întrebat: „Voi nu vreţi să 
plecaţi si voi, nu-i aşa?“ (v.67). Răspunsul lui Petru cu privire la Cei 
Doisprezece este semnificativ: „Doamne, la cine să ne ducem? Tu ai 
cuvinte ale vieţii eterne“ (v.68). Acesta era răspunsul corect. El arăta 
diferenţa între adevărații discipoli şi „lingăi“: foamea lor după Cu- 
vînt. Iesus a spus: „Dacă continuaţi în Cuvintul Meu, atunci sunteţi cu 
adevărat discipolii Mei“ (Io.3:31, KJV). Oamenii care caută să fie dis- 
trati sau sa li se liniştească conştiinţa, curiosii şi alţii care doar merg 
împreună cu mulţimea nu sunt nicidecum discipoli adevărați. Cei ca- 
re iubesc Cuvîntul sunt adevărații adepţi ai lui Cristos. Ei nu doresc 
predicatori care să le gidile urechile. 


Fii cumpătat în toate lucrurile 


Atitudinea unui serv excelent trebuie să fie caracterizată neîncetat 
de moderație şi temperanta. „Fii cumpătat în toate lucrurile“ (v.5) nu 
este numai un avertisment împotriva betiei. De asemenea, Paul nu su- 
gerează ca Timotei să fie închis, posac, posomorit, morocănos. Cum- 

pătat înseamnă autocontrol, stapinire de sine, fermitate, constanta, 
atenţie. Cuvîntul descrie o stare de vigilenta mintală si de control asu- 
pra a tot ceea ce face cineva. 

Lucrătorul excelent este o personalitate solidă şi stabilă, ca un atlet 
care și-a adus sub control toate pasiunile şi poftele, precum şi întreaga 
vigoare, pentru a realiza o performanță maximă. Ca să exprimăm la 
modul negativ: Un predicator nu are voie să fie imprevizibil, să se 
țină după fiecare modă, si să facă repede pe ofensatul sau jignitul. În 
fata unei lumi aflată în schimbare, în mijlocul unei Biserici care se . 
clatină, în contextul unei societăţi oscilante şi framintate, lucrătorii 
trebuie să fie cu atît mai mult inradacinati, fermi, stabili şi neclintiti. 

Nu ayem voie să cedăm presiunii şi să facem compromisuri. 

- Biserica a avut destui predicatori care au greşit, care au acţionat du- 
pă cum bătea vîntul, oameni lacrimogeni, al căror stil corespundea 
complet sentimentului maselor. Cea mai mare nevoie pe care o avem 
acum este de lucrători care să rămînă fermi într-o lume instabilă, si 
care îşi cunosc priorităţile. Noi avem nevoie de lucrători cu un spirit 
. lucid, fără să se lase influenţaţi de învățături greşite şi idei neorto- 
- doxe. Avem nevoie de predicatori care să vestească cu curaj întregul 
plan al lui Dumnezeu. Cît de insuportabil trebuie să sune în urechile 
lui Dumnezeu cînd Cuvîntul Său inspirat este înlocuit cu hrana fada, - 
fără gust şi de proastă calitate care se aude de la înălțimea amvoa- 
nelor! 

Predicatorul bun e echilibrat, consecvent, solid, serios. El nu se lasă 
influenţat de strigătele acelora care îl imploră să le gidile urechile. 


Suferă privatiunile 


Evident, lucrătorii cu adevărat buni nu pot fi aceia care sunt înse- 
taţi după aplauze pământeşti, nici nu pot să iubească confortul pamin- 
tesc. Viaţa de lucrare nu este o viaţă de tihnă. Era necesar ca Timotei 
să vrea a indura privatiuni (v.5). El nu putea avea felul de lucrare pe 
` care îl dorea Dumnezeu de la el dacă nu era gata să treacă prin vreo 
suferinţă. 

Nici o lucrare de valoare nu este fără dureri. Întîlnesc adesea băr- 
baţi tineri care și-au propus să devină pastori si care caută o biserică 
fără probleme, o lucrare fără provocări şi o adunare care să le facă 

viata uşoară. Pentru un predicator fidel al Cuvintului nu există un ase- 
menea loc. Ideea că lucrarea poate fi în acelaşi timp eficientă şi fără 
dureri este o minciună. Dacă predici Cuvintul nefalsificat, vei intim- 
pina strimtorari şi privatiuni. lar cînd ai de a face cu adversitatile, a- 
tunci poţi alege doar între două alternative: Poti să rezisti şi să ramii 
ferm, sau poţi să faci compromisuri. Lucrătorul fidel rămîne de par- 
tea adevărului. Nu poţi face lucrul acesta şi în acelaşi timp să scapi de 
suferinţă. „Într-adevăr, toţi cei ce doresc să trăiască cu pietate în Cris- 
tos Iesus vor fi persecutați“ (2.Tim.3:12). Astfel, fidelitatea şi strimto- 
rarea merg mina în mina. _ 

Tema aceasta e reluată în 2.Timotei. În 2:1, Paul a scris: „De aceea, 
fiul meu, fii puternic în gratia [harul] care este în Cristos Iesus. Sufe- 
ră privatiuni împreună cu mine, ca un bun soldat al lui Cristos lesus“. 
Acum îi reamintește lui Timotei că suferinţa tine de misiunea unui 
lucrător fidel la fel de mult ca şi toate celelalte aspecte ale lucrării. 

A urmat oare Timotei sfatul lui Paul? Evident că da. Evrei 13:23, un 
verset mic şi putin luat în seamă, spune: „Să ştiţi că fratele nostru Ti- 
motei a fost pus în libertate, şi cu el, dacă vine curînd, vă voi vedea“. 
Este vădit că scriitorul epistolei către evrei îl cunoştea bine pe Timotei 
şi-l iubea. El le spune evreilor că Timotei fusese „pus în libertate“. Pus 
în libertate de unde? Cuvîntul grec folosit aici sugerează că Timotei 
fusese pus în libertate din închisoare. Putem deci să deducem că 
atunci cînd a venit suferința, Timotei a îndurat-o. El nu a făcut com- 
promisuri. El a rămas fidel, chiar si dacă lucrul acesta însemna în- 
chisoare. El n-a încercat să găsească o cale ieftină de scăpare. 


Fă lucrarea unui evanghelist 


La prima vedere s-ar părea că porunca: „Fă lucrarea unui evanghe- 
list“ e o bruscă schimbare de direcţie. Dar nu este aşa. Paul îl încuraja 
pe Timotei să iasă din graniţele sigure ale propriei sale turme şi să 

proclame cu îndrăzneală necredinciosilor Cuvîntul lui Dumnezeu. 
- Paul nu spunea că funcția lui Timotei era aceea de evanghelist. El îi 
spunea că o parte din datoria lui ca pastor era să-i evanghelizeze pe ne- 
credincioși. 

Din nou, Paul îi recomanda lui Timotei să vestească adevărul cu 
îndrăzneală. Timotei putea să fi fost ispitit să caute un refugiu în tih- 

na turmei sale. Dar Paul îl îndemna în schimb să-și facă lucrarea pe 

linia frontului. El dorea ca Timotei să stea curajos fata în fata cu lu- 

mea şi să-L predice pe Cristos cel crucificat. Dorea ca el să predice 
păcatul, dreptatea, judecata şi Legea lui Dumnezeu. Dorea ca el să 

proclame stricăciunea şi depravarea omului, nu meritul lui. Dorea ca 
el să anunţe A doua venire şi să avertizeze referitor la judecata eternă. 

Dorea ca el să preamărească crucea, învierea, ispăşirea, graţia şi cre- 

dinta. Îl îndemna pe Timotei să fie impunător şi convingător atunci 
cînd se confrunta cu necredinta. 


Indeplineste-ti lucrarea 


Scurtele instrucţiuni date de Paul lui Timotei se sfîrşesc cu un ul- 
tim imperativ: „Îndeplineşte-ţi lucrarea“ (v.5). „A îndeplini“ înseam- 
na a a aduce la bun sfîrşit, a realiza deplin. El ar fi putut spune: „Nu-L 
servi pe Dumnezeu numai cu jumătate de inimă, fă-o cu toată pute- 
rea“. Paul se apropia de sfîrşitul vieţii, şi putea să spună: „Sunt deja 
turnat ca o ofrandă de băutură, şi a venit timpul plecării mele. M-am 
luptat lupta cea bună, am sfîrșit alergarea, am păzit credinţa; în viitor 
mă așteaptă cununa dreptăţii pe care Domnul, Judecătorul cel drept, 
mi-o va da ca premiu în ziua aceea; şi nu numai mie, ci şi tuturor ce- 
lor care au iubit apariţia Lui“ (4:6-8). El dorea ca Timotei să ajungă 
într-o zi la acelaşi punct. 

Să nu uităm că aceste îndemnuri ale lui Paul date lui Timotei au 
implicaţii pentru fiecare creştin. Cu toţii suntem chemaţi la lucrare in 
vreun anumit domeniu! Fie că eşti o mamă care lucrezi faţă de pro- 
priii tăi copii, fie pastorul unei adunări uriaşe, aceste principii ţi se 
aplică şi tie. Nu există loc pentru compromis. Nu există loc pentru 
timiditate. Nu există loc pentru aminare. Nu este nevoie să te temi. 
Îndeplineşte-ţi serviciul pentru Domnul, du-l la bun sfîrșit. Toate 
acestea sunt posibile numai dacă lucrarea este făcută în mod corect. 


Să ne ţinem ferm de credinţă 
În punctul culminant al controversei „Down-Grade“, la două săp- 


tamini după ce a fost criticat de Uniunea Baptistă, Spurgeon a predi- 
cat un mesaj intitulat „Să ne ţinem ferm de credinţă“, în care a zis: 

Nu avem. voie niciodată să ne ascundem steagut. Sunt vremuri 
cînd trebuie să ne grăbim spre front şi să fim gata de luptă atunci 
cînd vedem că onoarea Comandantului nostru o cere. Să nu ne fie 
niciodată ruşine sau teamă. Domnul lesus merită ca să ne sacrifi- 
cam de bunăvoie pentru apărarea credinţei. Trebuie să renuntam la 
comoditate, la reputaţie, ba chiar și la viaţă pentru Numele şi cre- 
dinta lui lesus. Dacă în focul luptei trebuie să ne riscăm numele nos- 
tru bun sau viata pentru ca să cîştigăm victoria, atunci să spunem: 
„În această bătălie, unii dintre noi trebuie să cadă; de ce să nu fiu eu 
acela? Imi voi lua partea şi moştenirea cu Stăpinul meu, şi voi purta 
ruşinea de dragul Lui“. Numai soldaţii curajoşi sunt vrednici de ma- 
rele nostru Domn. Cei care se furişează spre spatele frontului ca să 
le fie mai comod nu sunt vrednici de Regat... 

Fraţilor, noi trebuie să vrem a fi gata să suportăm batjocura, 
chiar şi batjocura aceea deosebit de veninoasa pe care „cei instruiți“ 
ştiu așa de bine s-o toarne asupra noastră. Trebuie să fim de acord să 
fim socotiți nebuni de dragul lui Iesus... Cit mă priveşte, sunt gata 
ca pentru scumpul meu Domn si Stapin să fiu considerat un nebun 
de zece mii de ori mai mare şi să socotesc drept cea mai mare onoare 
care îmi poate fi dată să fiu despuiat de orice onoare şi copleşit cu 
orice critică şi blam de dragul mărețului adevăr străvechi care mi-a 
fost scris în inimă... 

Înainte de a putea renunța la credinţa mea, ... ar trebui să fiu pre- 
făcut în pulbere, şi fiecare atom din mine luat separat şi schimbat." 


Spurgeon a încheiat cu aceste cuvinte: 


Toţi îl admiră pe Luther! Da, da; dar nici unul dintre voi nu mai 
vreţi să faceţi astăzi acelaşi lucru! Cînd vă duceti la grădina zoologi- 
că, voi toți admirati ursul; dar nimănui nu i-ar place să aibă unul 
acasă, sau unul'care să umble liber pe străzi. Mi-ati spune că aşa ce- 
va este de nesuportat, si, fără îndoială, ati avea dreptate. 

Astfel, noi admirăm un om care a fost ferm în credință, să zicem 
cu patru sute de ani înainte; lunga perioadă de timp care a trecut este 
ca o îngrăditură pentru urşi sau ca o cuşcă de fier pentru ei. Dar un 
asemenea om în zilele noastre? Ar fi o pacoste, și ar trebui „pus cu 
botul pe labe“. Poate fi numit bigot îngust la minte, sau i se poate da 
un nume şi mai rău dacă există! Cu toate acestea, imaginati-va că în 
acele vremuri, Luther, Zwingli, Calvin si confrații lor ar fi spus: 
„Lumea s-a dereglat complet; dar dacă încercăm s-o punem în or- 

dine, s-ar isca doar proteste, iar noi am cădea în dizgrație. Mai bine 
să ne ducem în dormitoarele noastre, să ne punem scufia de noapte 
în cap şi să dormim cît ţin vremurile grele, şi poate că atunci cînd 
ne vom trezi lucrurile vor arăta mai bine“. 

O asemenea comportare din partea lor ne-ar fi lăsat ca moștenire 
o erezie. S-ar fi scurs epocă după epocă, alunecind tot mai jos spre 
abisurile iadului, şi mlastina care raspindeste molima rătăcirii ne-ar 
fi înghiţit pe toţi. Acești bărbaţi au iubit prea mult credinţa şi Nu- 
mele lui Iesus pentru a vedea cum sunt călcate în picioare. Să ne gin- 
dim la ceea ce le datorăm, și să plătim copiilor noștri ceea ce dato- 
răm părinţilor noştri! 

Astăzi este ca pe vremea Reformatorilor. Este nevoie de hotărire. 
lată ziua pentru bărbaţi, unde sunt bărbaţii pentru o asemenea zi? 
Noi, care am primit Evanghelia din mîinile martirilor, nu avem voie 
să ne purtăm usuratic cu ea, nici să stăm liniștiți cînd auzim cum 
este negată de nişte trădători care se prefac că o iubesc, dar în interi- 
„orul lor urăsc fiecare cuvint din ea. Credinţa de partea căreia sunt eu 
poartă petele de singe ale strămoșilor mei. Să le neg eu credinţa pen- 
tru care au fost obligaţi să-şi părăsească patria şi să trăiască aici? Să 
risipesc eu comoara care ne-a fost inminata printre zăbrelele în- 
chisorilor, sau a ajuns la noi cu flăcările rugurilor de la Smithfield? 

Deseori, cînd mă chinuie durerile reumatice, îmi amintesc de Job 
Spurgeon, care a fost cu siguranţă unul dintre strămoşii mei, căruia 
i s-a permis în temnita din Chelmsford să aibă un scaun, pentru că 
nu putea sta întins din cauza durerilor reumatice. Acea pălărie de 
quaker îmi umbreşte faţa. Poate că-i moştenesc reumatismul, dar 
nu-mi pare rău de asta dacă am credinţa lui tare ca fierul, care nu 
mă lasă să trădez nici măcar o silabă din adevărul lui Dumnezeu. 

Cînd mă gindesc cit au suferit alţii pentru credinţă, atunci putin 
dispreț sau lipsă de bunăvoință pare o bagatelă, un fleac care nu me- 
rită atenţie. Un şir de strămoşi care au iubit credinţa ar trebui să fie 
un impuls puternic pentru noi ca să rămînem fideli Domnului 
Dumnezeu al părinţilor noștri şi credinţei în care au trăit ei. Cît des- 
pre mine, eu trebuie să mă tin tare de vechea Evanghelie: nu pot fa- 
ce altfel. Dumnezeu să mă ajute să iau asupra mea consecinţele a 
ceea ce oamenii numesc încăpăţinare. 

Fraţii mei, după noi lumea merge mai departe. Dacă Domnul nu 
revine curînd, va urma o altă generaţie, apoi alta, şi toate aceste ge- 
neratii vor fi infectate si prejudiciate dacă astăzi noi nu suntem fi- 
deli lui Dumnezeu şi adevărului Său. Am ajuns la o intersecţie a dru- 
mului. Dacă o luăm la dreapta, poate că copiii nostri si copiii copii- 

lor nostri ne vor urma calea; dar dacă o luăm la stinga, generaţii în- 
că nenăscute ne vor blestema numele pentru că nu am rămas fideli 
lui Dumnezeu si Cuvintului Său. Vă rog fierbinte, nu numai din 
cauza strămoşilor voştri, ci şi din cauza urmașilor voştri, să căutaţi 
să obţineţi lauda Învăţătorului vostru, anume că desi locuiti acolo 
unde este tronul lui Satan, totuşi vă ţineţi tare de Numele lui Cristos 
şi nu negati credinţa in El. Dumnezeu să ne dea fidelitate, de dragul 
sufletelor care se află în jurul nostru! Cum ar putea fi salvată lumea | 
dacă Biserica este nestatornică fata de Domnul ei? Cum să ridicăm 
masele de oameni dacă punctul nostru de sprijin ne-a fugit de sub 
picioare? Dacă Evanghelia noastră este ceva nesigur, ce rămîne decît 
mizerie si disperare crescîndă? Stati tare, iubiții mei, în Numele lui 
Dumnezeu! Eu, fratele vostru în Cristos, vă implor să ramineti în ` 
adevăr. Aratati că sunteţi bărbaţi, fiți tari! Domnul să vă întărească, 
de dragul lui Iesus! Amen.” 


Spurgeon şi-a făcut partea lui. El a predat ștafeta unei alte genera- 
tii, şi ea a predat-o la rîndul ei alteia. Ei şi-au sfîrşit alergarea pazind 
credinţa, şi acum este rîndul nostru. Vom păzi noi credinţa? Ne vom 
îndeplini lucrarea? Suntem noi gata să suferim privatiuni din cauză 
că suntem fideli? Ne-am angajat noi la o lucrare biblică de predicare 
a Cuvintului fără să ne fie ruşine? 

Noi, cei care iubim pe Domnul şi Biserica Lui, nu avem voie să 
stăm liniștiți în timp ce Biserica ia viteză alunecînd pe panta asemă- 
nării cu lumea şi a compromisului. Bărbaţi si femei înainte de noi au 
plătit pret de sînge ca să ne poată transmite intactă credinţa. Acum 
este rîndul nostru să păzim adevărul. Este o misiune care necesită cu- 
raj, nu compromis. Şi este o responsabilitate de care ne putem achita 
“fumai cînd ne consacram neabătut acestei ţinte. 

În aceeaşi predică a lui Spurgeon din care am citat mai sus există 
următorul îndemn: 


Dragi prieteni, acest Nume, această credință, ele sunt mesajul 
nostru. Singura noastră misiune de pe pămînt este să strigăm: „lată_ 
Mielul“. Este vreunul dintre voi trimis de Dumnezeu cu vreun alt 
mesaj? Nu se poate asa ceva. Singurul mesaj pe care l-a dat Dumne- 
zeu poporului Său. ca să-l proclame este salvarea prin Miel — salvarea, 
prin sîngele lui Iesus... A vorbi despre Jesus este singura noastră ocu- 
‘patie, nu avem nimic de zis care să nu fie conținut în revelaţia dată 

nouă de Dumnezeu in lesus Cristos. El, care este mingtierea noastră, 
este şi singura noastră tema.” 


Aceasta sună exact ca şi cuvintele lui Paul adresate lui Timotei: 
„Predică Cuvintul“. Noi nu avem altceva de adăugat. Nu există nici 
un alt mesaj. Nu există nici o altă lucrare sănătoasă. Pînă ce Biserica 
nu recunoaşte importanța acestui adevăr și nu-și redobindeste angaja- 
mentul sincer şi devotat chemării ei, tabăra evanghelică va continua 
să fie trasă necontenit tot mai jos in virtejul decăderii. 


Capitolul 2 


Biserică „ospitalieră“? 


„La o anumită conferință a pastorilor şi demnitarilor eclezi- 
astici, unul după altul au pus la îndoială valoarea orelor de ru- 
găciune; toți au mărturisit că doar un număr foarte mic de 
oameni vin la aceste ore de rugăciune, și mai mulți au recu- 
noscut fără nici cea mai mică mustrare de conștiință că au re- 
nuntat complet la orele de rugăciune. Ce înseamnă lucrul 
acesta? Totul este în ordine în aceste biserici atunci cînd au 
numai o oră de rugăciune pe săptămînă, și aceasta este şi ea 
foarte seacă? 


Charles Haddon Spurgeon' 


Biserica contemporană suferă o revoluţie în stilurile de închinare 
cum n-a mai fost de la Reformă încoace. Lucrarea spirituală s-a mă-: 
ritat cu filozofia de marketing, şi acum avem de a face cu progenitu- 
ra ei monstruoasă. Ea e caracterizată de schimbarea plănuită cu grijă 
a imaginii Bisericii în faţa lumii. Lucrarea din Biserică este radical 
schimbată, reorganizată din temelie în încercarea de a o face mai a- 
trăgătoare pentru necredinciosi. 

Experții ne spun acum că pastorii si liderii bisericilor care vor să 
aibă succes trebuie să-şi concentreze energiile in această noua di- 
rectie: Să creeze pentru necreştini o atmosferă plăcută si lipsită de în- 
cordare! Dati-le libertate, toleranţă şi anonimitate. Fiţi totdeauna po- 
zitivi şi binevoitori! Dacă trebuie să ţineţi o predică, să fie scurtă si 
distractivă. Nu fiţi moralizatori, si în nici un caz să nu declaraţi ceva 
ca fiind obligatoriu. Mai presus de orice, nimeni să nu simtă plictisea- 
1a. Bisericile care urmează aceste sfaturi vor creşte numeric, suntem 
siguri de lucrul acesta; cele care le refuză sunt sortite scăderii numă- 
rului de membri. 

Înnoirile oferite sunt adesea neobişnuite, chiar radicale. De exem- 
plu, unele biserici isi oferă acum serviciile divine principale în zilele 
de vineri sau sîmbătă în loc de duminică dimineaţa. Aceste servicii 
cel mai adesea au muzică şi amuzament din belşug, oferind oameni- 
lor o alternativă la teatru sau la alte spectacole. Membrii bisericii pot 

atunci deja vineri seara sa „bifeze“ rezolvarea problemei cu mersul la 
biserică, şi să aibă la discreţie restul sfîrşitului de săptămînă. O per- 
soană care frecventa serviciile de sîmbătă seara a explicat de ce sunt 
aşa de importante aceste servicii religioase alternative: „Dacă te duci 
_ la ora 9 dimineaţa la şcoala duminicală, apoi la ora 11 este serviciul di- 
vin, şi pleci la ora 13, ziua ta de duminică ti s-a cam dus“. 

Judecind după prezență, foarte multi membri din biserică sunt de 
părere că-şi strică întreaga zi de duminică dacă o petrec în biserică. 
Serviciile religioase alternative din zilele de lucru sunt în unele biserici 
mult mai frecventate decit serviciile religioase tradiționale din ziua de 
duminică. 

Şi aceasta nu-i tot. Multe dintre aceste servicii nu mai oferă nici un 
fel de predică. În schimb, se bazează pe muzică, parodii şi satire, mul- 
timedia şi alte mijloace de comunicare pentru a transmite mesajul. 
„Aceasta este o generaţie care a crescut cu televizorul“, a relatat revis- 
tei Time un pastor. „Trebuie să le prezinti religia intr-un mod creativ 
şi vizual“. Unele biserici merg un pas mai departe în această filozofie 
şi renunţă şi duminică dimineaţa la predică. 

Chiar muzica şi scheciurile sunt alese cu grijă ca să-i facă pe ne- 
credincioşi să se simtă bine. Aproape nimic nu este socotit ca nepotri- 
vit: rock‘n roll oldies, hituri de disco, heavy metal, rap, dans, comedii, 
clovni, interpreţi de pantomimă şi magicieni au devenit parte compo- 
nentă a repertoriului evanghelic. De fapt, unul dintre puţinele lucruri 
socotite nelalocul lor în biserica acestor zile este o predică limpede şi 
viguroasă. 

Singurul lucru important este ca biserica să fie „ospitalieră 
Acesta este un termen împrumutat din industria de computere. El a 
fost folosit ca să descrie nişte programe cu care poate opera chiar și 
un începător. Aplicat la biserică, el descrie de obicei o lucrare atrăgă- 
toare şi complet lipsită de orice provocare. În practică a devenit o scu- 
ză pentru aducerea în biserică a unor distracţii lumești în încercarea 


se 


* Autorul utilizează termenul user-friendly, care în engleză înseamnă „uşor de folosit sau de în- 
teles“. Traducerea acestui cuvînt in limba română a imitat versiunea franceză a cuvîntului engle- 
zesc, şi anume „convivial“, avînd ca rădăcină „convive“, oaspete, musafir. Cu alte cuvinte, acel 
mod prietenos şi amabil de comportare fata de oaspeţi, spre a-i face să se simtă bineveniti. Ghi- 
limelele scot în evidenţă sensul negativ acordat acestui cuvînt în chestiunea „filozofiei de marke- 
ting“ pe care o aplică unele biserici din Statele Unite — n. tr. 

de a atrage pe „căutătorii“ necrestini sau pe cei care nu mai merg la 
biserică, venindu-se în intimpinarea intereselor lor carnale. Produsul 
secundar evident al acestei preocupări cu cei care nu merg la biserică 
este o neglijare corespunzătoare a acelora care reprezintă adevărata 
Biserică. Nevoile spirituale ale credincioşilor sunt adesea lăsate la o 
parte, în dauna Corpului lui Cristos. 


Bombardarea amvonului? 


Nu că predica ar fi dispărut complet. Unele biserici „ospitaliere“ 
oferă cel putin un serviciu pe săptămînă (adesea la mijlocul saptami- 
nii) în care punctul central este predica. Dar chiar şi în acele servicii, 
este vorba mai mult de teme psihologice si stimulatoare decît de ade- 
văruri biblice. Mai presus de orice, accentul este pe „ospitalier“. Am 
citit recent într-un teanc de ziare şi reviste o serie de articole despre 
fenomenul „ospitalier“, şi firul roşu a devenit tot mai limpede. lată cî- 
teva extrase din aceste relatări care descriu predica din bisericile „os- 
pitaliere : 

* „Aici nu există foc şi sulf. Nu există o clarificare a Bibliei. Doar 
nişte mesa je practice, cu anecdote care stirnesc uşor rîsul“. 
„Serviciile religioase [în biserica descrisă în articol] sunt degajate, 
fără constringeri. Nu vei auzi acolo ameninţări cu iadul, iar des- 
pre oameni nu se spune că sunt păcătoşi. Scopul este să-i facă să 
se simtă bineveniti, nu să fie alungaţi“. 

„Ca toţi clericii, şi răspunsul [acestui pastor] la toate problemele 
este: Dumnezeu — dar ÎI menţionează de abia la sfîrşit, şi chiar şi 
atunci doar în treacăt. Nici emfază, nici frenezie. Nici foc, nici 
sulf. El nici măcar nu foloseşte cuvintul-H. ... Ar putea fi numită 
o Evanghelie uşoară (precum Cola light). Se vestește aceeaşi min- 
tuire ca cea veche, numai că se vorbeşte de trei ori mai putin des- 
pre vinovăţie“. 

„Predicile sunt relevante, optimiste, în spiritul timpului şi, ceea ce 
este cel mai bine, scurte. N-o să prea auziti despre păcat, con- 
damnare si focul iadului. Aceste predici nu sună deloc ca niște 
„predici“. Ele sunt vorbiri rafinate, civilizate şi atrăgătoare. Ele 
sparg toate stereotipurile“. 

„[Pastorul] predică un mesaj foarte optimist... Este un mesaj refe- 

ritor la salvare, dar nu se ocupă prea mult cu salvarea de flăcările 

iadului. Mai degrabă, se ocupă cu salvarea de lipsa de sens şi de 

ţintă in această viata. Totul sună ca o ofertă atrăgătoare“. 

* „Ideea [spune pastorul] este să-i primim pe oameni pe uşa din fata, 
apoi să combatem stereotipul unui predicator care transpiră, cu 
cravata desfăcută, amenintind cu Biblia, care tuna si fulgera că ei 
o să ardă pentru totdeauna în iad“. l 

Astfel, noile reguli pot fi rezumate după cum urmează: Fii plin de 
duh, familiar, pozitiv, concis si prietenos. Nu-ti desface niciodată cra- 
vata. Nu te arăta niciodată transpirat sau agitat. Si nu folosi absolut 
niciodată cuvîntul-H. 

Majoritatea extraselor de mai sus reprezintă ceea ce au spus nişte 
observatori dinafară despre bisericile „ospitaliere“, nu felul cum isi 
descriu ei înşişi lucrarea. Multi dintre ei ar nega vehement că mini- 
malizează sau neagă vreun punct din doctrina evanghelică. De fapt, 
best-sellerul lui George Barna, User-Friendly Churches (Bisericile os- 
pitaliere), cuprinde două dintre aceste dezmintiri: „Nici una dintre 
bisericile de succes descrise in această carte nu are interes să fie ,ospi- 
taliera® în sensul compromiterii Evangheliei sau a credinţei traditio- 
nale a Bisericii doar pentru a se împăca cu spiritul vremii“: 

În realitate însă, adevărul Scripturii e deja compromis dacă nu mai 
stă în punctul central sau dacă sunt evitate nişte adevăruri dure în 
scopul făuririi unei prietenii cu lumea, dacă în locul învăţăturii sănă- 
toase se pun nişte amuzamente seci şi dacă se fac acrobatii semanti- 
ce (lingvistice) pentru a se evita menţionarea adevărurilor biblice difi- 
cile. Intenţia de a-l face pe căutător să se simtă bine este incompati- 
bilă cu învățătura biblică despre păcat, judecată, iad, şi o serie de alte 
subiecte importante. Ca urmare, mesajul biblic este inevitabil denatu- 
rat prin această filozofie. Şi ce se întîmplă cu credinciosul care trebu- 
ie totuşi să primească hrană? 

Să nu fiu înţeles greşit, nu sugerez că predicatorii ar trebui să fie 
niște oameni cu înfăţişarea neîngrijită şi cu părul ciufulit care tran- 
spiră, urlă, dau cu pumnul în amvon şi lovesc cu Biblia. Dar hai să 
fim sinceri — în afara unor secte foarte înguste, hiperfundamentaliste, 
asemenea predicatori nu mai prea există în aceste zile. Imaginea cu 
predicatorul care face gesturi amenințătoare cu Biblia a devenit un 
stereotip comod folosit adesea împotriva unora care cred pur si sim- 

plu că o proclamare directă a adevărului este mai importantă decit de 
a-i face pe „laici“ să se simtă bine. 

Slăbiciunea amvonului astăzi nu provine de la nişte ticniti furioși 
care tin tirade frenetice despre iad, ci este ca urmare a celor care fac 
compromisuri și care se tem să predice Cuvintul lui Dumnezeu cu ` 
putere şi convingere. Cu siguranţă că Biserica nu suferă de o supra- 
abundență de predicatori sinceri şi direcţi; mai degrabă, pare ticsita 
de clerici care vor să placă oamenilor (cf. Gal.1:10). 


Clientul este suveran 


Obiectivul propriu-zis al bisericii „ospitaliere“, orientată după 
principiile economiei de piaţă, este să dea oamenilor ceea ce doresc. 
Avocatii acestei filozofii recunosc foarte sincer lucrul acesta. Am no- 
tat în capitolul 1 că satisfacerea consumatorului este scopul declarat al 
noii filozofii. Un expert cheie în chestiunea lucrării religioase aplicată 
după principiile economiei de piață spune: „lată ce trebuie să afle Bi- 
serica despre marketing: să-şi pregătească produsul (relaţii la multe 
nivele) astfel ca să fie primit ca o soluţie la nevoia simțită de oa- 
meni“. 

„Nevoile simţite“ determina astfel planul de marketing pentru bi- 
serica moderna. Se urmeaza in felul acesta o binecunoscuta strategie 
de piață: Este mai uşor să satisfaci o nevoie existentă decit să încerci 
să-i convingi pe oameni să cumpere ceea ce nu doresc. 

Evaluarea corectă a nevoilor simţite de oameni e de aceea una din- 
tre cheile pentru teoria modernă de creștere a bisericii (church 
grouth). Liderii bisericii sunt sfatuiti să facă sondaje de opinie asu- 
pra „clienţilor“ potenţiali şi să afle ce aşteaptă ei de la biserică — şi 
apoi să le ofere lucrul acela. Informaţii demografice, anchete efectu- 
ate din-uşă-în-uşă şi chestionare distribuite membrilor bisericii sunt 
noile unelte. Informaţiile primite din asemenea surse sunt considerate 
esențiale pentru întocmirea unui plan de marketing care să functio- 
neze. Lucrătorilor din biserici li se spune că nu pot avea o influenţă 
eficientă asupra oamenilor fără acesta. 

Lucrul cel mai rău dintre toate, se pare că „nevoile emoţionale 
simţite“ de oameni sunt luate mai în serios decit lipsurile spirituale 
reale, dar care nu sunt simţite, şi pe care le combate Scriptura. „Nevo- 

ile simţite“ includ chestiuni precum singurătatea, teama de eşec şi 
pierdere, gol lăuntric, o slabă imagine de sine, depresiune, minie, re- 
sentiment şi alte asemenea insuficiențe îndreptate spre interior. Unele 
dintre acestea sunt reale, iar altele sunt produsul şarlataneriei psiho- 
logice. Ni se spune că aceste probleme se exprimă în dependenţa de 
droguri şi cea sexuală şi în mai multe zeci de alte sindromuri. Proble- 
ma reală — rădăcina tuturor relelor asemănătoare — este depravarea, 
omenească, o problemă ascunsă cu grijă (chiar dacă este rareori ne- 
gată pe faţă) în învăţătura bisericii tipice „ospitaliere“. 

Predicatorii ru mai sunt învăţaţi să explice oamenilor ceea ce cere 
Dumnezeu de la ei. În loc de aceasta, ei sunt sfatuiti să descopere care 
sunt cerinţele oamenilor, apoi să facă tot ce este necesar pentru a le 
îndeplini. Mulțimea de ascultători este privită ca „suverană“, si predi- 
catorul înţelept „îşi va făuri relaţia cu ea potrivit cu nevoile ascultăto- 
rilor pentru a ajunge la rezultatele [pe care ar vrea să le aibă]“: 

Efectul unei asemenea filozofii este limpede; tot mai multi aseme- 
nea predicatori care vor să placă oamenilor ocupă amvoanele biserici- 
lor noastre. Mai mult, Scriptura este dominată de planul de marke- 
ting, care a devenit ghidul decisiv pentru lucrare. Un manual despre 
marketing-ul ecleziastic include această afirmaţie: „Planul de marke- 
ting este Biblia jocului de marketing. Tot ce se întimplă cît timp exis- 
tă produsul survine din cauză că așa vrea planul““ Aplicat la lucrarea 
bisericească, lucrul acesta înseamnă că o strategie omenească — nu 
Cuvîntul lui Dumnezeu — devine sursa oricărei activităţi bisericeşti, 
şi standardul după care este măsurată lucrarea. 

Această abordare fata de lucrare este atît de denaturata si atît de 
grosolan nebiblică, încît sunt uimit că atitia pastori sunt influenţaţi 
de ea. Dar ea a devenit o filozofie extrem de influentă. Mii de biserici 
şi-au reorganizat şi revizuit întreaga lucrare şi încearcă acum să satis- 
facă masele. 

De fapt, Mișcarea bisericii „ospitaliere“ a luat o amploare atît de 
mare, încît multe ziare seculare au început să ia notă de aceasta. Un 
articol din Los Angeles Times descria modul în care o megabiserică a 
luat naștere ca urmare a unei anchete din-uşă-în-uşă făcută pentru un 
„studiu de marketing“ pe vremea cînd biserica încă nu exista. „Ches- 
tionarea clienţilor dă naştere unei biserici“ era titlul articolului — şi se 
potriveşte la perfectie. Istoria descria modul în care pastorul „a croit 

programul bisericii după nevoile şi dificultățile oamenilor constatate 
cu ocazia sondajului de opinie efectuat din-uşă-în-uşă“ Desigur, spu- 
nea articolul, predicile lui sunt scurte, optimiste, avîntate, de actualita- 
te, cu titluri precum „Visul american pe cale de schimbare“. El isi 
condimentează predicutele cu citate din ziare şi reviste economice. 

Un alt ziar din California de Sud conţinea un articol intitulat: „Prin 
marketing la succes“. El descrie mai multe biserici locale care au în- 
trebuintat filozofia economiei de piaţă — şi se pare că au succes. O bi- 
serică „şi-a cumpărat un timp de emisie la un program de muzică 
rock pentru o publicitate care semăna mai mult cu invitaţia la un club 
de societate decît la un serviciu divin. lar anunţul făcut în ziar nu se 
afla în rubrica cu anunţurile religioase, ci în cea cu spectacolele“: 

Desigur, nu este nimic greşit faptul că o biserică îşi plasează anun- 
turile în rubrica cu spectacole. Dar este greşit ca o biserică să promită 
— şi să şi ofere — un „serviciu religios“ care este doar o formă de dis- 
tractie. Şi exact lucrul acesta îl fac multe dintre aceste biserici. „O fes- 
tivitate — nu un serviciu divin“, iată cum îşi „comercializează“ această 
biserică întrunirile, ţinute, în mod corespunzător, într-un cinemato- 
graf. | 

O „biserică“ a dus acest concept la concluzia lui logică — „un servi- 
ciu religios creat pentru mijlocul de comunicare în masă care este te- 
leviziunea. Sanctuarul nostru nu are bănci de biserică... sanctuarul 
nostru este televizorul privitorilor“.. Creat de fondatorul rețelei de 
televiziune Home Shopping Network, „Worship“ (Închinare) este un 
„serviciu religios creştin non-stop“ de 24 de ore. Cum poate o „bise- 
rică“ ca aceasta să ofere o comuniune care să fie luată în serios? se 
pune întrebarea. Fondatorul programului „Worship“ crede că a rezol- 
vat şi această problemă. „În Worship, părtăşia este o componentă e- 
sentiala a fiecărui serviciu, dar si ea e condusă într-un mod unic prin 
mijloacele moderne de comunicare... Worship foloseşte cea mai mo- 
dernă tehnologie în telecomunicatia digitală ca să permită telespecta- 
torilor din toată tara să intre în contact cit mai repede posibil cu un 
partener de Partasie“.” 

Şi astfel „clientul-rege“ domnește în mod absolut. Dacă nu-i place 
ceea ce vede, poate pur şi simplu să închidă aparatul. Dacă nu se bu- 
- cură de „părtăşie“, poate pune receptorul telefonului în furcă. 

Întoarcerea cu susul in jos a teoriei creşterii bisericii 


Scriptura spune că primii creştini „au întors lumea cu susul în jos“ 
(Fap.17:6, KJV). În generaţia noastră, lumea întoarce biserica cu susul 
în jos. Din punct de vedere biblic, Dumnezeu este suveran, nu „omul 
care nu aparţine unei biserici“. Biblia, nu planul de marketing, este 
singurul proiect de construcţie şi autoritatea finală pentru orice lucra- 
re creștină. Lucrarea ar trebui să satisfacă nevoile reale ale oamenilor, 
nu să le liniştească egoismul. lar Domnul Bisericii este Cristos, nu o 
persoană care petrece mult timp în faţa televizorului, cu telecomanda 
în mînă. 

Nu se întîmplă niciodată să aud termenul de „ospitalier“ fără să 
mă gindesc la Fapte 5 și la Anania și Safira. Ce s-a întîmplat acolo sfi- 
dează aproape orice teorie contemporană de creştere a bisericii. Precis 
că biserica din Ierusalim (Ierusalem) nu era „ospitalieră“. De fapt, era 
chiar contrariul; Luca ne spune că acest incident a inspirat „o mare 
teamă... peste întreaga biserică şi peste toţi cei ce-au auzit aceste cu- 
vinte“ (v.11). Serviciul divin din ziua aceea fusese atît de tulburător, 
încît nici unul dintre necredincioşi nu „îndrăznea să li se alăture“. 
Gindul de a frecventa această biserică îi speria prea tare, dar „poporul 
îi stima foarte mult“ (Fap.5:13). Hotărît lucru, biserica nu era un loc 
în care păcătoşii să se simtă bine — ea era un loc de care ei se temeau! 

Să examinăm cu atenţie acest pasaj şi să încercăm să-l înțelegem 
în contextul lui. Ca să facem lucrul acesta trebuie să ne întoarcem la 
capitolul 4 din Fapte. Să nu uităm că biserica era nou-născută, în toa- 
tă frumusețea, prospetimea şi vitalitatea ei iniţială. Ea încă nu fusese 
pătată de păcate grosolane sau de neputinţă omenească. Oamenii stu- 
diau intens învățătura apostolilor. Acele zile de început din istoria Bi- 
sericii erau minunate şi fericite, pline de iubire şi părtăşie adevărată. 
Bucuria era copleşitoare, iar iubirea era profundă şi atotcuprinzătoa- 
re; prin urmare, mărturia lor era puternică şi limpede. Rezultatul a 
fost că doar în cîteva săptămîni veniseră la credinţa în Cristos vreo 
cincisprezece pînă la douăzeci de mii de persoane. Satan încercase de- . 
ja ca prin persecuție să se pună de-a curmezisul planurilor Bisericii, 
dar nu rezolvase nimic; credincioşii s-au rugat cu o şi mai mare în- 
drăzneală. Dumnezeu a ascultat această rugăciune, tot mai multi oa- 
meni erau salvați, şi Spiritul Sfînt lucra cu mare putere. 

Dar Satan plănuia deja un atac mai periculos. Dacă nu putea dis- 
truge Biserica printr-un asalt din exterior prin persecuții, voia să în- 
cerce acum o abordare mai subtilă din interior. $i exact lucrul acesta 
s-a întîmplat. 


Păcat în propria tabără 


Acesta este primul caz de păcat în Biserica primară care ne este 
împărtăşit. Dintre toate evenimentele care şi-au avut un început în 
Biserica primară, acesta este cel mai trist. Strategia lui Satan de infil- 
trare a Bisericii a început cu această ocazie, și ea continuă pînă astăzi. 

Întreaga relatare este un exemplu clasic de sinceritate neclintită și 
intransigentă a Bibliei. Dumnezeu ar fi putut să ne dea o imagine re- 
tuşată a Bisericii, şi să-i ascundă imperfectiunile. Dar Scriptura nu 
trece sub tăcere nici un adevăr — chiar dacă acesta este dureros și hîd. 
Biserica nu este şi n-a fost niciodată perfectă. Unii folosesc lucrul 
acesta ca o scuză de a sta la o parte: „M-aş duce la biserică, dar sunt 
prea multi ipocriti acolo“. Cînd aud aşa ceva, îmi vine totdeauna gin- 
dul: Ei bine, mai avem loc încă pentru unul. Această afirmaţie este în 
sine deja ipocrizie. Desigur că există ipocriti în Biserică. Acesta este 
unul dintre adevărurile pe care le putem spicui din această relatare 
aflată în Fapte 5. Dar în acest pasaj există şi ceva încurajator. Nu că 
am fi încurajați de păcat, dar este ceva încurajator sa ştim că Biserica 
primară a avut de luptat cu acelaşi fel de probleme cu care ne con- 
fruntăm şi noi astăzi. 

Chiar şi apostolul Paul trebuie să fi fost uneori descurajat de pro- 
blemele pe care le-a întîlnit în biserici. În 2.Corinteni 11:24-27, el a 
înşirat toate felurile de încercări şi persecuție pe care le-a îndurat: 


De cinci ori am primit de la evrei treizeci și nouă de lovituri. De 
trei ori am fost bătut cu nuiele, o dată am fost împroşcat cu pietre, 
de trei ori am suferit naufragiu, am petrecut o noapte si o zi în adin- 
cul mării. Am fost deseori în călătorii, în pericole pe rîuri, pericole 
din partea tilharilor, pericole din partea concetatenilor mei, pericole 
din partea ne-evreilor, pericole în oraş, pericole in deşert, pericole pe 
mare, pericole printre fraţi falsi; in osteneli si privatiuni, prin multe 
nopți nedormite, în foame şi sete, adesea fără hrană, in frig şi lipsă 
de îmbrăcăminte. 

Apoi, în concluzie, el adaugă aceasta, cea mai mare dintre încer- 
cări: „Pe lingă asemenea lucruri din exterior, este ceea ce mă apasă 
zilnic: grija pentru toate bisericile“ (v.28). El nu vorbea despre ches- 
tiuni administrative, ci despre lupta de a-i aduce pe credincioși la ma- 
turitate. l 

Începînd cu acest incident din Fapte 5, păcatele sfinților au rămas 
o problemă neîncetată pentru Biserică. Fiecare epistolă scrisă de Paul 
şi aflată în Noul Testament include afirmații importante despre păca- 
tul din Biserică. În Romani 16:17,18: „Vă îndemn, fraţilor, să luaţi sea- 
ma la cei care produc dezbinări şi obstacole împotriva învăţăturii pe 
care ati primit-o şi să-i ocoliti. Căci asemenea oameni sunt sclavi, nu 
ai Domnului nostru lesus Cristos, ci ai propriilor lor pofte; şi prin 
vorbirea lor mieroasă şi măgulitoare înșală inimile celor care nu bă- 
nuiesc nimic“. Biserica din Corint era năpădită de probleme: dezbi- 
nări, ceartă, imoralitate, întrebuințare greşită a darurilor spirituale, şi 
aşa mai departe. Galatenii tolerau învățătura greșită şi legalismul (cf. 
Gal. 3:1-4). Paul trebuia să-i roage fierbinte pe efeseni să se comporte 
într-un mod demn de chemarea lor, să fie umili şi blinzi, arătînd răb- 
dători indulgență unul altuia în iubire, dindu-si silinta să păstreze 
unitatea Spiritului în legătura păcii (4:1-4). El trebuia să-i îndemne pe 
filipeni să fie insufletiti de aceleaşi sentimente, uniţi în pace, concen- 
trati asupra atingerii unei singure ţinte (2:1,2). El a şi dat numele a do- 
ua femei, Evodia si Sintichia, de la care dorea ca ele să se comporte 
corect una fata de alta (4:2,3). În Coloseni 3, Paul repetă o întreagă 
listă de deficienţe spirituale, încununată cu o poruncă pentru coloseni 
de a-şi curati viata. El a dus o luptă neîntreruptă împotriva păcatului 
din Biserică. 


O comunitate de oameni care se întrajutorează 


Biserica începuse ca o comunitate de oameni care se întrajutorează. 
Fapte 4:32-37 spune: 


Mulțimea celor care au crezut erau cu o singură inimă si suflet, şi 
nici unul dintre ei nu pretindea că ceea ce-i aparţinea era al lui, ci 
toate lucrurile erau ale tuturor în comun. Apostolii aduceau mărtu- 
rie cu mare putere de învierea Domnului Iesus, si peste ei toți era o 

mare grație. Căci nu exista printre ei nimeni care să ducă lipsă, pen- 
tru că toți cei ce erau proprietari de pămînt sau case le vindeau si a- 
duceau banii rezultați din vinzari, si îi puneau la picioarele apostoli- 
lor; si ei erau distribuiți fiecăruia, după nevoie. $i Iosif, un levit ori- 
ginar din Cipru, numit si Barnaba de către apostoli — care, tradus, 
înseamnă fiul mîngîierii — si care poseda o bucată de pămînt, a vin- 
dut-o, a adus banii si i-a pus la picioarele apostolilor. 


Ei aveau o adevărată unitate spirituală 


Adunarea dăduse deja muguri şi boboci, şi numărul ajunsese la mii 
de oameni, si el se mărea neîncetat. Cu toate acestea, ei „erau o singu- 
ră inimă si un suflet“. Nu numai că toți aparțineau aceleiaşi organiza- 
tii, dar între ei exista o adevărată unitate spirituală. Ei erau in cel mai 
real sens un corp, un singur organism cu o singură inimă si cu un sin- 
gur suflet (cf. Fil.1:27). Se ingrijeau unul de altul si de cistigarea su- 
fletelor pentru Cristos. Fi erau prea preocupați cu acele priorități ca 
să-şi facă griji pentru propria bunăstare. Toți aveau grijă de ceilalți, 
astfel că erau satisfăcute necesitățile tuturor. Ca urmare, egoismul nu 
avea ce căuta acolo. Ce minunat era acest fel de preocupare! Ce bo- 
gată şi frumoasă trebuie să fi fost părtăşia lor! 


Ei isi împărțeau între ei ceea ce posedau 


Mulţi oameni înțeleg greșit acest pasaj. „Toate lucrurile erau ale tu- 
turor în comun“ nu înseamnă că acești oameni trăiau în comun. Să 
nu uităm că, în ziua Cincizecimii (Pentecost în greacă — n. tr.), leru- 
salimul era plin cu pelerini veniți pentru sărbătoare. În timpul sărbă- 
torilor religioase, veneau la Ierusalim cam un milion de oameni. Desi- 
gur că aceştia aveau nevoie de găzduire si de hrană, si nu existau sufi- 
ciente hanuri pentru a-i adăposti. Ca urmare, era ceva obişnuit pentru 
credincioși să-și deschidă căminurile şi să-i primească pe oameni ca 
să trăiască o vreme cu ei. Deodată, în ziua Cincizecimii din acel an, 
sute din acești oameni L-au primit pe Cristos, şi ei au început apoi 
să-şi cîştige prietenii si rudele pentru credință. Cu siguranță că multi 
dintre ei au rămas în lerusalim să asculte învăţătura apostolilor. 

Situaţia financiară a acestor oameni şi a gazdelor lor trebuie să fi 

fost foarte dificilă. În plus, în Ierusalim erau mulţi oameni săraci. Es- 
te posibil şi ca unii dintre cei veniţi la credință să-şi fi pierdut locul de 
muncă atunci cînd şi-au mărturisit credinţa în Iesus Cristos. Pentru a 
satisface aceste nevoi, toţi credincioşii s-au învoit să împartă cu cei- 
lalti ceea ce aveau. 

Aceşti oameni nu trăiau în comun. Ei nu ieşeau din societate, nu-şi 
lăsau locurile de muncă, nu-şi uneau banii şi nu trăiau într-o clădire 
sau tabără comună. Fapte 2 descrie ceea ce făceau: 


Si toţi cei care crezuseră erau împreună, şi aveau totul în comun; 
ei au început să-și vinda proprietăţile şi ceea ce posedau, şi le îm- 
parteau cu toţi ceilalți, după cum avea cineva nevoie. Si zi de zi 
stăruiau cu un singur gînd în templu, şi fringind pîinea din casă în 
casă, luau mesele împreună cu veselie şi sinceritate a inimii, lăudînd 
pe Dumnezeu și fiind bine văzuţi de tot poporul. Şi Domnul adăuga 
zi de zi la numărul lor pe cei ce erau salvaţi (v.44-47). 


Aceasta era o comunitate spirituală, nu o mănăstire. Creştinii îşi 
aveau încă în posesie casele — ei continuau să „frîngă pîinea din casă 
in casă“ (v.46). Adică, ei frîngeau pîinea, sau aveau comuniune, în 
case particulare. „Vînzarea“ şi „împărţirea“ din versetul 45 sunt verbe 
la timpul perfect, sugerind că vînzarea şi împărţirea continuau fara 
întrerupere. N-a existat un punct în care comunitatea credincioșilor 
să fi vîndut tot ce aveau $i să-şi fi pus fondurile în comun. Nu, ci era 
un proces continuu, în care cei care dispuneau de mijloace le im- 
parteau cu acei credincioși lipsiţi de ele. Ei nu trăiau sub acelaşi aco- 
periş. Lucrul acesta ar fi subminat prioritatea rînduită de Dumnezeu 
a unităţii familiale, pe care El o desemnase să fie independentă și să 
funcţioneze ca piatra de construcţie a societăţii si ca un mijloc de 
transmitere a adevărului şi dreptăţii de la o generaţie la alta. 

Oamenii îşi vindeau posesiunile — sub formă de terenuri si de bu- 
nuri mobile — şi împărțeau banii cu cei pe care îi ştiau în nevoie. Paul 
a poruncit ca dărnicia să se facă în același spirit. El i-a îndemnat pe 
corinteni să dea cu generozitate pentru ajutorarea sfinţilor din Mace- 
donia, „belșugul vostru fiind o suplinire pentru lipsa lor, astfel ca şi 
belşugul lor să devină o suplinire pentru lipsa voastră, şi să fie o egali- 
tate“ (2.Cor.8:14). Există oare vreo deosebire fata de practica actuală? 

Nu, dacă bisericile noastre sunt sănătoase. Creştinii care văd un frate 
sau o soră în nevoie ar trebui să simtă o dorinţă naturală să satisfacă 
această nevoie (cf. 1.Jo.3:16). Exact aceasta făceau acei creştini de la 
început. Cei care şi-au vindut posesiunile au făcut așa absolut de bu- 
năvoie. Acesta este un punct decisiv atunci cînd examinăm păcatul lui 
Anania şi Safira. 


Ei erau hraniti printr-o predicare plină de putere 


„Apostolii aduceau cu mare putere mărturie în favoarea învierii“ 
(4:33). Predicarea se făcea cu îndrăzneală şi putere. Nu le era rușine 
de Evanghelie, deşi în zilele acelea exista o mare persecuție. De fapt, 
se spune concret că ei predicau despre înviere, adevăr care le-a produs 
cele mai mari neajunsuri. La începutul capitolului 4 aflăm că preoții, 
căpitanul gărzii templului şi saduceii, „fiind foarte deranjati că ei îi 
învățau pe oameni şi proclamau în lesus învierea dintre cei morţi“ 
(v.2), au pus mina pe Petru si pe Ioan şi i-au băgat la închisoare. Petru 
şi loan nu încercau să cîştige aprobarea saduceilor şi preoţilor prin 
predicarea unui mesaj pe care aceștia doreau să-l audă! Ei au procla- 
mat cu îndrăzneală chiar lucrul acela care îi scandaliza cel mai mult! 
Ei refuzau să atenueze învățăturile importante din Cuvîntul lui Dum- 
nezeu pentru ca să elimine acest motiv de scandalizare. Ei n-au trecut 
niciodată sub tăcere mesajul biblic ca să nu supere pe cineva. 

Lucrarea de predicare a apostolilor includea atît învăţătura, cit şi 
evanghelizarea. Fapte 2:42 afirmă că cei care au crezut „se consacrau 
neîncetat învăţăturii apostolilor“. Ei erau o turmă bine hrănită, toto- 
dată însă mereu flaminda. 

Biserica din Ierusalim era un loc de părtășie (comuniune): minuna- 
tă. Acolo nu se urmau nici una dintre tehnicile contemporane de mar- 
keting „ospitaliere“, ci părtăşia era caldă şi reală. Ei satisfăceau în iu- 
bire nevoile celorlalţi, şi aveau o învăţătură bogată şi cuprinzătoare. 
Fapte 2:42 ne spune: „Ei se consacrau neîncetat învăţăturii apostolilor 
si părtăşiei, fringerii pîinii şi rugăciunii“. Nici una dintre acestea nu 
isi propunea și nu era menită să-i atragă pe necredinciosi. Cu toate 
acestea, tot mereu veneau oameni noi, pentru că Domnul continua să 
adauge zi de zi la Biserică pe cei care erau salvaţi (v.47). 

Un exemplu pozitiv 


Luca relatează cum se împărțeau mijloacele de ajutor printre fra- 
tii aflaţi în nevoie. Toţi cei care aveau un surplus de proprietăţi si bu- 
nuri le vindeau, apoi puneau banii rezultați la picioarele apostoli- 
lor (4:34,35). Apostolii distribuiau apoi acest fond social celor care 
aveau nevoie. Prin acest sistem simplu, erau satisfăcute toate nevoile 
(v.34). În esenţă este acelaşi sistem pe care îl folosim astăzi cînd pri- 
mim în biserică o donaţie. Banii intră în caseria comună, pe care con- 
ducătorii bisericii au responsabilitatea s-o administreze. 

Barnaba este un exemplu concret ales de Luca pentru a arăta un 
exemplu pozitiv. Barnaba era o poreclă, insemnind „fiul încurajării“. 
După cit se pare, acest bărbat, „losif [Iosef], un levit originar din Ci- 
pru“, avea darul îndemniării, astfel că i s-a dat o poreclă care i se po- 
trivea. Barnaba l-a însoţit mai tîrziu pe apostolul Paul în prima lui că- 
lătorie misionară. 

Barnaba era levit, un membru al tribului (semintiei) preoţesc din 
Israel. Este improbabil ca el, preot fiind, să fi fost un om foarte bogat. 
Dar, într-un fel oarecare, dobindise o bucată de pămînt, pe care el a 
vîndut-o. Apoi a adus banii la apostoli ca să fie distribuiţi. El n-a 
aşteptat o apreciere favorabilă, nici n-a încercat să controleze modul 
în care erau folosiţi banii. El i-a predat pur şi simplu. Ceea ce se vede 
limpede din tot capitolul 4 este faptul că Barnaba a dat din iubire şi 
din toată inima — doar pentru faptul că dărnicia este în sine o aseme- 
nea binecuvintare. $i putem presupune că multi alti membri ai biseri- 
cii din lerusalim au făcut acelaşi lucru. 


Un exemplu negativ 


Din păcate nu toţi au facut la fel. Istoria care urmează este în con- 
trast izbitor cu tonul din capitolul 4. Este ceva şocant să vedem păca- 
tul în această biserică. E ceva groaznic să vedem ce minciună sfrun- 
tată s-au înţeles Anania şi Safira să spună. Înainte de orice este însă 
uimitor să vedem ce aspru S-a purtat Domnul cu păcatul lor: 


Dar un bărbat oarecare numit Anania, cu soția sa Safira, a vîndut 
o moşie si a reţinut o parte din pret pentru el, cu deplina cunoştinţă 

a soției; a adus o parte din bani și i-a pus la picioarele apostolilor. 
Dar Petru a zis: „Anania, de ce ţi-a umplut Satan inima ca să-L 
minţi pe Spiritul Sfînt şi să reţii o parte din preţul ogorului? Dacă 
raminea nevindut, nu raminea el al tău? Şi după ce s-a vindut, nu 
ramineau banii în stăpînirea ta? De ce ţi-ai pus în gînd o asemenea 
faptă? Tu nu i-ai minţit pe oameni, ci pe Dumnezeu“. Cînd a auzit 
aceste cuvinte, Anania a căzut jos şi şi-a dat sufletul; şi o mare tea- 
mă i-a cuprins pe cei care au auzit aceste cuvinte. Si tinerii s-au scu- 
lat, l-au învelit si, după ce l-au dus afară, l-au înmormîntat. 

După ce au trecut vreo trei ore, a intrat soţia lui, neștiind ce se în- 
timplase. Şi Petru i-a spus: „Spune-mi, cu atît ati vîndut bucata de 
pămînt?“ Ea a răspuns: „Da, acesta a fost prețul“. Atunci Petru i-a 
spus: „De ce v-aţi înțeles între voi să-L puneţi la încercare pe Spiri- 
tul Domnului? Iată, picioarele celor care l-au înmormîntat pe soţul 
tău sunt la uşă, şi ei te vor duce şi pe tine afară“. Şi ea a căzut ime- 
diat la picioarele lui şi și-a dat sufletul; tinerii au intrat şi au găsit-o 
moartă, au dus-o afară si au inmormintat-o lîngă soţul ei. Și o mare 
teamă a venit peste întreaga Biserică, si peste toţi toţi cei care au au- 
zit despre aceste lucruri (Fap.5:1-11). 


Oricit de generosi, de gata de sacrificiu si de altruisti erau sfinţii 
din Ierusalim — exista o excepţie. Păcatul lui Anania isi avea rădăcini- 
le în lăcomie si înşelăciune. El e pentru cartea Faptelor ceea ce este 
păcatul lui Acan pentru cartea lui losua. În ambele cazuri este vorba 
despre nişte acţiuni înșelătoare, jalnic de egoiste, care au întrerupt 
înaintarea victorioasă a poporului lui Dumnezeu si au adus păcatul în 
tabără atunci cînd poporul se afla în culmea triumfului. 

Sfinţii din lerusalim au dăruit dintr-o inimă umplută de Spiritul 
Sfînt, în timp ce păcatul lui Anania a dezvăluit o inimă umplută de 
Satan (v.3). Contrastul între sfîrşitul capitolului 4 şi începutul celui de 
al cincilea nu ar putea fi mai dramatic. 

Numele lui Anania înseamnă „Domnul este binevoitor“; Safira în- 
seamnă „frumoasă“. Fapta lor era orice altceva în afară de binevoi- 
toare ori frumoasă. Văzînd că alţii își vindeau proprietăţile şi dădeau 
apostolilor banii, s-au angajat să facă acelaşi lucru. Cu toate acestea, 
versetul 2 ne spune că atunci cînd a venit timpul să dea bani, ei „au 
păstrat o parte din preţ“. Este limpede că amindoi au pus la cale lucrul 
acesta. 

Drojdia fariseilor 


Care era motivaţia lor? Ei doreau un prestigiu spiritual. Voiau să 
pară că dau bani făcînd un sacrificiu, totuşi să rețină o parte din bani 
pentru ei. Aceasta vrea să spună că iubeau banii. Si „iubirea de bani 
este o rădăcină a tuturor felurilor de rău“, i-a scris Paul lui Timotei. 
„Unii, dorind fierbinte după ea, au rătăcit de la credinţă şi s-au stră- 
puns singuri cu multe dureri“ (1.Tim.6:10). Cu siguranţă că dintre ei 
au făcut parte Anania şi Safira. Cartea Evrei spune: „Caracterul vos- 
tru să fie fără iubirea de bani, fiind mulţumiţi cu ceea ce aveţi; căci 
El Însuşi a zis: „Nu vă voi lăsa, nici nu vă voi părăsi“ (13:5). 

Aici erau două suflete atît de minjite de iubirea de bani, încît do- 
reau să pună împreună la cale comiterea unui act de ipocrizie publică. 
Ei şi-au vindut bucata de pămînt, dar în loc să dea Domnului toţi ba- 
nii, l-au dat numai o parte, prefăcîndu-se că I-au dat toți banii. Ei tre- 
buie să fi gîndit că prin acest şiretlic puteau dobindi atit prestigiu spi- 
ritual, cit si un cîştig, pamintesc. 

Păcatul lor nu consta în faptul că n-au dăruit toţi banii. Dumnezeu 
nu poruncise să dea totul. Ei aveau tot dreptul să retina şi să dea cit 
vor. Nici măcar nu era nevoie ca ei să-şi vîndă proprietatea. Totul era 
de bunăvoie, asa cum se vorbește despre orice caz de dărnicie din 
Noul Testament. 

Păcatul consta în minciuna lor. Era vădit că ei făcuseră în public 
un legămînt cu Spiritul Sfînt înaintea adunării. Ei nu numai că min- 
țiseră întreaga adunare, ci, si mai rău, Îl minţiseră pe Dumnezeu 
(Fap.5:4). Poate crezuseră că este un păcat ascuns, dar el n-a mai ra- 

mas multă vreme ascuns. Însuşi Dumnezeu l-a scos la iveală în faţa 
întregii adunări. 

Acum, să fim sinceri. Acest fel de ipocrizie nu este un păcat foarte 
rar intilnit, nici nu face parte dintre relele fata de care avem aversi- 
une. O mulțime de oameni dau bani cu intenţia de a înșela pe alţii. 
Acesta este echivalentul moral al bărbatului care răsuceşte cîteva 
bancnote astfel încît să pară că pune o sumă mare în farfuria de 
colectă, sau al femeii care face paradă cînd pune un plic care pare să 
conţină multi bani, şi cînd colo se află doar cîteva bancnote de valoa- 
rea cea mai mică. Este ca la farisei care puneau pe cineva să sufle din 
trompetă în sinagogi şi pe străzi atunci cînd făceau acte de caritate, 

astfel ca să observe toţi lucrul acesta (Mt.6:2). 

Jesus spune despre asemenea oameni: „Ei şi-au luat din plin raspla- 
ta“ (Mt.6:2,5,16). Ei vor ca oamenii să vadă faptele lor bune; oamenii 
remarcă lucrul acesta, şi aceasta este atunci răsplata lor. Ei caută glo- 
rie de la oameni, nu de la Dumnezeu, astfel că recunoaşterea din par- 
tea oamenilor este singura răsplată pe care o obţin. „Dar cînd faci acte 
de caritate, stînga ta să nu ştie ce face dreapta, pentru ca actul tău de 
caritate să fie in secret; şi Tatăl tău care vede în secret iti va ras- 
plăti“ (6:3,4). Acest păcat poate să ni se pară neînsemnat, dar nu şi lui 
Dumnezeu. Dumnezeu urăște ipocrizia şi sfintenia prefăcută. lesus a 
numit-o „drojdia fariseilor“ (Lc.12:1). 

Acum, această drojdie ameninţa să infecteze tinăra Biserică. De 
aceea S-a ocupat Dumnezeu cu asprime şi pe neaşteptate de această 
chestiune, pentru ca să arate fiecăruia cît de serios trebuie să luăm 
viata din adunare. 


Răspunsul lui Petru 


Sub inspiraţia Spiritului lui Dumnezeu, Petru le-a ghicit ipocrizia. 
Să ne imaginăm șocul lui Anania! El a venit înaintea apostolilor, şi-a 
pus banii la picioarele lor și le-a spus cu ingimfare că erau toţi banii 
pe care-i obținuse prin vînzarea terenului. Probabil că a rămas o clipă 
acolo, desfatindu-se la gîndul aprecierii pe care credea că o au ei fata 
de el. Trebuie să fi pornit de la faptul că ei îl considerau un exemplu 
spiritual, un om generos şi pios. 

Deodată, Petru i-a zis: „Anania, de ce ţi-a umplut Satan inima ca 
să-L minţi pe Spiritul Sfînt si să retii o parte din preţul ogorului?“ 
(Fap.5:3) — o confruntare dură în mijlocul unui serviciu divin! 

In multe biserici, Anania ar fi primit recunoaşterea pe care o do- 
rea, indiferent de motivaţia lui. Un lider pragmatic de biserică ar pu- 
tea rationa: La urma urmei, este o sumă substanţială de bani. OK, mo- 
tivele lui nu sunt curate, dar el nu este în fond un băiat rău, $1 noi pu- 
tem folosi banii. Nu-l putem pune într-o situație jenantă de fata cu 
toată lumea. Dacă facem asta, n-o să ne mai dea niciodată nimic. 

Nu asa a procedat Petru. El a înfruntat păcatul în mod direct. „De 
ce ţi-a umplut Satan inima?“ Să observăm că Petru dădea vina pe 
Anania, nu pe Satan. „De ce?“ a întrebat el. Apoi din nou în verse- 


Biserică „ospilalieră "? 61 
ae RP 


tul 4: „De ce ţi-ai pus in gînd o asemenea faptă?“ 

Petru a lămurit faptul că păcatul lui Anania era ipocrizia lui, nu 
faptul că a reţinut o parte din bani: „Dacă raminea nevindut, nu rami- 
nea el al tău? Si după ce s-a vindut, nu ramineau banii în stăpînirea 
ta?“ (v.4). El ar fi putut face cu banii tot ce-ar fi dorit. El ar fi putut să 
nu vinda terenul. Nu i se ceruse să facă lucrul acesta. N-ar fi fost pă- 
cat dacă Anania ar fi spus: „Mi-am vîndut proprietatea, şi iată aici o 
parte din bani“. El avea dreptul să dea cit de mult sau de putin ar fi 
vrut. Dar el a păcătuit prin aceea că a pretins donarea întregii sume, în 
timp ce a reţinut de fapt o parte din ea. 

El L-a minţit pe Dumnezeu, nu numai pe oameni. Mai concret, 
aceasta era o minciună sfruntată spusă Spiritului Sfînt." Cum de-L 
mintise el pe Spiritul Sfînt? El făcuse un jurământ să dea toţi banii 
luaţi pe moșia lui, şi nu a reușit să se tina de cuvint. În Vechiul Testa- 
ment se spune: „Cînd faci un juramint lui Dumnezeu, nu intirzia să 
plăteşti... Mai bine nu fă nici un juramint decit să-l faci si să nu plă- 
teşti“ (Ecl.5:4,5). Legea lui Moise conţinea un avertisment similar: 
„Cînd faci un juramint Domnului Dumnezeului tău, nu şovăi să te 
achiti de el, căci altfel ar exista un păcat în tine, si Domnul Dumneze- 
ul tău iti va cere cu siguranță socoteală. Totuşi, dacă nu faci nici un 
jurământ, nu va fi păcat în tine. Să implinesti cu grijă tot ce-ţi iese de 
pe buze, aşa cum ai făcut de bunăvoie jurămînt Domnului Dumne- 
zeului tău, ceea ce ai promis“ (Dt.23:21-23). 


Judecata lui Dumnezeu 


Răspunsul lui Dumnezeu la această situaţie a fost imediat, aspru şi 
definitiv. El l-a ucis pe loc pe Anania. „Cînd a auzit aceste cuvinte, 
Anania a căzut jos şi şi-a dat sufletul“ (Fap.5:5). Acesta era un act de 
judecată din partea Celui Preaînalt. Poate că Anania a făcut pur şi 
simplu stop cardiac de groază. Chiar in fata întregii biserici. 

„Ospitalieră?“ Nu tocmai. De fapt, rezultatul a fost că „o mare tea- 
mă i-a cuprins pe cei care au auzit aceste cuvinte“ (v.5). Dumnezeu 
l-a dat pe Anania exemplu pentru alţii care ar putea fi ispititi să se joa- 
ce cu El şi să minjeasca puritatea Bisericii. 

Judecă Dumnezeu totdeauna în acest fel păcatul? Sigur că nu, dar 
asemenea lui Nadab si Abihu (Lev.10), Core (Num.16), Acan (Ios.7), 

Irod (Fap.12) şi alţii de-a lungul Scripturii, Anania a fost judecat ime- 
diat pentru păcatul lui si a plătit cu viata. Dumnezeu a ales in mod su- 
veran pedeapsa pe loc cu moartea. El a devenit astfel un exemplu pen- 
tru toți. Adevărul e că Dumnezeu ar putea judeca fiecare păcat în a- 
cest mod. „Plata păcatului este moartea“ (Rom.6:23). Numai din cauza 
îndurării infinite a Domnului nu suntem toți mistuiti (Plîng.3:22, 
KJV). Uneori, Dumnezeu judecă păcatul prin moartea fizică. Paul a 
scris corintenilor care dispretuiau masa Domnului şi o profanau: „Cel 
care mănîncă şi bea, mănîncă şi bea judecată pentru el însuşi dacă nu 
evaluează corect Corpul. Din acest motiv, multi dintre voi sunt slabi si 
bolnavi, şi multi dorm“ (1.Cor.11:29,30). „Dorm“ in acest verset se re- 
feră la moartea fizică. Dumnezeu îi judeca de fapt pe corintenii aceia 
fără respect prin faptul că-i îmbolnăvea sau chiar îi lăsa să moară. 

Dar în cazul lui Anania n-a fost nici o boală, nici o trecere de timp. 
El a căzut mort pe loc. Judecata lui Dumnezeu a fost rapidă si inspai- 
mintatoare. 


Pacatul Safirei 


Scriptura spune: „Tinerii s-au sculat, l-au învelit si, după ce l-au dus 
afară l-au înmormîntat“ (Fap.5:6). Safira nu era prezentă atunci cînd a 
murit soţul ei. „După ce au trecut vreo trei ore, a intrat soţia lui, neşti- 
ind ce se intimplase“ (v.7). Ea nu bănuia nimic despre soarta soţului 
ei, gindindu-se probabil că i se va face o intrare deosebită, deoarece 
toţi o vor admira pentru marea dărnicie a ei şi a lui Anania. 

Petru i s-a adresat imediat: „Spune-mi, cu atît ati vîndut bucata de 
pămînt?“ Şi ea a răspuns: „Da, acesta a fost prețul“ (v.8). Aceasta era o 
minciună deliberată, dovedind că ea şi soțul ei se intelesesera să comi- 
tă un act premeditat de ipocrizie. 

Petru a fost la fel de direct cu ea ca şi cu Anania: „De ce v-aţi inte- 
les între voi să-L puneţi la încercare pe Spiritul Domnului? lată, pi- 
cioarele celor care l-au înmormîntat pe soţul tău sunt la ușă, şi ei te 
vor duce si pe tine afară“ (v.9). Ea nici măcar n-a mai avut ocazia să 
riposteze. „Ea a căzut imediat la picioarele lui şi şi-a dat sufletul; tine- 
rii au intrat şi au găsit-o moartă, au dus-o afară şi au inmormintat-o 
lîngă soţul ei“ (v.10). 

Judecata trebuie să înceapă de la casa lui Dumnezeu 


Dumnezeu ia foarte în serios puritatea Bisericii. Aceasta a fost o lec- 
tie timpurie şi de neuitat despre felul cum vede Dumnezeu păcatul în 
comunitatea credincioşilor. În esenţă, El zicea: „Nu Mă joc de-a Bise- 
rica şi nu glumesc cu păcătoşii. Nu vreau ca ea să fie ,ospitaliera*. Eu 
doresc dreptate, adevăr şi inimi sincere“. El ne-a dat dovada ca trebuie. 
să-L luăm în serios. Biserica nu e un loc de amuzament social. 

Care a fost rezultatul acestui episod? Din nou, „o mare teamă a cu- 
prins întreaga Biserică“ (5:11). Putem fi siguri că în biserica din leru- 
salim s-a făcut în zilele acelea o mare cercetare de sine. $i tocmai aces- 
ta era scopul urmărit. Dumnezeu Își purifica Biserica. El dorea ca po- 
porul Său să ia în serios păcatul şi voia să descurajeze o consacrare su- 
perficială. El dorea ca oamenii să se teamă de El. Biserica se strînge ca 
să se închine lui Dumnezeu, lucrul acesta cere să i se spună păcatului 
pe nume. Aici Domnul ne dă un model de bază pentru serviciul reli- 
gios al bisericii — să se facă o judecată a păcatului. Problema nu este 
ceea ce ar putea să creadă necredinciosii despre o asemenea asprime, ci 
ceea ce crede Dumnezeu despre o asemenea nelegiuire. 

Cu siguranţă că în lerusalimul primului secol existau o mulțime de 
păcătoşi mult mai vrednici de disprețuit decît Anania şi Safira. Un 
exemplu ar fi Irod. De ce nu l-a lovit Dumnezeu cu moartea? De fapt, 
el a murit în cele din urmă (cf. Fap.12:18-23). Dar, aşa cum a scris Pe- 
tru: „Este timpul ca judecata să înceapă cu casa lui Dumnezeu“ (1.Pt. 
4:17). Dumnezeu îi judecă pe copiii Lui înainte de a-Şi îndrepta minia 
asupra paginilor. 

Poate Biserica să evite judecata lui Dumnezeu? Da, dar cu condiţia 
purificării ei. După ce i-a avertizat pe corinteni că Dumnezeu îi jude- 
ca deja cu boală și moarte pe membrii bisericii care păcătuiau, Paul 
le-a spus: „Dacă ne-am judeca cum trebuie, n-am mai fi judecaţi“ 
(1.Cor.11:31). Cu alte cuvinte, este misiunea membrilor fideli ai Biseri- 
cii de a păstra puritatea ei. Să fim sinceri, lucrul acesta îi convinge 
mult mai mult pe cei necredincioşi despre realitate decît vreun discurs 
liniştitor si vesel cu intenţia de a-i face să se simtă bineveniti şi accep- 
taţi, căci îl face pe cel necredincios să ştie că Biserica este formată din 
oameni sfinţi si nu e pentru niște păcătoşi care nu se pocăiesc, ci pen- 
tru cei rascumparati care iubesc indreptatirea pe care o dă Dumnezeu. 

Noi păstrăm această puritate atunci cînd urmăm liniile directoare 
pe care le-a trasat Iesus în capitolul 18 din Matei: „Dacă fratele tau 
păcătuieşte, du-te şi mustră-l în particular; dacă te ascultă, l-ai cisti- 
gat pe fratele tău. Dar dacă nu te ascultă, ia cu tine încă unul sau doi, 
astfel ca orice fapt să fie confirmat din gura a doi sau trei martori. Şi 
dacă el refuză să asculte de ei, spune bisericii lucrul acesta; iar dacă el 
refuză să asculte și de biserică, să fie pentru tine ca un pagin si un 
perceptor*“ (v.15-17, sublinierea mea). Vorbim despre acest procedeu 

ca despre „disciplina în biserică“. Lucrul acesta poate să nu pară prea 
- „ospitalier“, dar este porunca lui Dumnezeu. Intenţia si planul Său es- 
te să-Şi purifice Biserica şi astfel să-Şi binecuvinteze și sa-Si protejeze 
copiii de judecată. Paul a scris: „Cînd suntem judecați, suntem disci- 
plinati de Domnul, ca să nu fim condamnați cu lumea“ (1.Cor.11:32). 
lesus a continuat să spună: „Adevărat vă spun, orice veţi lega pe 
pămînt va fi legat în cer, şi orice veţi dezlega pe pămînt va fi legat în 
cer. Vă spun din nou, că dacă doi dintre voi se invoiesc pe pămînt pri- 
vitor la un lucru pe care să-l ceară, el va fi făcut pentru ei de către Ta- 
tăl Meu care este în cer. Căci unde doi sau trei s-au adunat împreună 
în Numele Meu, acolo sunt Eu în mijlocul lor“ (Mt.18:18-20). Să nu 
uităm că, în acest context, Domnul nostru descria modul în care tre- 
buie să ne ocupăm de păcat în adunare. E vorba deci ca Iesus Cristos 
să-Şi înfăptuiască voia în Biserică prin disciplină. „Eu sunt in mijlo- 
cul lor“ înseamnă că El Însuşi lucrează în şi prin credincioşi ca să-Şi 
purifice Biserica pe măsură ce ei urmează liniile directoare pe care 
le-a trasat El. Rezultatul e că sunt restabiliti credincioşii care s-au po- 
căit (păcatul lor e „dezlegat“ de ei), iar păcătoşii impietriti sunt scoși 
la iveală și înlăturați din părtăşie (ei sunt „legaţi“ de păcat). Dacă nu 
urmăm acest model si nu păstrăm pură Biserica, El va interveni cu 
judecată (1.Cor.11:30). 


Cunoscind teama de Domnul, îi convingem pe oameni ' 
Aici am ajuns la un punct decisiv al acestei cărți: Judecata lui 


Dumnezeu împotriva lui Anania şi Safira a avut un efect care a trecut 
graniţele adunării credincioşilor: „O mare teamă a venit peste... toţi 


* Sau: încasator de taxe (nu e vorba despre un „vameş“ în sensul modern al cuvîntului) — n. tr. 

cei care au auzit despre aceste lucruri“ (Fap.5:11). Versetul 13 spune că 
necredincioşii nu îndrăzneau să li se alăture! Aceasta e tocmai opusul 
filozofiei „ospitaliere“ care este atît de populară astăzi. În loc să-i ade- 
menească pe oameni să vină la biserică dindu-le sentimentul că sunt 
bineveniti şi în siguranţă, Dumnezeu a folosit teama ca să-i tina pe 
necredincioşi la o parte. 

Teama de Dumnezeu a fost o învăţătură principală în Biserica pri- 
mara, asa cum a fost si în Vechiul Testament. Atit necredinciosii, cit 
şi credincioşii erau învăţaţi să se teamă de El. Doar un nebun ar în- 
drazni să se poarte usuratic cu Dumnezeu. Tocmai această teamă îi 
îndemna pe oameni la convertire şi la ascultare. Salvarea (mintuirea) 
nu corespunde niciodată dorinţei de a lua parte la ceva distractiv sau 
de a scăpa de dificultăţi emoţionale — ci ea vine numai atunci cînd ini- 
ma strigă după eliberarea de păcat! 

Mișcarea „ospitalieră“ tinteste chiar opusul. In loc să trezească tea- 
ma de Dumnezeu, ea încearcă să-L descrie ca fiind vesel, jovial, gene- 
ros, îngăduitor si chiar tolerant. Nişte păcătoşi aroganti, care ar trebui 
să se apropie de Dumnezeu cu teamă (cf. Le. 18: 13), sunt încurajați să 
se bizuiască pe gratia Lui. Pacatosii nu aud nimic despre minia divină. 
Lucrul acesta nu numai că e o predicare greșită, ci si erezie pură. 

Asa cum aflăm din relatarea despre Anania şi Safira, nu putem tra- 
ta cu indiferenţă minia lui Dumnezeu. Petru a scris: „Dacă [judecata] 
începe mai întîi cu noi, care va fi sfîrşitul pentru cei care nu ascultă 
de Evanghelia lui Dumnezeu?“ (1.Pt.4:17). Paul a vorbit despre minia 
divină ca despre una dintre cele mai importante motivații pentru e- 
vanghelizare: „De aceea, cunoscînd teama de Domnul, îi convingem 
pe oameni“ (2.Cor.5:11). 


Incotro duce Biserica „ospitalieră“? 


Filozofia „bisericii de tip ospitalier“ e o cotitură bruscă pe o cale 
greşită pentru Biserică. Sunt convins că diminuarea valorii închinării, 
Scripturii şi teologiei va duce în cele din urmă la compromisuri grave 
în ce priveşte învățătura biblică. De fapt, lucrul acesta a început deja 
să se intimple. Liderii creştini care se consideră evanghelici încep să 
pună la îndoială doctrine fundamentale, precum iadul (infernul) şi de- 
pravarea (stricăciunea) omenească. 

Una dintre cele mai populare Mişcări aflate astăzi în acţiune îm-. 
bratiseaza o doctrină cunoscută drept „nemurirea condiţionată“ (con- 
ditional immortality) similară cu ,,anihilationismul“.” La baza ei este 
ideea că păcătoşii neconvertiti pur si simplu încetează să mai existe, 
în loc să petreacă eternitatea în iad. Lucrul acesta se potriveşte la per- 
fectie cu filozofia de tip „ospitalier“, deoarece această concepţie sus- 
tine că ar fi imposibil ca un Dumnezeu milos să destineze nişte fiinţe 
create chinului etern. În loc de aceasta, El îi nimiceşte complet. 

Nemurirea condiţionată si anihilationismul nu sunt idei noi. Istoria 
arată totuşi că cei mai mulţi oameni şi mișcări care adoptă concepţii 
anihilationiste nu rămîn ortodocși (adică fideli învățăturii biblice — n. 
tr.). A nega caracterul etern al iadului este echivalent cu un semnal de 
start în coborirea pe panta decăderii. 

Spurgeon a atacat nemurirea condiționată ca una dintre cele mai 
mari erezii ale „down-grade“-ului din secolul 19. El a spus că cei care 
neagă caracterul etern al iadului „aproape că au eliminat speranţa 
ajungerii în cer asa cum o așteptăm toţi de atita timp. Căci, desigur, 
răsplata celor drepţi nu ţine mai mult decît pedeapsa celor răi. Am- 
bele sunt descrise ca fiind „eterne“ în acelaşi verset (Mt.25:46), cuvînt 
rostit de aceleași buze divine. Şi dacă ,chinul‘ durează numai cîţiva 
„eoni“, atunci la fel şi „viaţa““.» 

Scriptura spune: „Diavolul care i-a înşelat a fost aruncat în lacul de 
foc şi sulf, unde sunt si bestia [fiara] şi falsul profet; şi ei vor fi chinu- 
iti zi şi noapte pentru totdeauna“ (Ap.20:10). Iesus a spus despre omul 
bogat care „în Hades... şi-a ridicat ochii, în timp ce era în chinuri, şi 
l-a văzut în depărtare pe Avraam [Abraham], şi pe Lazăr în sînul lui. 
Şi el a strigat şi a zis: „Părinte Avraam, ai milă de mine şi trimite-l pe 
Lazăr ca să-şi înmoaie virful degetului în apă şi să-mi răcorească 
limba; căci sufăr chinuri în această văpaie“ (Lc.16:23,24). Tot Iesus a 
zis: „Dacă ochiul tău te face să te poticneşti, scoate-l; este mai bine 
pentru tine să intri în Regatul lui Dumnezeu cu un singur ochi decit, 
avînd doi ochi, să fii aruncat în iad, unde viermele lor nu moare și fo- 
cul este de nestins“ (Mc.9:47,48). lar Apocalipsa 14:11 descrie starea 
eternă a celor care îl urmează pe Anticrist în Strimtorare (Tribulatie): 
„Fumul chinului lor se suie pentru totdeauna; şi ei nu au odihnă zi şi 
noapte, cei care se închină bestiei si imaginii ei, şi cine primeşte sem- 
nul numelui ei“. În Scriptură, Domnul Iesus a fost Cel care a dat cele 

mai multe învățături despre iad. El a avut mai mult de zis despre 
această temă decît toți apostolii, profeţii şi evanghelistii din Scriptura 
la un loc. 

Acea predică ce minimalizează minia lui Dumnezeu nu întăreşte 
cauza Evangheliei, ci o subminează. Evanghelia își pierde complet ur- 
genta atunci cînd predicatorul neagă realitatea sau severitatea pedep- 
sei eterne. Autoritatea Scripturii este compromisă cînd atît de multe 
mesaje clare ale lui Cristos sunt negate sau li se minimalizează sem- 
nificatia. Prin această învățătură este subestimată gravitatea păcatului 
şi, ca urmare, Evanghelia însăşi este răsturnată. l 

Cît de adînc a pătruns tendința de a nega iadul în tabăra evanghe- 
lică? Un sondaj de opinie efectuat într-un seminar evanghelic a dez- 
văluit că aproape jumătate — 46% — au simţit că a predica necredin- 
ciosilor despre iad este „de prost gust“.* Mai rău, trei din zece persoa- 
ne care au mărturisit că sunt „născute din nou“ cred că oamenii 
„buni“ vor ajunge în cer cînd vor muri — chiar dacă nu s-au încrezut 
niciodată în Cristos.“ Unul din zece evanghelici a fost de părere că no- 
tiunea de păcat este demodată. 

Prea multi dintre cei care au îmbrățișat tendința „ospitalieră“ nu 
au reflectat cu grijă la faptul că această filozofie „ospitalieră“ este in- 
compatibilă cu teologia biblică. In esență, ea este o concepție pragma- . 
tică, si nu biblică. Se bazează exact pe felul acela de gîndire care dis- 
truge temelia învățăturii apostolice. Aceasta duce tabăra evanghelică 
spre neo-modernism si aduce bisericile pe panta decăderii. 

Răspunsul la aceste lucruri este desigur nu o biserică neospitalieră, 
ci o comunitate vie, formată din credincioşi iubitori, sinceri, predati, 
care se intrajutoreaza ca biserica din Fapte capitolul 4 — dar care 
urăsc păcatul, se socotesc responsabili unul pentru altul si predică cu 
îndrăzneală adevărul deplin al Scripturii. Oamenii care nu simt nici o 
plăcere față de lucrurile lui Dumnezeu nu vor găsi un astfel de loc de- 
osebit de ospitalier. Dar binecuvîntarea lui Dumnezeu va fi peste păr- 
tasia unor credincioşi adevărați, pentru că asa a rinduit El să arate Bi- 
serica. Şi El va adăuga Bisericii membri noi, aşa cum a promis. 


Capitolul 3 


Epoca „show business“-ului 


Realitatea este că multi ar vrea să unească biserica si tea- 
trul, jocul de cărți şi rugăciunea, dansul şi sacramentele. Da- 
că suntem prea slabi ca să luptăm împotriva acestui curent, 
putem cel putin să-i avertizăm pe oameni de existenţa lui si 
să-i rugăm să se păzească de el. Dacă s-a stins vechea credin- 
ta şi entuziasmul pentru Evanghelie, nu este de mirare că oa- 
menii caută altceva care să le facă plăcere. Lipsindu-le piinea, 
ei mănîncă cenuşă; respingind calea Domnului, ei aleargă tu- 
multuos pe calea ereziei. 

Charles Haddon Spurgeon' 


Spre sfîrşitul secolului 19... Epoca Expunerii a început să treacă, şi 
au devenit vizibile primele semne ale înlocuirii ei. Începea epoca 
„Show Business“-ului: 

În timp ce Charles Spurgeon se bătea în controversa down-grade, 
începea să apară o tendinţă mondială care să decidă mai mult ca orice 
altceva cursul istoriei omenirii în secolul 20. Era apariţia distractiei ca 
punct central al familiei şi vieţii culturale. Această tendință ducea la 
dispariţia a ceea ce Neil Postman numeşte „Epoca Expunerii“ — carac- 
terizată de schimbul profund de idei prin cuvîntul tipărit şi cel vor- 
bit (predici, dezbateri, conferinţe). În locul ei venea „epoca Show 
Business-ului“ — în care amuzamentele şi distracţia au devenit cele 
mai importante aspecte şi care răpesc mult timp ale comunicării între 
oameni. Teatrul, filmul si în final televiziunea au mutat „show busi- 
ness“-ul în centrul vieților noastre. Televizorul formează punctul cen- 
tral al casei noastre. 

În Show Business, adevărul nu este important; ceea ce contează cu 
adevărat este valoarea distractiei. Conţinutul nu înseamnă prea mult; 
stilul este totul. În cuvintele lui Marshall McLuhan, mijlocul de co- 
municare în masă este mesajul. Din nefericire, acest fel de gîndire 
stapineste Biserica la fel de mult cum domină şi lumea. 

A.W. Tozer a scris aceste cuvinte în 1955: 

Timp de secole, Biserica s-a opus cu tărie oricărei forme de dis- 
tractie lumească, pentru că și-a dat seama ce era ea — o invenţie pen- 
tru risipirea timpului, un refugiu în care să se adăpostească cineva 
în faţa vocii deranjante a conştiinţei, o stratagemă de abatere a aten- 
tiei de la responsabilitatea morală. De aceea a fost Biserica ponegrită 
fără menajamente de către fiii acestei lumi. Dar de citva timp s-a 
săturat de ponegrire şi s-a dat bătută. Ea pare să fi ajuns la concluzia 
că, dacă nu-l poate învinge pe marele zeu Amuzament, poate la fel 
de bine să fie aliată cu el și să tragă cel mai mare folos posibil din 
puterea lui. Astfel, astăzi avem priveliştea uimitoare că milioane de 
dolari sunt turnati în ocupaţia sau întreprinderea nelegiuită de a 
furniza distracţie pămîntească pentru asa-numitii fii ai cerului. In 
multe locuri, distracţia religioasă scoate rapid afară lucrurile se- 
rioase ale lui Dumnezeu. Multe biserici de astăzi au ajuns să fie ceva 
mai puţin ca nişte biete teatre, în care niște „producători“ de mîna a 
treia isi vind mărfurile de calitate proastă cu deplina aprobare a 
unor lideri evanghelici care pot chiar să citeze un text biblic în apă- 
rarea infracţiunii lor. Şi nu prea îndrăzneşte nimeni să-și ridice vo- 
cea împotriva ei? 


După standardele actuale, motivele tulburării lui Tozer par să fie 
nişte fleacuri. De exemplu, unele biserici atrăgeau oameni la serviciile 
de duminică seara prin rularea unor filme creştine. În adunările de ti- 
neri se cînta o muzică sprintara, sau la amvon urcau vorbitori a căror 
specialitate era umorul. Sportul şi jocurile au început să joace un rol 
cheie în lucrarea cu tinerii din biserică. Privind înapoi, pare de neinte- 
les mîhnirea lui Tozer. Căci astăzi nu pare nimeni şocat sau îngrijorat 
în privinţa metodelor care păreau înnoiri radicale în anii 50. Majori- 
tatea lor sunt în general privite astăzi ca fiind convenţionale. 

Cu toate acestea, Tozer nu condamna jocurile sportive, stilurile de 
muzică sau filmul în sine. El era îngrijorat de filozofia care stătea la 
baza a ceea ce se întîmpla în Biserică. El trăgea un semnal de alarmă 
privitor la o schimbare fatală a direcţiei vizuale. El îi vedea pe evan- 
ghelici folosind distracţia ca o unealtă pentru creşterea bisericii, şi 
credea că aceasta răsturna priorităţile bisericii. El se temea că dis- 
tractiile uşuratice şi amuzamentele carnale din biserică vor distruge în 
cele din urmă apetitul oamenilor pentru adevărata închinare şi pentru 
predicarea Cuvintului lui Dumnezeu. 

El avea dreptate in acest sens. De fapt, mustrarea Bisericii facuta de 
Tozer este cu atît mai actuală, cu cît ne apropiem de sfîrşitul secolu- 
lui. El — si Spurgeon înaintea lui — identificau o tendință care a ajuns 
la înflorire deplină în generația noastră. Lucrurile cu care flirta Biseri- 
ca in zilele lui Spurgeon au devenit o pasiune nebună în vremea lui 
Tozer. Acum sunt o obsesie. Mai rău încă, formele de distracție folosi- 
te acum în biserică sunt adesea complet lumesti — lipsite de orice ca- 
racter crestinesc. 

Un articol aparut in The Wall Street Journal descrie invitatia unei 
binecunoscute biserici „pentru inviorarea participanţilor la serviciile 
de duminică seara“. Biserica „a organizat un spectacol de lupte libere 
realizat de angajaţi ai bisericii. Ca să se antreneze pentru acest eveni- 
ment, cei zece angajaţi au luat lecţii de la Tugboat Taylor, un fost lup- 
tător profesionist, care i-a învățat cum se smulge părul, cum se loveş- 
te în fluierul piciorului şi cum se trinteste corpul la pămînt fără a 
produce nici o vătămare reala“ Nici o vătămare pentru membrii 
echipei, posibil, dar care este efectul unei asemenea eschibitii asupra 
mesajului bisericii? Oare Evanghelia însăşi nu este umbrită sau eclip- 
sata şi caricaturizată urit prin asemenea bufonerii si caraghioslicuri? 
Am putea oare să ne imaginăm ce-ar fi gîndit Spurgeon sau Tozer? 

Acel meci de lupte libere nu este un exemplu obscur din vreo bise- 
rica excentrică cu concepţii extremiste. El a avut loc în serviciul de 
duminică seara al uneia dintre cele cinci biserici mai mari din Ameri- 
ca. S-ar putea relata lucruri asemănătoare despre multe biserici de 
frunte care se consideră autentic evanghelice: 

Unii vor afirma poate că dacă sunt prezentate principiile biblice, 
atunci nu contează mijlocul de comunicare. Lucrul acesta e absurd. 
Dacă un mijloc de distracţie e cheia de a-i cîştiga pe oameni, de ce nu 
facem din plin lucrul acesta? De ce să nu avem un carnaval adevărat? 
Un acrobat tatuat ar putea jongla pe o fringhie, tinind în mina un fe- 
răstrău cu lant tăietor, în timp ce strigă versete din Biblie, iar un ciine 
dresat s-ar balansa pe capul lui. Cu siguranță că acest spectacol ar atra- 
ge o mare mulţime de oameni, iar conținutul mesajului său ar fi pur 
biblic. Ar fi o scenă bizară, dar ea ar arăta limpede cit de mult mic- ` 
şorează valoarea mesajului şi-l denaturează mijlocul de comunicare. 

Şi, din nefericire, această imagine nu prea se deosebeşte de ceea ce 
se face cu adevărat în unele biserici. Pare să nu existe nici o limită 

pentru ceea ce liderii Bisericii moderne sunt gata să facă pentru a-i 
atrage pe nişte oameni pe care nu-i interesează serviciul divin si predi- 
ca. Mult prea multi au preluat concepţia că biserica trebuie să-i cisti- 
ge pe oameni oferindu-le o formă alternativă de distracţie. 

Oare cît de departe va ajunge Biserica în competiţie cu Hollywood? 
O biserică mare din sud-vestul Statelor Unite a instalat un sistem de 
efecte speciale care a costat o jumătate de milion de dolari şi care poa- 
te produce în sala mare a bisericii fum, foc, scîntei şi lumini laser. Bi- 
serica a trimis cîțiva membri din comitet să studieze aceste efecte spe- 
ciale in Bally‘s Casino din Las Vegas. Pastorul a încheiat un serviciu 
religios inaltindu-se la „cer“ cu ajutorul unor sirme invizibile care-l 
trăgeau în sus și apoi în afara vederii, în timp ce corul și orchestra a- 
dăugau acompaniament muzical la spectacolul de fum, foc şi luminis 
Acesta a fost un show duminical tipic al acestui pastor: „Prin aseme- 
nea efecte, biserica lui este totdeauna plină virf... El porneşte un fe- 
răstrău cu motor, şi cade un copac, pentru a explica ceva... în 4 iulie a 
organizat cel mai mare spectacol de artificii din oraș, iar pentru servi- 
ciul de Crăciun a închiriat un elefant, un cangur şi o zebră. Tot atunci 
s-au prezentat 100 de clovni cu daruri pentru copiii adunării“ 

Asemenea extravagante ar fi constituit motive pentru cele mai 
groaznice coşmaruri ale lui Spurgeon. Si nici chiar Tozer n-ar fi putut 
prevedea la ce extreme vor ajunge evanghelicii pentru a se închina în: 
faţa marelui zeu Amuzament. 


Pragmatismul ca impuls 


Nu se poate nega că aceste caraghivslicuri şi maimutarii par să 
funcţioneze — adică ele atrag într-adevăr mulțimile. Multe biserici ca- 
re au experimentat asemenea metode au raportat cifre crescinde de 
participanţi la serviciile religioase. Iar cîteva megabiserici — cele care 
isi pot permite producţii, efecte şi dispozitive de mina întîi — au fost 
în stare să stimuleze o creştere numerică enormă. Unele dintre ele 
umplu de mai multe ori pe săptămînă săli uriaşe cu mii de oameni. 

Cîteva dintre aceste megabiserici seamănă cu niște cluburi elegante ` 
sau cu niște stațiuni de odihnă. Ele prezintă instalaţii şi echipamente 
impresionante ca popicării, cinema-uri, săli de gimnastică, restau- 
rante, săli de sport, piste pentru patine cu rotile, precum şi săli de 

sport multi-functionale construite după cele mai moderne tehnici. 
Recrearea și distracţia sunt inevitabil cele mai vizibile aspecte ale 
acestor amenajări. Asemenea biserici au devenit nişte Mecca pentru 
cei care studiază metodele de creșterea bisericii. 

Acum, evanghelicii de pretutindeni caută disperaţi tehnici noi şi 
forme noi de distracţie pentru a-i atrage pe oameni. Se pare că nu 
prea contează astăzi pentru un lider obişnuit de biserică dacă metoda 
este biblică sau nu. Funcţionează? Acesta este noul test al legitimitatii. 
Şi astfel pragmatismul pur a devenit forţa motrice în multe dintre bi- 
sericile care îşi zic evanghelice. 


„It's Show Time!“ 


Cînd Charles Spurgeon a avertizat cu privire la cei „cărora le-ar 
plăcea să unească biserica cu teatrul, jocul de cărţi cu rugăciunea, 
dansul cu sacramentele“, el a fost luat in ris ca alarmist. Dar profeția 
lui Spurgeon s-a implinit inaintea ochilor nostri. Cladirile moderne de 
biserică sunt construite ca nişte teatre (Spurgeon le-a numit „case de 
joc“). În locul unui amvon, punctul central spre care se îndreaptă pri- 
virile este scena sau estrada. Bisericile angajează pe anumite perioade 
specialişti în medii de comunicare în masă, organizatori de programe, 
directori de scenă, dramaturgi, experţi în efecte speciale şi coreografi. 

Toate acestea sunt rezultatul normal al unei filozofii bisericești ori- 
entate după principiile economiei de piață. Dacă s-ar ajunge ca în bi- 
serică să se fabrice un produs, liderii bisericii ar face mai bine să 
studieze imediat metodele de pe Madison Avenue*. La urma urmei, 
biserica este neîncetat în competiţie cu o lume plină de amuzamente 
profane şi o mulţime de bunuri şi oferte lumești. De aceea, spun ex- 
pertii în marketing, nu-i vom cîştiga niciodată pe oameni pînă nu 
vom dezvolta nişte forme alternative eficiente de divertisment care să 
atragă asupra noastră atenţia oamenilor şi să rupă legăturile lor cu 
ofertele lumii. Ca urmare, acest obiectiv determină natura campaniei 
de marketing. 

Ce este rău în asta? În primul rînd, nu este oare misiunea Bisericii 
de a-şi oferi lucrarea ca o întreprindere concurentă la amuzamentele 
lumești (1.Tes.3:2-6)? Prin aceasta doar s-ar deprava si devaloriza ade- 


* Strada principală din New York considerată centrul industriei de publicitate din SUA — n. tr. 

vărata misiune a Bisericii. Noi nu suntem nişte negustori ambulanți 
care oferă amuzamente, sau negustori de automobile de ocazie, sau 
nişte vînzători ambulanți care-și strigă marfa. Noi suntem ambasa- 
dorii lui Cristos (2.Cor.5:20). Cunoscînd teama de Domnul (v.11), mo- 
tivati de iubirea lui Cristos (v.14), făcuţi total noi de către El (v.17), îi 
implorăm pe păcătoşi să se împace cu Dumnezeu (v.20). 

Mai mult, în loc să confrunte lumea cu adevărul lui Cristos, mega- 
bisericile promovează entuziasmate cele mai negative tendinţe ale cul- 
turii lumesti. Satisfacerea apetitului oamenilor după distracţie nu face 
decît să agraveze problemele apărute din cauza egoismului, indiferen- 
tei şi materialismului. Pe scurt, e greu să te gindesti la o filozofie a lu- 
crării mai contradictorie cu modelul pe care ni l-a dat Domnul nostru. 

Predicarea şi explicarea Cuvintului pentru maturizarea şi sfinţirea 
credincioșilor ar trebui să fie esenţa fiecărei lucrări din biserică. Dacă 
lumea se uită la biserică şi vede un centru de distracţii, înseamnă că 
trimitem un semnal fals. Dacă creștinii văd că biserica este un parc de 
distracţii, biserica va muri. O femeie care se chinuieşte într-o biserică 
ce a îmbrățișat toate fanteziile şi ciudăţeniile moderne mi s-a plins re- 
cent: „Oare cînd va înceta biserica cu încercarea de a distra caprele şi 
va începe din nou să pască oile?“ 

Nimic din Scriptură nu arată că biserica ar trebui să-i ademenească 
pe oameni la Cristos prin faptul că prezintă creştinismul ca pe o opti- 
une atractivă. Nimic legat de Evanghelie nu este facultativ: „Nu există 
în nimeni altul salvare... nu există sub cer nici un alt nume dat oame- 
nilor prin care trebuie să fim salvaţi“ (Fap.4:12). Nici Evanghelia nu 
este menită să fie atractivă în sensul marketing-ului modern. Așa cum 
am spus, mesajul Evangheliei este adesea „o piatră de poticnire şi o 
stîncă de indignare [scandal]“ (Rom. 9:33; 1.Pt.2:8). El este tulburător, 
revoltător, supărător, neplăcut şi respingător pentru mindria ome- 
nească. Asa ceva nu se poate „pune pe piaţă“ sau „comercializa“. Cei 
care încearcă să elimine acest scandal sau indignare prin aceea că-l fac 
distractiv denaturează şi fac confuze aspectele fundamentale ale mesa- 
jului. Biserica trebuie să-şi dea seama că misiunea ei n-a fost niciodată 
aceea de a încerca să creeze o opinie publică favorabilă; noi suntem - 
chemaţi să trăim vieţi stinte şi să transmitem adevărul neînfrumu- 
setat al lui Dumnezeu — cu iubire, dar fără compromisuri — unei lumi 
necredincioase. 

Este creșterea numerică un scop legitim? 


Poate că ar trebui să spun că nu sunt un oponent al bisericilor mari 
sau al creşterii numerice a bisericii. Grace Community Church, bise- 
rica pe care o păstoresc, a fost înfiinţată cu peste treizeci și cinci de 
ani în urmă, şi de atunci a experimentat o creştere extraordinară. În- 
tr-o zi obişnuită de duminică, la serviciile noastre divine participă cir- 
ca zece mii de oameni. Am experimentat cicluri de creştere urmate de 
stationari. Momentan ne aflăm într-o altă fază de creștere puternică. 

Dar lucrul cu care nu sunt de acord este pragmatismul susţinut 
adesea de specialiștii în creşterea bisericii (church grouth), pentru care 
creşterea numerică este mai importantă decît creşterea spirituală, şi 
care cred că pot stimula această creştere numerică prin folosirea ori- 
căror tehnici care par să funcţioneze în momentul acela. Fanteziile şi 
ciudateniile produse prin această filozofie devin tot mai greu de con- 
trolat. Ele îndepărtează oamenii de bisericile fidele Bibliei, si bisericile 
de priorităţile biblice, în timp ce produc o mînă de megabiserici a 
căror creştere este dependentă de capacitatea lor de a anticipa şi re- 
acţiona la următoarea tendință culturală. Biserica a fost abătută de la 
adevărata trezire şi este sedusă de către cei care susțin şi propagă po- 
pularizarea creştinismului. Este tragic că majoritatea creștinilor par 
să fie orbi pentru această problemă, mulţumiţi cu un creştinism 
atrăgător şi care se face remarcat de către lumea profană. 

Este oare creşterea numerică un scop legitim în lucrarea pe care o 
are de făcut biserica? Cu siguranţă că nici un lider respectabil de bise- 
rică nu va afirma serios că în sine creşterea numerică este ceva de ne- 
dorit. Si nimeni nu crede că stagnarea sau descreşterea numerică este 
ceva demn de dorit. Dar oare totdeauna este creşterea numerică cea 
mai bună măsură pentru sănătatea bisericii? 

Sunt de acord cu George Peters, care a scris: 


Creşterea cantitativă... poate fi înșelătoare. Poate să nu fie decît 
creşterea rapidă a unei mişcări psihologice sau sociale provocate în 
mod mecanic, un joc cu cifre, o aglomerare de indivizi sau grupări, 
o creştere a unui corp fără dezvoltarea mușchilor și a organelor sale 
vitale. Intenţia poate fi crestineasca, dar adevăratul creştinism nu 
iese la iveală. Multe mişcări de mase din trecut, multe comunităţi şi 

mişcări etnice au evoluat în felul acesta. În Europa de exemplu, mai 
ales în Franţa si în Rusia, mase întregi de oameni au fost forţate să 
se boteze, intrind prin aceasta în Biserică, rezultind o masă de oa- 
meni care mărturisesc că sunt creştini, dar nu o Biserică a lui Iesus 
Cristos dinamică, vie, crescîndă şi responsabilă... Trebuie să recu- 
noaştem că în mare parte această extindere a unui creştinătăţi for- 
maliste si de nume are prea putin de a face cu creştinismul definit în 
Noul Testament şi cu Biserica zugrăvită în cartea Faptelor. 

Expansiunea creştinătăţii s-a făcut în multe feluri pe socoteala 
purității Evanghelici şi a adevăratei vieţi de creştin. Biserica a fost 
invadată de convingeri şi practici pagine, iar teologia ei a devenit 
sincretică... Parti mari au devenit cristo-pagine.’ 


Nimic din Scriptură nu indică faptul că liderii ecleziastici ar trebui 
să-şi fixeze ca tel creșterea la număr a bisericilor? lată cum a descris 
apostolul Paul procesul de creştere: „Eu am plantat, Apolo a udat, dar 
Dumnezeu a produs creşterea. Aşa că nici cel care plantează, nici cel 
care udă nu sunt ceva, ci Dumnezeu care produce creşterea“ (1.Cor. 
3:6,7, sublinierea mea). 

Dacă ne preocupăm cu profunzimea lucrării noastre, Dumnezeu 
va vedea de lărgimea ei. Dacă noi lucrăm pentru creștere spirituală, El 
va da creşterea numerică aşa cum socotește de bine. 

Ce valoare are la urma urmei creşterea numerică dacă nu este im- 
plantată într-un angajament fata de domnia lui Cristos? Dacă oame- 
nii vin la biserică în primul rînd pentru că acolo găsesc distracție, cu 
siguranță că o vor părăsi la fel de repede de îndată ce nu se mai amu- 
ză, sau intervine altceva care îi interesează mai mult. Si astfel biserica 
este forţată să intre într-un cerc vicios în care trebuie neîncetat să în- 
cerce eclipsarea fiecărui spectacol cu ceva mai mare şi mai bun. 


Rădăcinile pragmatice ale Mişcării de creştere a bisericii 


Pragmatismul ca filozofie a lucrării este forţa motrice a Mişcării 
de creştere a bisericii care a înflorit de vreo cincizeci de ani încoace.* 
Donald McGavran, părintele Mişcării moderne de creştere a bisericii, 
a fost un pragmatic adevărat. El a spus: 


* Amănunte despre această Mişcare se găsesc în cărţile autorului german Wolfgang Biihne: 
Jocul cu focul şi Vin profeții, ambele apărute la Editura Agape — n. tr. 

Noi privim metodele şi procedeele misionare în lumina a ceea ce 
a binecuvintat Dumnezeu — şi în lumina a ceea ce El desigur nu a 
binecuvintat. Industria numește lucrul acesta ‚optimizare prin reac- 
tie’. Nimic nu împiedică atît de mult misiunile din străinătate ca 
păstrarea aceloraşi metode, practici şi tactici care ar trebui să-i adu- 
că pe oameni la Cristos — dar n-o fac; care ar trebui să înmulțească 
bisericile — dar n-o fac. Noi îi învăţăm pe oameni să fie fără milă în 
ce priveşte metoda. Dacă ea nu funcţionează spre gloria lui Dumne- 
zeu şi extinderea Bisericii lui Cristos, dă-o la o parte şi ia alta care să 
aducă roade. Cît priveşte metodele, noi suntem cu înverșunare prag- 
matici — învăţătura este altceva” . 


Tînăr misionar în India şi fiul unor părinţi misionari, McGavran 
observase că era ceva obişnuit pentru organizaţiile misionare să lucre- 
ze ani de zile în India şi să nu aibă deloc sau prea puţin rod. Propria 
organizaţie a lui McGavran plantase numai douăzeci sau treizeci de 
biserici mici în cîteva decenii de lucrare misionară.” McGavran s-a 
hotărît să născocească o strategie misionară care să ia în considerare 
acele metode care par să funcţioneze. „Aşa cum a declarat în prefața 
unei cărți al cărei co-autor a fost în 1930, el s-a consacrat înlăturării 
teoriilor de creștere a bisericii care nu funcţionează, aflării metodelor 
productive si practicării lor...“ 

Pragmatismul lui McGavran pare să fi fost îmboldit initial de un 
interes legitim pentru administraţie. El „s-a alarmat cînd a văzut mult 
prea multe mijloace ale lui Dumnezeu — personale si financiare — fi- 
ind folosite fără să se întrebe dacă prin programele pe care le susti- 
neau se extindea Regatul lui Dumnezeu“. Dar pragmatismul a deve- 
nit baza filozofică pentru aproape tot ce a predat McGavran, şi aceas- 
ta la rîndul ei a devenit programul sau planul de bază pentru întreaga 
Mișcare de creştere a bisericii. 

McGavran a fondat Institutul pentru Creşterea Bisericii (Institute 
of Church Grouth), care s-a unit în 1965 cu Fuller School of World 
Mission. De acolo, preceptele pragmatice ale Mişcării de creştere a bi- 
sericii s-au extins practic la toate cîmpurile misionare de pe glob. 

C. Peter Wagner, profesor de creşterea bisericii la Fuller School of 
World Mission, este cel mai bun student al lui Donald McGavran. 
Wagner este astăzi cel mai prolific, dacă nu cel mai influent purtător 
de cuvînt pentru Mișcarea de creştere a bisericii. El scrie despre prag- 

matismul inerent al Miscarii: 


Miscarea de Crestere a Bisericii a pus totdeauna accent pe prag- 
matism, şi o face si astăzi, desi au criticat-o multi. Nu este felul ace- 
la de pragmatism care să facă compromisuri cu învățătura, cu etica 
sau felul acela care îi dezumanizează pe oameni prin faptul că abu- 
zează de ei pentru un anumit scop. Cu toate acestea, este vorba de un 
pragmatism consacrat care examinează fără milă metodologiile şi 
programele tradiţionale punînd întrebări neplăcute. Dacă vreun fel 
de lucrare din biserică nu-și atinge scopul dorit, atunci pragmatis- 
mul consacrat spune că ceva nu este în ordine şi trebuie schimbat.” 


Wagner, ca majoritatea în Mişcarea de creştere a bisericii, pretinde 
că „pragmatismul consacrat“ pe care îl propagă nu permite compro- 
misul în etică și doctrină. „Biblia nu ne permite să păcătuim pentru 
ca gratia [harul] să se înmulțească, sau să intrebuintam mijloacele pe 

care le-a interzis Dumnezeu pentru a înfăptui ceea ce-l este plăcut“, 
"observă el pe drept.“ 

„Dar cu această condiţie“, continuă Wagner, „ar trebui să vedem 
limpede că scopul justifică într-adevăr mijloacele. Ce altceva ar putea 
justifica mijloacele? Dacă metoda pe care o folosesc împlineşte sco- 
pul pe care îl am, din acest motiv este o metodă bună. Dacă, pe de altă 
parte, metoda mea nu-și atinge scopul, cum se poate justifica o conti- 
nuare a folosirii ei?“ 

E adevărat lucrul acesta? Cu siguranţă că nu. Mai ales dacă „scopul 
pe care îl am“ este o creştere numerică fără nici o legitimitate biblică, 
sau dacă metoda care „nu-și atinge scopul“ este predicarea limpede a 
Cuvintului lui Dumnezeu. Acesta este exact felul de gîndire care re- 
trage predicarea biblică din lucrarea creştină şi o înlocuieşte cu varie- 
teul sau cu spectacolul de estradă. 

Un best-seller recent merge şi mai departe: 


Este... foarte necesar să nu uităm un principiu fundamental al co- 
municării creștine: ascultătorii, nu mesajul, este ceea ce contează. 
Pentru ca oferta noastră să reuşească a-i opri pe oameni în mijlocul 
agitatei vieţi cotidiene şi a-i face să se gindeasca la ceea ce zicem, 
trebuie ca mesajul nostru să fie adaptat nevoilor ascultătorilor. Dacă 
oferta noastră este bazată pe poziţia „ori-ori“ mai degrabă decît pe o 

sensibilitate si raspuns la nevoile oamenilor, acestia ne vor respinge 
mereu mesajul.“ 


Ce s-ar fi întîmplat dacă profeţii din Vechiul Testament ar fi aderat 
la o asemenea filozofie? Ieremia, de exemplu, a predicat patruzeci de 
ani fără să vadă nici o reacţie pozitivă semnificativă. Dimpotrivă, 
concetatenii lui l-au ameninţat că-l ucid dacă mai profeteste (ler.11: 
19- -23); propria lui familie şi prietenii au uneltit împotriva lui (12:6); 
nu i s-a permis să se căsătorească şi a trebuit să îndure singurăta- 
tea (16:2); s-au pus la cale comploturi ca să-l ucidă pe ascuns (18: 
20-23); a fost bătut si băgat la închisoare (20:1,2); prietenii lui l-au spi- 
onat ca să se răzbune pe el (20:10); a fost chinuit de întristare şi ruşine 
~ chiar blestemind ziua in care s-a născut (20:14-18); şi, în cele din ur- 
mă, acuzat în mod fals că este un trădător fata de naţiune (37:13,14), 
leremia a fost bătut, aruncat în temniţă, unde a flaminzit multe zile 
(37:15-21). Dacă n-ar fi mijlocit pentru el un etiopian pagin, leremia 
ar fi murit acolo. În final, tradiţia spune că el a fost exilat în Egipt, 
unde a fost lapidat (ucis cu pietre) de propriii lui compatrioți. În ciuda 
întregii lui vieţi pline de o lucrare consacrată, n-a putut prezenta nici 
măcar un convertit. 

Să presupunem că Ieremia ar fi participat la un seminar de creştere 
a bisericii si ar fi învăţat acolo cum se lucrează în mod pragmatic. 
Crezi că şi-ar fi schimbat apoi stilul provocator? Poti să ţi-l imaginezi 
că ar fi organizat pe scenă un varieteu sau o comedie în încercarea de 
a cîştiga simpatiile oamenilor? Poate că ar fi reuşit să strîngă o multi- 
me entuziasmată, dar cu siguranţă că nu şi-ar fi îndeplinit misiunea la 
care îl chemase Dumnezeu. 

Apostolul Paul n-a folosit un sistem bazat pe iscusinta negocierii, 
desi unii care s-au numit ei înşişi experţi au încercat să-l facă un mo- 
del pentru noul pragmatism. Un susţinător al tehnicii de marketing 
afirmă: „Paul a fost unul dintre cei mai mari strategi din toate tim- 
purile. El a studiat neîncetat strategiile şi tacticile ca să le identifice pe 
acelea care i-ar fi dat posibilitatea de a atrage „posibilii clienţi“ și de a 
aduce la convertire pe cît mai mulţi“.” Desigur, Biblia nu spune așa ce- 
va. Dimpotrivă, apostolul Paul s-a ferit de metodele abile si de scama- 
toriile menite să atragă atenţia publicului care să poată duce la false 
convertiri printr-o înduplecare carnală. Paul însuşi a scris: 


Epoca „show business -ului 79 


Cind am venit la voi, fratilor, n-am venit cu superioritatea vor- 
birii sau înţelepciunii, vestindu-vă mărturia lui Dumnezeu. Căci am 
hotărît să nu ştiu între voi altceva decît pe Jesus Cristos şi pe El cru- 
cificat. Şi am fost cu voi în slăbiciune, în teamă şi în mult tremur. 
Şi mesajul meu și predicarea mea nu stăteau în cuvintele înduplecă- 
toare ale înțelepciunii, ci în dovada Spiritului și a puterii, pentru ca 
credinţa voastră să nu se bazeze pe înțelepciunea oamenilor, ci pe 
puterea lui Dumnezeu (1.Cor.2:1-5). 


El a reamintit bisericii din Tesalonic: 


Căci indemnarea noastră nu vine din înşelăciune sau necuratenie 
ori cu vicleşug; ci asa cum am fost confirmaţi de Dumnezeu să ni se 
incredinteze Evanghelia, asa vorbim, nu ca să plăcem oamenilor, ci 
lui Dumnezeu, care ne examinează inimile. Căci n-am venit nicio- 
dată cu vorbire lingusitoare, dupa cum ştiţi, nici cu un pretext pen- 
tru lăcomie — Dumnezeu este martor —, nici n-am căutat glorie de la 
oameni, nici de la voi, nici de la alţii, chiar dacă am fi putut ca apos- 
toli ai lui Cristos să facem caz de autoritatea noastră (1.Tes.2:3-6) 


Armonia cu Biblia este singurul cadru de referinţă după care tre- 
buie să evaluăm toate metodele de lucrare. 

Orice filozofie „scopul-scuză-mijloacele“ de lucrare va duce inevi- 
tabil la compromisuri cu doctrina, în ciuda oricărei afirmaţii de con- 
trariu. Dacă facem din succes măsura a ceea ce este corect sau greşit, 
cum poate lucrul acesta să nu ne influenţeze învățătura? La urma 
urmei, concepţia pragmaticului despre adevăr este marcată de ceea ce 
pare eficient, nu de revelaţia obiectivă a Scripturii. 

O privire asupra metodologiei Mişcării de creştere a bisericii arată 
cum se întîmplă aceasta. Mişcarea studiază toate bisericile aflate în 
creştere — chiar şi cele bazate pe o învățătură falsă. Biserici denomi- 
nationale liberale, grupări carismatice extreme si „dictaturi“ hiper- 
fundamentaliste militante, toate sunt examinate temeinic. Uneori, 
principiile de creștere sunt preluate chiar de la adunările mormonilor 
şi ale Martorilor lui Iehova. Expertul în creşterea bisericii caută numi- - 
torul comun caracteristic tuturor bisericilor în creștere numerică şi 
susține acele metode care par să dea rezultate. Şi scopul este totdeauna 
creşterea numerică. 

Trebuie noi să credem că o creştere a numărului din adunările 
necrestine este o dovadă că Dumnezeu este la lucru? De ce am dori să 
imităm metodologia unor grupări religioase care denaturează Evan- 
ghelia? Nu este oare normal să ne întrebăm dacă o asemenea creştere 
realizată prin eforturi carnale este cea corectă? La urma urmei, dacă o 
metodă funcţionează la fel de bine pentru o sectă ca şi pentru copiii 
lui Dumnezeu, nu este nici un motiv să declarăm niște rezultate pozi- 
tive ca fiind binecuvintarea lui Dumnezeu. 

Din aproape întreaga literatură a Mişcării de creştere a bisericii lip- 
seşte total orice analiză critică a bazei doctrinare deficiente pe care es- 
te înălțată Mişcarea contemporană de creşterea bisericii. Un autor a 
spus despre Peter Wagner: 


Wagner nu judecă pe nimeni. El și-a fixat ca obiectiv găsirea a 
ceea ce este bun în bisericile care cresc la număr si în afirmarea 
acestor lucruri bune — fără să pună prea multe întrebări critice. 
Aceasta îi dă posibilitatea să propună ca modele de viata de biserică 
nu numai Vineyard a lui Wimber, ci si Crystal Cathedral a lui 
Schuller, întreaga denominatiune Southern Baptist (Baptiştii din 
sud) şi orice altă biserică ce creşte.” 


Faptul că o biserică creşte este adesea interpretat greşit ca fiind o 
aprobare divină. La urma urmei, gîndesc oamenii, de ce să fii critic 
fata de învăţătura că Dumnezeu binecuvintează prin creştere nume- 
rică? Nu este mai bine să îngădui deficienţe doctrinare şi erori de or- 
todoxie de dragul creșterii si al unităţii? Ca urmare, pragmatismul ne 
formează şi ne modelează perspectiva doctrinară. 

Wagner însuşi, de exemplu, mai înainte un necarismatic, şi-a 
schimbat concepţiile doctrinare pentru a imbratisa semnele si minu- 
nile Mişcării Valul al Treilea — din motive care sunt în mare măsură 
legate de pragmatism. El este foarte sincer referitor la aceasta: 


Sunt mindru că mă aflu printre cei care sprijină „power evange- 
lism“ ca o unealtă importantă pentru îndeplinirea marii însărcinări 
din zilele noastre. Unul din motivele pentru care sunt atît de entuzi- 
asmat e că ea funcţionează. Oriunde te uiţi — cea mai eficace evan- 
ghelizare din zilele noastre este însoţită de manifestări ale forţelor 
supranaturale.” 

Este evident deci că perspectiva pragmatică a lui Wagner i-a mode- 
lat învăţătura, şi nu invers. 

Wagner recunoaşte deschis lucrul acesta. EI spune că metodologia 
Mişcării creşterii bisericii este „fenomenologică“, nu teologică. Aceas- 
tă abordare „poate să pară prea subiectivă pentru mulți teologi tradi- 
tionali“, mărturiseşte el.” Şi continuă: „Ca punct de plecare, „creşterea 
bisericii priveşte adesea ceea ce „este“, şi de abia mai tirziu ceea ce 
„trebuie“... Ceea ce experimentează creştinii despre lucrarea lui Dum- 
nezeu în lume și vieţile lor nu este totdeauna precedat de o meditare 
teologică atentă. De multe ori se întîmplă chiar invers: teologia este 
modelată de către experienţa creștină“. 

Dacă este adevărat lucrul acesta, atunci afirmaţia lui Wagner că 
pragmatismul lui nu e de felul acela care să compromită învăţătura? 
este lipsită de sens. La urma urmei, dacă experiența arată că semnele 
şi minunile sunt unelte eficiente pentru creşterea bisericii, si dacă este 
permis ca experienţa să ne influenţeze teologia, nu este atunci foarte 
logic să aduci îndreptări doctrinei — aşa cum a făcut însuşi Wagner — 
pentru a o potrivi unor concepţii pragmatice şi modificabile de fieca- 
re dată? Trebuie să găseşti atunci doar o cale de a reinterpreta sau 
adapta Scriptura ca să se potrivească cu acea schemă doctrinară pe ca- 
re o dictează pragmatismul. 

Este o nebunie să credem că putem fi atît pragmatici, cit și biblici. 
Pragmaticul dorește să ştie ceea ce funcționează acum. Cine gîndeşte 
în mod biblic se îngrijește doar de ceea ce prescrie Biblia. Cele două 
filozofii se opun una alteia din temelie. 


Epoca pragmatismului 


Totuși, pragmatismul filozofic n-a fost niciodată aşa de popular ca 
acum în bisericile evanghelice. Mişcarea de creștere a bisericii, care a 
fost ani de zile un factor major în activitatea misionară mondială, are 
acum o influență majoră asupra evanghelicalismului occidental. Puii 
pragmatismului se întorc acasă în cuib. Bisericile nord-americane fac 
cu sutele experimente cu metode pragmatice, şi rezultatul a fost o ex- 
plozie de interes fata de tehnicile inovatoare de creştere a bisericii. 
Mişcarea de creștere a bisericii a încheiat o alianță neoficială cu cei ce 
cred că evanghelizarea e în primul rînd o întreprindere de marketing. 


82 Cînd sarea isi pierde gustul 


Pragmatismul din Biserică reflectă spiritul epocii noastre. Cărţi cu 
titluri precum Marketing Your Ministry (Marketing şi lucrare), Mar- 
keting the Church (Marketing în biserică) şi The Development of Ef- 
fective Marketing and Communication Strategies for Churches (Dez- 
voltarea unor strategii eficiente de marketing și comunicare în biseri- 
că) sunt foarte la modă. Piaţa creştină de cărţi aduce tot mai des sfa- 
turi pentru liderii bisericilor extrase din domenii profane de studiu — 
psihologie, marketing, management, politică, divertisment şi comerţ 
—, în timp ce comentariile biblice, uneltele de studiu biblic şi cărţi pe 
teme biblice sunt în descreştere. 

Rolul model pentru pastorii contemporani nu este profetul sau păs- 
torul — ci este lucrătorul în echipă, politicianul, sau, mai rău ca toate, 
moderatorul de la „talk-show“*. O mare parte dintre bisericile con- 
temporane sunt preocupate de evaluări ale numărului ascultătorilor, 
sondaje de popularitate, imagine globală, creştere statistică, profit fi- 
nanciar, diagrame demografice, cifre de recensamint, tendinţe la mo- 
dă, liste „top-ten“ şi alte chestiuni pragmatice. Aproape că s-a pierdut 
pasiunea bisericii pentru puritate şi adevăr. Pare că nu-i pasă nimă- 
nui, atîta timp cit se găseşte o „clientelă“ entuziasmata. 

Tozer a constatat că pragmatismul s-a furişat şi în Biserica din 
zilele lui. El a scris: „Spun fără ezitare că o parte foarte mare din acti- 
vitatile îndeplinite astăzi în cercurile evanghelice nu numai că sunt 
influențate de pragmatism, dar sunt aproape complet controlate de 
el“? Tozer a descris pericolul la care se expune Biserica prin asa-nu- 
mitul pragmatism „consacrat“: 


Filozofia pragmatică... nu pune întrebări încuietoare referitoare 
la înţelepciunea a ceea ce facem, ba nici măcar dacă este morală sau 
nu. Ea ne acceptă obiectivele pe care le-am ales ca fiind corecte şi - 
bune, şi caută apoi mijloace și căi potrivite pentru a le înfăptui. 
Cînd se descoperă ceva care funcţionează, se găsește curînd un text 
care justifică lucrul acesta, îl „consacră“ Domnului, şi se merge mai 
departe. Apoi se scrie un articol de revistă despre el, pe urmă o carte, 
şi în cele din urmă inventatorul primește un grad onorific. După 
aceea nu se mai pun nici un fel de întrebări referitoare la bazele bi- 
blice ale acestui lucru, sau referitoare la legalitatea lui morală. Impo- 


* Un program de radio sau televiziune în care nişte persoane, de obicei binecunoscute, se anga- 
jează în discuţii sau sunt intervievate — n. tr. 

triva succesului nu se mai obiectează. Metoda funcționează; ergo, 
trebuie să fie bună 


O filozofie falimentară 


Vedem oare cum noua filozofie subminează învăţătura sănătoasă? 
Ea renunţă la propriile metode ale lui Iesus — predici si învățături — 
ca mijloace primordiale ale lucrării. Ea le înlocuiește cu metodologii 
total lipsite de substanţă. Ea există independent de orice crez şi canon. 
De fapt, ea evită dogmele sau convingerile puternice ca fiind dezbi- 
natoare, deplasate sau nepotrivite. Ea scoate învățătura din discuţie ca 
fiind academică, abstractă, sterilă, amenințătoare, sau pur şi simplu 
nepractică. Chiar dacă nu răspîndeşte imediat erezii ori nu neagă ade- 
vărul, ea face ceva cu mult mai subtil, dar la fel de eficient din punc- 
tul de vedere al dușmanului. Ea se debarasează de toate conținuturile. 
În loc să atace direct ortodoxia, o recunoaşte de formă sau de pe buze, 
în timp ce subminează bazele învăţăturii. În loc să-L preamărească 
pe Dumnezeu, ea denigrează lucrurile care Îi sunt prețioase. În aceas- 
tă privinţă, pragmatismul este mai periculos decît liberalismul care a 
ameninţat Biserica în prima jumătate a secolului. 

Liberalismul a atacat predicarea biblică. Unul dintre liberalii ame- 
ricani de frunte de la începutul secolului 20 a fost Harry Emerson 
Fosdick, care a scris: „Predicatorii care scot texte din Biblie şi care 
pornesc apoi să arate cadrul istoric, să deducă din context înțelesul lor 
logic, să arate locul lor în teologia scriitorului, adăugînd citeva re- 
flectii practice, au interpretat complet greşit Biblia“. Ura lui Fosdick 
faţă de exegeza textelor biblice provine din aceeaşi perspectivă prag- 
matică care invadează astăzi tabăra evanghelică: 


Există oare vreo procedură mai potrivită pentru a produce plicti- 
seală şi inutilitate? Cine crede în mod serios că, la drept vorbind, 
există unul singur între o sută de membri dintr-o adunare care să fie 
interesat de ce anume a vrut să zică de exemplu Moise, Isaia, Paul 
sau loan în versetele respective, sau a venit la biserică pentru că este 
foarte preocupat de lucrul acesta? Nimeni dintre cei care vorbesc în 
public nu mai porneşte de la faptul că interesele vitale ale oamenilor 
se află în înţelesul unor cuvinte rostite cu două mii de ani în urmă.” 

Părerea lui Fosdick era că predicatorii încep cu nevoile cunoscute 
ale ascultătorilor: „Să nu se gindeasca de abia la sfîrşit la nevoile vitale 
ale ascultătorilor, ci să înceapă cu ele! Întreaga predică ar trebui mar- 
cata de straduinta constructivă de a satisface aceste nevoi“.” 

„Toate acestea sunt foarte raţionale şi sunt o psihologie bună“, a 
scris Fosdick, folosind pragmatismul ca indreptatire. „Oricine îl folo- 
sește, de la orice învățător bun pînă la orice bun specialist în publici- 
tate. De ce să continue atitia predicatori într-o asemenea manieră de- 
modată să neglijeze aceste lucruri?“2 

Aceasta este exact înțelepciunea cunoscută a filozofiei de tip „ospi- 
talier“, orientată după principiile de marketing. Ea începe cu nevoile 
cunoscute şi le satisface cu mesaje actuale. Dacă este folosită Scriptu- 
ra, atunci numai în scopuri ilustrative — exact cum a susţinut Fosdick. 
Este adaptare pură la o societate dedata la ingimfare si distracţie, nu- 
mai că acum ispita vine din însăși tabăra evanghelică. Se face ceea ce 
este la modă, dar se arată puţină grijă sau interes fata de adevăr. Lu- 
crul acesta se potrivea bine cu liberalismul din care a provenit, dar 
este total nelalocul lui între creştinii care mărturisesc că ei cred că 
Scriptura e Cuvîntul inspirat lui Dumnezeu. 

Un best-seller evanghelic apărut recent îl avertizează pe cititor cu 
privire la predicatorii care pun accentul pe interpretarea Scripturii şi 
nu pe aplicarea ei. O clipă! Este acesta un sfat înțelept? Nu, sigur că 
nu. Nu este nici un pericol ca învățătura să fie lipsită de importanţă; 
adevărata ameninţare porneşte de la faptul că se dă valoare unor lu- 
cruri care sunt greşite din punct de vedere dogmatic sau doctrinal. 
Miezul a tot ce este cu adevărat practic şi folositor se află în invatatu- 
ra Scripturii. Noi nu facem ca Biblia să fie semnificativă; ea este aşa 
în sine, pur si simplu pentru că ea este Cuvîntul lui Dumnezeu. Şi 
cum ar putea fi lipsit de importanţă un lucru pe care l-a spus Dumne- 
zeu (2.Tim.3:16,17)? 


Biserica în chip de circiuma 


Pragmatismul radical al școlii „ospitaliere“ privează Biserica de 
rolul ei profetic. El face ca Biserica să fie o organizație populistă, care 
îşi recrutează membrii prin aceea că le oferă o atmosferă caldă și pri- 
etenească, mîncare, băutură si distracţie. Ca urmare, biserica seamă- 

na tot mai mult cu un restaurant sau birt decît cu o casă de închinare. 
Nu este nici o exagerare. Un best-seller recent, care propagă ideile 
pragmatice ale creşterii bisericii, cuprinde următoarea propunere: 


Amintiti-va cum era mai înainte circiuma din colt locul in care se 
intilneau bărbaţii din vecinătate ca să urmărească la televizor eveni- 
mente sportive majore, precum campionate mondiale sau meciuri 
de box! Deși timpurile s-au schimbat, acelaşi concept ar putea fi în- 
că folosit cu mare cîştig în biserici. Cele mai multe biserici posedă o 
sală mare care ar putea fi folosită pentru întruniri speciale în care 
punctul central să fie evenimente sportive, dezbateri politice, petre- 
ceri speciale şi alte lucruri asemănătoare.” 


Întregul scenariu are în mod vădit ca bază niște premize complet 
nebiblice. Biserica nu este o lojă care îşi recrutează membri. Nu este o 
cîrciumă pentru oamenii care locuiesc în apropiere. Nu este un sindi- 
cat la care să adere membri. Nu este un centru al comunităţii unde se 
tin petrecerile. Nu este un club social pentru mase. Nu este un loc un- 
de să se discute problemele comunităţii. Nu este un tribunal în care să 
se îndrepte nedreptatile societăţii. Nu este un forum deschis, sau o 
adunare politică, sau chiar o mare întrunire evanghelistică. 

Biserica este Corpul lui Cristos (1.Cor.12:27), şi adunările bisericii 
servesc închinării şi instruirii în comun. Singurul obiectiv legitim al 
bisericii este „echiparea sfinţilor pentru lucrarea de servire, pentru e- 
dificarea Corpului lui Cristos“ (Ef.4:12), adică pentru creştere inte- 
rioară, nu numai pentru extindere numerică. 

Concepţia potrivit căreia adunările bisericii ar trebui folosite pen- 
tru a stimula dorinţele necrestinilor sau pentru a-i atrage este o dez- 
voltare relativ recentă. În Scriptură nu se găseşte nimic asemănător; 
de fapt, apostolul Paul a vorbit despre intrarea necredinciosilor în 
adunare ca un eveniment rar (1.Cor.14:23). Evrei 10:24,25 arată faptul 
că serviciile bisericeşti sunt în folosul credincioşilor, nu în acela al ne- 
credincioşilor: „Să avem în vedere cum să ne stimulăm unul pe altul 
la iubire şi la fapte bune, nepărăsind stringerea noastră împreună“. 

Fapte 2:42 ne arată modelul pe care l-a urmat Biserica primară 
atunci cînd se întruneau: „Ei se consacrau continuu învățăturii apos- 
tolilor şi partasiei, fringerii pîinii si rugăciunii“. Vedem limpede că 
priorităţile Bisericii primare era închinarea înaintea lui Dumnezeu şi 

întărirea fraţilor. Biserica se stringea laolaltă ME ET) închinare si edi- 
ficare, apoi se împrăştia pentru a evangheliza lumea. 

Domnul nostru Şi-a însărcinat discipolii ca să evanghelizeze în fe: 
lul acesta: „Duceţi-vă deci şi faceţi discipoli din toate naţiunile“ (Mt. 
28:19). Cristos arată limpede că Biserica nu trebuie să aştepte sau să 
invite lumea să vină la întrunirile ei, ci să se ducă ea la lume. Aceasta 
este responsabilitatea fiecărui credincios. Mă tem că o abordare care 
subliniază o prezentare plăcută a Evangheliei între zidurile bisericii 
va face ca prin aceasta credinciosul individual să considere că este scu- 
tit de obligaţia sa personală de a fi o lumină în lume (Mt.5:16). l 

Noi subliniem din nou faptul că proclamarea Cuvîntului lui Dum- 
nezeu e cel mai important lucru din Biserică (1.Cor.1:23; 9:16; 2.Cor. 
4:5; 1.Tim.6:2; 2.Tim.4:2). „În ocazii potrivite si nepotrivite“ este mi- 
siunea lucrătorilor lui Dumnezeu de a „certa, a mustra, a îndemna, cu 
mare răbdare si învățătură“ (2.Tim.4:2). Pastorul care pune amuza- 
mentul mai presus decît predicarea biblică cu putere se dezice de cea 
mai importantă responsabilitate a unui prezbiter: ,Jinindu-va ferm 
de cuvîntul vrednic de încredere care este în conformitate cu invata- 
tura, ca el să fie în stare atît să îndemne cu învăţătura sănătoasă, cît 
şi să combată pe aceia care sunt împotrivă“ (Tit.1:9). 

Strategia Bisericii n-a fost niciodată aceea de a stirni un răspuns fa- 
vorabil din partea lumii. Nu se aşteaptă de la biserică ca să-i atragă pe 
consumatori cu aceleași mijloace ca agenţiile de publicitate. Nu pu- 
tem stimula o creștere autentică printr-o înduplecare abilă sau prin 
tehnici mereu noi. Domnul este Cel care adaugă bisericii (Fap.2:47). 
Metodele omeneşti nu pot accelera sau înlocui procesul divin. Orice 
creştere prin adăugire pe care o produc ele e o imitație fără conţinut. 

Creşterea artificială sau nenaturală în domeniul biologic poate da 
naștere la malformații — sau, mai rău, la cancer. Creşterea sintetică în 
domeniul spiritual este în totalitate nesănătoasă. 


Tehnică bună? Nu, teologie proastă! 


Filozofia care este legată de tehnica de marketing şi de teoria cres- 
terii bisericii e rezultatul unei teologii proaste. Ea porneşte de la faptul 
că o Evanghelie corect ambalată îi salvează pe oameni şi-şi are rădăci- 
nile în arminianism, potrivit căruia voinţa omenească, nu un Dumne- 

zeu suveran, este factorul decisiv in salvare. Ea vorbeste despre con- 
vertire ca despre o „decizie pentru Cristos“. Un asemenea limbaj şi o 
asemenea doctrină au început să influenţeze lucrarea modernă. Sco- 
pul lucrării orientate spre piaţă este o decizie omenească instantanee, 
şi nu o transformare radicală a inimii lucrată de Dumnezeul Atotpu- 
ternic prin lucrarea de convingere a Spiritului Sfînt şi prin adevărul 
Cuvintului Său. O credinţă adevărată în suveranitatea lui Dumnezeu 
cu ocazia convertirii va pune capăt unei mulțimi de absurditati si 
inepţii care circulă acum prin Biserică. 

Mai mult, întreagă această abordare tip agenţie de publicitate dena- 
turează creștinismul şi întreţine poftele lumeşti care sunt introduse ca 
element potrivit chiar în structura sistemului acestei lumi (1.Io.2:16). 
Avem o societate plină de oameni care vor să aibă ce vor să aibă a- 
tunci cînd vor să aibă. Totul se invirte in jurul stilului lor de viata, 
recreării şi distractiei lor. Ei doresc comfort, fericire şi succes. Cînd 
Biserica vine în întîmpinarea acestor dorințe egoiste, toarnă doar gaz 
peste foc si împiedică adevărata pietate. 

Biserica s-a adaptat societăţii prin inventarea unui soi de creştinism 
în care luarea crucii este ceva opţional, lăsat în seama deciziei fiecăru- 
ia — sau este chiar ceva nepotrivit. Într-adevăr, multi membri ai Bise- 
ricii din lumea occidentală presupun că-L pot servi cel mai bine pe 
Dumnezeu dacă se deosebesc cît mai puţin posibil de lume. 

După ce creştinismul a absorbit criteriile de valoare ale acestei lu- 
mi, este acum pe cale de pieire în societatea noastră. Încet, dar sigur, 
consacrarea şi preocuparea cu treburile acestei lumi şi cedarea în faţa 
plăcerilor acestei lumi distrug inima Bisericii. Evanghelia care se pre- 
dică astăzi in mod obișnuit este atît de incilcita şi complicată, încît da 
impresia că credinţa în Cristos nu este altceva decît calea spre bună- 
stare şi mulțumire. „Scandalul“ crucii (cf. Gal.5:11) a fost şi este înlă- 
turat sistematic, astfel ca mesajul predicat să poată fi făcut mai plă- 
cut necredinciosilor. Biserica are oarecum impresia că ar putea înche- 
ia pace cu duşmanii lui Dumnezeu. 

Cînd, din acest motiv, locul predicatorilor este luat de formaţii de 
muzică rock, ventriloci, clovni, aruncatori de cuțite, luptători profe- 
sioniști, halterofili, culturişti, comedieni, dansatori, scamatori, jong- 
leri, maeştri de manej, cintareti de „rap“, actori şi celebrităţi din lu- 
mea spectacolului, prin aceasta se dă mesajului Evangheliei o lovitură 

distrugătoare. „Cum vor auzi fără predicator?“ (Rom.10:14) 

Eu cred ferm că putem fi inovatori și creatori în felul cum prezen- 
tăm Evanghelia, dar trebuie să fim atenţi să ne armonizăm metodele 
cu adevărul spiritual adînc pe care încercăm să-l transmitem. Este 
mult prea uşor să banalizăm mesajul sacru. Şi trebuie să lăsăm ca 
mesajul, nu modul în care îl prezentăm, să fie esenţa a ceea ce dorim 
să transmitem ascultătorilor. 

Să nu ne grăbim să preluăm tendinţele megabisericilor care folo- 
sesc tehnologie de virf. Şi să nu suridem batjocoritor cînd asistăm la 
un serviciu divin şi la o predică convenţională. Nu avem nevoie de o 
abordare abilă pentru ca oamenii să fie mintuiti (1.Cor.1:21). Avem 
nevoie doar să nu întoarcem spatele predicării adevărului şi sădirii 
semintei. Dacă facem cu fidelitate lucrul acesta, pămîntul pe care l-a 
pregătit Dumnezeu va aduce rod. 

Dar dacă Biserica din America nu se întoarce la creştinismul biblic, 
vom vedea curînd sfîrşitul influenţei noastre pentru Cristos. Toţi se 
miră cît de rapid se schimbă faţa lumii. Ceea ce atît de puţini creştini 
par a-şi da seama este cît de îngrozitor de repede coboară în acelaşi 
timp Biserica pe panta decăderii. Poate că suntem martorii ultimelor 
zile ale evanghelicalismului biblic ca forță semnificativă în națiunea 
noastră. Nu este prea exagerat să ne imaginăm că, peste douăzeci de 
ani, misionari din Europa de Est ar putea evangheliza America. 

Realitatea acestei posibilităţi mă alarmează la maximum. Noi, care 
cunoaștem şi iubim adevărul, trebuie să fim vocea profetică a Dum- 
nezeului nostru şi să afirmăm sfintenia Numelui Său. Trebuie să ce- 
rem ca tot ce se face în Numele Domnului nostru să manifeste in- 
tegritatea Fiintei sale. El este „Sfînt, Sfînt, Sfînt“ (Is.6:3), şi aşa trebu- 
ie prezentat. Nimic mai puţin nu este vrednic de măreţia, puterea im- 
presionantă si sfintenia Sa. 


Izbucnirea unei lepre 


Spurgeon a văzut la sfîrşitul secolului 19 aceeaşi tendință de a im- 
porta în biserică divertismentul și distracţia. În timp ce controversa 
„Down-Grade“ se dezlintuia în 1889, sănătatea lui Spurgeon se în- 
rautatea, și el a lipsit de la amvon mai multe duminici. Dar într-o joi 
seară din aprilie a ţinut în Tabernacol o predică, în care a zis: 


Epoca „show business -ului 


Nu cred că am inclinatia de a descoperi greşeli acolo unde ele nu 
există. Dar nu pot să-mi deschid ochii fără să văd în biserica noastră 
nişte lucruri despre care nici nu visam în urmă cu treizeci de ani. În 
ceea ce priveşte amuzamentele, cei ce se declară creştini au ajuns de- 
parte pe drumul delăsării. Şi, ceea ce este mai rău, bisericile au ajuns 
la ideea că datoria lor este de a-i amuza pe oameni. Dizidentii, care 
pina acum au protestat împotriva mersului la teatru, fac acum ca 
teatrul să vină la ei. Oare n-ar trebui ca multe [clădiri de biserică] să 
ceară autorizaţie pentru prezentarea unei piese de teatru? Dacă cine- 
va ar insista asupra înfăptuirii rigide a legii, n-ar cere oare o aseme- 
nea autorizaţie? 

Nu îndrăznesc să vorbesc despre tot ce-ar fi de spus în legătură cu 
bazare şi bilciuri. Dacă acestea ar fi fost realizate de nişte oameni 
cumsecade din lume, ar fi arătat ele altfel? Ce nebunie a fost lăsată 
neîncercată? Ce absurditate a fost prea mare pentru conştiinţa unor 
asemenea oameni care declară că sunt copiii lui Dumnezeu, care 
spun că nu sunt din această lume, ci chemaţi să umble cu Dumnezeu 
într-o viață pusă deoparte? 

Lumea vede pretenţiile unor asemenea oameni ca fiind ipocrizie; 
şi cu adevărat nu găsesc nici un alt termen pentru ele. Să ne gindim 
puţin: niște oameni, care se bucură de părtăşie cu Dumnezeu, fac pe 
bufonii în costum! Ei vorbesc despre luptă împreună cu Domnul în 
rugăciunea din camaruta, dar se ocupă împreună cu lumea de prostii 
şi absurditati. Poate fi bun lucrul acesta? Oare ceea ce este drept şi-a 
schimbat locul cu ceea ce este greșit? Cu siguranță că există o sobrie- 
tate a comportării care este potrivită cu o lucrare a gratiei în inimă, 
iar frivolitatea şi neseriozitatea arată că spiritul celui Rău este la pu- 
tere. 

Ah, domnilor, poate să fi existat vreun timp cînd creştinii au fost 
prea scrupuloşi, dar în zilele mele n-a fost aşa. Poate că au existat 
odată nişte lucruri groaznice precum rigiditatea puritană, dar eu 
n-am văzut-o niciodată. Astăzi am scăpat complet de un asemenea 
rău, dacă a existat cumva vreodată. Noi am trecut de la libertate la 
libertinism. Am ajuns de la cele îndoielnice la cele periculoase, şi ni- 
meni nu poate prezice unde ne vom opri. Unde este astăzi sfintenia 
Bisericii lui Dumnezeu?... Ea este așa de ştearsă, de estompată ca fu- 
mul şi este mai mult un obiect de batjocură decît de respect. 

Oare influenţa Bisericii nu e determinată de măsura sfinteniei ei? 
Dacă marea mulţime de creștini mărturisitori ar fi atît în viaţa pri- 
vata, cit și în viata publica sfintiti de Spiritul Sfînt, Biserica ar repre- 
zenta o mare putere în lume. Sfinţii lui Dumnezeu au toate motivele 

să plîngă pentru Ierusalim cînd văd la ce nivel scăzut au ajuns spiri- 
tualitatea şi sfintenia! Alţii pot privi lucrul acesta ca fiind o chestiu- 
ne fără importanţă; dar noi vedem în aceasta izbucnirea unei lepre.” 


Provocarea pentru Biserica lui Cristos este aceasta: „Să ne curatim 
de orice intinare a cărnii şi spiritului, ducindu-ne sfintenia la perfecti- 
une în teamă de Dumnezeu“ (2.Cor.7:1). Nu abilitatea şi rafinamentul 
metodelor noastre, nu tehnicile lucrării noastre, și nici arta noastră de 
a predica sunt cele care dau putere mărturiei noastre. Numai asculta- 
rea de un Dumnezeu sfînt şi fidelitatea fata de standardul Său goant 
în viața zilnică sunt decisive pentru noi. 

Trebuie să ne trezim. Panta decăderii nu este un loc în care să ne 
odihnim. Nu ne putem permite să fim indiferenți. Nu ne putem con- 
tinua aspirația nesănătoasă după plăcere si mulțumire de sine. Sun- 
tem chemați la luptă spirituală, şi n-o putem cîştiga dacă ne impa- 
cam cu duşmanul. O biserică slabă trebuie să devină puternică, şi o 
lume în nevoie trebuie să fie confruntată cu mesajul salvării. Nu este 
timp de pierdut. Aşa cum a scris Paul bisericii din Roma: „Este deja 
ora pentru voi să vă treziti din somn; căci acum salvarea este mai 
aproape de noi decît atunci cînd am crezut. Noaptea aproape a trecut, 
şi ziua s-a apropiat. Să înlăturăm deci faptele întunericului şi să ne 
îmbrăcăm cu armura luminii“ (Rom.13:11,12). 


Capitolul 4 


De toate pentru toti 


Masura in care frivolitatea pura si amuzamentul total ne- 
folositor si absurd au fost aduse în legătură cu citeva locuri de 
închinare a devenit aproape incredibilă... Nu poate fi nici o în- 
doială că s-au făcut tot felul de distracții, mergind pind la pie- 
se de teatru. în locuri sfinte, care se bucură astăzi de o mare 
trecere. Pot oare aceste lucruri să promoveze sfintenia sau 
partasia cu Dumnezeu? Pot oamenii după ce văd asemenea 
lucruri să-L implore pe Dumnezeu pentru salvarea pacatosi- 
lor sau pentru sfinţirea credincioşilor? Imi repugnă să mă 
ocup cu asemenea lucruri nelegiuite; ele îmi par atit de înde- 

ărtate de umblarea în credință si de calea partasiei cerești. 
În unele cazuri, nebuniile regretabile sunt chiar sub demni- 
tatea omenească și ar putea fi atribuite mai degrabă mai de- 
grabă unor imbecili decit unor oameni care gîndesc. 
Charles Haddon Spurgeon' 


Mă îndoiesc că a existat vreodată în toată istoria creştinătăţii cine- 
va ca sora Paula. Ea se descrie pe sine ca „un creştin transsexual sincer 
care predică Evanghelia...“? Sora Paula s-a născut ca Larry Nielsen si 
se zice că a devenit creştin „în 1950 ca băiat efeminat în vîrstă de 12 
ani“. După ce Larry a devenit Paula printr-o operaţie de schimbare a 
sexului efectuată cu cîțiva ani în urmă, o evanghelistă penticostală a 
indemnat-o pe Larry/Paula să tina servicii religioase la televiziune. 
Revista People o descrie pe sora Paula ca pe o femeie de 53 de ani, cu 
peste 1,80 metri înălțime, „de statura unui apărător din echipa de fot- 
bal“: 

Se poate imagina oare ceva mai nepotrivit ca o evanghelistă trans- 
sexuală? Cu toate acestea, sora Paula crede că poate face o lucrare mai 
eficientă faţă de oamenii din generaţia noastră decît creștinii „nor- 
mali“ tipici care nu foiosesc altceva decît Evanghelia. Filozofia de lu- 
crare pe care o are sora Paula este în esenţă aceeaşi strategie pe care o 
susțin experţii în materie de marketing, desi, din fericire, nici unul 


92 Cînd sarea isi pierde gustul 


dintre aceştia n-ar dori ca ea să ajungă la o asemenea extremă. 

Părerea că Biserica trebuie să se asemene lumii pentru a cîştiga lu- 
mea a luat cu asalt evanghelicalismul. Practic orice atracție lumească 
modernă îşi are o pereche „creştină“. Există cete de motociclişti creş- 
tini, echipe de culturisti creştini, cluburi de dans creştine, parcuri de 
distracţii creștine, şi am citit chiar despre o colonie de nudisti creștini. 

De unde si pina unde ideea la creştini că am putea cîştiga lumea 
prin imitarea ei? Există oare vreo urmă de justificare biblică pentru 
acest fel de a gîndi? Mulţi specialişti în probleme de marketing a bise- 
ricii afirmă că există, şi ei au convins o mulţime de pastori. În mod 
ironic, ei îl consideră de obicei pe apostolul Paul ca pe unul care a ple- 
dat pentru adaptarea Evangheliei la gusturile ascultătorilor. Unul din- 
tre ei a scris: „Paul a furnizat ceea ce cred eu că este singura perspec- 
tivă clarvăzătoare asupra comercializării unui mesaj: principiul con- 
textualizării (1.Cor.9:19-23). Paul... voia să-şi modeleze mesajul în 
funcţie de necesităţile lor pentru ca să primească răspunsul dorit“. 
„Paul a fost primul cercetător în problemele pieţii“, răspunde altul. 

La urma urmei, apostolul a scris într-adevăr: „Am devenit totul 
pentru toți ca să cîştig cumva pe unii. Şi fac totul de dragul Evanghe- 
liei, ca să am parte de ea“ (1.Cor.9:22,23). Este acesta un mandat pen- 
tru pragmatism în lucrare? Sugera oare apostolul Paul că mesajul 
evanghelic poate fi facut pe gustul oamenilor prin aceea că li se satis- 
„face pofta după anumite distracţii sau că li se rasfata viciile? Cit de 
` departe ar fi mers el oare cu principiul „contextualizării“? 


Mesajul nu este „negociabil“ 


Lucrul acesta este limpede ca lumina zilei: apostolul Paul nu voia 
să placă oamenilor. El a scris: „Caut eu acum favoarea oamenilor, sau 
a lui Dumnezeu? Sau mă străduiesc eu să plac oamenilor? Dacă aş 
mai încerca să plac oamenilor, n-aş fi un serv al lui Cristos“ (Gal. - 
1:10). Paul nu şi-a schimbat, nici nu şi-a scurtat mesajul ca să-i încînte 
pe oameni. Dimpotrivă: El nu voia cu nici un pret să îndepărteze 
indignarea produsă de Evanghelie (Gal.5:11). El nu a folosit nici o me- 
todologie care să satisfacă poftele ascultătorilor lui. Cu siguranţă că el 
n-a urmat filozofia pragmatică a predicatorilor moderni orientati du- 
pă principiile economiei de piață. 

Paul n-a fost eficient pentru ca s-a priceput la marketing, ci pentru 
că s-a ţinut cu încăpăţinare de adevăr. El era ambasadorul lui Cristos, 
nu secretarul Lui de presă. Adevărul era ceva de anunţat, nu de nego- 
ciat. Lui Paul nu-i era ruşine de Evanghelie (Rom.1:16). El a suferit de 
bunăvoie de dragul adevărului (2.Cor.11:23-28). El n-a bătut în retra- 
gere în fata împotrivirii sau respingerii. El n-a făcut compromis cu 
necredincioșii, nici nu s-a făcut prieten cu dușmanii lui Dumnezeu. 

Mesajul lui Paul era totdeauna „nenegociabil“. În acelaşi capitol în 
care a spus că s-a făcut totul pentru toţi, Paul a scris: „Asupra mea es- 
te o necesitate; vai de mine dacă nu predic Evanghelia“ (1.Cor.9:16). 
Lucrarea lui era ca un răspuns la un mandat divin. Dumnezeu îl che- 
mase şi-l însărcinase. Paul a predicat Evanghelia exact aşa cum o pri- 
mise direct de la Domnul (1.Cor.15:3). El nu era un comerciant sau un 
vînzător in piaţă, ci un trimis divin. El cu siguranţă că nu „voia să-şi 
modeleze mesajele“ ca să se adapteze ascultătorilor lui sau să producă 
un ecou dorit. Faptul că el a fost improscat cu pietre şi lăsat aproape 
mort (Fap.14:19), bătut, închis, şi în cele din urmă ucis pentru cauza 
adevărului ar trebui să demonstreze că el nu şi-a adaptat mesajul ca 
“să-l facă plăcut ascultătorilor lui! Iar suferința personală de care a 
avut parte din cauza lucrării lui nu arăta că era ceva greşit în modul 
lui de abordare, ci că totul fusese în ordine! 

Deci, ce-a vrut să zică Paul cînd a scris: „M-am făcut tuturor totul, 
ca să salvez cel puţin pe unii. Şi fac totul pentru Evanghelie“? Ca tot- 
deauna, contextul face și aici ca înţelesul să fie limpede. 


Să renunti, pentru ca să cîştigi 


Să luăm din nou aminte la ceea ce spune de fapt Paul în aceste ver- 
sete: 

Căci deşi sunt liber faţă de toţi oamenii, m-am făcut pe mine în- 
sumi sclav fata de toţi, ca să cîştig pe cit mai multi. Şi fata de evrei 
am devenit ca un evreu, ca să-i cistig pe evrei; faţă de cei care sunt 
sub Lege, ca fiind sub Lege, ca să-i cîştig pe cei care sunt sub Lege; 
fata de cei care sunt fără lege, ca fără lege, desi nu sunt fără legea 
lui Dumnezeu, ci sub legea lui Cristos, ca să-i cîştig pe cei care sunt 
fără lege. Am devenit slab fata de cei slabi, ca să-i cîştig pe cei slabi; 
m-am făcut tuturor totul, ca să salvez cu orice pret pe unii. Si fac 
totul pentru Evanghelic, ca să am parte cu ea (1.Cor.9:19-23). 

Prima propoziţie din acest scurt pasaj arată limpede despre ce anu- 
me vorbea Paul. El descria nu dorinţa lui de a sacrifica mesajul, ci do- 
rinta lui de a se sacrifica pe sine pentru a predica mesajul. El voia să 
renunţe la totul — chiar să devină „un sclav faţă de toţi“ — dacă lucrul 
acesta ar promova răspîndirea unei Evanghelii nefalsificate. Dorinţa 
lui de a cîştiga suflete este esenţa acestui pasaj, si el repetă de mai 
multe ori: „ca să cîştig pe cit mai multi‘; „ca să cistig pe evrei“; „ca sa 
cîştig pe cei care sunt sub Lege“; „ca să cîştig pe cei care sunt fără le- 
ge“; „ca să cîştig pe cei slabi“ si „ca să salvez cel putin pe unii“. Astfel, 
salvarea oamenilor pentru Cristos era singurul lui obiectiv. Pentru a 
face aceasta, Paul era gata să renunțe la toate drepturile şi privilegiile, 
la poziţia, la rangul, la mijloacele lui de trai, la libertatea lui — şi în fi- 
nal chiar si la viata lui. Dacă lucrul acesta servea raspindirii Evanghe- 
liei, Paul nu pretindea nici un drept, nu făcea nici o cerere, nu insista 
asupra nici unui privilegiu. 

Şi exact în felul acesta a trăit şi a lucrat Paul. Niciodată n-a vrut 
să-şi modifice mesajul ca să placă lumii, ci a vrut să se comporte în 
aşa fel, încît el personal să nu fie niciodată un obstacol pentru ca cine- 
va să audă şi să înțeleagă mesajul lui Cristos. El descrie o atitudine de 
sacrificiu personal, nu de compromis. El n-ar fi modificat niciodată 
chemarea clară şi provocatoare la pocăință şi credință. 

Paul lămureşte faptul că libertatea creştină este limitată de iubire 
(dragoste). Aceasta este mareata tema de la 1.Corinteni 8 pînă la 10 si 
contextul la versetele de mai sus. După cum se vede, corintenii aveau 
o discuţie în contradictoriu despre natura şi gradul libertăţii creştine. 
Unii doreau să-şi folosească libertatea pentru a face tot ceea ce le plă- 
cea. Alții erau înclinați spre legalism, invidiind pe cei care se bucurau 
de libertatea lor în Cristos. Paul le reamintea ambelor grupări că li- 
bertatea creştină trebuie folosită pentru a-L glorifica pe Dumnezeu şi 
a-i servi pe alții, nu pentru motive egoiste. 

Dau aici un exemplu pentru modul de aplicare a acestui principiu. 
După cît se pare, unii dintre corinteni îl întrebaseră pe Paul dacă erau 
liberi să manince carne oferită idolilor (8:1). O asemenea carne era 
adesea adusă de la templele păgîne şi vinduta în piaţă cu un pret 
ieftin. Paul le-a spus că nu este greșit în sine să manince o asemenea 
carne, dar dacă faptul că cineva mănîncă este un motiv de păcătuire 
pentru alţii, lucrul acesta e greşit. Paul şi-a rezumat răspunsul cu aces- 

te cuvinte: „Deci, fie că beti, fie că mincati, fie că faceţi altceva, să 
faceţi totul spre gloria lui' Dumnezeu. Nu dati motive de păcătuire 
nici pentru evrei, nici pentru greci, nici pentru Biserica lui Dumne- 
zeu; după cum si eu caut să plac tuturor în toate, necăutîndu-mi pro- 
priul avantaj, ci avantajul multora, ca să fie salvaţi“ (10:31-33). 

Cum și-a folosit Paul propria libertate în Cristos? „Deşi sunt liber 
fata de toţi oamenii, m-am făcut pe mine însumi sclav fata de toţi, ca 
să cîştig pe cit mai mulţi“ (9:19). El şi-a văzut libertatea personală si 
drepturile omeneşti ca ceva ce trebuie folosit pentru gloria lui Dum- 
nezeu, nu pentru propriul avantaj. Daca el şi-ar putea schimba pro- 
pria libertate pentru posibilitatea de a vesti Evanghelia ca să-i elibe- 
reze pe alţii, atunci ar face-o bucuros. 


Libertate în Cristos 


Este extrem de important să înţelegem natura libertăţii creştine. 
Noi nu suntem sub lege, ci sub grație (Rom.6:14). Libertatea fata de 
lege cu siguranță că nu înseamnă că principiile dreptăţii revelate în 
legea Vechiului Testament ar fi acum desfiinţate. Nu înseamnă că 
Cele Zece Porunci nu au nici o aplicaţie pentru viaţa noastră de acum. 
Nu înseamnă că putem subjuga standardele sfinte ale lui Dumnezeu 
după preferința personală, şi este evident că nu suntem eliberaţi de 
cerinţele morale. 

Atunci ce înseamnă ea? Înseamnă că ea ne dezleagă de îndatorirea 
de a respecta ritualul vechitestamental. Noi nu avem de sacrificat ani- 
male, de respectat legile de curăţenie ceremonială și de ţinut toate lu- 
nile noi şi celelalte sărbători. Noi nu avem de urmat legile de regim 
alimentar date lui Israel prin Moise. Noi suntem liberi de toate aces- 
tea. | : 

Tot asa, este evident ca suntem liberi de toate ceremoniile reli- 
gioase ale păgînilor si de superstitiile lor. Oricare ar fi originea sau 
moștenirea noastră religioasă, in Cristos suntem liberi de toate aceste 
constrîngeri. Noi trăim acum prin graţia lui Dumnezeu, în care este 
cuprins principiul adevăratei dreptati. 

Cu alte cuvinte, vieţile noastre spirituale sunt guvernate nu numai 
printr-o poruncă ce vine din exterior, ci prin gratia lui Dumnezeu, ca- 
re lucrează în noi ca să împlinim cerinţele drepte ale legii (Rom.8:4). 

Gratia ne învaţă să negăm impietatea şi poftele lumesti şi să trăim cu 
judecată, în mod integru şi pios (Tit.2:12). Iar gratia ne dă şi puterea 
de a trăi vieţi sfinte. 

Această libertate extraordinară este unul dintre aspectele cele mai 
remarcabile ale vieţii creştine. Nu este necesar ca noi să dăm atenţie 
unor păreri, obiceiuri sau ceremonii omeneşti. Nu există preoţi pă- 
mintesti care să mijlocească între noi şi Dumnezeu: „Există un singur 
Dumnezeu și un singur mediator între Dumnezeu şi oameni, Omul 
Iesus Cristos“ (1.Tim.2:5). Nu e nevoie să facem un pelerinaj undeva 
la un templu ca să ne închinăm; înseși corpurile noastre sunt temple 
ale Spiritului Sfînt (1.Cor.6:19). Putem să ne închinăm lui Dumnezeu 
oricind şi în orice loc in spirit si adevăr (10.4:23,24). Orice vom cere în 
Numele lui lesus, El va face (10.14:13,14). Spiritul Sfînt ne e dat ca 
Avocat şi Mingiietor (14:16,26). Toate lucrurile ne aparţin, şi noi sun- 
tem ai lui Cristos, iar Cristos este al lui Dumnezeu (1.Cor.3:21-23). 


Servi ai unui nou legamint 


Există totuşi un paradox care echilibrează adevărul despre libertate. 
Deși liberi, toţi creștinii sunt sclavi. Este un nou fel de sclavie: noi sun- 
tem „servi ai unui nou legămînt, nu ai literei, ci ai Spiritului; căci li- 
tera ucide, dar Spiritul dă viaţă“ (2.Cor.3:6). Ca sclavi de bunăvoie, noi 
trebuie să ne restringem propria libertate de dragul altora. Nu a învă- 
tat şi Iesus lucrul acesta? „Dacă doreşte cineva sa fie cel dintii, să fie 
cel din urmă dintre toţi, şi servul tuturor“ (Mc.9:35). Paul a aplicat la 
evanghelizare principiul servitutii de bunăvoie. El s-a facut pe sine 
sclav fata de toţi — inclusiv cei mai sălbatici, mai dispretuiti şi mai 
dezgustători pagini. Fiind liber, el a intrat totuşi bucuros în sclavie de 
dragul Evangheliei. 

Acest principiu al sclaviei de bunăvoie a fost zugrăvit în mod viu 
în legea vechitestamentală. Exod 21:5,6 descrie procesul prin care cine- 
va se putea face sclavul altuia: „Dacă sclavul spune cumva: Eu îmi iu- 
besc stăpînul, soţia şi copiii; nu vreau să ies ca om liber, atunci stapi- 
nul lui să-l aducă înaintea lui Dumnezeu, să-l aducă la uşă sau la 
stilpul uşii. Şi stăpînul lui să-i găurească urechea cu o sulă; şi el îl va 
servi permanent“. Israelitilor li se permitea să tina nişte compatrioți 
evrei ca sclavi doar timp de şase ani. În anul al şaptelea erau obligaţi 

să-i redea libertatea. Dar dacă cineva alegea de bunăvoie să continue 
să-l servească ca sclav, stapinul lui trebuia să-l aducă la tocul ușii, să ia 
o sulă si să-i străpungă urechea. Gaura din urechea sclavului era un 
semn pentru toţi că el servea din dragoste, nu pentru că era obligat. 
Paul spunea că renuntase de bunăvoie la libertate ca să servească tutu- 
ror oamenilor. În sens spiritual, Paul isi perforase urechea din cauza 
celor nemiîntuiţi. „Deşi sunt liber faţă de toţi oamenii, m-am facut 
sclav fata de toţi, ca să cîştig pe cit mai mulţi“ (1.Cor.9:19). 

Cuvîntul tradus „făcut sclav“ este verbul grec douloo. Este o formu- 
lare accentuată. Este acelaşi cuvînt folosit în 1.Corinteni 7:15 în legătu- 
ră cu legătura căsătoriei. Şi acelaşi cuvint e folosit in Romani 6:18,22 
pentru a vorbi despre unirea noastră cu Cristos. El descrie o legătură 
extrem de sigură. Paul se negase pe sine în cel mai deplin sens al cu- 
vîntului prin aceea că s-a pus sub o asemenea legătură fata de oricine. 

Expresia „ca să cîştig cît mai multi posibil“ nu vorbește despre ras- 
plăţile pamintesti sau cereşti. Paul vorbea despre cistigarea pentru 
Cristos a celor pierduţi. Atit de mare era interesul lui Paul pentru su- 
fletele pierdute, încît, deşi era liber în Cristos, voia să se facă sclav fa- 
ta de oameni dacă lucrul acesta i-ar da posibilitatea de a proclama - 
Evanghelia. El vorbeşte despre un asemenea angajament spontan în 
2.Timotei 2:10: „Eu îndur toate lucrurile de dragul celor aleși, ca si ei 
să obţină salvarea care este în Cristos Isus şi cu ea gloria eternă“. 

Să examinăm tot ce-a suferit Paul de dragul Evangheliei. El a fost 
arestat şi a ajuns în închisoare. A fost bătut, biciuit, a naufragiat şi a 
fost improscat cu pietre. Tot mereu n-a pus pret pe viata lui. In cele 
din urmă a fost ucis pentru mărturia Evangheliei. El ar fi mers si mai 
departe dacă ar fi fost posibil. Paul a scris bisericii din Roma aceste cu- 
vinte şocante: „Am o mare întristare şi mîhnire neîncetată în inimă. 
Căci aş dori ca eu însumi să fiu acuzat, despărțit de Cristos de dragul 
fraţilor mei, rudele mele potrivit cărnii“ (9:23,24). Cu alte cuvinte: el 
era gata să renunţe la propria lui salvare dacă putea, pentru ca astfel să 
poată fi salvaţi fraţii lui evrei. 

În contrast, corintenii își cereau drepturile. Ei abuzau de libertatea 
lor pe cheltuiala altora. Fraţii mai slabi se poticneau, şi este foarte 
posibil ca necredincioşii să fi fost dezgustati de egoismul si certurile 
care stapineau partasia corintenilor, si aceste lucruri ne sunt redate 
amănunțit în prima scrisoare a lui Paul către ei. 

Acum, Paul dorea ca ei să-i urmeze exemplul. „Fiţi imitatorii mei, 
aşa cum sunt şi eu al lui Cristos“ (1.Cor.11:1). Şi care a fost exemplul 
său? Doar cu un verset înainte, la sfîrşitul capitolului 10: „După cum 
şi eu caut să plac tuturor în toate, necăutîndu-mi propriul avantaj, ci 
avantajul multora, ca să fie salvaţi“. Astfel, singurul sens în care noi 
ca şi credincioşi trebuie să plăcem oamenilor este să nu „privim nu- 
mai la interesele noastre, ci şi la interesele celorlalţi“ (Fil.2:4, NIV). 

Iată la ce dă importanţă Paul. El nu susţinea un plan de marketing. 
El nu cerea „contextualizarea“ cuvîntului. El nu era de părere că me- 
sajul trebuie făcut mai acceptabil, sau că rolul predicii trebuie în- 
locuit cu psihologie si distracţie lumească. El chema la renunțare de 
sine, abnegatie, altruism şi sacrificiu de dragul proclamării adevărului | 
nefalsificat acelora care nu-L cunosc pe Cristos. 


Faţă de evrei am devenit ca un evreu 


Cum a aplicat Paul acest principiu? În 1.Corinteni 9:20, el descrie 
cum arată practic renunţarea de sine si abnegatia sa: „Faţă de evrei 
am devenit ca un evreu, ca să-i cîştig pe evrei; fata de cei care sunt 
sub Lege, ca fiind sub Lege“. De aici vedem că Paul își sacrifică liber- 
tatea personală, deoarece el însuşi nu era sub Lege: „deși nu sunt sub 
Lege“. Paul s-a supus de bunăvoie cerinţelor rituale ale legii pentru a-i 
cîştiga pe aceia care erau sub lege. Cu alte cuvinte, el le-a adoptat obi- 
ceiurile. El era gata să facă tot ce-ar fi dictat legea lor ceremonială. 
Dacă era important pentru ei să se abțină de la mincatul cărnii de 
porc, el se abtinea. Dacă sensibilitatea lor cerea ţinerea unei anumite 
sărbători, el o tinea. De ce? Nu ca să le flateze mindria sau să le con- 
firme religia, ci pentru a avea o posibilitate de a predica Evanghelia 
fără compromisuri, ca să-i cîştige la Iesus Cristos. 

loan Calvin a înţeles acest pasaj: 


[Paul] a adoptat modul evreiesc de viata cînd era in tovarasia 
evreilor; căci multi erau încăpăţinaţi, şi sub influenţa fariseismului, 
a mindriei şi a rea-vointei le-ar fi plăcut să vadă complet suprimată 
libertatea creştină. Paul n-ar fi putut niciodată să le facă atitea conce- 
sii, căci Cristos nu vrea ca noi să ne facem grijuri din cauza unor ase- 
menea oameni. Domnul nostru spune: Lasati-i, ei sunt orbi, şi că- 

` lăuze ale orbilor“ (Mt.15:14). De aceea, trebuie să ne adaptăm la cei 
slabi, dar nu la cei incapatinati. Scopul lui Paul a fost să-i aducă la . 


Cristos, nu să servească propriilor lor pofte şi nici să le păstreze fa- 
voarea. 


... Se înşală oamenii aceia al căror obiectiv principal este îndreptat 
„spre o existenţă fără griji, şi care, din acest motiv, au de grijă să nu 
jignească pe oameni, adică pe cei răi, mai degrabă decit pe cei slabi. 
Mai mult, cei care nu fac deosebire între lucruri neutre și rele comit 
o dublă greşeală. Deoarece ei nu fac această deosebire, nu şovăie să 
facă lucruri pe care le-a interzis Dumnezeu doar ca să placă oameni- 
lor. Dar păcatul lor principal este că interpretează greșit vorba aceea a 
lui Paul, ca să facă din aceasta o scuză pentru propria lor ipocrizie 
ticăloasă $ 


Paul ar fi refuzat să facă compromisuri cu privire la adevăr. El şi-a 
sacrificat pur şi simplu libertatea şi ceea ce îi era scump, dînd astfel la 
o parte orice distragere sau scuză nenecesară care l-ar fi putut împie- 
dica să le vestească cu putere şi fără reținere Evanghelia salvatoare. 

Paul nu era de părere că Evanghelia ar conţine mai multă putere 
dacă ar fi adaptată unui anumit context cultural. El nu vorbea despre 
adaptarea mesajului la împrejurări. El spunea pur şi simplu că nu vo- 
ia să pericliteze posibilitatea de a vesti Cuvintul prin jignirea nenece- 
sară a oamenilor. Dacă jignirea se afla în mesajul însuşi, nu avea ce 
face: „Noi ÎI predicăm pe Cristos crucificat, pentru evrei o piatră de 
poticnire si pentru păgîni o nebunie“ (1.Cor.1:23). Dar Paul nu voia să 
se facă pe sine o piatră de poticnire pentru cei necredincioşi: „Nu daţi 
motiv de păcătuire nici evreilor, nici grecilor, nici Bisericii lui Dum- 
nezeu“ (10:32). E 

Cîteva exemple din Noul Testament pot ilustra lucrul acesta: În. 
Fapte 15 citim despre conciliul din Ierusalim, primul conciliu al Bise- 
ricii, întrunit pentru a vedea cum să-i încorporeze pe convertitii din- 
tre pagini. Multi dintre credincioşii evrei erau atît de cufundati în 
tradiţia evreiască, încît nu se încredeau în paginii convertiți la Cris- 
tos. Atunci au venit unii din Iudeea şi au început să-i înveţe pe creş- 
tini: „Dacă nu vă circumcideti după obiceiul lui Moise, nu puteţi fi 
salvați“ (15:1). Cu alte cuvinte, ei pretindeau că paginii nu puteau de- 
veni creştini pînă ce nu deveneau mai întîi evrei. Biserica era în de- 
ruta, 

Conciliul din Ierusalim s-a întrunit ca să discute chestiunea. Scrip- 
tura spune că au avut loc multe discuţii (v.7). La un moment dat, Pe- 
tru a adeverit că el fusese prezent atunci cînd paginii au primit pentru 
prima dată Spiritul Sfînt, şi toate dovezile arătau că Dumnezeu făcuse 
lucrul acesta (v.7-12). În cele din urmă, Iacob, conducătorul, a luat 
această decizie: „Judecata mea este să nu-i tulburăm pe aceia dintre 
pagini care se întorc la Dumnezeu“ (v.19). 

Si astfel s-a lămurit chestiunea. Biserica îi va accepta pe pagini asa 
cum sunt, fără să-i supună legii ceremoniale evreiești. 

Dar să observăm acum versetul următor. lacob a continuat, adău- 
gînd: „Noi le vom scrie ca să se abţină de la lucruri pîngărite de idoli, 
de la imoralitate sexuală, de la tot ce este sugrumat şi de la sînge“. El a 
înşirat patru lucruri de care ne-evreii trebuiau să se tina deoparte. Pri- 
mul, „lucruri pîngărite de idoli“ însemna carne oferită idolilor. Exact 
aceasta era chestiunea care îi tulbura pe corinteni. A mînca o carne 
oferită idolilor pagini era ceva foarte jignitor pentru evrei. Ei dis- 
pretuiau idolatria pagina. Dar asa cum a spus Paul, nu era nimic rau 
în sine legat de mincarea cărnii oferite idolilor. Ce este in fond un 
idol? „Ştim că un idol nu este nimic în lume, şi că nu există decît un 
singur Dumnezeu“ (1.Cor.8:4). Cu toate acestea, conciliul din lerusa- 
lim a adăugat această avertizare pentru a se feri de lucrurile pingarite 
de idoli, astfel ca să nu-i jignească în mod nenecesar pe evrei. 

În al doilea rind, păgînii trebuiau să se retina de la imoralitate se- 
xuală (curvie). Lucrul acesta nu însemna pur şi simplu că ei nu trebu- 
iau să comită un act de imoralitate sexuală. Este limpede. Aici nu exis- 
tă zonă cenușie. În învățătura apostolică găsim multe pasaje care in- 
terzic orice formă de imoralitate sau păcat sexual (fornicatie, curvie). 
Ca urmare, ,,abtineti-va ... de la imoralitate sexuală“ înseamnă mult 
mai mult decît porunca de a nu comite imoralitate sexuală. Întrucît 
religiile pagine se roteau în jurul ritualurilor sexuale, prostituţiei din 
temple și orgiilor sălbatice, Iacob spunea că ei, credincioşii dintre pă- 
gini, n-ar trebui să aibă nimic de a face cu vechile lor forme de inchi- 
nare. Ei n-ar trebui să mai ia parte la asemenea ceremonii. Ei ar fi da- 
tori să rupă complet legătura cu stilurile pagine de închinare care 
erau atît de respingătoare pentru evrei. 

În al treilea rînd, ei trebuiau să se abţină de la mincatul cărnii unor 
animale sugrumate; şi în al patrulea rînd de la sînge. Carnea animale- 

lor sugrumate conţine mult sînge. Legea evreiască cerea ca animalelor 
destinate consumului să li se scurgă complet sîngele. Pentru evrei, 
mincatul singelui era unul din obiceiurile păgîne cele mai scandaloase. 
Iar unele ritualuri religioase păgîne implicau băutul singelui animale- 
lor. De aceea, conciliul din Ierusalim a poruncit credincioşilor dintre 
ne-evrei să se abţină de la orice asemenea practici. 

Intelegem noi semnificaţia acestor porunci? Decizia conciliului din 
Ierusalim a fost o condamnare clară a legalismului. Conciliul a refuzat 
să-i aducă pe pagini sub legea mozaică. De ce le-au dat atunci aceste 
patru interdicții? Motivul e arătat limpede în Fapte 15:21: „Căci Moise 
are din vremuri străvechi în fiecare oraș pe cei care îl predică, întrucît 
el este citit în sinagogi în fiecare sabat“. | 

Cu alte cuvinte, ei trebuiau să se abțină de la acele patru lucruri ca 
să nu-i scandalizeze pe necredinciosii evrei. Dacă creştinii ar fi conti- 
nuat să practice aceste ritualuri care erau cele mai scandaloase dintre 
toate ritualurile pagine, evreii necredinciosi ar fi putut să se întoarcă 
de la Evanghelie mai înainte de a o fi auzit. 

Fapte capitolul 16 include o ilustrație asemănătoare. Este pentru pri- 
ma dată în Scriptură că-l întîlnim pe Timotei. Luca relatează despre el 
că era „fiul unei evreice credincioase, dar tatăl lui era grec“ (v.1). 
Evreii l-ar fi considerat pagin, pentru că tatăl său era pagin. Mai mult, 
mama lui Timotei ar fi trebuit în fond să fie considerată trădătoare 
pentru că se căsătorise cu un ne-evreu. 

Cu toate acestea, Timotei „era vorbit de bine de fraţii care erau în 
Listra si Iconium. Paul dorea ca acesta să se ducă cu el; şi el l-a luat şi 
l-a circumcis“ (v.2,3). 

O clipă! De ce a făcut el asta? Precis că Paul nu credea că paginii 
trebuie circumcisi pentru a fi salvați. De fapt, Paul s-a opus legalistilor 
din Ierusalim atunci cînd aceştia i-au cerut ca Tit (Titus) să fie cir- 
cumcis (Gal.2:1-5). În plus, Paul l-a înfruntat odată pe Petru pentru că 
acesta din urmă făcuse compromis cu legaliştii (Gal.2:11-14). El l-a în- 
trebat pe Petru: „Dacă tu, care eşti evreu, trăieşti ca paginii si ca evreii, 
cum se face că tu-i obligi pe păgâni să trăiască aşa cum trăiesc evreii?“ 
(v.4). De ce a vrut Paul atunci ca Timotei să fie circumcis? Ajunsese 
oare la un compromis în această chestiune? Oare era inconsecvent? 

Nu. Timotei n-o făcea pentru salvare (mintuire). Este limpede că la 
convertirea lui nu fusese circumcis. Şi el n-o făcea nici pentru a-i im- 

buna pe legalistii impietriti sau pentru a domoli scandalul provocat de 
Evanghelie. El dorea pur şi simplu să se identifice cu evreii, astfel în- 
cit să aibă o usa deschisă la ei ca să le poată predica Evanghelia. Paul 
şi Timotei nu sperau să împace nişte legalisti pseudo-creştini, nici nu 
voiau să fie ipocriti sau să atenueze ori să slăbească în vreun fel 
Evanghelia. Ei doreau doar să tina deschise căi de comunicaţie spre 
evreii la care se duceau să predice. Acesta nu era un act de compromis 
sau prin care să placă oamenilor. Era sacrificiu de sine plin de iubire 
— şi extrem de dureros din punct de vedere fizic — de dragul celor 
pierduţi. 

Ori de cîte ori putea recunoaşte tradiţiile religioase puternice ale, 
unui popor, fără să le rănească sensibilitatea, Paul era bucuros s-o fa- 
că — atunci cînd nu călca în picioare Cuvîntul lui Dumnezeu sau nu 
atenta la Evanghelie. Dar apostolul nu şi-a conformat niciodată lucra- 
rea poftelor lumesti sau egoismului păcătos. 


Pentru pagini am devenit ca un pagin 


Să ne întoarcem încă o dată la 1.Corinteni 9! Acolo citim in verse- 
tul 21: „Faţă de cei care sunt fără lege, [am devenit] ca fără lege, deşi 
nu sunt fără legea lui Dumnezeu, ci sub legea lui Cristos, ca să-i 
cîştig pe cei care sunt fără lege“. „Cei care sunt fără lege“ sunt păgi- 
nii, ne-evreii (naţiunile, Neamurile, Gintile). În acest pasaj trebuie să 
dăm atenţie intercalării făcute de Paul. El a afirmat în mod concret 
că el nu este „fără legea lui Dumnezeu, ci sub legea lui Cristos“. Cu 
aceasta, el spune limpede: Eu nu voi acţiona fără lege ca să fac pe 
placul celor care dispretuiesc adevărata dreptate. 

Deşi el a fost „fără lege“ în sens ritual sau ceremonial, el nu trăia 
desfrinat si nu comitea nedreptati. El n-ar fi simţit nici o simpatie 
pentru antinomieni — oameni care cred că pentru creştini nu mai exis- 
tă nici un fel de lege. „Fără lege“ nu se referă la legea morală. De ase- 
menea, Paul nu vrea să spună că poate „face pe grozavul“ pentru ca 
să-l admire păgânii. El nu i-a încurajat pe oameni să creadă că pot de- 
veni creştini si totuși să se tina cramponat de un stil de viata lumesc. 
Încă o dată: El vorbea despre legea ceremonială vechitestamentală. 
Atunci cînd servea paginilor, lăsa la o parte toate tradiţiile iudaice ca- 
re nu aveau de a face cu morala. Cînd Paul era împreună cu paginii, 

el urma obiceiurile si cultura pagina pina cind nu intra in conflict cu 
legea lui Cristos. El evita să-i jigneasca fara rost pe pagini. 

Cînd Paul a fost în Ierusalim, de exemplu, a urmat obiceiurile reli- 
gioase evreieşti. El tinea sărbătorile şi sabatele, și urma legile regimu- 
lui alimentar evreiesc. Totuși, cînd s-a dus la Antiohia, a mîncat cu pă- 
ginii, chiar dacă și-a încălcat prin aceasta propria lui tradiţie şi edu-" 
catie. Petru s-a dus la Antiohia şi a mîncat la rîndul lui cu paginii pina 
la venirea unor iudaizatori. Atunci Petru şi alti cîțiva s-au retras şi au 
stat la o parte (Gal.2:12). Paul spune: „Chiar şi Barnaba a fost tras după 
ei prin ipocrizia lor“ (v.13). Acesta a fost incidentul în care Paul l-a 
mustrat pe Petru în public înaintea tuturor. l 

Să observăm motivul pentru care Paul a luat poziție față de Petru: 
„Am văzut că ei nu umblă drept după adevărul Evangheliei“ (v.14). 
Motivul pentru care voia Paul să devină totul pentru toți oamenii nu 
era acela de a strecura pe ascuns Evanghelia. Dimpotrivă, în felul aces- 
ta putea să proclame fara oprelisti adevărul Evangheliei mai fatis ca 
niciodată. El dorea să îndepărteze orice ofensă personală, astfel ca să 
rămînă doar „ofensa“ Evangheliei. Paul a văzut compromisul lui Pe- 
tru ca ceva care a subminat limpezimea si forța Evangheliei, si din 
această cauză l-a şi înfruntat. 


Pentru cei slabi am devenit slab 


Dacă ne întoarcem la 1.Corinteni 9, mai observăm faptul că Paul 
menționează o a treia grupare: „Am devenit slab faţă de cei slabi, ca 
să-i câştig pe cei slabi“ (v.22). Cine sunt cei slabi? În teologia paulină, 
această expresie se referă la nişte creştini excesiv de scrupuloşi — nişte 
credincioşi imaturi care nu şi-au înţeles încă libertatea. De exemplu, 
în comunităţile evreieşti, cîţiva creștini proaspăt convertiți doreau să 
mai ţină sabatele, să participe la serviciile religioase din sinagogi, să 
urmeze legile regimului alimentar şi să ţină toate sărbătorile si ritu- 
alurile legii vechitestamentale. Unii din comunitatea creştină aveau 
conştiinţe slabe şi socoteau că aceste lucruri erau încă obligatorii. Ei 
tocmai veniseră din iudaism şi se cramponau încă de el, şi din motive 
de conştiinţă se ţineau de toate lucrurile care le intraseră în sînge şi în 
plus erau legate de adevăratul Dumnezeu şi Scripturile Vechiului Tes- 
tament. 

Printre păgîni se aflau pe de altă parte cei salvaţi din idolatrie şi ca- 
re se temeau acum să mai aibă ceva de a face cu carnea oferită idoli- 
lor. Poate că unii mai trăiau încă în vechile superstiții si se temeau de 
demoni, sau pur şi simplu nu mai voiau să aibă de a face cu vechea 
viaţă. l 

Paul, desigur, era scutit de asemenea temeri si superstiții. El era 
scutit si de legea ceremonială a Vechiului Testament. Legea lui Cris- 
tos era cea care Îl guverna. Desi se simțea liber să facă lucruri pe care 
conştiinţa altora nu le dădea voie să le facă, atunci cînd Paul se afla in 
prezenţa unor fraţi mai slabi avea de grijă să nu le rănească senti- 
mentele. El isi adapta comportarea în aşa fel, încît să nu-i ofenseze. El 
renunţa mai degrabă la propria lui libertate decît să ofenseze sau să 
scandalizeze un frate mai slab. 

Cum a făcut el în mod practic lucrul acesta? El a făcut la un mo- 
ment dat un legamint de nazireat pentru a linişti nişte zvonuri false 
care circulau printre evreii credincioși din Ierusalim, şi potrivit cărora 
el ar predica împotriva lui Moise şi i-ar îndemna pe evrei să nu-şi cir- 
cumcidă copiii (Fap.21:17-26). Ironia soartei a făcut ca tocmai impli- 
nirea acestui legamint a facut ca el să ajungă în închisoare. Evreii ne- 
credincioşi urau mesajul Evangheliei, astfel că au pus la cale să scape 
de mesager. Dar ei n-au găsit nici o acuzaţie împotriva lui Paul perso- 
nal, căci el își propusese să fie evreu pentru evrei, ne-evreu pentru 
ne-evrei şi un frate slab pentru fraţii slabi. _ 

Să întrebăm încă o dată: De ce a luat Paul totul asupra sa? In 1.Co- 
rinteni 9:22-23, el spune: „Ca să pot cîştiga cu orice pret pe unii. Şi fac 
totul pentru Evanghelie“. „Cu orice preţ“ poate suna la prima vedere 
ca un pragmatism autentic, dar să nu uităm că Paul vorbeşte aici des- 
pre condescendenta sau bunăvoință, nu despre compromis. Care este 
deosebirea? A fi condescendent faţă de cineva înseamnă a da la o par- 
te niște ofense sau jigniri inutile aduse constiintelor oamenilor cu pre- 
tul libertăţii personale. A face compromis înseamnă a da la o parte un 
adevăr esenţial şi prin aceasta a schimba sau a slăbi mesajul Evanghe- 
liei. 

Paul s-a comparat cu spiritele mercantile gata de compromis din 
2.Corinteni 2:17: „Noi nu facem comerţ, cum fac mulţi, cu Cuvîntul 
lui Dumnezeu, ci vorbim din sinceritate, din Dumnezeu, înaintea lui 
Dumnezeu, în Cristos“. Cel care este gata să facă compromisuri vin- 

de o Evanghelie ieftina si incearca s-o faca atragatoare prin indepar- 
tarea „ofensei“ produse de Cristos. Paul încerca să evite a fi un obsta- 
col sau o piatră de poticnire pentru constiintele oamenilor, astfel încît 
mesajul nefalsificat să pătrundă în inimi şi să-şi facă lucrarea. Dacă 
oamenii erau ofensati de mesaj, Paul nu încerca să îndepărteze aceas- 
tă „ofensă“ a Evangheliei sau să dea la o parte piatra de poticnire a 
crucii, şi nu voia să-i tolereze pe cei ce încercau să facă lucrul acesta 
(cf. Gal.5:11). Dar el era gata să practice renunţarea la sine şi respectul 
dacă lucrul acesta îi dădea posibilitatea să predice. 


„Contextualizarea“ şi corupţia Bisericii 


Ar trebui să fie limpede că toți cei care privesc Biserica de astăzi ca 
o piaţă nu pot să aştepte ca Paul să le aprobe metodologia sau să 
pretindă că el este părintele filozofiei lor. Deşi Paul a lucrat printre 
cei mai netrebnici pagini din tot Imperiul Roman, el n-a adaptat Bise- 
rica la gusturile societății seculare. Nu i-ar fi trecut prin minte să 
schimbe mesajul sau natura Bisericii. Fiecare dintre bisericile pe care 
le-a întemeiat el îşi avea propria personalitate unică şi problemele ei, 
dar învățătura lui Paul, strategia lui, şi mai presus de orice mesajul 
lui, au rămas aceleaşi de-a lungul întregii lui lucrări. Concepţia lui 
despre lucrare era — aşa cum vom vedea în capitolul următor — aceea 
de a predica necontenit si pe fata adevărul biblic. 

Spre deosebire de aceasta, „contextualizarea“ Evangheliei a infectat 
Biserica cu spiritul lumii. Ea a deschis ușile Bisericii pentru asemăna- 
rea cu lumea, superficialitatea, iar în unele cazuri pentru o atmosferă 
de distracție. Lumea stabileşte acum programul pentru Biserică. 

Lucrul acesta este demonstrat limpede într-o carte scrisă de James 
Davison Hunter. El este profesor de sociologie la Universitatea Vir- 
ginia şi a făcut cîteva sondaje de opinie printre studenţii colegiilor şi 
seminariilor evanghelice. El a tras concluzia că în creştinismul evan- 
ghelic au avut loc în ultimele trei decenii o schimbare dramatică. Ti- 
nerii evanghelici au devenit cu mult mai toleranti fata de nişte activi- 
tati pe care le-au socotit altădată lumești sau imorale — inclusiv fu- 
matul, consumul de marihuana, filme interzise sub vîrsta de şai- 
sprezece ani şi sex premarital (raporturi sexuale înainte de căsătorie). 
Hunter a scris: 

Granițele simbolice care defineau mai înainte decenta în con- 
ceptia protestanților conservatori şi-au pierdut mult din claritate. 
Multe dintre deosebirile care desparteau comportarea creştină de 
„comportarea lumeasca“ sunt puse la îndoială, atenuate sau complet 
răsturnate. Chiar si cuvîntul „lumesc“ şi-a pierdut în cadrul unei ge- 
neratii aproape tot înţelesul traditional... Înţelesul traditional al noti- 
unii „stare lumească“ a devenit lipsit de importanţă pentru viitoarea 
generaţie de evanghelici.” | 


Ceea ce a observat Hunter printre studenţii evanghelici reflectă 
ceea ce s-a petrecut în întreaga Biserică evanghelică. Mulţi creştini 
declaraţi par să ţină cont mai mult de părerea lumii decît de cea a lui 
Dumnezeu. Bisericile sunt atît de absorbite de încercarea de a plăcea 
necrestinilor, încît multi au uitat că principala lor datorie este de a fi 
pe placul lui: Dumnezeu (2.Cor.5:9). Biserica s-a „supra-contextuali- 
zat“ atît de mult, încît a fost denaturată de lume. 


Cu orice preţ să salvez pe unii 


Singurul obiectiv pe care-l avea Paul cînd s-a făcut pe sine sclavul 
tuturor era acela de a-i salva pe unii. El nu voia să intre în competiţie 
cu cineva pentru popularitate. El nu căuta să se facă pe sine sau Evan- 
ghelia atrăgător pentru oameni. Singurul lui tel era evanghelizarea oa- 
menilor. C.H. Spurgeon, predicind din acest pasaj, a spus: 


Mă tem că sunt unii care predică cu scopul de a-i distra pe oa- 
meni, şi atîta timp cît oamenii vin cu mulțimile la biserică, cit 
urechile le pot fi gidilite, cît pot pleca acasă incintati de cele auzite, 
vorbitorul este mulțumit, si pleacă acasă satisfăcut de sine. Dar Paul 
nu făcea pregătiri ca să placă publicului si să strîngă mulțimile. Da- 
că nu-i putea salva, socotea că este inutil să le trezească interesul. 
Dacă adevărul nu le străpungea inima, nu le schimba viaţa şi nu fă- 
cea din ei oameni noi, Paul pleca acasă plingind: „Cine a crezut ves- 
tirea noastră, si cui i-a fost dezvăluit braţul Domnului?... 

Vedeţi acum, fraţilor, că dacă eu, sau voi, sau unul dintre noi, sau 
noi toţi, ne vom fi petrecut viata doar ca să-i amuzăm pe oameni, 
sau să-i educăm, ori să le îndreptăm moravurile, cînd va trebui să 
dăm socoteală în ziua aceea mare din urmă, vom sta acolo trişti si 
nu vom avea de adus decît o relatare foarte tristă; căci ce folos este 

să fi educat un om dacă ajunge la pierzare? Sau ce serviciu i-am fă- 
cut cu distracţia noastră atunci cînd răsună trompeta, cînd cerurile 
şi pămîntul sunt clătinate, iar Adincul isi deschide larg gura pentru 
a înghiți sufletele care nu sunt salvate? Sau ce rost are să fi îndreptat 
moravurile unui om cit timp el se află la stînga Judecătorului şi cit 
timp soarta lui va fi: ,,Plecati de la Mine, blestematilor!“?* 


Tocmai aceasta gindesc și eu despre strategiile actuale de creştere a 
bisericii. Scopul este de a-i atrage pe cei ce nu merg la biserică. La ce? 
Ca să-i distrăm? Să-i facem să ia regulat parte la adunările bisericii? 
O simplă atragere la biserică a celor care nu (mai) merg la biserică nu 
are de fapt nici o valoare eternă. Din nefericire, această strategie ră- 
mine prea adesea doar la atît. Sau este combinată cu o Evanghelie 
diluată care-i asigură în mod greşit pe păcătoşi că o „decizie“ pozitivă 
pentru Cristos este la fel de bună ca o convertire adevărată. Multimi 
de oameni care nu sunt creştini autentici se identifică pe ei înşişi cu 
Biserica. Biserica a fost astfel invadată de valorile lumii, de interesele 
lumii şi de cetăţenii lumii. 

Trebuie să căutăm cu orice preţ salvarea celor pierduţi. Trebuie să 
ne facem servii tuturor, respectînd fiecare fel de persoană. Pentru e- 
vrei ar trebui să devenim evrei; pentru ne-evrei să fim ca ne-evreii; 
pentru copii să fim ca nişte copii, şi aşa mai departe în ce priveşte fie- 
care fateta a umanităţii. Dar nu avem voie să trecem cu vederea sco- 
pul principal al evanghelizării: proclamarea pe fata şi centrată asupra 
lui Cristos a Cuvintului nefalsificat al lui Dumnezeu. Cei ce fac co- 
mert cu Cuvîntul, schimbîndu-l cu amuzamente şi scamatorii, vor 
descoperi că nu au nici un mijloc eficient de a-i atinge pe oameni cu 
adevărul lui Cristos. 


Capitolul 5 


Nebunia lui Dumnezeu 


Rugati-va fara încetare şi predicati Cuvintul vrednic de in- 
credere mai clar ca niciodată. O asemenea comportare poate 
părea unora ca un fel de a sta liniștit şi a nu face nimic, dar în 
realitate înseamnă a-L aduce pe Dumnezeu pe cîmpul ‘de lup- 
tă; şi cînd vine El să răzbune osteneala celor care li sunt fi- 
deli, va termina repede. „Scoală-Te, Doamne, şi pledează pro- 
pria Ta cauză!“ 

Charles Haddon Spurgeon' 


Tendintele de decădere au existat totdeauna şi în mod neîntrerupt 
de-a lungul istoriei Bisericii. N-a existat niciodată o vreme în care 
creştinismul biblic să nu fi fost ameninţat de starea lumească şi de în- 
vatatura falsă. Evanghelicii din secolul 20 constituie un exemplu deo- 
sebit de dureros. Istoria Mişcării evanghelice mondiale în ultima sută 
de ani a fost o luptă lungă şi deprimantă împotriva inf luentelor teolo- 
giei liberale si a compromisului cu lumea. Începînd în urmă cu peste 
o sută de ani cu Spurgeon şi cu „controversa Down-Grade“, tabăra 
evanghelică a fost sfisiata si dezbinată tot mereu din cauza aceloraşi 
chestiuni care i-au produs atîtea griji lui Spurgeon. 

Primele avertizări ale lui Spurgeon împotriva modernismului și 
decăderii au fost în mare parte trecute cu vederea. Dar odată cu pri- 
mul deceniu din secolul 20, s-a văzut limpede că protestantismul 
ortodox pierdea bătălia împotriva liberalismului. Începînd cu 1909, 
un grup internaţional de lideri creştini fideli adevărului biblic au înce- 
put să scrie si să publice o serie de articole cunoscute sub numele de 
The Fundamentals. A.C. Dixon, pastor la Moody Memorial Church 
din Chicago, a fost editor principal al seriei, ajutat de R.A. Torrey şi 
Louis Meyer. În 1911, Dixon a fost numit pastor la Tabernacolul 
Metropolitan din Londra — faimoasa biserică a lui Spurgeon. În felul 
acesta, cartierul general în lupta împotriva decăderii a ajuns în cele 
din urmă din nou acolo unde începuse. 

Articolele din The Fundamentals au fost compilate în douăsprezece 
cărţi, iar seria a fost terminată in 1915. Finantate de doi oameni de 

afaceri creștini din California, s-au distribuit gratis lucrătorilor creş- 
tini din toată lumea aproape trei milioane de exemplare. Ele furnizau 
o apărare biblică sănătoasă pentru fiecare din învățăturile fundamen- 
tale atacate atunci de teologia liberală. Articolele condamnau „critica 
mai înaltă“ (care impunea eruditiei biblice presupuneri umaniste şi 
care avea ca rezultat de multe ori necredinta pură). Ele apărau ine- 
ranta şi autoritatea Bibliei, istoricitatea Scripturii, inspiraţia verbală, 
Dumnezeirea lui Cristos, învăţătura ispăşirii substitutive, si o serie de 
alte caracteristici biblice fundamentale. Printre colaboratorii la această 
serie s-au aflat binecunoscutii B.B. Warfield, J.C. Ryle, G. Campbell 
Morgan, C.I. Scofield, James M. Gray (preşedinte al Institutului Biblic 
Moody), A.T. Pierson (un alt succesor al lui Spurgeon la Tabernacol) 
si Thomas Spurgeon, fiul lui Spurgeon. 

Aceste cărți au dat naştere mişcării numite fundamentalism. Pe la 
1919, mişcarea era o forţă de care trebuia să se ţină seama. În luna mai . 
a acelui an, în Philadelphia s-a ţinut Conferinţa mondială a fundamen- 
taliştilor creştini, la care au participat peste şase mii de creştini din di- 
verse denominatiuni. Fundamentalismul părea să aibă un viitor lumi- 
nos. Dar întrunirea din Philadelphia s-a dovedit a fi punctul culminant 
al Mişcării Fundamentaliste. Încă înainte de sfîrşitul secolului 20, ter- 
menul de „fundamentalism“ a devenit ceva negativ, aplicat mai mult 
barbarei grupări fundamentaliste islamice a Ayatollahului iranian de- 
cît oamenilor lui Dumnezeu. Mişcarea Fundamentalistă este acum 
fragmentată şi subdivizată în grupări mărunte. După cum am văzut, 
un nou fel de modernism îi împinge pe creştini pe calea decăderii. 

Ce s-a întîmplat? De ce este creştinismul biblic din vremurile mo- 
derne aşa de vulnerabil la compromisul doctrinar şi la influenţa lu- 
mească? 

O relatare fascinantă asupra Mişcării fundamentalisto-evanghelice 
într-un domeniu mic se află în cartea Reforming Fundamentalism: 
Fuller Seminary and the New Evangelicalism (Reforma fundamenta- 
lismului: Seminarul Fuller și neo-evanghelicalismul) de George Mars- 
den.’ Descriind istoria acestei instituţii influente, Marsden arată in de- 
taliu cum seminarul Fuller a făcut compromis si in cele din urmă a 
renunțat la angajamentui său fata de ineranta Bibliei. La origine, scoa- 
la fusese înființată ca să furnizeze o instituţie conservatoare de instru- 
ire biblică, după ce seminariile denominationale imbratisasera libera- 

lismul sau negau credinta in alt mod. Dar in citeva decenii, insusi 
seminarul Fuller a capitulat in chestiunea inerantei biblice. De ce? Re- 
latarea lui Marsden arată că fondatorii seminarului Fuller şi multi co- 
laboratori erau obsedati de ideea respectabilitatii intelectuale $i aca- 
demice. Ei doreau ca seminarul Fuller să fie văzut în elita comunităţii 
academice la același nivel cu şcolile denominationale liberale. Din ne- 
fericire, climatul intelectual al epocii este binevoitor şi îngăduitor fata 
de scepticism, liberalism, umanism si rationalism necreştin. Tocmai 
comunitatea a cărei recunoaştere şi apreciere favorabilă au căutat s-o 
cîştige cei de la Fuller declarase război teologiei pe care seminarul 
Fuller dorea s-o susțină. Ca să ajungă la poziţia pe care o doreau, cei 
de la Fuller au fost gata să facă compromisuri. De aceea, istoria aces- 


tei şcoli arată ca o cronică tristă de controversă si decădere a invatatu- 
rii creștine. 


Cind nebunia este înţelepciune 


Este oare respectabilitatea intelectuală şi academică un scop care să 
merite? Nu, atunci cînd lumea este cea care stabilește ce este accepta- 
bil şi ce nu. „Nimeni să nu se înșele. Dacă vreunul dintre voi crede că 
este înţelept în această epocă, să devină nebun ca să fie înțelept. Căci 
înțelepciunea acestei lumi este nebunie înaintea lui Dumnezeu“ (1.Cor. 
3:18,19, sublinierea mea). Este o nebunie să cauţi aprobarea intelepciu- 
nii omeneşti; scopul în sine este incompatibil cu integritatea Bibliei. 

Apostolul Paul s-a ocupat cu această chestiune pe larg în prima lui 
epistolă către corinteni. Deoarece ştia că adevărul biblic este văzut 
adesea de lume ca o prostie sau nebunie, Paul a scris: „Nebunia lui 
Dumnezeu este mai înțeleaptă decît oamenii, şi slăbiciunea lui Dum- 
nezeu este mai puternică decît oamenii“ (1.Cor.1:25). Este ceva șocant 
chiar şi să vorbeşti despre „nebunia lui Dumnezeu“, dar Paul folosea 
expresia ca să pună accentul pe conflictul între f ilozofia omenească și 
adevărul biblic. Înţelepciunea divină poate să nu pară totdeauna inte- 
leaptă atunci cînd este evaluată de om. Într-o epocă pragmatică cum 
este a noastră, ceea ce este adevărat poate să coincidă numai ocazional 
cu ceea ce funcționează. Iar ceea ce este corect poate fi profund diferit 
de ceea ce este acceptabil în opinia lumii. De fapt, aşa se şi întîmplă 
adesea. Dar lucrul acesta nu arată nici o lipsă la Evanghelie, ci sublini- 

ază deficienta înţelepciunii omeneşti. 

Paul a apărat Evanghelia împotriva acuzatiei că ar fi ceva inferior 
înţelepciunii acestei lumi. El nu a încercat să aducă argumentul că 
mesajul lui Cristos este ceva erudit din punct de vedere intelectual, 
nici n-a căutat apreciere si stimă de la asa-zisii învăţaţi ai lumii. In loc 
de aceasta, a recunoscut faptul că Evanghelia este o nebunie totală în 
ochii înţelepciunii omeneşti. El a scris: 


Căci Cristos nu m-a trimis să botez, ci să predic Evanghelia, nu 
cu iscusinta vorbirii, pentru ca crucea lui Cristos să nu fie făcută fă- 
ră efect. Căci cuvîntul despre cruce este nebunie pentru ce pier, dar 
pentru noi care suntem salvaţi este puterea lui Dumnezeu. Căci este 
scris: „Eu voi distruge înţelepciunea celor înţelepţi şi voi zădărnici 
priceperea celor pricepuţi“. Unde este înțeleptul? Unde este invata- 
tul? Unde este argumentatorul acestei epoci? Nu a făcut Dumnezeu 
nebună înţelepciunea acestei lumi? Căci intrucit în înţelepciunea lui 
Dumnezeu lumea prin înţelepciunea ei n-a ajuns să-L cunoască pe 
Dumnezeu, lui Dumnezeu I-a plăcut ca să-i salveze pe cei credin- 
ciosi prin nebunia mesajului predicat. Căci, într-adevăr, evreii cer 
semne, şi grecii caută înțelepciune; dar noi Îl predicăm pe Cristos 
crucificat, pentru evrei o piatră de poticnire şi pentru ne-evrei o ne- 
bunie, dar pentru cei ce sunt chemaţi, atît evrei, cît şi greci, Cristos 
este puterea lui Dumnezeu şi înţelepciunea lui Dumnezeu. Pentru că 
nebunia lui Dumnezeu este mai inteleapta decit oamenii, şi slăbiciu- 
nea lui Dumnezeu este mai puternică decît oamenii. 

Căci uitati-va la chemarea voastră, fraţilor, că nu sunt multi inte- 
lepti potrivit cărnii, nici multi puternici, nici multi nobili; dar Dum- 
nezeu a ales lucrurile nebune ale lumii ca sa le faca de rusine pe cele 
intelepte, şi Dumnezeu a ales lucrurile slabe ale lumii ca să facă de 
ruşine lucrurile care sunt tari, şi lucrurile de rînd ale lumii şi cele 
dispretuite, lucrurile care nu sunt, ca să zădărnicească lucrurile care 
sunt, pentru ca nimeni să nu se poată lăuda înaintea lui Dumnezeu. 
Dar prin acţiunea Lui sunteţi voi în Cristos Isus, care a devenit pen- 
tru noi înțelepciune de la Dumnezeu, dreptate, sfințire şi răscumpă- 
rare, pentru ca, după cum este scris: „Cine se laudă să se laude în 
Domnul“, 

Şi cînd am venit la voi, fraţilor, n-am venit cu superioritatea vor- 
birii sau înţelepciunii cînd v-am proclamat mărturia lui Dumnezeu. 
Căci m-am hotărît să nu ştiu nimic altceva între voi decît pe lesus 
Cristos si pe El crucificat. Şi eu am fost cu voi în slăbiciune, în tea- 


112 Cînd sarea isi pierde gustul 


mă si în mult tremur. Şi mesajul şi predicarea mea nu erau în cu- 
vintele înduplecătoare ale înţelepciunii, ci într-o dovadă a Spiritului 
şi puterii, pentru ca credinţa voastră să nu se bazeze pe intelepciu- 
nea oamenilor, ci pe puterea lui Dumnezeu (1.Cor.1:7—2:5). 


Inferioritatea înţelepciunii omeneşti 


Să ne amintim că Paul lucra într-o civilizaţie care fusese adusă în 
culmea gloriei în timpul imperiului grec şi care se bucura acum de o 
reînviere a înaltei culturi sub stăpînirea romană. Vechii greci au con- 
siderat filozofia ca cea mai înaltă dintre activitățile omenești și și-au 
clădit întreaga societate în jurul ei. Grecii instruiți luau în serios filo- 
zofia. Existau cel puţin patru duzini de sisteme filozofice distincte ca- 
re se luau la întrecere pentru influență şi acceptare. Multe dintre ele 
erau in mod fatis de natură religioasă si explicau originea omului, 
moralitatea, relaţiile sociale şi destinul omului cu ajutorul unui pan- 
teon de zei pagini. Aceste filozofii greceşti erau foarte sofisticate și 
constituiau baza tuturor relaţiilor sociale, economice, politice şi peda- 
gogice. Cele mai multe dintre ele, dacă nu toate, contraziceau total 
adevărul revelat al Scripturii. 

Pe scurt, societatea greacă se închina înaintea înţelepciunii ome- 
nesti. Însuşi cuvîntul filozofie înseamnă „dragoste de înțelepciune“. 
Din nefericire, unii dintre convertitii din Corint se cramponau de dra- 
gostea lor pentru înţelepciunea omenească şi încercau s-o importe în 
biserică. În mod vădit, ei credeau că înţelepciunea omenească poate 
avea un efect avantajos asupra revelatiei divine sau adăuga la ceea ce 
aveau ei în Cristos. Paul şi-a propus în pasajul de mai sus să-i corecte- 
ze. 

Paul a inclus un îndemn similar în epistola lui către coloseni: „Ve- 
deti ca nimeni să nu vă ia captivi prin filozofia şi înşelăciunea lui de- 
şartă, potrivit tradiţiei oamenilor, potrivit principiilor elementare ale 
lumii mai degrabă decît potrivit lui Cristos“ (2:8). Argumentul lui era 
că ei, creştinii, nu trebuie să se ocupe cu înţelepciunea omenească. Ea 
nu serveşte nici binele spiritual al celui neconvertit, nici nu are de 
oferit ceva credinciosului. De fapt, înțelepciunea omenească nu are 
altceva de oferit decît confuzie şi dezbinare. 

Este important de observat că argumentul lui Paul nu era împotri- 

va realitatilor pământeşti sau adevărului rational. El n-a luat o poziţie 
iraţională, anti-intelectuală. Dimpotrivă, Paul a făcut de obicei apel la 
mintea discipolilor săi: „Fiţi transformați prin reînnoirea minții voas- 
tre“ (Rom. 12:2). „Fiţi reinnoiti în spiritul minții voastre“ (Ef.4:23). 
„Fixaţi-vă mintea asupra lucrurilor de sus“ (Col.3:2). „Fiţi umpluti cu 
cunoaşterea voii Lui în orice înțelepciune şi pricepere spirituală“ (Col. 
1:9, sublinierea mea). El nu era un anti-intelectual. Pentru Paul, orice 
adevăr era obiectiv, fixat pentru totdeauna în Cuvîntul infailibil al lui 
Dumnezeu şi revelat nouă. În plus, ştia că acest adevăr cerea un stu- 
diu amănunțit (2.Tim.2:15). Era o chestiune de înţelegere, nu de sim- 
tire (1.Cor.14:14-20). Adevărul, sublinia el, este ceva care trebuie inte- 
les rational, nu perceput prin intuiţie mistică (cf. lov 38:36; Lc.24:45). 
Să nu creadă nimeni că Paul subaprecia importanța minţii. 

De asemenea, el nu era nici împotriva tehnologiei şi ştiinţei. Me- 
dicina, arhitectura, tehnica, matematica şi alte ştiinţe făcuseră mari 
progrese în zilele lui Paul, ca şi în vremea noastră. Paul nu condamna 
în sine nici unul dintre aceste domenii ale cunoașterii. El nu se opunea 
învățării şi aplicării binefacerilor date de Dumnezeu ale ştiinţei, nici 
nu ar fi obiectat la niște domenii noi precum sunt astăzi electronica 
sau automatica. Creștinii pot şi ar trebui să-l mulțumească lui Dum- 
nezeu pentru binecuvintarile aduse de aceste științe. Cit timp ele sunt 
folosite corect — adică, atîta timp cit nu devin o bază pentru speculaţii 
în legătură cu Dumnezeu, despre corect şi fals, despre bine şi rău sau 
despre dimensiunea spirituală a vieţii —, adevărata ştiinţă nu stă în 
contradicţie cu adevărul Evangheliei. 

Lucrul căruia i se opunea Paul era înţelepciunea omenească din 
spatele filozofiei lumești: „Nu a făcut Dumnezeu nebună intelepciu- 
nea lumii?“ (1.Cor.1:20). În alt loc, Paul a scris: „Lauda noastră este 
aceasta, mărturia conștiinței noastre că ne-am purtat în lume, şi în 
special fata de voi, cu sfinţenie şi sinceritate, nu cu o înțelepciune car- 
nală, ci în gratia lui Dumnezeu“ (2.Cor.1:12, sublinierea mea). 

Spre deosebire de Paul, evanghelicii de astăzi au înălțat părerea 
omenească si înţelepciunea carnală, lumeasca la un nivel excesiv si 
nejustificat. Aproape tot secolul trecut, teologia evanghelică s-a încli- 
nat în faţa altarului lumii academice, încercînd să-şi însuşească teolo- 
gia seculară, filozofia, politica, psihologia, relativismul moral, teoria 
evoluționistă şi alte ciudatenii la modă. Cînd creştinii au constatat . 

apoi că aceste lucruri sunt incompatibile cu Biblia şi cu simplitatea 
Evangheliei, au fost prea adesea gata să răsucească şi să schimbe ade- 
vărul divin pentru a-l face să corespundă. Multimi nenumărate au 
fost prin aceasta abătute de la respectarea simplă a învăţăturii biblice 
pentru ca să îmbrăţişeze înţelepciunea omenească. 

Dorinţa de a fi recunoscut şi apreciat din punct de vedere intelectu- 
al i-a dus fără îndoială la decădere pe mai multi lideri şi instituţii creş- 
tine decît oricare altă forță luată singură. În urmărirea acestui scop 
fals, biserica aceea lumească a rămas cu unul sau doi pași în urma lu- 
mii cu moda si gindirea ei. Evanghelicii fideli Bibliei au trebuit de ace- 
ea să ducă o luptă neîncetată împotriva concepţiilor omeneşti aflate 
momentan în circulaţie. 

Voința de împotrivire este tot mai slabă, pe măsură ce bisericile se 
aseamănă tot mai mult cu lumea. Chiar şi pentru unii evanghelici au- 
tentici a devenit o practică standard ca să împrumute psihologia şi 
metodologia de la lume. Unii cred că pot pur și simplu să adauge pă- 
reri omeneşti la Scriptură si astfel să facă „creştină“ înţelepciunea 
omenească. 

Paul, dimpotrivă, nu voia absolut deloc să introducă înţelepciunea 
omenească în Biserică. În loc de aceasta, el a atacat-o ca un dușman 
disprețuit: „Căci Cristos m-a trimis să predic Evanghelia nu cu inte- 
lepciunea vorbirii, pentru ca crucea lui Cristos să nu fie zădărnici- 
tă“ (1.Cor.1:17). „Înţelepciunea vorbirii“ vine din expresia greacă 
sophia logou — literal „înțelepciunea cuvintelor“. Misiunea lui Paul era 
să predice Cuvîntul lui Dumnezeu, nu înţelepciunea omului. 

Ar fi ceva legitim ca aici să ne punem întrebarea dacă este totdea- 
una greşit să facem apel la înțelepciunea omenească, chiar şi în con- 
textul unei evanghelizări. La urma urmei, dacă misiunea noastră este 
să atingem lumea cu Evanghelia, de ce să nu încercăm s-o exprimăm 
în moduri care fac apel la mintea omenească? Paul răspunde la aceas- 
tă întrebare spunînd că o asemenea abordare zădărnicește crucea lui 
Cristos, şi anume din două motive: Mai întîi, mesajul crucii „este o 
nebunie pentru cei care pier“ (v.18). Nu se poate evita lucrul acesta da- 
că vrem să rămînem fideli mesajului. Şi, în al doilea rind, este impo- 
sibil să înălțăm înţelepciunea omenească fără să înjosim adevărul lui 
Dumnezeu. Înţelepciunea omenească măguleşte incapatinarea, min- 
dria intelectuală si socială, poftele carnale şi dorința după indepen- 

denta fata de Dumnezeu. De aceea, înţelepciunea omenească şi Evan- 
ghelia sunt fundamental incompatibile. Dacă încercăm să le combi- 
năm pe cele două, Paul ne spune că zădărnicim prin aceasta Evanghe- 
lia. 
Adevăratul motiv pentru care oamenilor le-ar place să filozofeze 
despre religie şi să vorbească cu vanitate despre morală este că aceste 
lucruri atrag eul omenesc. În același timp, înţelepciunea lumească isi 
bate joc de Evanghelie tocmai pentru că ea înfruntă ingimfarea si pa- 
rerea prea bună despre sine a omului. Evanghelia cere ca oamenii 
să-și recunoască păcatul şi neputinta spirituală. Ea îi umileste, îi în- 
duplecă şi-i numește păcătoşi. Mai mult, ea oferă salvarea ca fiind o 
lucrare a lui Dumnezeu plină de favoare nemeritată — nu ceva pe care 
oamenii să-l poată singuri realiza. Astfel, crucea zdrobeste mindria 
omenească din toate punctele de vedere. 


Superioritatea înţelepciunii lui Dumnezeu 


Înţelepciunea omenească respinge adevărul lui Dumnezeu ca fi- 
ind „nebunie“ (v.18). Cei ce sunt înţelepţi potrivit acestei lumi folo- 
sesc adesea niște epitete ca „simplist“, „irelevant“, „naiv“, „neştiinţi- 
fic“ şi chiar „prostesc“ ca să descrie Evanghelia — şi așa li se şi pare. 
La urma urmei, cum putea ca pironirea lui Isus pe o bucată de lemn 
undeva pe un deal îndepărtat dintr-un colt al lumii, în urmă cu atîta 
vreme, să mai aibă vreo importanţă pentru omenirea modernă sau 
pentru destinul ei etern? Cu adevărat nu există loc pentru realizare 
personală, pentru bunătate omenească, pentru bunăvoință înnăscută 
sau pentru merit religios? Este oare Dumnezeu atît de aspru încît să-i 
pedepsească pe păcătoşi? Suntem noi cu adevărat nişte păcătoşi așa de 
rai? Astfel rationeaza mintea căzută. 

Şi astfel cuvîntul despre cruce este nebunie pentru cei ce pier. 

Atunci cînd Paul vorbeşte despre „cuvîntul crucii“, el are în minte, 
desigur, mesajul Evangheliei. Crucea se află în centrul a tot ceea ce 
credem şi proclamăm noi. Să nu uităm că înainte ca oamenii să facă 
din ea o podoabă şi s-o poarte ca ornament, crucea era o unealtă dis- 
pretuita de execuţie. Pe ea erau torturați şi ucişi cei mai răi criminali. 
Ce putea fi mai rusinos decît aceasta? Dar Paul nu se referea numai la 
mesajul care are de a face cu crucea în sine, ci la întreg adevărul divin 

despre salvarea noastră. Crucea, care se află în centrul revelatiei di- 
vine, este ținta principală a dispretului omenesc, dar adevărul revelat 
de Dumnezeu ca întreg este considerat de lume ca „nebunie“ şi este 
expus dispretului înţelepciunii acestei lumi. 

Paul a înfruntat înţelepciunea omenească atunci cînd a fost în Ate- 
na pe Areopag (Fap.17:18-21) — vezi capitolul 7. Intelectualii atenieni 
au ris în bătaie de joc cînd l-au auzit vorbind despre înviere (v.32). El 
ştia că va avea de a face cu aşa ceva şi în Corint, oraş cunoscut pentru 
fidelitatea lui fata de filozofia lumească, plăcerea paminteasca si pof- 
tele carnale. Un specialist în marketing ar fi putut să-i sugereze lui 
Paul să-şi schimbe modul de abordare, să-şi adapteze mesajul, să ves- 
tească ceva mai moderat tot ceea ce ştia că-i va ofensa şi scandaliza pe 
oameni, să le vorbească despre lucruri care să aibă o importanță ime- 
diată pentru viețile şi interesele lor. Dar Paul „s-a hotărît să nu ştie ni- 
mic între [ei] decît pe Iesus Cristos si pe El crucificat“ (1.Cor.2:2). El 
n-a vrut să schimbe mesajul ca sa se potrivească corintenilor. Ei cu- 
noşteau înde-ajuns părerile omeneşti si filozofiile pamintesti pentru 
ca Paul să mai trebuiască s-o adauge pe a lui. Ceea ce aveau ei însă ne- 
voie era mesajul simplu, dar profund al crucii. 


Intelepciunea omenească — Nebunie la Dumnezeu 


Deși mintea omenească găsește crucea ca ceva respingător şi pros- 
tesc, „pentru noi care suntem salvaţi ea este puterea lui Dumnezeu“ 
(v.18). Crucea este culmea înţelepciunii divine şi dovada superiorității 
ei. Înţelepciunea lui Dumnezeu depăşeşte înţelepciunea omenească în 
mai multe moduri. 


Înţelepciunea omenească este temporară; înţelepciunea divină 
este eternă 


„Voi distruge înţelepciunea celor înţelepţi şi priceperea celor price- 
puti“ (v.19) este un citat din Isaia 29:14. În 1.Corinteni, Paul pune o se- 
rie de întrebări care îşi bat joc de înțelepciunea omenească: „Unde es- 
te înțeleptul? Unde este învățatul? Unde este argumentatorul acestei 
epoci? Nu a făcut Dumnezeu nebună înţelepciunea acestei lumi?“ 
(v.20). În esenţă, el întreabă: „Unde sunt oamenii care au perfecţionat 

atît de mult înțelepciunea omenească, încît pot să pretindă că ea este 
superioară lui Dumnezeu?“ A eliminat oare înțelepciunea omenească 
războiul, sau foametea, sau crima, sau sărăcia, sau imoralitatea? Unde 
au dus omenirea toate argumentele inteligente şi oratoria înflăcărată? 
Au devenit oamenii mai buni din cauza lor — sau cel putin multu- 
miti? Înţelepciunea omenească n-a schimbat nimic. Viaţa este plină 
cu aceleaşi probleme şi cu aceleaşi dileme care au tulburat dintotdeau- 
na neamul omenesc. 

Părerile omeneşti sunt adesea contradictorii, schimbindu-se per- 
manent, nemaifiind uneori la modă doar pentru a apărea din nou în- 
tr-o altă generaţie. Întrucît ei au respins înţelepciunea lui Dumnezeu, 
nu mai există pentru înțelepciunea „reciclată“ a acestei lumi nici o 
ancoră care să-i confere trăinicie. 


Înţelepciunea omenească este neputincioasă; înţelepciunea divi- 
nă este puternică 


Paul subliniază în versetele 21-25 că înțelepciunea lumească este 
ineficientă din punct de vedere spiritual. Ea nu poate îmbunătăţi na- 
tura omenească, nici nu-i poate aduce pe oameni mai aproape de 
Dumnezeu. 

Biserica contemporană are nevoie disperată să înţeleagă acest ade- 
văr. Toţi filozofii, intelectualii, sociologii, antropologii, psihologii, 
politicienii şi alti oameni înţelepţi puși împreună n-au găsit o soluţie 
la problema păcatului, nici n-au adus omenirea cu un pas mai aproape 
de Dumnezeu. De fapt, specia noastră este din punct de vedere spiri- 
tual mai rea astăzi decît a fost vreodată înainte, cu procente mai mari 
de sinucideri, cu ameninţarea războiului nuclear, cu frustrare, con- 
fuzie, depresiune și desfrinare în masă. Înţelepciunea omenească din 
vremea noastră este la fel de falimentară ca toate filozofiile din anti- 
cul Corint — poate chiar mai rea. 

Adevărul este că înţelepciunea omenească şi filozofia omenească 
au tendinţa să facă mai rea starea omenirii, nu mai bună. Problemele 
contemporane precum războiul, rasismul, beţia, crima, divorţul, toxi- 
comania şi sărăcia confirmă lucrul acesta. Aceste lucruri sunt diag- 
nosticate peste tot ca fiind rele, dar ele continuă să se raspindeasca tot 
mai mult, si cresc în dramatism — dacă nu se găseşte nici un remediu. 

Şi cu cît este lumea mai dependentă de propria ei înțelepciune, cu atît 
mai rele devin toate acestea. 

Există oare vreo soluţie? Cu siguranţă că da: „Lui Dumnezeu I-a 
plăcut să-i salveze pe cei credincioși prin nebunia mesajului predi- 
cat“ (v.21). „Mesajul predicat“ e un singur cuvînt în greacă: kerygma. 
El subliniază atît mesajul, cit şi metoda prin care a ales Dumnezeu să 
se facă salvarea oamenilor: proclamarea Evangheliei în mod lămurit. 
Versiunea King James spune: „Lui Dumnezeu I-a plăcut ca prin nebu- 
nia predicării să-i salveze pe cei ce cred“. Aceia care vor să înlocuias- 
că predicarea cu teatrul, muzica şi cu alte mijloace ar face bine să ia 
seama la lucrul acesta: Dumnezeu a ales intenționat un mesaj şi o 
metodologie pe care înțelepciunea lumii o consideră nebunie. Mijloa- 
cele de salvare ale lui Dumnezeu sunt cu adevărat o timpenie în ochii 
înţelepciunii omenești. Dar ea este singura strategie a lui Dumnezeu 
pentru raspindirea mesajului. „Pentru noi care suntem salvaţi ea este 
puterea lui Dumnezeu“ (v.18). Cei care renunţă la înţelepciunea ome- 
nească pentru înţelepciunea divină primesc viață eternă. Această „ne- 
bunie“ este singura speranță a fiecărei persoane. În felul acesta, Evan- 
ghelia simplă realizează ceea ce a tot încercat înțelepciunea omeneas- 
ca in ansamblu. „Dacă vreunul dintre voi crede ca este înțelept in 
această epocă, să devină nebun ca să ajungă înțelept“ (3:18). 

Să observăm că Dumnezeu nu aşteaptă ca oamenii să ajungă la o 
cunoaştere a adevărului prin propria iscusință. EI a ales nebunia pre- 
dicării. Oamenii nu-şi pot găsi singuri calea spre Dumnezeu, nici nu 
pot să fie aduşi la EI prin manipulare. Dar lui Dumnezeu „I-a plăcut 
să-i salveze pe cei ce cred prin nebunia predicării“ (v.21). Acesta este 
planul Său, rînduit „în înţelepciunea lui Dumnezeu“. 

Paul nu susţinea predicarea nebună. El sublinia pur şi simplu fap- 
tul că predicarea Evangheliei este o nebunie conform înțelepciunii lu- 
mii. Aceia care promovează principiile de marketing în lucrarea bise- 
ricii spun că dacă oamenii nu vor să li se predice, atunci să le dăm 
ceea ce vor. Cum vedea Paul lucrurile? 

Paul spune fără echivoc: „Într-adevăr, evreii cer semne, și grecii 
caută înţelepciune; dar noi ÎI predicăm pe Cristos crucificat, pentru 
evrei un motiv de poticnire şi pentru ne-evrei o nebunie“ (v.22,23, su- 
blinierea mea). Evreii doresc un semn; de ce să nu le dăm unul? Gre- 
cilor le place filozofia; de ce să nu fie mesajul nostru în forma unui 

dialog filozofic? La urma urmei, este vorba de același apostol care a 
zis: „Am devenit totul pentru toţi“. Dar si aici vedem că desi Paul voia 
să devină un serv al tuturor, nu voia să modifice Evanghelia sau să 
schimbe modul lui Dumnezeu de predicare a ei. El nu voia să satisfa- 
că preferințele înţelepciunii omenești, făcînd semne la cerere pentru 
cei care doreau ceva senzaţional, sau dind o formă filozofică mesaju- 
lui pentru cei ale căror gusturi erau mai cerebrale. În loc de aceasta, 
Paul L-a predicat pe Cristos crucificat, un motiv de scandalizare pen- 
tru evreii necredincioşi şi o nebunie pentru grecii filozofi. 

Evreii doreau să vadă putere; grecii doreau să audă înţelepciune. 
Numai aceia care au reacţionat la nebunia mesajului predicat le-au 
găsit pe amindoua: „Pentru cei care sunt chemaţi, atît evrei, cit şi 
greci, Cristos este puterea lui Dumnezeu şi înțelepciunea lui Dumne- 
zeu“ (v.24, sublinierea mea). În mod ironic — și tragic — tocmai lucrul 
care pare o nebunie și o slăbiciune pentru înțelepciunea omenească 
este cea mai clară expresie posibilă a puterii și înțelepciunii lui Dum- 
nezeu. „[Aşa-zisa] nebunie a lui Dumnezeu este mai inteleapta decît 
oamenii, şi [presupusa] slăbiciune a lui Dumnezeu este mai puternică 
decît oamenii“ (v.25). 


Înţelepciunea omenească este pentru elită; înţelepciunea divină 
este pentru toţi 


Paul îi cunoştea foarte bine pe membrii bisericii din Corint. De 
aceea, el le-a reamintit că foarte puţini dintre ei reprezentau ceva pen- 
tru lume: „Uitaţi-vă la chemarea voastră, fraţilor, că nu sunt multi 
înţelepţi potrivit cărnii, nici mulţi puternici, nici mulţi nobili; dar 
Dumnezeu a ales lucrurile nebune ale lumii ca să le facă de ruşine pe 
cele înțelepte, şi Dumnezeu a ales lucrurile slabe ale lumii ca să facă 
de rușine lucrurile care sunt tari“ (v.26,27). Prin faptul că el vorbeşte 
mai departe despre dublul contrast ,,intelept/nebun“ și „slab/puter- 
nic“, le arată corintenilor că sunt puţini dintre ei care să fie foarte in- 
struiti, puternici, bogaţi sau celebri. Şi aceia care erau aşa pierduseră 
mult din poziţia pe care o aveau atunci cînd deveniseră creştini. 

Puterea lui Dumnezeu este făcută perfectă în slăbiciunea ome- 
nească (2.Cor.12:9). Înţelepciunea lui pare nebunească după standar- 
dele omeneşti. Cu toate acestea, El foloseşte nebunia acestei lumi pen- 

tru a face de ruşine pe cei care sunt înţelepţi; pe cei slabi care să facă 
de ruşine pe cei puternici; pe cei de jos ca să facă de ruşine pe cei aro- 
ganti; pe cei dispretuiti ca să facă de ruşine pe cei importanţi (1.Cor. 
1:27,28). Avem tendinţa de a crede că Dumnezeu trebuie să-i foloseas- 
că pe intelectuali ca să cîştige alti intelectuali. Dar realitatea este că ni- 
meni nu este cîştigat la Cristos de superioritatea sau desteptaciunea 
intelectuală. Cine dorește să fie impresionat din punct de vedere inte- 
lectual va găsi că mesajul este nebunesc. Pe de altă parte, cei care au 
sondat adincimile înţelepciunii lumii si au găsit-o găunoasă nu au ne- 
voie de un argument impresionant pentru a fi convinsi de Evanghelie. 
Cunosc medici si profesori de colegiu care au fost cistigati la Cristos 
de către administratori de imobil si de către lucrători zilieri. Domnul 
a conceput în felul acesta Evanghelia, pentru ca „nimeni să nu se 
poată lăuda înaintea lui Dumnezeu“ (v.29). 


__ Înţelepciunea omenească îl înalță pe om; înţelepciunea divină 
Il glorifică pe Dumnezeu 


„Prin acţiunea Lui sunteţi voi în Cristos Isus, care a devenit pentru 
noi înţelepciune de la Dumnezeu, si dreptate, sfințire, răscumpărare, 
pentru ca, după cum este scris: „Cine se laudă să se laude în Domnul“ 
(1:30,31). Salvarea este în întregime acţiunea lui Dumnezeu. „Prin gra- 
tie ati fost salvaţi, prin credinţă; si aceasta nu din voi insiva, ci este 
darul lui Dumnezeu; nu ca un rezultat al faptelor, pentru ca să nu se 
laude nimeni. Căci noi suntem lucrarea Lui“ (Ef.2:8-10). „Unde este 
atunci lauda? Este exclusă. Prin ce fel de lege? A faptelor? Nu, ci 
printr-o lege a credinţei. Căci noi afirmăm că un om este îndreptăţit 
prin credinţă fără faptele Legii“ (Rom.3:27,28). „Dar cine se laudă să 
se laude în Domnul“ (2.Cor.10:17). 

Înţelepciunea omenească doreşte să născocească o cale de salvare, 
în care meritul să revină oamenilor. Dacă ei nu pot avea tot meritul, 
“s-ar mulţumi măcar cu o parte. Dar în planul lui Dumnezeu, nici 
unul dintre cei salvaţi nu are ceva cu care să se laude. De aceea, Dum- 
nezeu face totul pentru cei pe care îi salvează. Nimeni nu contribuie 
cu nimic. El îi alege, îi cheamă, îi atrage spre Sine şi îi face în stare să 
creadă. Voia Sa suverană — nu o hotarire sau o decizie omenească — 
stabileşte chiar şi cine va fi salvat. Totul este „lucrarea Lui“. Nici un 

aspect al salvării nu depinde de ceva bun care să existe în cel credin- 
cios. Dar „Cristos Iesus [devine] pentru noi înțelepciune de la Dumne- 
zeu, dreptate, sfințire şi răscumpărare“ (1.Cor.1:30). 

Vom examina mai îndeaproape în capitolul 8 rolul suveran al lui 
Dumnezeu în salvare. Să observăm totuși că esenţa lucrării salvatoare 
a lui Dumnezeu e văzută în unirea noastră cu Cristos. Dumnezeu nu 
ne dă pur şi simplu înţelepciune, dreptate, sfințire şi răscumpărare. 
Mai degrabă, El ne aşează „în Cristos lesus, care a devenit pentru noi 
înţelepciune..., dreptate, sfințire şi răscumpărare“ (v.30). Dumnezeu . 
ne unește în mod suveran cu Cristos, astfel că tot ceea ce este El ne 
aparţine acum nouă. 

Să remarcăm perfecta suficienta a lucrării salvatoare a lui Dumne- 
zeu. Intelepciune, dreptate, sfințire şi răscumpărare — mai există oare 
ceva de care să avem nevoie fata de ceea ce ni s-a dat în Cristos? Cu si- 
guranta că nu. De fapt, orice încercare de a adăuga ceva la ceea ce a 
făcut Dumnezeu pentru noi înseamnă a anula graţia Sa (cf. Gal.2:21). 
Orice efort de a adăuga ceva la darul Său perfect nu face decît să-i 
dăuneze (Jac.1:17). Orice încercare de a mări înţelepciunea divină prin 
înţelepciunea paminteasca reuseste doar sa denatureze perfectiunea el. 
Cum am putea noi vreodată să-L îmbunătăţim pe Cristos şi Cuvîntul 
Său? 

Spre deosebire de înţelepciunea omenească, care îl înalță pe păcă- 
tos, înţelepciunea divină il glorifică pe Dumnezeu. „După cum este 
scris: „Cine se laudă, să se laude in Domnul“ (1.Cor.1:31). In altă parte, 
Paul a scris: „Departe de mine să mă laud cu altceva decît cu crucea 
Domnului Iesus Cristos, prin care lumea a fost crucificată fata de mi- 
ne, iar eu fata de lume“ (Gal.6:14). 

Nu este de mirare că Paul era hotărît să nu ştie altceva decît pe Ie- 
sus Cristos crucificat (1.Cor.2:2). De ce să discute filozofie sau intelep- 
ciune omenească? Aceste lucruri n-au nimic de oferit. Dar lesus Cris- 
tos — Salvatorul crucificat, înviat şi răscumpărător — oferă singura 
speranță pentru lume. Predicatorul fidel — şi fiecare discipol adevărat 
— trebuie să ridice ochii unei lumi necredincioase spre Jesus Cristos ca 
fiind singura cale, singurul adevăr şi singura viata adevărată (cf. Io. 
14:6). Dacă încercăm s-o cîştigăm cu distracţii sau cu argumente lo- 
gice, cu dovezi scolastice sau cu înţelepciune lumească, vom eşua, şi în 
final o vom induce în eroare. 

Paul a spus corintenilor: „Mesajul şi predicarea mea nu au stat în 
cuvintele înduplecătoare ale înţelepciunii, ci într-o dovadă a Spiritului 
şi puterii, pentru ca credința voastră să nu se bizuie pe înţelepciunea 
oamenilor, ci pe puterea lui Dumnezeu“ (1.Cor.2:4,5). Dacă el i-ar fi 
cîştigat prin erudiție, prin argumente. inteligente, printr-o vorbire di- 
namică, încrederea lor ar fi fost pusă în ceva nepotrivit. 

Să nu uităm că Paul a venit la Corint după ce a fost bătut şi închis 
în Filipi. Din Tesalonic a trebuit să fugă la Bereea, iar în Atena a fost 
luat in ris (Fap.16:22-24; 17:10,13,14,32). El ştia că oraşul Corint era 
depravat din punct de vedere moral — un centru al vieţii desfrinate şi 
prostituţiei. Oraşul personifica stilul de viaţă pagin. Paul ar fi putut 
să fie ispitit să se poarte mai moderat. Si-ar fi putut privi misiunea 
mai „diferențiat“ şi atenua „scandalul“ pe care îl reprezenta crucea. 
Dar el spune limpede că s-a hotărît în mod conştient să nu facă nici 
unul dintre aceste lucruri. „Mesajul şi predicarea mea nu au stat în cu- 
vintele înduplecătoare ale înțelepciunii“ (1.Cor.2:4). Pe el nu-l interesa 
schimbarea părerilor oamenilor, ci el dorea ca Dumnezeu să le schim- 
be viata. El nu avea de predicat un mesaj propriu, ci era-chemat să 
proclame Evanghelia. Şi lucrul acesta a făcut să-i fie lucrarea atît de 
puternică. 

Într-o predică rostită în 1871, Charles Spurgeon a spus: 


Isus Cristos ne-a fost făcut înţelepciune de către Dumnezeu. Noi 
nu mai căutăm înţelepciune în gindurile care izvorăsc în mintea 
omenească, ci în Cristos Însuşi; noi nu aşteptăm ca înţelepciunea să 
vină la noi din cultura omenească, ci aşteptăm să fim făcuţi inte- 
lepti prin aceea că ne aşezăm la picioarele Învăţătorului şi-L primim 
ca înţelepciune de la Însuşi Dumnezeu. 


El a adăugat apoi această observaţie ironică, care lăsa să i se banu- 
iască punctul de vedere din controversa Down-Grade de mai tîrziu: 


Actualmente avem cam aceleași împrejurări ca cele din zilele 
apostolilor. Există unii care sunt de părere că Evanghelia — Evan- 
ghelia simplă —, aşa cum a fost predicată de Bunyan, Whitefield sau 
Wesley, a fost foarte bună pentru oamenii simpli şi pentru vremuri- 
le întunecate în care trăiau ei; prin ea, mase mari de oameni au pu- 
tut fi ajutate, evoluind spre bine. Dar astăzi, din cauza atotstiintei 

acestui secol atît de luminat, avem nevoie de o teologie mai progre- 
sistă, cu mult deasupra acestei predicări atît de mult luată în rîs a 
Evangheliei. Nişte bărbați inteligenţi, cu o gîndire profundă ar tre- 
bui, se spune, să ne învețe nişte lucruri necunoscute părinţilor nos- 
tri; trebuie să continuăm a ne spori cunoştinţele despre adevărul di- 
vin pînă ce îi lăsăm cu mult în urmă pe Petru, pe Paul şi pe aseme- 
nea dogmatici din vremuri de demult. Nimeni nu ştie cit de înţelepţi 
ar trebui să devenim. 

Fraţilor, ne este scîrbă de asemenea gînduri; urim această laudă 
adusă progresului şi gîndurilor profunde; dorim doar să cunoaştem 
Ja fel de mult pe Cristos ca şi predicatorii din vechime. Ne este tea- 
mă că, în loc să primim mai multă lumină prin gîndirea oamenilor, 
speculaţiile şi meditatiile scriitorilor, vechi şi moderni, ca si descope- 
ririle intelectualilor și ale celor chemaţi spre ceva mai înalt nu au fă- 
cut decît să mărească acest întuneric, şi au stins o parte din lumina 
care era mai înainte în lume. S-au împlinit încă o dată cuvintele: 
„Voi distruge înţelepciunea celor înţelepţi şi voi nimici înţelegerea 
celor pricepuţi. Unde este înțeleptul? Unde este învățatul? Unde este 
argumentatorul acestei lumi? N-a făcut Dumnezeu nebună intelep- 
ciunea acestei lumi?“ 


Dumnezeu a făcut mereu şi mereu nebună înţelepciunea lumii. 
Cu toate acestea, Biserica s-a lăsat mereu pradă iluziei că intelepciu- 
nea lumii are ceva valoros în ea, sau ceva folositor, lucruri pe care tre- 
buie să ni le insusim pentru a lucra cu eficacitate pe plan spiritual. 
Paul ştia mai bine. Credinţa noastră nu se poate baza pe înţelepciunea 
oamenilor, ci pe puterea lui Dumnezeu (1.Cor.2:5). 


Capitolul 6 

„Acolo unde Evanghelia este predicată deplin si cu putere, 
sub conducerea Spiritului Sfînt trimis din cer, nu numai că 
membrii bisericii rămin, dar se adaugă si convertiți; dar cînd 
a dispărut ceea ce constituie tăria noastră — adică atunci cînd 
Evanghelia este ascunsă, iar viata de rugăciune este descon- 
siderată — totul devine doar o simplă formă şi o iluzie. Din 
această cauză, inima noastră este profund întristată. 


Charles Haddon Spurgeon' 


O carte recentă de genul „ospitalier“ include un capitol intitulat: 
„Vremuri diferite cer mesaje diferite“. Acest titlu mi-a izbit privirea, 
aşa că am început să citesc. Autorul respectiv — care păstorește o bise- 
rică mare de tip „ospitalier“ — spune că epoca modernă a distrus în 
aşa măsură respectul de sine al omului, încît oamenii de astăzi au ne- 
voie să audă un mesaj diferit de ceea ce a fost potrivit cu o sută de ani 
în urmă. El scrie: 


În epocile trecute, spiritul uman a fost mult mai robust decît este 
acum. Viaţa modernă i-a cerut un mare tribut, şi la fel de mare a 
fost prețul „visului din America“. Stresul vieţii moderne a avut un 
impact foarte negativ asupra respectului de sine [self-esteem] al 
omului modern. 

Prin urmare, există o mare măsură de fragilitate în eul omului 
modern. Generaţia de după război în mod deosebit a fost dezorien- 
tată şi zdruncinată de către ritmul rapid al dezvoltării moderne. De 
aceea, tocmai ea se găseşte într-o stare extrem de fragilă. 

Ţi-ai luat vreodată timpul să citeşti mesajele predicate de către 
unii dintre predicatorii secolului 19...? Dacă da, ai observat probabil 
că [bărbaţii din epoca aceea] s-au adresat unui public complet diferit 
de ceea ce avem astăzi, şi au făcut lucrul acesta într-un mod foarte 
diferit. Şi din cauza acestor deosebiri, nu sunt de acord cu cei care 
spun că asemenea mesaje sunt potrivite pentru vremea noastră. 

După cum vezi, oamenii din cultura noastră sunt cu adevărat 

zdrobiţi şi profund traumatizati. Ei au nevoie disperată de vindecare 
şi de îmbărbătare. Dar procesul de vindecare, cred eu, este diferit în 
fiecare epocă şi în fiecare generaţie, inclusiv în a noastră. 

Da, vremuri diferite au nevoie de mesaje diferite? 


Acest autor îşi exprimă neobişnuit de sincer părerea. El recunoaște 
deschis că este de părere că predicarea ar trebui să se armonizeze cu 
spiritul epocii. (Cartea lui este recomandată fără rezerve de către mai 
multe nume foarte cunoscute din Mişcarea de creştere a bisericii ori- 
entate după principiile pietii şi „ospitaliere“). Cum crede acest pastor 
că ar trebui să stabilim care este mesajul potrivit pentru timpul nos- 
tru? El dă această listă de sugestii pentru predicatori: 


1. Du-te la librărie şi vezi titlurile de cărţi care se ocupă de me- 
tode practice. 

2. Cere în mod regulat unor grupuri mici din biserica ta să facă o 
listă cu cele mai mari dificultăţi pe care le au acasă si la serviciu. 

3. În mod similar, află ce necazuri au mai mulţi necredincioși din 
cartierul tău. 

4. Periodic, citeşte revista Time, Newsweek şi USA Today, pentru 
că afli din aceste publicaţii pulsul vremii, nevoile si temerile cu care 
se confruntă oamenii. 

5. Fiecare studiu, predică sau program din biserica ta trebuie să 
urmărească un scop practic. 

6. Dă mesajelor (predicilor) tale nişte titluri practice, electrizante, 
indiferent de textul biblic pe care l-ai ales. 

7. Limitează-ţi predica la 20 de minute, pentru că generaţia aflată 
acum în perioada prosperității afacerilor nu are prea mult timp la 
dispoziţie. Şi ţine predici ușoare, informative, bine condimentate cu 
umor și anecdote personale: 


Această listă este o reţetă pentru o predică slabă şi fără spirit, care 
este diametral opusă lucrării biblice de predicare a Cuvintului. 

Într-o critică excelentă făcută Mişcării de marketing a bisericii, 
Douglas D. Webster compară predicarea biblică cu metodele „ospita- 
liere“: 


Predicarea biblică a fost centrată asupra lui Dumnezeu, şi în ea 
sunt date în vileag păcatele, oamenii sunt făcuţi să-și recunoască 


126 Cînd sarea isi pierde guslul 


vina şi se lansează chemări şi provocări adresate întregii lor fiinţe — 
complet deosebit de predicile superficiale, uşuratice, simple, fami- 
liare care oferă metode de autoajutorare în a deveni creștin şi care 
mai degrabă distrează decit conving. 

Predicile de astăzi orientate spre satisfacerea nevoilor „pieţii“ sunt 
intesate de atîtea ilustraţii, încît ascultătorul uită adevărul biblic ca- 
re este ilustrat; se spun atitea anecdote personale, încît ascultătorul 
îşi cunoaşte mai bine pastorul decît Îl cunoaște pe Cristos; atitea re- 
latări din viata cotidiană, încît este mai ușor să asculti predica decît 
să citeşti ziarul de duminică; predicile sunt atît de mult raportate la 
practică, încît nu mai prea rămîne nimic de pus în practică. 

„Nu este de mirare deci că creștinii de nume pleacă de la biserică 
simțindu-se foarte bine dispuşi şi optimişti. Respectul lor de sine a 
rămas complet intact. Inimile si constiintele le-au fost măgulite şi 
liniştite de o teologie superficială, de maxime creştine şi de cîteva 
informaţii practice legate de respectul de sine, de copii sau de locul 
de muncă. Dar întrebarea rămîne: A fost oare Cuvîntul lui Dumne- 
zeu proclamat cu eficiență şi cu fidelitate, a putut oare adevărul des- 

” pre lesus Cristos să străbată blindajul comodităţii şi stratul de „fur- 
nir“ al multumirii de sine? 


Adevărul simplu este că nimeni nu poate urma o strategie orien- 
tată după cererile pietii şi să rămînă fidel Scripturii. Predicatorii care 
se ocupă cu „ospitalitatea“ nu pot să proclame fără teamă întregul 
plan al lui Dumnezeu. Cei care aspiră să predice un mesaj actual, în 
spiritul vremii, se vor găsi curînd în divergență cu adevărul atempo- 
ral al Bibliei, un adevăr necondiţionat de gustul vremii. Nişte predica- 
tori care se folosesc în pregătirea lor mai mult de USA Today decit de 
Biblie vor descoperi curînd că mesajul lor, care părea atît de semni- 
ficativ, este astăzi ca ştirea de ieri. O predică ce ascunde Evanghelia 
neschimbătoare în spatele unor teme efemere ale zilei maschează toc- 
mai forţa care face cu adevărat eficientă o predică bună. La urma 
urmei, nu anecdotele noastre, nu aplicaţiile, nu sfaturile, nu glumele, 
nu titlurile electrizante, nu expunerile măiestrite sau alte artificii in- 
genioase — ci Evanghelia este „puterea lui Dumnezeu pentru salvare“ 
(Rom.1:16). 


Puterea lui Dumnezeu pentru salvare 127 


Pus deoparte pentru Evanghelie 


Epistola lui Paul către romani este o expunere amănunțită a Evan- 
gheliei, care este tratată aproape punct cu punct. În primul verset al 
epistolei, Paul se descrie pe sine ca pe unul „pus deoparte pentru Evan- 
ghelie“. Evanghelia era temelia lucrării lui Paul, şi el o expune în Ro- 
mani într-un mod clar si amănunţit. El scrie despre minia lui Dum- 
nezeu si despre păcatul omenesc (capitolele 1-3), despre indreptatire si 
despre dreptatea (ca standard al lui Dumnezeu) care ne este atribuită 
sau pusă la socoteală (3-5), despre sfințire şi dreptate practică (6-8), 
despre alegerea şi despre respingerea de către Israel a lui Cristos 
(9-11), şi apoi face aplicaţii practice ale diferitelor adevăruri ale Evan- 
gheliei începînd cu capitolul 12 pînă la sfîrşitul epistolei. Evanghelia 
este tema lui predominantă, şi unul din motivele lui Paul de a scrie 
epistola către romani pare a fi acela de a demonstra centralitatea 
Evangheliei în viața și lucrarea tuturor creştinilor. 

Cînd vorbim despre „Evanghelie“, avem tendinţa să ne gîndim la 
un mesaj de evanghelizare — și cu siguranţă că Evanghelia este aşa ce- 
va. Dar ea nu conţine numai adevărurile referitoare la salvarea noas- 
tră. Evanghelia — în sensul în care Paul şi apostolii au folosit Cuvîntul 
— include întreg adevărul revelat despre Cristos (cf. Rom.1:1-6; 1.Cor. 
15:3-11). Ea nu se opreşte odată cu convertirea si indreptatirea prin 
credinţă, ci se ocupă cu orice alt aspect al salvării, de la sfințire la glo- 
rificare. De aceea, semnificaţia Evangheliei nu se sfirseste odată cu 
clipa cînd are loc naşterea din nou, ci ea se aplică întregii experienţe 
creştine. lar atunci cînd Paul şi ceilalți scriitori ai Noului Testament 
au vorbit despre „predicarea sau vestirea Evangheliei“, ei nu vorbeau 
numai despre predicarea făcută necredinciosilor (cf. v.15). 

Orice lucrare din Biserica primară gravita în jurul Evangheliei. Ni- 
mănui nu i-ar fi venit ideea să facă dezbateri în jurul unor teme pre- 
cum politica lumească, cure de slăbire, comedii sau spectacole de va- 
rietati pe scenă, despre seminarii pentru copiii mici privind modul de 
a învăţa să facă la oliţă, sau să organizeze cursuri de management 
pentru ca membrii să înveţe să-şi împartă mai bine timpul sau să ia 
parte mai des la serviciile religioase ale bisericii. Biserica şi toate lu- 
crările ei erau devotate unei singure însărcinări, aceea de a-i întări pe 
credincioşi pentru a răspîndi Evanghelia în lume. 

Cit de mult s-a angajat Paul ca să facă din Evanghelie punct cen- 
tral al întregii lui lucrări se vede limpede din capitolele de început ale 
epistolei către romani, unde isi exprimă dorinţa de a se duce la Roma 
şi de a-i servi pe sfinţii de acolo. El dorea foarte mult să ajungă la Ro- 
ma, dar nu ca să-şi reînnoiască vechi cunoştinţe personale, desi avea 
mulţi prieteni buni care făceau parte din biserica de acolo, nici nu era 
interesat să ajungă acolo pentru că el ar fi întemeiat biserica din Ro- 
ma, căci aceasta luase fiinţă fără el. Şi nu ca să scape de persecuție, 
căci era sigur că nu-i va fi uşor într-un oraș care se opunea crestinis- 
mului într-un mod atît de agresiv. Dar pasiunea lui Paul era să predi- 
ce Evanghelia, si de abia mai putea aștepta pina putea s-o facă in Ro- 
ma, centrul lumii civilizate. 


N 


Eu Îi servesc pe Dumnezeu prin predicarea Evangheliei 


Paul scrie: „Îi mulţumesc Dumnezeului meu prin lesus Cristos 
pentru voi toţi, pentru că credința voastră este proclamată în întreaga 
lume. Căci Dumnezeu, pe care Îi servesc în spiritul meu prin predica- 
rea Evangheliei Fiului Său, imi este martor că va mentionez fără in- 
cetare, cerind totdeauna în rugăciunile mele ca prin voia lui Dumne- 
zeu să reuşesc în sfîrşit să vin la voi“ (Rom.1:8-10). În aceste versete 
scurte există o bogăţie de adevăruri spirituale privind predicarea bi- 
blică, şi eu le-am comentat amănunțit în altă parte. Aici doresc să în- 
cep prin a atrage atenţia asupra cîtorva cuvinte din versetul 9: wil 
servesc [pe Dumnezeu] in spiritul meu prin pec Evangheliei 
Fiului Sau“. 

Pentru Paul, predicarea Evangheliei era un act de Meki spiri- 
tuală. Cuvîntul grec tradus prin „servesc“ este latreuo, același cuvînt 
care este tradus „închinare“ în Filipeni 3:3: „Noi suntem adevărata 
circumcizie care ne închinăm în Spiritul lui Dumnezeu, care ne lau- 
dam in Cristos Jesus şi care nu ne punem nici o încredere in carne“. 
Paul „Îl servea“ pe Dumnezeu (se închina lui Dumnezeu) i în spiritul 
său prin predicarea Evangheliei. Cu alte cuvinte, Paul isi vedea lucra- 
rea ca îndatorirea înaltă şi sfîntă a unui preot înaintea lui Dumne- 
zeu: „Dacă predic Evanghelia, nu am nimic de care să mă laud, căci o 
fac vrind-nevrind; căci vai de mine dacă nu predic Evanghelia“ 
(1.Cor.9:16). Cu toate acestea, nu era numai o datorig, gi era şi un 

imens privilegiu. „Sunt dornic să vă predic Evanghelia“ (Rom.1:15). 

Din clipa convertirii lui, spiritul lui a fost dornic să-L servească pe 
Dumnezeu. Prima lui întrebare în calitate de creştin a fost: „Ce să fac, 
Doamne?“ (Fap.22:10). Inima şi întreaga sa putere erau îndreptate 
asupra predicării, și el a făcut-o din tot sufletul. 

Să observăm că Paul era preocupat de bunăstarea spirituală a celor 
pe care îi servea: „Doresc fierbinte să vă văd, ca să vă împărtăşesc 
vreun dar spiritual“ (Rom.1:11). El nu dorea să viziteze Roma ca turist. 
El nu era interesat doar să-i distreze pe credincioşii din Roma sau să 
vadă citi necredinciosi putea el să atragă la adunările lor. El nu se gin- 
dea la propria lui răsplată, reputaţie sau remuneratie. El voia să li se 
dăruiască pentru binele lor spiritual. 

Ce „dar spiritual“ a dorit Paul să le împărtăşească romanilor? El 
nu vorbea, desigur, despre nişte daruri spirituale ca cele înşirate în 
1.Corinteni 12 si Romani 12. Acele daruri sunt împărţite de Spiritul 
Sfînt fiecărui credincios (1.Cor.12:7-11), nu transmise de la om la om. 
Paul vorbea despre un dar de valoare spirituală, ceva care să-i ajute să 
„rămînă ferm“. Lucrul pe care îl avea în minte implica predicarea 
înaintea lor (cf. Rom.1:15). El dorea să-i încurajeze cu bogăţiile depli- 
ne ale adevărului Evangheliei si să fie încurajat în schimb de credința 
lor în acel adevăr: „Adică, să fiu încurajat împreună cu voi în timp ce 
mă aflu printre voi, fiecare dintre noi prin credinţa celuilalt, atît a 
voastră, cît şi a mea“ (v.12). 

Astfel, povara simțită de Paul pentru biserica din Roma era legată 
de dorinţa lui de a-i servi prin predicare şi prin lucrarea Evangheliei. 
La sfîrșit, Paul a putut face lucrul acesta în Roma, dar cu un pret 
foarte mare. El a fost adus acolo în lanţuri, legat de un soldat roman 
care îl păzea. Dar chiar dacă ar fi ştiut atunci cînd și-a scris epistola _ 
ce-l va costa în final ca să ajungă la Roma, dorința lui Paul de a predi- 
ca Evanghelia în Roma n-ar fi fost cu nimic micşorată. La urma 
urmei, el s-a dus la Ierusalim chiar dacă ştia că acolo va ajunge la în- 
chisoare (cf. Fap.21:10-15). Cînd fraţii au încercat cu disperare să-l 
convingă să nu se ducă la Ierusalim, el a răspuns: „Ce faceţi, de 
plingeti şi-mi rupeti inima? Căci eu sunt gata nu numai să fiu legat, 
ci chiar să şi mor în Ierusalim pentru Numele Domnului Iesus“ (Fap. 
21:13). Paul s-ar fi dus de bunăvoie la Roma în aceleași împrejurări — 
şi în final s-a si dus. El a scris din Roma filipenilor: „Vă salută toţi: 

sfinţii, mai ales cei din casa Cezarului“ (Fil.4:22). Paul era într-o casă 
sub arest atunci cînd a scris aceasta, asteptind verdictul tribunalului 
imperial. Chiar şi în acele împrejurări dificile, Paul predica Evanghe- 
lia cu fidelitate. Este evident că el fusese folosit să-i conducă pe unii 
oameni din casa Cezarului la o cunoaștere salvatoare a lui Cristos. 

În mod vădit, vestirea Evangheliei era o necesitate interioară pen- 
tru Paul. De aceea a vorbit el despre sine ca fiind „pus deoparte pentru 
Evanghelia“ (1:1). El nu cunoştea un alt fel de lucrare. 


Eu sunt dator tuturor celor pierduţi 


Paul a scris: „Eu sunt dator atît grecilor, cit şi barbarilor, atît celor 
înţelepţi, cit şi celor nechibzuiţi“ (Rom.1:14). Paul n-a predicat Evan- 
ghelia numai: din motive personale sau pentru că această chemare îi 
dădea o satisfacție interioară. El se simţea îndatorat să facă lucrul 
acesta. 

Înainte de convertirea sa, Paul fusese cel mai înverşunat oponent al 
Bisericii. El Îl ura pe Cristos şi pe toţi creştinii. Cînd a fost ucis Ste- 
fan, primul martir, Paul era acolo, ,,dindu-si încuviințarea pentru uci- 
derea lui“ (Fap.8:1). După convertirea lui, zelul lui Paul pentru Cristos 
a fost chiar mai mare decît zelul lui de a-i persecuta pe creştini. Acest 
verset ne arată de ce. Paul privea lucrurile în felul acesta: Întrucît 
Dumnezeu alesese şi chemase pe un duşman ca el, „cel dintii dintre 
păcătoşi“ (1.Tim.1:15), se simțea obligat fata de ceilalți păcătoşi să le 
predice Evanghelia. El știa că fusese desemnat de sus ca să joace acest 
rol, şi el era obligat s-o facă. 

Noi toţi care am crezut Evanghelia ne aflăm sub acelaşi fel de obli- 
gatie. Mai întîi, cum am observat mai sus, Cristos Însuși ne porunceş- 
te să predicăm Evanghelia (Mc.16:15). Şi, în al doilea rînd, noi care cu- 
noastem calea spre viaţă eternă suntem datori la rîndul nostru fata de 
cei necredinciosi în același fel în care am fi responsabili să-l aver- 
tizăm pe cineva cînd îi arde casa sau cum suntem obligaţi din punct 
de vedere moral să dăm apă de băut cuiva care moare de sete. 

Paul era îndatorat atît fata de evrei, cit si faţă de ne-%rei, atît fata 
de oameni instruiți, cit şi faţă de barbari. El nu s-a adresat numai oa- 
menilor tineri si cultivați, care aspiră spre progres, ignofind pe sclavi 
si drojdia societatii. El le-a predicat tuturor Evanghelia, pentru ca le 

era dator tuturor. „La Dumnezeu nu este favoritism“ (Rom.2:11), şi 
nici la Paul nu era. 

In contrast, „cercetarea pieţii“ este o noţiune cheie în Mişcarea bi- 
sericii „ospitaliere“. George Barna a scris: 


Ca să-ți poţi vinde produsul cu succes, trebuie să-i identifici pe 
eventualii cumpărători. Cheia pentru aceasta este să-i alegi cît mai 
exact posibil pe oamenii potriviti ca să-ţi cumpere produsul, şi pe de 
altă parte să-ţi corelezi produsul cit de mult posibil la interesele si 
nevoile acestui segment al populaţiei. Dacă ţi-ai optimizat produsul 
în felul acesta, te poţi concentra asupra prezentării lui în modul cel 
mai avantajos cu putinţă, şi nu este nevoie să-ţi irosesti timpul si 
forța cu nişte oameni care nu au nevoie sau nu sunt interesaţi de 
produsul tău... Prin cunoaşterea pietii de vînzare a produsului, pro- 
dusul însuși poate fi în asa fel conceput, încît să se adreseze nevoilor 
specifice ale acelui segment, iar toate eforturile de vindere a lui pot 
fi plănuite cu maximum de eficiență‘ 


Cu alte cuvinte, hotaraste-te cui vrei să-i predici, modeleaza-ti 
„produsul“ în aşa fel, încît să-i placă publicului, şi nu-ţi irosi timpul 
cu niște oameni care se află în afara acestei categorii. 

Cum se face că aproape toate bisericile „ospitaliere“ şi-au îndreptat 
atenţia spre „piaţa“ reprezentată de specialişti tineri si avuti, precum 
şi de alte grupuri de oameni bine situați din punct de vedere material? 
De ce asa puţine din aceste biserici se interesează de cei săraci sau de 
adunări din centrul orasului*, ori de acelea alcătuite dintr-un amestec 
de rase şi de diferite clase sociale? Răspunsul este evident. Un pastor 
de seamă din această Mişcare spune: „Un pastor poate determina gru- 
pa-tinta pe care o vizează atunci cînd se întreabă: Cu cine mi-ar plă- 
cea să-mi petrec concediul sau o seară de recreere?“ Ar fi greu de 
imaginat o filozofie a predicării care să corespundă mai putin Cuvin- 
tului lui Dumnezeu. Nu spune Scriptura: „Fraţii mei, nu ţineţi credin- 
ta voastră în gloriosul nostru Domn Iesus Cristos avînd o atitudine de 
favoritism personal“ (Iac.2:1)? Şi: „Nu a ales Dumnezeu pe săracii 
acestei lumi ca să fie bogaţi în credință şi moștenitori ai Regatului 

* În orașele americane, oamenii avuti locuiesc în vile aflate în suburbii şi în localităţile mici 


din jurul orașului, iar în centrul aglomerat al oraşului locuieşte populația mizeră: imigranții săraci, 
cei de culoare, etc. — n. tr. 


132 Cînd sarea isi pierde gustul 


[Împărăției] pe care l-a promis El acelora care Îl iubesc?“ (v.5). „Dar 
dacă aratati favoritism [partinire], comiteti un păcat şi sunteţi do- 
vediti de lege ca nişte călcători ai ei“ (v.9). 

Aceia care isi limitează lucrarea la niște ascultători selecti cu sigu- 
ranta că nu lucrează în spiritul lui Paul, care s-a considerat dator să-i 
servească pe toţi. 


Sunt dornic să predic Evanghelia 


Spunind că era „dator“ să predice Evanghelia, Paul nu voia in nici 
un fel să spună că era un martor pentru Cristos bombănitor şi nemul- 
tumit. Vedem limpede lucrul acesta în Romani 1:15: „Cît despre mine, 
sunt dornic să vă predic Evanghelia și vouă celor din Roma“. El nu 
numai ca voia, dar era si dornic, ba chiar hotărit să predice Evanghe- 
lia. 

Versiunea King James traduce astfel versetul 15: „Astfel, cu toată 
fiinţa mea, sunt gata să vă predic Evanghelia“. Se exprimă astfel şi 
mai bine dorinţa, ardoarea lui Paul. Cu fiecare fibră a ființei lui, el 
dorea să predice Evanghelia în Roma. Paul nu i-ar fi putut înţelege pe 
acei predicatori care, dindu-li-se privilegiul de a predica Evanghelia, 
să aleagă în loc de aceasta să-i distreze pe oameni, să spună anecdote 
şi istorioare sau să vorbească despre respectul de sine. El era gata să 
sufere persecuție, să fie bătut, să meargă la închisoare, sau chiar și să 
fie ucis pentru privilegiul de a predica Evanghelia. 

C.H. Spurgeon a spus: 


Apostolul era gata să meargă oriunde cu Evanghelia, dar nu era 
gata să predice o altă Evanghelie; nimeni nu-l putea determina să fa- 
că lucrul acesta. El nu era gata să ascundă Evanghelia, nu era gata 
s-o minimalizeze, nu era gata s-o prescurteze sau s-o extindă. El a 
spus: „Mie nu mi-e ruşine de Evanghelia lui Cristos, căci ea este pu- 
terea lui Dumnezeu pentru salvarea fiecăruia care crede; mai întîi 
pentru evreu, şi de asemenea pentru grec“. În ce priveşte chestiunea 
predicării Evangheliei, Paul a fost totdeauna gata să facă lucrul aces- 
ta; el nu s-a dat înapoi de la nici unul dintre adevărurile ei, nici de la 
vreo parte a învățăturii ei. Chiar dacă aceasta urma să-i aducă bătaie 
de joc şi dispreţ, chiar dacă trebuia să fie un motiv de poticnire pen- 
tru evrei, iar pentru greci o nebunie, Paul spunea: „Cu toată fiinţa 

mea, sunt gata să vă predic Evanghelia“ vouă tuturor. El nu s-a sim- 
tit totdeauna la fel de pregătit pentru lucrare; n-a găsit totdeauna 
aceleași uşi deschise sau aceeaşi libertate de a vorbi; dar el a fost tot- 
deauna gata să predice ori de cite ori îi dădea Domnul ocazia. 


La sfîrşitul vieţii sale, Paul putea să spună: „M-am luptat lupta cea 
bună, am sfîrşit alergarea, am păzit credința“ (2.Tim.4:7). El a putut 
să spună lucrul acesta pentru că nu şi-a permis niciodată să se lase re- 
ţinut de la chemarea lui. El n-a cedat niciodată ispitei de a căuta popu- 
laritate. El n-a făcut niciodată compromisuri cu duşmanii Evangheli- 
ei. El n-a permis niciodată ca lucrarea lui să se conformeze lumii. El 
n-a gidilit niciodată urechile mulțimilor. 

Din exterior, lumea putea crede că Paul eşuase. El a fost arestat, în- 
chis ani de zile, şi în cele din urmă ucis de romani. Cu toate acestea, 
chiar și în acele vremuri întunecate, Paul a continuat să predice. Cînd 
n-a mai putut predica mulțimilor, a depus mărturie soldaţilor desem- 
nati să-l păzească. Cînd n-a mai putut lucra în biserici, a lucrat în în- 
chisori. El a fost totdeauna gata să transmită Evanghelia — dar nicio- 
dată să ajungă la un compromis. 


Mie nu mi-e ruşine de Evanghelie 


Următoarea afirmaţie a lui Paul ar putea fi numită titlul de lucrare 
al acestei epistole: „Mie nu mi-e ruşine de Evanghelie, căci ea este pu- 
terea lui Dumnezeu pentru salvarea fiecăruia care crede“ (Rom.1:16). 
Aceasta este una dintre cele mai puternice şi mai pătrunzătoare afir- 
matii din tot Noul Testament. Paul echivalează Evanghelia cu însăşi 
atotputerea lui Dumnezeu! Nu-i de mirare atunci că nu-i este rușine 
de Evanghelie. 

Restul epistolei este o expunere a acestei unice afirmaţii. El explică 
în mod strălucit şi în amănunt adevărurile Evangheliei şi arată de ce 
este aceasta atît de puternică. lată de ce ocupă epistola către romani 
un loc atît de proeminent printre epistolele pauline! Paul era atît de le- 
gat faţă de Evanghelie, încît uneori o numea „Evanghelia mea“ 
(Rom.2:16; 16:25; 2.Tim.2:8). Departe de a-i fi ruşine de ea, vorbea de 
ea de parca ar fi fost lucrul cel mai de pret pe care îl avea! 

Dar aşa cum bine ştia Paul, preţul de a sta de partea Evangheliei 

putea fi mare. Prin urmare, mult prea mulţi creștini se comportau de 
parcă le-ar fi fost ruşine de Evanghelie. 

Bătaia de joc era o armă cheie folosită de cei mai timpurii duşmani 
ai creștinismului. Romanii în special aveau tendinţa să privească creş- 
tinismul ca o religie aspră și incultă. Circulau zvonuri în societatea 
romană că aceşti creştini ar fi canibali din cauză că luau parte la Cina 
Domnului. Creștinii erau acuzaţi de rebeliune, omor si trădare. Unii 
duşmani ai Evangheliei susțineau că acești creștini luau parte la orgii. 
Paginii îi acuzau pe creștini că sunt atei, din cauză că ei respingeau 
toţi zeii mitologici. Preţul pentru a-L urma pe Cristos putea fi extrem 
de mare. 

Aşa cum observat în mod repetat, Evanghelia în sine este dezagre- 
abilă, neatractivă, respingătoare şi şocantă pentru lume. Ea dă în vi- 
leag păcatul, condamnă mîndria, convinge inima necredincioasă că 
este vinovată şi arată că indreptatirea omenească — chiar cele mai bu- 
ne si mai atrăgătoare aspecte ale naturii omeneşti — seamănă cu niște 
zdrente fără valoare, murdare şi dezgustatoare (cf. Is.64:6). Ea afirmă 
că noi înşine, şi nu alţii, suntem cauza adevăratelor probleme din via- 
ta. Noi suntem păcătoşi căzuţi, cu inimi înşelătoare, cu motivații re- 
le, şi pe lîngă toate plini de mîndrie. Nu putem da vina pe nimeni alt- 
cineva pentru eşecul si mizeria noastră. Acestea nu sunt lucruri popu- 
lare, plăcute la auz, mai ales în climatul psihologic de astăzi. Ele sună 
ca nişte veşti proaste în auzul celor care iubesc păcatul, si multi dintre | 
cei care o aud pentru prima oară reacționează cu dispreţ fata de me- 
sager. 

Nu este uşor să stai cu îndrăzneală de partea Evangheliei şi să nu-ţi 
fie ruşine de ea. Cei mai mulţi dintre noj trebuie să mărturisim că 
avem multe în comun cu slăbiciunile lufPetru, care în noaptea di- 
naintea crucificării lui lesus a negat de trei ori cu lasitate că nu-şi cu- 
noaste Domnul în fata unei servitoare care l-a recunoscut că este un 
adept al lui Cristos (Lc.22:56-62). > 

Cu toate acestea, nu găsim in viata lui Paul nimic asemănător. Din 
momentul convertirii sale, Paul a fost un om cu o misiune, şi el n-a 
fost niciodată infidel acestei însărcinări, aceea de a predica Evanghe- 
lia. El cunoştea puterea remarcabilă a Evangheliei de a transforma 
vieţi, şi el dorea fierbinte să fie crainicul care s-o proclame. Cum ar fi 
fost posibil să-i fie ruşine de Evanghelie? Deoarece a primit Evanghe- 

lia direct de la Domnul înviat (Fap.20:24; 1.Cor.11:23; 15:23), Paul a 
fost dornic s-o proclame oricui, fără teamă sau rușine. 


Evanghelia este puterea lui Dumnezeu 


Este greu de imaginat că e posibil ca unui om care înțelege cu ade- 
vărat puterea Evangheliei să-i fie ruşine s-o proclame. „Ea este pute- 
rea lui Dumnezeu“. Dynamis e cuvîntul grec tradus „putere“. Din el 
derivă cuvintul dinamită, si acest cuvînt nu este prea tare pentru a ex- 
prima ceea ce spune Paul aici. 

În mesajul Evangheliei se află cuprinsă puterea atotputernicului 
Dumnezeu. Acea putere luată singură este suficientă ca să salveze pe 
cel mai rău păcătos si să transforme cea mai împietrită inimă — com- 
plet fără argumente, ilustraţii sau iscusinţă omenească. 

Profetul Ieremia a scris: „Poate un etiopian să-şi schimbe pielea sau 
leopardul petele? Atunci si voi, care sunteţi obişnuiţi să faceți rău, pu- 
teti să faceți bine“ (ler.13:23). Adevărul este că oamenii sunt complet 
neputincioși să-şi învingă propriul păcat. Păcatul este o parte din na- 
tura noastră, ca petele unui leopard. Noi nu ne putem schimba sin- 
guri. Tehnicile de eforturi personale într-un domeniu şi programele 
de restabilire ar putea să-i ajute temporar pe oameni să aibă o părere 
mai bună despre ei înşişi, dar nu au nici o putere să îndepărteze păca- 
tul sau să schimbe inima omenească. 

Numai Evanghelia poate face lucrul acesta. Ea este puterea lui 
Dumnezeu pentru salvare. Cu alte cuvinte, adevărul obiectiv al Evan- 
gheliei dispune de puterea de a transforma vieţi atunci cînd Dumne- 
zeu o lasă să acţioneze asupra inimilor. Petru a vorbit despre Cuvîntul 
lui Dumnezeu ca despre sămînţa care dă naştere unei noi vieţi şi rege- 
nerării: „Voi v-aţi născut din nou nu dintr-o sămînţă pieritoare, ci 
dintr-una nepieritoare, adică prin Cuvîntul viu şi care rămîne al lui 
Dumnezeu“ (1.Pt.1:23). Ambii apostoli spuneau în esență acelaşi lu- 
cru: Cuvîntul lui Dumnezeu — mesajul Evangheliei — este vehicolul 
prin care puterea transformatoare a lui Dumnezeu pătrunde într-o. 
viaţă şi realizează naşterea din nou. 

Am consemnat într-un capitol anterior cuvintele similare ale lui 
Paul adresate credincioşilor din Corint: „Cuvîntul despre cruce este o 
nebunie pentru cei care pier, dar pentru noi, care suntem salvați, este 

puterea lui Dumnezeu“ (1.Cor.1:18, sublinierea mea). Şi: „Noi fl pre- 
dicăm pe Cristos crucificat, pentru evrei o piatră de poticnire şi pen- 
tru ne-evrei o nebunie, dar pentru cei care sunt chemaţi, atît evrei, cât 
şi greci, Cristos puterea lui Dumnezeu și înțelepciunea lui Dumne- 
zeu“ (v.23,24). Evanghelia este singurul mesaj folosit de Dumnezeu 
pentru salvare. Ramine loc pentru convingere, pentru ilustrarea ade- 
vărurilor şi pentru aplicaţii pertinente, relevante. Cu siguranţă că fie- 
care predicator sau evanghelist respectabil va căuta modalități de a 
stimula interesul ascultătorilor — dar numai ca să le capteze interesul 
pentru Evanghelie. Dacă adevărul simplu al Evangheliei nu pătrunde 
în inimă, oricît s-ar strădui evanghelistul să-i ademenească pe oameni 
cu vorbe dulci, tot n-ar reuşi să convertească pe cineva. 

Să observăm că Evanghelia „este puterea lui Dumnezeu pentru sal- 
varea fiecăruia care crede“ (Rom.1:16, sublinierea mea). Unii oameni 
rămîn neinfluentati de Evanghelie. Oricit ar fi de puternic mesajul, el 
nu are un efect pozitiv asupra acelora care refuză să creadă. Paul, de- 
sigur, a avut de suportat multă respingere şi batjocură din partea ace- 
lora care au respins Evanghelia. Cu toate acestea, el a refuzat să-şi 
schimbe metodele sau să-şi adapteze mesajul la gusturile lor. El nu 
credea că respingerea necredincioşilor se datora unei lipse de putere a 
Evangheliei. Cunostea prea bine puterea neasemuită a Evangheliei de 
a transforma pe „oricine crede“. 

Referindu-se la Evanghelie ca la „puterea lui Dumnezeu pentru sal- 
vare“, Paul susţinea şi faptul că Evanghelia arată singura cale de sal- 
vare. lesus a spus: „Eu sunt calea, şi adevărul, şi viaţa; nimeni nu vine 
la Tatăl decît prin Mine“ (1o.14:6). Fapte 4:12 spune: „Nu există în ni- 
meni altcineva salvare, căci nu există nici un alt nume sub cer dat oa- 
menilor prin care trebuie să fim salvaţi“. Predicarea biblică înseamnă 
predicarea lui Iesus Cristos (2.Cor.4:5) — Persoana şi lucrarea Lui. 
Poate că cea mai gravă acuzaţie ctre se poate aduce predicării con- 
temporane orientate spre „piaţă“ este absenţa-lui Cristos. Posibil că se 
menționează Numele Lui şi cîteva lucruri despre El, dar Domnul nos- 
tru este rareori tema centrală a predicării tendentioase de astăzi. 

Evanghelia dezvăluie dreptatea lui Dumnezeu 


Se abuzează mult în aceste zile de termenul „Evanghelie“. M-am 
ocupat în altă parte în amănunt despre cîteva dintre aberatiile con- 
temporane privind Evanghelia* Aici este suficient să consemnăm 
faptul că mulţi evanghelici au răstălmăcit Evanghelia în sensul uma- 
nist. În loc să-L predice pe Cristos crucificat şi să îndrepte atenţia asu- 
pra dreptatii* lui Dumnezeu, ei vorbesc despre nevoile omeneşti. Dar 
Evanghelia este mai întîi de toate un mesaj despre dreptatea lui Dum- 
nezeu: „Căci în ea este dezvăluită dreptatea lui Dumnezeu din credin- 
tA spre credinţă; după cum este scris: „Dar cel drept va trăi prin cre- 
dinta“ (Rom.1:17). 

Cuvintul dreptate şi derivatele lui apar de cel putin 35 de ori in Ro- 
mani. Dreptatea divină este punctul de pornire si tema mesajului 
Evanghelic. Dreptatea lui Dumnezeu, respinsă de omenirea păcătoasă, 
a fost perfect îndeplinită de Cristos ca Om. Această dreptate (deci 
această conformare cu standardul divin — n. tr.) este atribuită, este 
pusă la socoteală păcătosului care se pocaieste şi crede în Domnul Ie- 
sus, si va fi manifestată în moduri practice în viata creștinului. Acesta 
este rezumatul Evangheliei, aşa cum îl expune Paul în Romani. 

„Dreptatea lui Dumnezeu“ are două conotaţii. Într-un sens, ea vor- 
beste despre ura sfîntă a lui Dumnezeu împotriva păcatului. Pe la în- 
ceputul secolului 16, Martin Luther şedea în turnul Mănăstirii Negre 
din Wittenberg si citea acest verset. „Această expresie „dreptatea lui 
Dumnezeu“ a fost ca un trăsnet în inima mea“, a spus Luther după 
ani. „L-am urit pe Paul din toată inima cînd am citit că dreptatea lui 
Dumnezeu este dezvăluită în Evanghelie“? Luther vedea dreptatea lui 
Dumnezeu ca pe un obstacol de netrecut în calea vieţii eterne. Luther 


*Sau: dreptitudinii (adică, standardul absolut al lui Dumnezeu). Deoarece omul, din cauza păcatu- 
lui, nu trăieşte la înălţimea standardului lui Dumnezeu, El îl judecă, si verdictul este: „vinovat“. 
Dar, dacă omul se pocăieşte (sau: se metanoieste, adică isi schimbă atitudinea minţii), şi crede în 
sacrificiul lui Cristos oferit în locul lui, atunci Dumnezeu îi acordă gratie(re) și îi atribuie, îi pune |, 
la socoteală această împlinire a standardului Său absolut. Dar, în continuarea vieţii lui, cel convertit 
trebuie să trăiască la înălțimea standardului divin (de data aceasta prin puterea lui Dumnezeu), pro- 
ces numit sfințire. Acesta este unul dintre cele două sensuri ale cuvîntului grec dikaiosyne (sens pre- 
dominant în Noul Testament), celălalt fiind dreptatea în sens juridic. În unele pasaje, cuvintul are 
ambele sensuri. Exegeza fiecărui pasaj în parte trebuie să decidă ce conotaţie anume i s-a dat cu- 
vîntului dikaiosyne — n. tr. 

era deplin conştient de propria lui pacatosenie, si ştia ca din cauza ei 
nu putea fi primit de către un Dumnezeu drept. De aceea, cînd a citit 
versetul acela a fost cuprins de disperare. 

Dar în versetul 17 este o a doua conotaţie a dreptăţii: „După cum 
este scris: „Dar cel drept va trăi prin credință“. Aceasta vorbeşte des- 
pre perfecta dreptate (adică împlinire a cerinţelor standardului abso- 
lut al lui Dumnezeu — n. tr.) a lui Cristos care îi este pusă credinciosu- 
lui în cont (Rom.4:24). Cînd Luther a înţeles în cele din urmă acest 
sens al cuvîntului dreptate, a ştiut care este adevărata semnificaţie a 
Evangheliei, şi această descoperire a avut ca rezultat Reforma Protes- 
tantă. 

Doctrina este cunoscută sub numele de indreptatire sau justifi- 
care*. Ea înseamnă că Dumnezeu trece în mod gratuit toată dreptatea 
perfectă a lui Cristos în rubrica de activ sau capital din registrul con- 
tabil al credinciosului, si șterge totodată tot păcatul din rubrica debi- 
tului. Cînd Dumnezeu Se uită la cel credincios, EI îl vede pe acel om 
ca şi cum ar fi complet drept (adică, asa cum cere standardul lui 
Dumnezeu), precum Cristos Însuși. lată cum Dumnezeu îi „îndrep- 
tateste pe cei nelegiuiţi“ (Rom.4:5). Deoarece Cristos a făcut ispăşire 
deplină pentru păcat prin moartea şi învierea Sa, Dumnezeu îi poate 
indreptati pe păcătoşi fără sa-Si compromită propria Sa dreptate** — 
„astfel ca să fie drept şi să indreptateasca pe cel care are credința în 
Iesus“ (Rom.3:26). Aceasta este însăşi esența Evangheliei. De aceea în- 
seamnă mesajul Veste Bună. 


Evanghelia dezvăluie minia lui Dumnezeu 


Dar Evanghelia nu este numai veste bună. De fapt, nu este deloc o 
veste bună pentru cei care li into spatele lui Cristos. Să observăm că 
punctul de pornire pentru Evanghelia lui Paul este minia lui Dumne- 


* Este preferabilă folosirea termenului de ,,indreptatire“, deoarece rădăcina de la care pornește este 
adjectivul „drept“, rădăcină care stă şi la baza formării substantivului dreptate (sau a neologismului 
dreptitudine, care se referă la „calitatea de a fi drept“, adică conform standardului divin, neologism 
folosit pentru evitarea confuziei la care poate duce folosirea cuvîntului dreptate cu ambele conotaţii 
— ca în engleză, „justice“ şi „righteousness“) — n. tr. 


** Aici merg împreună ambele sensuri ale cuvîntului: dreptate în sens juridic şi dreptate in sens de 
standard divin (dreptitudine) — n. tr. 

zeu împotriva păcatului: „Căci minia lui Dumnezeu este dezvăluită 
din cer împotriva oricărei nelegiuiri si nedreptati* a oamenilor“ (v.18). 
Paul folosește apoi două capitole întregi pentru a ne dovedi în mod 
sistematic că toată omenirea este pacatoasa şi că se află sub minia lui 
Dumnezeu. 

Minia lui Dumnezeu lipseşte aproape complet din prezentarea care 
se face astăzi Evangheliei. Nu este la modă să vorbeşti despre minia 
lui Dumnezeu împotriva păcatului sau să spui oamenilor că ar trebui 
să se teamă de Dumnezeu. Prezentarea tipică de astăzi porneşte exact 
din partea opusă celei de unde a început Paul. El a scris despre „mînia 
lui Dumnezeu... împotriva oricărei nelegiuiri şi nedreptati a oameni- 
lor“. Dar evanghelicii moderni încep cu: „Dumnezeu te iubeşte şi vrea 
să te facă fericit“. 

Citeşte literatura Mişcării bisericii „ospitaliere“ şi vei observa grija 
de a transmite fiecare mesaj pe un ton pozitiv. Un pastor de frunte 
din Mişcare scrie: 


Desi cei din generaţia de după război care nu mai merg la biserică 
pot să recunoască în particular că sunt deficienti — şi poate chiar pa- 
cătoși —, rareori se va întîmpla ca ei să sada într-un loc public și să 
fie descrisi ca nişte viermi, ca nişte nenorociti, ca nişte creaturi de- 
căzute şi ca un soi de oameni total depravati... 

Ca pastor al unor asemenea oameni, sunt convins că ei au nevoie 
să audă chiar și niște mesaje negative prezentate într-un mod pozi- 
tiv. Aceasta este sita prin care filtrăm lucrurile. De aceea, dacă nu 
putem fi pozitivi — chiar şi atunci cînd vorbim despre ceva negativ 
—, aceşti oameni probabil că nu vor asculta. 

Ca urmare, este nevoie să fim foarte atenţi cu privire la tonul pe 
care îl luăm în serviciile noastre... M-am obişnuit acum să-mi con- 
trolez totdeauna mesajele pe care le adresez grupei mele de vîrstă 
după tonul lor pozitiv. 


Comentarii ca acesta aflate în scrierile Mişcării de creştere a biseri- 
cii conţin aproape toate asigurarea că autorul nu vrea în felul acesta 
să facă nici un compromis cu Cuvîntul — şi nici cel de mai sus nu fa- 
ce excepţie. Acest autor continuă să spună: „Ei bine, nu vreau să re- 


* Adică, neconformare cu standardul divin — n. tr. 

nunt la premiza biblică ce spune că noi toţi suntem păcătoşi căzuţi si 
că avem o nevoie disperată de a fi salvaţi. Recunosc că suntem de- 
pravati; cu toate acestea, chiar şi Evanghelia ne prezintă principiul po- 
trivit căruia noi am fost creaţi după imaginea lui Dumnezeu, şi de 
aceea Dumnezeu ne-a socotit destul de valoroşi pentru a-L trimite pe 
Fiul Său ca să ne răscumpere“. El continuă să spună că cei care do- 
resc să lucreze cu eficienţă în această generaţie trebuie să nu uite 
să-şi păstreze tonul „optimist“. 

Aş dori să spun mai întîi de toate că eu servesc un grup destul de 
mare de oameni din această generaţie de după război şi că nu sunt de 
acord cu generalizarea nemotivată a acestui scriitor precum că aceşti 
oameni automat nu mai ascultă atunci cînd se vorbeşte despre nişte 
adevăruri negative. Cei care sunt cu adevărat salvaţi cu siguranță ca 
trebuie şi vor să accepte ceea ce este negativ ca o motivaţie de a se po- 
căi. Mai mult, este un lucru să spui „că noi toţi suntem păcătoşi 
căzuţi şi că avem nevoie disperată de a fi salvaţi“ şi un cu totul alt lu- 
cru să zici, cum face Paul, că „adevărul lui Dumnezeu este dezvăluit 
din cer împotriva oricărei nelegiuiri şi nedreptati a oamenilor“. Desi- 
gur, ambele afirmaţii sunt adevărate. Cu toate acestea, Evanghelia nu 
este completă fără ambele aspecte. Tocmai punctul de pornire al lui 
Paul — minia lui Dumnezeu, şi nu o afirmaţie privind nevoia ome- 
nească — este deseori omis de către predicatorii din vremea noastră. 

Aşa cum am consemnat într-un capitol anterior, nu există nici o 
cale de a uni adevărul despre minia lui Dumnezeu cu o prezentare 
doar pozitivă a Evangheliei. Este imposibil să faci cunoscut unui ne- 
credincios adevărul despre minia lui Dumnezeu pe un ton „optimist“. 
Ca urmare, Evanghelia predicată în aceste biserici e adesea trunchiată 
— şi punctul care este cel mai adesea supus intenţionat cenzurii e toc- 
mai lucrul cu care Paul începe descrierea Evangheliei — adevărul des- 
pre minia divină! 

Cei care sunt de părere că trebuie să fie totdeauna optimişti sunt 
obligaţi să treacă cu vederea pasaje esenţiale din Scriptură, printre ca- 
re cea mai mare parte din Romani 1, Luca 16, toate pasajele de aver- 
tizare din Evrei, o nagre parte din miezul adevărului vechitestamental 
şi cam jumătate din învăţătura dată de Jesus. Si astfel filozofia este 
cea care dă formă mesajului. 

N-aş vrea ca cineva să ramina cu impresia că sunt în favoarea 

predicării unui mesaj aspru, dur, totdeauna negativ, apăsător şi si- 
nistru. Cu siguranţă că nu. Dar așa cum am spus de repetate ori, tre- 
buie să existe un echilibru biblic între negativ și pozitiv, altfel nu lu- 
cram după voia lui Dumnezeu. Iar strategia acum la modă este de a 
încerca să prezinti Evanghelia in aşa fel, încît ea să fie în întregime 
pozitivă. Nu acesta este mesajul biblic. Şi de asemenea nu este acea 
Evanghelie care e puterea lui Dumnezeu pentru salvare. 

Pentru Paul, ameninţarea cu minia eternă a lui Dumnezeu a fost 
primul lucru care trebuie rostit. El era decis să-i facă pe oameni sa 
înţeleagă realitatea teribilă a mîniei sfinte a lui Dumnezeu si oroarea 
depravării omeneşti. Nu era un mod optimist sau plăcut de a prezenta 
subiectul. Şi totuşi aşa a procedat Paul cu acest subiect, sub inspirația 
Spiritului Sfînt. 

Minia lui Dumnezeu este o trăsătură constitutivă a Fiintei Sale. 
Toate atributele Sale se află într-un echilibru perfect. Dacă El n-ar 
avea o minie sfîntă, n-ar fi Dumnezeu. Fără minia Sa, nici iubirea Sa 
nu are sens: „Tu ai iubit dreptatea şi ai urit nelegiuirea“ (Ps.45:7). Mai 
mult, Dumnezeu urăște păcatul la fel de perfect şi de deplin cum îi 
iubeşte pe păcătoşii căzuţi. O latură fără cealaltă este ceva complet 
lipsit de sens. 

Noţiunile gemene de minie şi milă se află deseori una lîngă alta. 
„Cine crede în Fiul are viaţă eternă; dar cine nu ascultă de Fiul nu va 
vedea viata, ci minia lui Dumnezeu rămîne peste el“ (10.3:36). Acest 
verset apare în același capitol ca şi cunoscutul verset Ioan 3:16. Fără o 
înțelegere a asprimii miniei lui Dumnezeu împotriva păcatului, chiar 
şi cuvintele „să nu piară“ din loan 3:16 îşi pierd semnificaţia. 

Minia lui Dumnezeu nu este o temă secundară în Scriptura. Ea es- 
te subliniată peste tot în Vechiul şi în Noul Testament. Psalmul 7:11,12 
spune: „Dumnezeu este un Judecător drept, şi un Dumnezeu care Se 
indignează în fiecare zi. Dacă un om nu se pocăieşte, El Îşi va ascuti 
sabia; El Şi-a întins arcul si l-a pregătit“. Cuvintele „mînia Domnului 
s-a aprins împotriva lui Israel“ survin repetat în Vechiul Testament 
(de ex. Jud.2:14,20; 3:8; 10:7; 2.Sam.6:7; 24:1; 2.Re.13:3; Ps.106:40). Si 
Noul Testament este plin de avertizari referitoare la minia lui Dum- 
nezeu (de ex. Rom.2:5; 3:5; 9:22; Ef.5:6; Col.3:6; Ap.14:10). Scriitorul 
epistolei către evrei spune pur si simplu: „Dumnezeul nostru este un 
foc mistuitor“ (Evr.12:29; cf. Dt.4:24; 9:23). 

Asemenea adevăruri nu ne sunt împărtășite ca să ne simțim bine 
sau ca să dobindim o mai mare încredere în sine. Ele sunt menite să 
ne umple de teamă şi tremur. La urma urmei, „teama de Domnul este 
începutul înțelepciunii“ (Prov.9:10). Numai atunci cînd Evanghelia 
produce o groază sfîntă de Dumnezeu poate fi apreciată cu adevărat 
ca veste bună. „În teama de Domnul este o încredere puternică“ 
(Prov.14:26); „teama de Domnul este un izvor de viaţă“ (14:27); „tea 
ma de Domnul este învățătură pentru înţelepciune“ (15:33), şi „teama 
de Domnul duce la viaţă, astfel ca cineva să poată dormi mulţumit, 
neatins de rău“ (19:23). 


Un mesaj diferit pentru un timp diferit? 


Evanghelia care ar trebui predicată astăzi este același mesaj pentru 
care Paul şi-a consacrat viata ca să-l predice. El a avertizat solemn Bi- 
serica să nu falsifice acea Evanghelie sau să o denatureze în vreun fel 
(Gal.1:6-9). Istoria Bisericii este presărată cu exemple privind modul 
în care unii au crezut că pot modela mesajul ca să se potrivească 
epocii lor — dar au sfîrşit prin a deforma adevărul şi a se condamna 
singuri la pierzare. Cei mai multi dintre cei care caută să facă „ospi- 
talieră“ biserica nu au intenţia să pervertească Evanghelia într-un ase- 
menea mod. Dar ei trebuie să recunoască faptul că dorinţa lor după 
un mesaj plăcut, atractiv este complet incompatibil cu adevărata 
Evanghelie. Pe măsură ce Mişcarea lor se dezvoltă tot mai impetuos, 
se vede tot mai limpede că ei se îndreaptă în jos pe același drum pe 
care au apucat-o moderniştii cu o sută de ani înainte. 

Dacă istoria Bisericii ne învaţă ceva, atunci e faptul că vremuri di- 
ferite şi societăţi diferite nu necesită mesaje diferite. Cei care predică 
altceva decît Evanghelia nefalsificată pierd puterea lui Dumnezeu în 
lucrarea lor. 

Charles Spurgeon a spus că modernistii din zilele lui încercau să 
născocească „o credință modelată pentru secolul de acum — poate că 
ar trebui mai degrabă să vorbim de luna de acum“.” El a scris: 


Ideea de Evanghelie prYgresivă pare să- i § fascinat pe multi. Pen- 
tru noi, aceasta notiune este un fel de hibrid sau corcitura intre ab- 
surditate si blasfemie. Dupa ce Evanghelia a fost asa de eficienta 

pentru salvarea eternă a unor nenumărate mulţimi de oameni, se 
pare că este prea tîrziu pentru o schimbare; si, întrucît ea e revelația 
Dumnezeului atotintelept si neschimbator, pare o cutezanta să vrei 
a o imbunatati. Cind ne gindim la domnii acestia care si-au propus 
această sarcină înfumurată şi îndrăzneață, aproape că ne vine să ri- 
dem; cazul lor seamănă tare mult cu planul unor cirtite de a îm- 
bunatati lumina soarelui... 

Oare cred oamenii cu adevărat că există o Evanghelie pentru fie- 
care secol? Sau o religie pentru fiecare cincizeci de ani?” 

Spurgeon a înţeles limpede că aceia care doreau să fie socotiți ca 
„relevanţi“ de către o lume schimbătoare n-au putut şi n-au vrut să 
rămînă fideli fata de Cuvîntul neschimbător al lui Dumnezeu. El a 
citat aprobator dintr-o scrisoare scrisă de Henry Varley editorului u- 
nui periodic intitulat Word and Work (Cuvint şi lucrare). Varley scria: 
„Revelația, care e neschimbătoare, nu este destul de flexibilă pentru o 
epocă despre care se poate spune: „În ea, schimbarea dă tonul“. De ace- 
ea, cu atît mai necesar este să „ne ţinem strîns de forma cuvintelor să- 
nătoase“ şi să ne luptăm cu seriozitate „pentru credinţa dată sfinților 
odată pentru totdeauna“ 

Dacă schimbarea a fost moda secolului 19, cu cît mai mult este va- 
labil astăzi lucrul acesta! Mai mult ca orice altă generaţie precedentă 
de creştini, trebuie să avem grijă să păzim comoara care ne-a fost în- 
credintata (2.Tim.1:14). Să n-o schimbăm cu nebuniile şi fanteziile 
unei lumi nestatornice şi nehotarite. 

Evanghelia trebuie să fie predicată cu convingere, cu seriozitate şi 
cu claritate. Şi este într-adevăr o lipsă foarte mare de predicatori şi 
martori pentru Cristos cu deosebite daruri intelectuale şi creative care 
să-şi folosească măiestria pentru a prezenta cu grijă Evanghelia. Nu 
este deloc ceva greşit să fii proaspăt, mereu nou, convingător şi in- 
teresant. Orice predicator care este cu adevărat emoţionat de Evan- 
ghelie şi dedicat ei va arăta de la sine aceste însuşiri. Dar noi trebuie să 
ne îndreptăm atenţia asupra mesajului, nu asupra stilului. Trebuie să 
facem din Evanghelie singurul nostru mesaj adresat lumii. La urma 
urmei, Evanghelia este puterea lui Dumnezeu pentru salvarea tuturor 
celor care cred — şi nu inventivitatea omenească, nu „ospitalitatea“, nu 
tehnicile inteligente sau metodologiile moderne. 


144 


Capitolul 7 


Paul pe Areopag 


In ultima vreme, [predicatorii aflaţi in „down-grade“] au 
năzuit să fie consideraţi respectabili, înţelepţi, cumpătaţi si 
învățați, şi, prin urmare, au abandonat învățătura puritană cu 
care au început si au îndulcit sau atenuat adevărurile ei. Viaţa 
spirituală, pentru care altădată ar fi devenit nişte dizidenti, 
slabeste continuu si este aproape pe moarte.... Din nefericire 
tot mai mulți se întorc la cupele otrăvite care au adormit sub 
efectul drogului această generaţie aflată în decădere. 


Charles Haddon Spurgeon' 


Cei care cred că „raportarea la prezent“ este secretul unei predicări 
pline de putere dau adesea exemplul lucrării lui Paul din Atena ca să 
arate cum și-a adaptat el mesajul la cultura în care lucra. Ei spun că 
predica lui Paul de pe Areopag este un model pentru lucrarea din se- 
colul 20 care se orientează după principiile economiei de piaţă. 

Şi, la prima vedere, se pare că ei au dreptate. Paul a predicat elitei 
intelectuale a oraşului. El le-a vorbit în limba lor, a dat citate din po- 
etii si filozofii lor şi a folosit metodele lor oratorice — dezbatere pu- 
blică — ca vehicolul prin care putea să le transmită mesajul. Nu este 
acesta exact prototipul pentru „contextualizare“ şi metodologia orien- 
tată spre economia de piaţă? 

Fapte 17:16-33 devine astfel un text cheie pentru Mişcarea contem- 
porană de marketing a bisericii: 


În timp ce Paul îi aștepta [pe Silas și pe Timotei] în Atena, spiritul 
din el era supărat la vederea oraşului plin de idoli. De aceea, ei stătea 
de vorbă în sinagogă cu evreii și cu păginii temători de Dumnezeu, 
iar în piaţă în fiecare zi cu cei care se întimpla să fie prezenţi. De 
asemenea, conversau cu el şi unii dintre filozofii epicureeni si stoici. 
Şi unii spuneau: „Ce vrea să spună acest palavragiu care n-are ce fa- 
ce?“ Alții ziceau: „Pare să facă cunoscut nişte zeități străine“ — din 
cauză că el Îl predica pe Iesus si învierea. ŞI ei l-au luat şi l-au dus la 
Areopag, zicînd: „Am putea să stim care este această nouă invatatu- 

ră pe care o vestesti? Pentru că tu aduci ceva străin urechilor noas- 
tre; de aceea, vrem să știm ce înseamnă aceste lucruri“. (Acum, toţi 
atenienii şi străinii care erau în vizită pe acolo obișnuiau să nu-şi pe- 
treacă timpul cu nimic altceva decît spunind sau ascultind ceva 
nou.) Paui a stat în picioare în mijlocul Areopagului şi a zis: „Băr- 
baţi din Atena, observ că sunteţi foarte religioși în toate privintele. 
Căci în timp ce treceam prin oraş şi examinam obiectele închinării 
voastre, am găsit şi un altar cu această inscripţie: , UNUI DUMNE- 
ZEU NECUNOSCUT. De aceea, eu vă vestesc ceea ce voi venerati 
fără să cunoaşteţi. Dumnezeul care a văzut lumea și toate lucrurile 
din ea, întrucît El este Domnul cerului şi pământului, nu locuieşte în 
temple făcute de miini, nici nu este servit de miini omeneşti, ca şi 
cum ar avea nevoie de ceva, întrucît El Însuşi dă tuturor viata şi su- 
flare şi toate lucrurile; şi El a făcut ca dintr-un singur om să trăiască 
pe toată suprafaţa pămîntului orice naţiune a omenirii, fixindu-le 
vremuri stabilite şi granițele locuirii lor, ca ei să-L caute pe Dumne- 
zeu, bijbîind în căutarea Lui, sperind că-L vor găsi, desi El nu este 
departe de nici unul dintre noi; căci in El trăim, ne mișcăm şi e- 
xistăm noi, aşa cum au spus unii dintre poeţii voştri: „Căci şi noi 
suntem urmașii Lui‘. Fiind deci urmaşii lui Dumnezeu, n-ar trebui 
să credem că Natura Divină este ca aurul, ca argintul sau ca piatra, o 
imagine plăsmuită cu arta şi gindirea omului. De aceea, trecînd cu 
vederea vremurile de neştiință, Dumnezeu declară acum oamenilor 
ca toți de pretutindeni să se pocăiască, deoarece El a fixat o zi în ca- 
re va judeca lumea cu dreptate printr-un Om pe care L-a desemnat, 
aducind dovezi tuturor prin aceea că L-a înviat dintre cei morţi“. 

Cînd au auzit ei despre învierea morţilor, unii au început să rida 
în bătaie de joc, dar alţii au spus: „O să te ascultăm din nou în pri- 
vinta acestor lucruri“. Apoi Paul a plecat din mijlocul lor. 


Prima parte din Fapte 17 descrie modul în care Paul a trebuit să 
fugă din Tesalonic si Bereea. Unii dintre creştinii din Bereea îl scose- 
seră pe ascuns din oraş şi-l duseseră pe mare pînă la Atena (v.15). Silas 
şi Timotei fuseseră lăsaţi în Bereea, şi Paul le-a trimis vorbă să i se 
alăture la Atena. 

Ca urmare, Paul era singur în Atena, asteptindu-i pe Timotei şi Si- 
las. În aceste împrejurări, deprimarea putea foarte uşor să-și facă 
apariţia. El simtise si în alte momente din viata lui ce însemna sin- 
gurătatea (cf. 2.Tim.4:9-22). Lucrarea care îl adusese în acest punct 

era un lant nesfîrşit de persecuții si respingere. Acum se afla singur 
într-un oraș mare, foarte cultivat, dar extrem de pagin. 

Scriptura nu spune nimic despre sentimentele lui Paul în acest 
timp, dar nici nu lasă loc pentru presupunerea că el era descurajat din 
punct de vedere spiritual. Epistolele lui arată minunat de limpede cum 
s-a comportat în asemenea situaţii. El a scris corintenilor: „Suntem 
apăsaţi în orice fel, dar nu zdrobiţi; nedumeriti, dar nu disperam; per- 
secutati, dar nu părăsiţi; loviți, dar nu distruși“ (2.Cor.4:8,9). În acee- 
aşi epistolă, el a scris: „De aceea, am plăcere în slăbiciuni, în insulte, 
în nevoi, în persecuții, în dificultăţi, de dragul lui Cristos; căci cînd 
sunt slab, atunci sunt tare“ (12:10). Paul, dintr-o poziţie de slăbiciune, 
era pe punctul de a fi un canal pentru ca puterea lui Dumnezeu să fie 
dezlantuita în Atena. 


: Un singur bărbat împotriva unui oraş 


Să nu uităm că Paul a fost crescut în cea mai strictă disciplină fari- 
seică. „Evreu, născut in Tarsus din Cilicia, dar crescut în acest oraș, 
educat la picioarele lui Gamaliel, strict după legea părinţilor noștri, fi- 
ind zelos pentru Dumnezeu“ (Fap.22:3); „circumcis a opta zi, din na- 
tiunea lui Israel, din tribul lui Beniamin, evreu din evrei; cît privește 
Legea, fariseu... cît priveşte dreptatea care este în Lege, găsit fără 
cusur“ (Fil.3:5,6). El era şi cetățean roman, cu cunoştinţe în domeniul 
militar şi cel politic. Tarsus, unde a crescut şi a fost instruit Paul, era 
foarte cosmopolit, astfel că educaţia bogată primită de Paul l-a echi- 
pat şi l-a obişnuit cu aproape orice cultură din Imperiul Roman. Chiar 
şi Atena, timp de mai multe secole centrul lumii intelectuale si artei, 
nu făcea excepție. Paul era deplin familiarizat cu cultura, moravurile, 
religia, arta și filozofia greacă. El era un învăţat, foarte citit şi umblat. 
Prin providenta lui Dumnezeu, întreaga viata a lui Paul îl echipase 
pentru situaţii ca aceasta în care se afla acum. 

În secolul 4 şi 5 î. Cr., Atena era considerată de către mulţi cel mai 
mare oraş din lume. Unele aspecte ale culturii ateniene nu au fost 
egalate niciodată. Atena a ajuns la apogeu în artă, literatură, arhitec- 
tură si filozofie. Niciodată în istăie n-a ajugs vreun alt oraş în aceste 
domenii la înălțimea gloriei pe care a avut-o Atena în epoca de aur a 
Imperiului Grec. Atena era în provincia Ahaia, a cărei capitală era 

Corint, nu departe de Atena. Dar Atena rămăsese centrul lumii cultu- 
rale și intelectuale, aşa cum Roma era centrul politic al lumii. Despre 
Atena se spunea uneori că era universitatea lumii. Toate marile spirite 
ale lumii îşi dădeau întîlnire acolo. . 

Atena găzduia şi panteonul zeilor din mitologia greacă. Fiecare clă- 
dire publică din Atena era un altar dedicat unui zeu. De exemplu, lo- 
cul unde se ţineau registrele şi documentele oficiale era dedicat Ma- 
mei Zeilor. Punctul central al primăriei era o statuie a lui Apollo. O 
zicală populară spunea: „Este mai ușor să găseşti un zeu în Atena de- 
cit un om“. Oraşul era păgîn pina în strafunduri; deşi ei aveau zei 
pentru orice lucru, nu-L cunoșteau pe singurul Dumnezeu adevărat. 

Este interesant de observat cît de mult l-a afectat Atena pe Paul. 
Am putea crede că, avînd un asemenea cadru cultural şi academic, 
Paul ar fi fost fascinat să vadă Atena. Oraşul era plin cu temple 
străvechi, opere de artă minunate, clădiri impresionante, sculpturi 
splendide, oratori captivanti, gînditori geniali, precum şi numeroase 
alte lucruri demne de a fi văzute şi care l-ar fi putut interesa pe un în- 
vatat ca Paul. lar în zilele lui Paul marmura gi aurul erau deosebit de 
spectaculoase şi atrăgătoare. 

Dar care a fost răspunsul lui Paul la toate acestea? „Spiritul lui era 
incitat în el la minie pe cînd privea oraşul plin de idoli“ (Fap.17:16). În 
loc să fie încîntat de toate minunăţiile pe care le vedea, Paul a văzut 
doar un oraș plin de idoli, şi lucrul acesta l-a supărat foarte tare. 

Un dicţionar biblic din secolul 19 spune: 


Paul avea la picioarele lui Tezeionul [un minunat templu de mar- 
mură aproape de piaţă], iar în dreapta Acropole, cu splendidele ei 
temple intacte. O asemenea ambianta l-ar fi umplut de entuziasm pe 
orice creştin cultivat din zilele noastre. Oriunde s-ar fi uitat Paul, 
privirea trebuie să-i fi căzut pe operele de artă sobre si gratioase ca- 
re împodobeau încă oraşul decadent. Astfel, înaintea lui era întinsă o 
masă de sub care umanistii din secolul 19 adună cu mare greutate, 
dar plini de mulţumire, firimiturile căzute. Dar toate acestea n-au 
făcut nici o impresie asupra imaginaţiei semitice a lui Paul. Pentru 
el, ele nu erau decît doar aur, argint sau piatră, cioplite şi sculptate 
prin măiestria omuiui, lucrarea unei perioade de ignoranță pe care 


«2 


Dumnezeu, prin îndurarea Sa, o „trecuse cu vederea“. 

Un scriitor care a trăit pe vremea lui Paul a vizitat Atena și a scris 
şase volume în care descria splendorile oraşului. Dacă Paul ar fi scris 
o carte de călătorii, ar fi spus pur şi simplu: „Atena este plină de i- 
doli“. Punct. Este evident că Paul nu era obtuz sau insensibil. Nu-i 
lipseau cunoştinţele ca să aprecieze cultura ateniană; dimpotrivă, era 
omul ideal de potrivit pentru un asemenea oraş. Dar el avea o chema- 
re mai înaltă şi o problemă mai serioasă decit turismul, sau curiozi- 
tatea, sau chiar o cercetare academică. El a văzut dincolo de faţada 
strălucitoare a oraşului sau de intelectualii atenieni bine îmbrăcaţi şi 
bine crescuţi. Şi ceea ce a văzut el erau nişte oameni sortiti unei eter- 
nitati fără Cristos. 

Atena a stirnit sentimentele lui Paul. Cuvintele „spiritul lui era in- 
citat în el la mînie“ conţin verbul grec paroxyno, care vorbeşte despre 
agitaţie sau tulburare intensă. Din această rădăcină provine cuvîntul 
paroxism. Paul era întristat, supărat, indignat și jignit la vederea ido- 
latriei atotprezente. El ştia că acești oameni dădeau idolilor de piatră 
onoarea care I se cuvine numai lui Dumnezeu. 


N 


Paul în piață 

Reacţia lui Paul la toate acestea a fost practic aceeaşi ca și în toate 
oraşele în care lucrase vreodată. El s-a dus la sinagogă si la piaţă şi L-a 
predicat pe Cristos. Versetul 17 spune: „Astfel, el discuta în sinagogă 
cu evreii şi cu păgânii temători de Dumnezeu, iar în piaţă în fiecare 
zi cu cei care se întîmplau să fie prezenţi“. Metoda lui era adresarea 
evanghelistică directă. El n-a făcut un sondaj de opinie al comunităţii 
şi nici vreo cercetare specială. El n-a încercat să întrunească un comi- 
tet de evanghelizare. El s-a dus pur şi simplu la sinagogă şi la piaţă şi a 
predicat celor care erau acolo. 

»Pagini temători de Dumnezeu“ se referă la ne-evreii care aveau 
legătură cu sinagoga — oameni care ştiau despre lahve si care credeau 
destule despre El ca să le fie teamă de El. Astfel, Paul isi făcea lucra- 
rea pe lîngă evrei, păgîni temători de Dumnezeu şi pagini puri. Nu se 
făcea nici o cercetare a „pieţii“ sau o grupare-tinta. Paul proclama 
pretutindeni adevărul, asa cum făcuse Peste tot în Asia Mică. 

Piaţa din Atena se numea Agora. Acolo era centrul tuturor activită- 
tilor din Atena. Situat®*in marginea dinspre sud a oraşului antic, era 

umbrită de dealul numit Areopag. Spre sud-vest se vedea maretul 
Acropolis, cel mai înalt punct din Atena, unde se aflau cele mai măre- 
te temple — inclusiv masivul Partenon, un edificiu splendid de mar- 
mura, care avea deja o vechime de cinci sute de ani cind l-a vazut 
Paul. > 

Agora era o incintă mare aflată în mijlocul tuturor clădirilor pu- 
blice. Acolo, sub o serie de coloane puse la intervale regulate care ti- 
neau acoperişul, oamenii îşi instalaseră mici magazine şi chioşcuri, 
unde îşi vindeau mărfurile. Fermierii aduceau la vinzare produse 
agricole şi animale. Meseriaşii îşi ofereau serviciile. Era totdeauna un 
loc plin de viaţă, cam așa cum este astăzi în piaţa agro-alimentară sau 
în zona pietonală din centrul orașului. În mijlocul pietii se adunau de 
obicei filozofii şi se luau la întrecere ca să atragă atenţia trecătorilor. 
Adepti ai lui Aristotel, medici practicieni, magicieni, negustori ambu- 
lanti şi tot felul de artişti de stradă aveau un forum unde încercau să 
atragă mulțimile. 

Paul a văzut că acolo era un loc minunat de a predica. Scriptura 
spune că el vorbea „în fiecare zi cu cei care se întîmpla să fie pre- 
zenţi“. Ce formă avea discursul său? Versetul 18 spune că el predica 
Evanghelia. El predica despre „Iesus şi despre înviere“ — predică pau- 
lină clasică. 

Cum putea cineva să spere că va avea un efect asupra unui oraş ca 
Atena? Din perspectivă omenească, Paul se afla realmente singur îm- 
potriva unor secole de paginism traditional — şi pe deasupra paginism 
intelectual. Ce putea spera el să rezolve dacă stătea în piaţă şi predica 
despre lesus şi despre înviere? l 

Aşa ar fi întrebat nişte specialişti in marketing, dar nu Paul. El nu 
s-a văzut pe sine ca un singur om împotriva unui oraş. El s-a văzut ca 
o voce prin care puterea lui Dumnezeu — Evanghelia — putea fi pusă 
în libertate in cea mai mare şi mai influentă metropolă din acea parte 
a lumii. El credea că dacă stă acolo in agora si-L predică pe Cristos 
dezlantuie puterea lui Dumnezeu asupra oraşului Atena. Impactul pe 
care urma să-l aibă ea stătea în mîna lui Dumnezeu. 

Apostolul si filozofii 


N-a durat mult timp pînă ce Paul s-a facut remarcat. „Unii dintre 
filozofii epicurieni şi stoici conversau cu el“. Departe de a se lăsa im- 
presionati de vorbirea sa practică, unii ziceau: „Ce vrea să spună pala- 
vragiul acesta?“ (v.18). Cuvîntul tradus „palavragiu“ este cuvîntul 
grec spermologos, care înseamnă „ciugulitor de seminţe“. El se folo- 
sea în legătură cu păsările (corbi, etc.) care ciugulesc semințele de pe 
cîmp si în legătură cu oamenii care hoinăreau prin piaţă şi-şi intre- 
ţineau existenţa culegind ceea ce se întîmpla să cadă din grămezile de 
mărfuri. Era o bătaie de joc fata de Paul şi mesajul lui. Este limpede, 
intelectualii atenieni nu se lăsau duși de eruditia sau inteligenţa lui 
Paul! 

Cu toate acestea, Paul atrăsese atenţia și trezise interesul reprezen- 
tantilor acestor două şcoli filozofice. Epicureenii se trăgeau de la Epi- 
cur, care trăise în urmă cu patru sute de ani. Ei credeau că totul se fa- 
ce la întîmplare. Ei nu aveau un Dumnezeu suveran în sistemul lor, şi 
ca urmare erau din principiu nişte sceptici. Mai credeau că moartea 
este sfîrşitul existenţei omeneşti. Astfel, ei susțineau că plăcerea este 
ținta naturală şi cel mai mare bine în viaţă (deşi subliniau că adevăra- 
ta plăcere se află numai într-o trăire corectă, aşa că ei erau deosebit 
de morali). O formă denaturată de epicurism dăinuie în reclama de 
bere populară cîndva la noi: „Doar o dată trăieşti, de aceea savurează 
tot ce poţi“. Existentialismul modern nu este altceva decît o varietate 
desfrinata de epicurism. i 

O altă grupă care a luat aminte la spusele lui Paul au fost stoicii. 
Filozofia lor era în multe privinţe opusă celei a epicureenilor. Ei erau 
fatalisti panteişti. Ei credeau că totul este dumnezeu, şi totul se intim- 
plă pentru că aşa vrea dumnezeu. În contrast cu epicureenii, ei erau 
foarte umanitari. Din cauza panteismului lor extrem, se purtau cu 
oricine ca şi cu un dumnezeu. Ca urmare, filozofia lor era foarte al- 
truistă, caritabilă şi mărinimoasă. Desigur, noi folosim cuvîntul stoic 
atunci cînd ne referim la cineva care este în stare să-şi domine senti- 
mentele chiar și cînd se află în cea mai mare suferinţă. Lucrul acesta 
provine de la fatalismul stoicilor, care @nstatau resemnati: Tot ce se 
întîmplă este pentru că aşa vrea dumnezeu. 

Aşa cum a observat, unii dintre acești filozofi pagini îşi băteau 

joc pe fata de Paul, numindu-l „ciugulitor de seminţe“. Dar alţii erau 
intrigati de mesajul lui: „Pare că vesteşte nişte zeități străine“ — pen- 
tru că el predica pe lesus şi învierea“ (v.18). Este desigur curios că ei 
au folosit pluralul „zeități“, dar se pare că au înţeles greşit cuvîntul 
folosit pentru „înviere“, şi anume anastasis. Ei erau aşa de obişnuiţi să 
personifice orice lucru ca fiind o zeitate, încît poate au crezut că el 
vorbea despre o zeiţă numită Anastasia. Ei aveau zei ai pietatii, ai mi- 
lei şi modestiei, de exemplu — și atunci de ce să nu fie si o zeiţă a în- 
vierii? Poate că s-au gîndit în mod greşit că la aceasta se referea Paul. 
Oricare ar fi fost presupunerea lor, ei doreau să audă mai mult. 


Predicatorul si învățații 


„Ei l-au luat şi l-au dus la Areopag, zicînd: ,Am putea sa stim ce es- 
te aceasta nouă învățătură pe care o faci cunoscut? Căci ne aduci niște 
lucruri ciudate la auz; dorim de aceea să stim ce înseamnă aceste lu- 
cruri“ (v.19,20). Aceasta nu înseamnă deloc că ei erau convinși. Pentru 
ei, Paul era o curiozitate filozofică, unul cu ceva nou de zis. Totul era 
pentru ei doar un mod de a-şi petrece timpul: „Toţi atenienii şi străinii 
aflaţi în vizită acolo obișnuiau să-şi petreacă timpul doar spunînd sau 
ascultind ceva nou“ (v.21). Ceva din cele spuse de Paul le-a captivat 
imaginaţia, asa că l-au dus la Areopag. 

Areopagul era tribunalul atenian al filozofilor. Cuvintul grec are- 
opagus înseamnă „dealul lui Ares“. Numele roman al zeului Ares era 
Marte. Astfel, cînd Scriptura spune că Paul „a stat în picioare în mij- 
locul Areopagului“ (v.22), se referea în primul rînd la tribunalul filo- 
zofilor, nu la deal. Această întrunire fie că a avut loc pe deal, fie în 
imediata lui apropiere. Tribunalul Areopagului cuprindea cel puţin 
treizeci de bărbaţi care erau judecătorii supremi din Atena. Ei judecau 
cazurile criminale şi civile, exact ca şi o curte de apel. Dar mai mult 
decît atît, ei erau păzitorii filozofiei ateniene. Ei ascultau învățături 
noi ca să vadă dacă nu cumva trebuiau să le pună în afara legii ca o 
blasfemie adusă zeilor. Este evident că filozofii doreau ca judecătorii 
să audă învățătura lui Paul şi să decidă dacă „zeitățile ciudate“ pe care 
le făcea el cunoscut puteau fi adăugate celor aflate deja în panteon. 

Ce ocazie favorabilă! Acești oameni l-au dus de fapt pe Paul inain- 
tea tribunalului suprem şi i-au cerut să explice ceea ce predica! Aceas- 

ta era situația prin care trecea Paul, si el a folosit-o la maximum. 

Desigur, aceasta n-a fost singura lui predică în Atena, si nici pri- 
ma. Textul nu ne spune cite zile predicase în sinagogă şi în piaţă, si 
nici una dintre acele predici nu sunt consemnate pentru noi în Scrip- 
tură. Dar acest mesaj adresat tribunalului din Areopag ne lasă să 
aruncăm o privire fascinantă asupra modului în care predica Paul. 
Mai multe trăsături remarcabile fac din el un model unic de predicare 
a Evangheliei. 


\ 


Paul era politicos, dar vorbea pe sleau 


„Paul a stat în mijlocul Areopagului şi a zis: „Bărbaţi atenieni, ob- 
serv că sunteţi foarte religioşi în toate privintele““ (v.22). Versiunea 
King James traduce: „Văd că în toate lucrurile sunteţi prea super- 
stiţioşi“. Despre această traducere din urmă, Spurgeon a zis: 


El n-a spus: „Prea superstitiosi* asa cum se află în traducerea 
noastră, deoarece lucrul acesta i-ar fi provocat de la început fără să 
fie necesar. El a continuat să spună: ,,... Deci, ceea ce voi venerati fă- 
ră să cunoaşteţi, aceasta vă anunţ eu vouă“. El nu a spus: „La care vă 
inchinati din ignoranță“. El era mult prea prudent pentru a folosi o 
asemenea expresie. Ei erau nişte oameni ginditori, nişte minţi lumi- 
nate şi culte, şi el dorea să-i cîştige vestindu-le politicos Evanghelia? 


Aşa cum am observat, apostolul şi-a adaptat într-un sens limitat 
stilul de vorbire la cei pe care încerca să-i cîştige. Pentru evrei, el a de- 
venit evreu. În Atena a devenit grec. El a vorbit cu aceşti oameni 
avînd un mare respect pentru poziţia lor. El li s-a adresat cu tot atîta 
respect ca şi un cetățean din orașul pe care-l conduceau ei. 

„În timp ce treceam şi examinam obiectele închinării voastre, am 
găsit şi un altar cu această inscripţie: „UNUI DUMNEZEU NECU- 
NOSCUT*. Deci, ceea ce venerati voi fără să cunoaşteţi, aceasta vă 
vestesc eu“ (v.23). Să observăm tactul cu care îi intimpina el. Ob- 
servind un altar dedicat unui zeu necunoscut, Paul a folosit lucrul 
acesta ca să-i facă să înţeleagă că reMgia lor nu era în stare să le dea 
nişte cunoştinţe despre nici un zeu, ca să nu mai vorbim despre ade- 
văratul Dumnezeu. El a dat elegant de înțeles că existenţa unui ase- 

menea altar era o recunoaştere a faptului că ei nu cunoşteau deloc 
adevărul despre Dumnezeu. El privea inscripţia de pe altar ca fiind 
propria lor mărturisire a ignoranței spirituale. 

Paul și-a exprimat mesajul în cuvinte diplomatice, amabile şi prie- 
teneşti („Observ că sunteţi foarte religioşi in toate privinţele“) — to- 
tuşi foarte exacte („Deci, ceea ce voi venerati fără să cunoaşteţi, 
aceasta vă vestesc eu vouă“). Cu îndrăzneală, el le-a explicat imediat . 
că urma să le spună adevărul despre Dumnezeul pe care nu-L cunoş- 
teau. Fără să procedeze cu indeminare tactică, fără o elocinta calcu- 
lată şi prudenta — el a spus pur şi simplu ce avea pe inimă. Abordarea 
în felul acesta a chestiunii nu era mai puţin neobişnuită pentru tri- 
bunalul din Areopag decît în zilele noastre. De fapt, asupra celor care 
reprezentau minţile cele mai strălucite din Atena putea să fi produs 
un efect socant. Dar Paul nu şi-a imblinzit atitudinea, nici n-a încer- 
cat să diminueze autoritatea Evangheliei, ci s-a încrezut în puterea ei. 
El a vorbit cu acelaşi curaj ca şi oriunde în altă parte. 

Ce era acest altar pentru un dumnezeu necunoscut? În realitate, 
erau multe din acestea în Atena. Cu şase sute de ani înaintea lui Paul, 
Atena fusese lovită de o calamitate teribilă. Sute de oameni se îmbol- 
năveau şi mureau, iar orașul a ajuns la disperare. Un poet renumit din 
Creta numit Epimenides a plănuit să-i împace pe zeii care aduseseră 
calamitatea. El s-a dus la Areopag si a dat drumul unei turme de oi. 
Planul lui era ca oile să hoinărească prin oraş. Acolo unde se întindeau 
jos, trebuiau să fie sacrificate în templul cel mai apropiat. Ideea era că 
zeii miniosi o să tragă oile spre ei. Cu toate acestea, cînd li s-a dat dru- 
mul oilor, multe dintre ele s-au întins jos în locuri în care nu era prin 
apropiere nici un templu. Epimenides a decis să sacrifice oricum oile 
şi să ridice nişte altare acolo unde se lăsaseră ele jos, ca să fie sigur că 
nu va fi trecută cu vederea nici o zeitate necunoscută. Întrucît acestea 
erau zei fără nume, oamenii au ridicat pur şi simplu nişte altare şi 
temple „UNUI DUMNEZEU NECUNOSCUT“. Fără îndoială că Pa- 
ul vorbea despre unul dintre aceste altare. 

Paul a spus cu îndrăzneală: „Eu Îl cunosc pe acest Dumnezeu ne- 
cunoscut. Dati-mi voie să vă spun cine este“. El a început apoi cu ma- 
re autoritate să le spună foarte limpede şi amănunţit cine este Dum- 
nezeu. 

El le-a adus mesajul fără să-l modifice 


Paul s-a lansat imediat asupra mesajului său, începînd cu creaţia: 
„Dumnezeul care a făcut lumea şi toate lucrurile din ea, întrucît este 
Domn al cerului şi al pămîntului, nu locuieşte în temple făcute de 
miini, ca şi cum ar avea nevoie de ceva, întrucît El Însuşi dă tuturor 
viaţă, suflare și toate lucrurile“ (v.24,25). Este o bogăţie de adevăruri 
despre Dumnezeu în aceste cuvinte, si aceasta era în contradicţie di- 
rectă cu convingerile religioase ale grecilor. Paul nu le menaja sensi- 
bilitatea, nici nu încerca să treacă sub tăcere niște adevăruri pe care 
eventual nu le-ar fi plăcut să le audă. 

Toţi zeii lor locuiau în temple făcute de oameni, şi aveau nişte tră- 
sături de caracter ca cele omeneşti, nesemanind deloc cu acea Fiinţă 
Supremă transcendentă pe care le-o zugrăvea Paul. Ascultătorii lui 
erau nişte oameni instruiți, care știau fără îndoială multe despre 
Dumnezeul evreilor. Ei ştiau despre pretenția Lui la exclusivitate 
(„Domnul este Dumnezeul nostru, Domnul este Unul singur! Si voi 
să iubiţi pe Domnul Dumnezeul vostru din toată inima şi din tot su- 
fletul şi cu toată puterea voastră“ — Dt.6:4,5). Ei ştiau că cea dintii 
dintre poruncile Sale era: „Să nu ai alţi dumnezei în faţa Mea“ (Ex. 
20:3; Dt.5:7). Cu siguranţă că acești oameni isi vor fi dat repede sea- 
ma că Paul vorbea despre acelaşi Dumnezeu la care se închinau evreii 
şi vor fi înţeles consecinţele derivate de aici. 

Paul L-a identificat pe Dumnezeu ca fiind Creatorul: El „a facut 
lumea si toate lucrurile din ea“ (Fap.17:24). El este susținătorul intre- 
gii vieţi: „EL Însuşi dă tuturor viata, suflarea si toate lucrurile“ (v.25). 
El este suveran: „El este Domnul cerului şi al pămîntului“ (v.24); „El 
a făcut ca dintr-un singur om să trăiască orice neam de oameni pe 
toată suprafața pămîntului, hotărîndu-le vremuri rinduite şi granițele 
locuinţei lor“ (v.26). Si El este omniprezent: „El nu este departe de fie- 
care dintre noi“ (v.27). 

Mai mult, Paul le-a spus că Dumnezeu doreşte ca oamenii „să-L 
caute pe Dumnezeu, chiar dacă ar trebui să bijbiie în căutarea Lui, şi 
să-L găsească“ (v.27). Paul le spunea acestor filozofi că aveau obli- 
gatia morală de a-L căuta pe Dumn®zeu. Dacă El este într-adevăr 
Creatorul atotputernic şi suveran, care dorește ca noi să-L căutăm, 


atunci a nu-L căuta înseamnă un păcat. Acest adevăr nu le-ar fi scă- 
b 

pat acestor filozofi. Ei ştiau că Paul le impunea drept obligaţie să-L 
caute şi să se închine singurului Dumnezeu adevărat al cărui repre- 
zentant era el. Cu alte cuvinte, spunea Paul, Dumnezeul despre care 
vă vorbesc eu este mai presus de orice altă ființă, şi El este vrednic de 
toată loialitatea şi închinarea voastră exclusivă. Aţi face mai bine să-L 
căutaţi pînă fl veţi găsi. Aceste cuvinte erau o lovitură directă dată 
sincretismului şi politeismului lor. Nici vorbă să-L adauge pe Dumne- 
zeul lui Paul celorlalţi zei ai lor din panteon. Paul îi îndemna să-și 
abandoneze religia şi să se închine Creatorului etern al tuturor lucru- 
rilor, Dumnezeul care a făcut ca toţi ceilalți zei să fie neinsemnati si 
demodati. 

Să observăm modul neobişnuit in care Paul îşi susţinea cu argu- 
mente apărarea pe care o lua adevăratului Dumnezeu: el citează poeţii 
greci. „În el trăim, ne mişcăm şi existăm, aşa cum au spus unii dintre 
poeţii voştri: Căci şi noi suntem urmaşii sai“ (v.28). Fraza de înce- 
put, precum şi cea de la sfîrşitul acestui verset sunt citate din poeții 
greci. Epimenides — același poet care a ridicat altare zeului necunos- 
cut — a spus: „În el trăim, ne mişcăm şi ne avem fiinţa“. Şi probabil 
că poetul Aradus a zis: „Noi suntem urmașii săi“ 

Destul de ciudat, cînd Epimenides a spus: În el trăim, ne miscam 
şi ne avem fiinţa“, el vorbea despre Zeus. De ce a citat Paul acest imn 
de laudă adus unui idol şi l-a aplicat lui Dumnezeu? Pentru că el voia 
să apere credința. Cu alte cuvinte, ar fi vrut să spună cam aşa: „Pro- 
priii voştri poeţi, fără să cunoască ceva despre adevăratul Dumnezeu, 
au adeverit totuşi faptul incontestabil că trebuia să existe un creator 
suveran, dătător al vieţii, atotputernic. Zeus nu se potrivește acestei 
descrieri. Dar Dumnezeul despre care vă vorbesc eu, pe care nu-L cu- 
noasteti încă, este Cel Atotputernic“. Faptul că Paul îi citează pe poe- 
ţii greci nu face decît să sublinieze adevărul din Romani 1:19,20: 
„(Ceea ce se cunoaşte despre Dumnezeu este vădit în ei, căci Dumne- 
zeu le-a făcut vădit lucrul acesta. Căci atributele Sale invizibile, pute- 
rea Sa eternă şi natura Sa divină au fost limpede văzute de la crearea 
lumii, fiind înţelese prin ceea ce a fost făcut“. Rațiunea cere o cauză 
eternă de care să depindă creaţia. De aceea, numeroasele atribute ale 
lui Dumnezeu sunt atit de evidente, că pînă şi poeţii pagini le înțeleg 
— deși le atribuie în mod greșit unui zeu fals. 

Acesta era un punct important, şi Paul a scos maximum din aceas- 

tă situaţie, declarînd că adevăratul Dumnezeu pe care ei nu-L cunos- 
teau este Creator, susținător şi suveran al universului, şi apoi citind 
din poeţii lor ca dovadă că trebuie să existe un asemenea Creator su- 
veran. Spurgeon a spus: „A fost ceva extrem de abil din partea lui să 
se refere la inscripţia aceea de pe altar, precum şi să citeze din poeţii 
lor. Dacă s-ar fi adresat evreilor, nu i-ar fi citat pe poeţii greci, nici nu 
s-ar fi referit la un altar pagin: iubirea lui fierbinte pentru ascultători 
îl învăța cum să-și piardă propria lui identitate pentru ca să-şi asigure 
atenţia lor“. 

Dar Paul nu era mulțumit doar să-şi asigure atenţia lor. El nu în- 
cerca să-i impresioneze la nivel intelectual sau să-i facă să-l aprobe 
doar pe el personal. El nu încerca să cîştige respectul lumii sau recu- 
noastere din partea ei că era si el filozof. Singurul lui obiectiv era să-i 
convertească pe aceşti oameni la Cristos, si astfel a ajuns repede la 
partea esenţială a mesajului său. 


EI era îndrăzneţ şi direct 


Următoarele cuvinte ale lui Paul au fost o lovitură nimicitoare dată 
paginismului atenian. „Fiind deci urmașii lui Dumnezeu, n-ar trebui 
să credem că Natura Divină este ca aurul, argintul sau piatra, o ima- 
gine făcută cu arta şi gindirea omului“ (Fap.17:29). Cu alte cuvinte, 
dacă Dumnezeu ne-a făcut pe noi (aşa cum au arătat propriii voştri 
poeţi), Dumnezeu Însuşi trebuie să fie mai mare decît orice imagine 
făcută de om. Acesta era un lucru foarte important. Era ca şi cum 
Paul ar fi luat un ciocan filozofic enorm şi le-ar fi sfărimat toţi idolii. 
Dacă Dumnezeu este cu adevărat Fiinţa suverană şi infinită cum tre- 
buie El să fie şi cum zic şi poeţii voştri, atunci nu-L putem cunoaște 
cu ajutorul unui idol, al unui templu, sau al unei alte imagini cioplite 
în piatră. 

Paul merge direct la miezul problemei: „De aceea, trecînd cu vede- 
rea vremurile de neştiință, Dumnezeu declară acum oamenilor ca să 
se pocăiască toţi de pretutindeni, pentru a fixat o zi în care va judeca 
lumea cu dreptate printr-un Om pg care L-a desemnat, aducînd dova- 
dă tuturor prin faptul că L-a înviat dintre cei morţi“ (v.30,31). Să ob- 
servăm că Paul a predicat pocainta, ca totdeauna. El n-a încercat să 
fie pe placul epicureenilor promitindu-le o viaţă minunată si plină de 

plăceri. De asemenea, n-a căutat să-i cîştige pe stoici încercînd să facă 
Evanghelia să sune cit mai asemănătoare cu filozofia lor. El a chemat 
ambele grupări la pocăință, şi a numit epoca de aur a filozofiei gre- 
cești „vremuri de nestiinta”. 

Cuvîntul ,,nestiinta“ vine de la aceeasi radacina grecească ca şi cea 
a cuvîntului „necunoscut“ din versetul 23. Iar cuvintele „trecînd cu 
vederea“ vin de la un cuvînt care înseamnă „a nu se amesteca [in afa- 
cerile cuiva]“. Aceasta nu înseamnă că Dumnezeu nu băga în seamă 
sau era indiferent fata de idolatrie păcătoasă, ci că Ei a ales să nu in- 
tervină cu judecată stergind oraşul Atena de pe suprafaţa pămîntului. 

Cu toate acestea, așa cum le-a spus Paul, Dumnezeu a rînduit o zi 
în care va judeca lumea — inclusiv Atena — cu dreptate. Cel care face 
judecata va fi un Bărbat pe care El L-a desemnat si a adus mărturie în 
favoarea Lui înviindu-L dintre cei morţi. Desigur, ştim cine este acest 
Bărbat. Este lesus Cristos; Căruia Dumnezeu l-a dat toată judecata 
(Io. 5:22). 

Dar, la acest punct, Paul a fost intrerupt, si este evident ca n-a mai 
apucat să spună Numele lui Cristos. „Cînd au auzit ei despre învierea 
morţilor, unii au început să-și bată joc, dar alţii au zis: „În privinţa 
aceasta te vom asculta altădată‘. Şi astfel Paul a ieşit din mijlocul lor“ 
(Fap.17:32,33). Epicureenii nu credeau deloc în înviere, în timp ce sto- 
icii credeau într-o înviere spirituală, nu însă $i într-o înviere a corpu- 
lui. Poate că, răniţi în interiorul lor prin chemarea lui la pocăință, au 
reacționat în mod colectiv prin luarea in deridere a lui Paul. De fapt, 
chiar după ce a amintit de înviere, scepticii au început să-şi bată joc. 
Este evident că unii auziseră destul ca să respingă mesajul lui Paul, 
fără să-l asculte pînă la sfîrșit. Alţii au spus că-l vor asculta altădată. 
Şi astfel Paul a ieşit pur şi simplu din mijlocul lor. 

Cu toate acestea, nu toți s-au îndoit sau au stat pe ginduri. ,,Citiva 
bărbaţi i s-au alăturat şi au crezut, printre care era şi Dionysius are- 
opagitul, o femeie numită Damaris, şi alţii cu ei“ (v.34). Adevărul pă- 
trunsese așa de mult în inimile lor, încît l-au urmat pe Paul ca să afle 
mai multe de la el. Este limpede că Paul şi-a continuat predica pentru 
cei care doreau să asculte, şi unii dintre ei s-au convertit. Unul dintre 
convertiți a fost Dionysius, un membru al tribunalului de pe Areopag. 
Altul a fost o femeie numită Damaris. Întrucît nu se spune nimic des- 
pre ea, deducem că era o femeie simplă. Astfel, această predică i-a 

atins pe oameni de la ambele capete ale spectrului social — filozofi şi 
gospodine, bărbaţi şi femei, intelectuali şi oameni de rind. Această 
mică ceată de convertiți i s-au alăturat lui Paul şi au devenit primii 
creştini din Atena. 


Crestinul în societatea seculară 


S-ar părea că Paul n-a avut un impact prea mare asupra Atenei. 
Acea mina de convertiți din Atena pare oarecum mai putin spectacu- 
loasă decît trezirile pe care le-a văzut Paul în Antiohia sau Tesalonic. 
Dar Paul putuse să vestească Evanghelia în Atena la cel mai înalt ni- 
vel. El a expus în fata tribunalului suprem cunoașterea adevăratului 
Dumnezeu. Prin acest eveniment a luat naştere în Atena o biserică şi 
a avut ca urmare lucrarea sa în oraşul apropiat Corint. Paul avea şi al- 
te posibilităţi de predicare („În privinţa aceasta te vom asculta altăda- 
tă“). Deşi răspunsul tribunalului de pe Areopag poate să nu fi fost la 
fel de senzaţional ca și cel provocat în altă parte, putem fi siguri că 
planurile lui Dumnezeu s-au împlinit, iar Cuvîntul nu s-a întors fără 
rod. Triplul răspuns din acea zi — dispreţ, curiozitate şi convertire — 
este tipic pentru orice predicare fidelă a Evangheliei. 

Imediat după întîmplările de pe Areopag, Paul a plecat la Corint. 
După ani de zile, el a scris: „Cînd am venit la voi, fraţilor, n-am venit 
cu superioritatea vorbirii sau a înţelepciunii, ci v-am proclamat măr- 
turia lui Dumnezeu. Căci m-am hotărît să nu ştiu între voi nimic alt- 
ceva decît pe lesus Cristos, şi pe El crucificat“ (1.Cor.2:1,2). Unii e- 
xegeti cred că Paul renunța la abordarea pe care o folosise pe Are- 
opag. O asemenea concepţie citeşte fără îndoială prea mult în capi- 
tolul 2 din 1.Corinteni. Paul nu arată nicăieri că și-a văzut lucrarea din 
Atena ca un eşec. Nu sunt de acord cu faptul că predica lui de pe Are- 
opag a suferit un eşec. Din tot ceea ce citim în Scriptură, vedem că 
această vorbire a corespuns deplin modului de lucrare al lui Paul în al- 
tă parte. Fireşte însă că atît din 1.Corinteni 2, cit şi din celelalte epis- 
tole pastorale ale lui Paul, putem trage concluzia: Paul n-a crezut că 
secretul lucrării sale pline de putere stătea în capacitatea lui de a cita 
poeţii greci. Nu-l vedem sfătuindu-i pe Timotei şi pe Titus să „to- 
cească“ cultura seculară, să inve%e să-i citeze pe clasici sau să studieze 
filozofia astfel ca să se poată angaja în dezbateri cu elita intelectuală. 

El le-a poruncit pur şi simplu să predice Cuvîntul, în ocazii potrivite 
şi nepotrivite — şi să fie pregătiţi să facă fata ostilitatii lumii daca 
erau fideli misiunii primite. 

Capitolul 17 din Fapte dovedeşte că Paul şi-a adaptat stilul de vorbi- 
re, dar niciodată mesajul. Fapt deosebit de semnificativ, el n-a adoptat 
niciodată spiritul epocii sale. Cu cîţiva ani în urmă, Francis Schaeffer 
a scris: „Adaptarea la spiritul lumii din jurul nostru şi în epoca noas- - 
tra este cea mai grosolană formă de secularizare, de mondenitate în 
adevăratul sens al cuvîntului“. Exact lucrul acesta îl fac multi astăzi — 
dar Paul n-ar fi făcut niciodată asa. El nu s-a conformat niciodată — 
şi, încă şi mai important, n-a încercat niciodată să-L conformeze pe 
Dumnezeul pe care Îl predica — gusturilor şi așteptărilor ascultăto- 
rilor săi. El era mulţumit — asa cum trebuie şi noi să fim — ca să lase 
Evanghelia să vorbească singură pentru sine. 


Capitolul 8 


Suveranitatea lui Dumnezeu in salvare 


Copii ai lui Dumnezeu, orice alt lucru v-ar lipsi, aveți un 
Dumnezeu de care vă puteți bucura foarte mult. Avindu-L pe 
Dumnezeu, atunci aveți mai mult decit toate lucrurile, căci 
toate lucrurile vin de la El; si chiar dacă ar dispărea dintr-o- 
dată toate lucrurile, El le-ar putea reface pur şi simplu dacă 
vrea. El zice, si se face; El poruncește, si ia ființă. Binecuvin- 
tat este omul care I] are pe Dumnezeul lui Iacob in care să se 
încreadă, si a cărui speranță este lehova. In Domnul lehova 
avem dreptate și putere; să ne încredem în El pentru totdea- 
una. Să vină vremurile şi să se ducă, ele nu-L pot influenţa pe 
Dumnezeul nostru. 


Charles Haddon Spurgeon' 


De mult n-am mai văzut ceva asa de caraghios ca noua „păpuşă- 
acţiune-lesus“ pentru copii. Figurina din plastic este îmbrăcată într-o 
rochie lungă şi sandale. Este doar una dintre figurinele din seria „Bible 
Greats Action Figures“ (Papusi ale celor mari din Biblie) produse de o 
companie din Michigan. Alte figurine din serie sunt loan Botezătorul, 
Petru, David şi Goliat, şi Daniel cu leii. Pentru fete, printre papusile 
alternative se află Maria, Rut si Estera. Sau, părinţii plini de inventivi- 
tate pot să cumpere pur şi simplu nişte costume biblice de la aceasta 
companie și să transforme păpuşa „Barbie“ a copilului lor într-o „fe- 
meie a credinţei“. 

Şi aceasta nu este destul. Un fabricant de păpuşi din Florida oferă o 
„păpuşă Iesus“ din cirpe care se pot spăla cu maşina de spălat şi care 
costă 29,95 dolari. Destinată la început „să-i ajute pe copii să-L des- 
copere pe lesus“, această păpușă moale şi pleoştită chipurile poate „să 
aducă mingiiere pentru bătrîni şi infirmi, pentru cei aflaţi în progra- 
me de recuperare, precum şi pentru cei aflaţi sub un stres emotional. 
Cu alte cuvinte, pentru toată lumea“. Ce fel de mingiiere poate aduce 
o păpuşă „lesus“ de cirpe pe care Iesus cel real n-ar putea să o aducă? 
După părerea fabricantului de păpuşi, Iesus cel real nu este destul de 

palpabil: „Este greu să îmbrăţişezi aer“. 

Alte păpuşi de cîrpe sunt plănuite să completeze seria, pe care pro- 
ducătorul o numeşte „primele roade“. Următoarele două vor fi Maria 
şi Dumnezeu. La întrebarea, cum ar arăta un dumnezeu păpuşă din 
cîrpe, fabricantul de păpuşi a scos la lumină un prototip. Este înalt de 
vreo 60 de centimetri, cu părul şi barba albă, şi o rochie lungă şi colo- 
rată în culorile curcubeului — desigur, complet lavabilă. 

Cînd am citit mai întîi despre Păpuşa Iesus şi despre figurina „le- 
sus-actiune“, am fost uimit să văd ce bine semănau cu imaginea pe 
care o au unii creştini mărturisitori despre Domnul nostru. Mult prea 
mulţi cred că-L pot manipula după plac, în loc să vadă în El pe Dum- 
nezeul suveran al Bibliei. Adevărul este că oamenii ar prefera mai de- 
grabă o imagine stil păpuşă de cîrpe cu barba albă şi complet pasivă 
decît Dumnezeul Atotputernic revelat în Scriptură. 


Absoluta suveranitate a lui Dumnezeu 


Nici o doctrină nu este mai dispretuita de mintea naturală ca ade- 
vărul că Dumnezeu este absolut suveran. Mîndria omenească nu su- 
porta ideea că Dumnezeu orinduieste totul, controlează totul, con- 
duce peste orice și oricine. Mintea carnală, plină de duşmănie împo- 
triva lui Dumnezeu, urăşte învăţătura biblică potrivit căreia nimic nu 
se întîmplă fara vrerea lui Dumnezeu. Dar cel mai mult, carnea uras- 
te noţiunea că salvarea este în întregime lucrarea lui Dumnezeu. Dacă 
Dumnezeu a ales cine să fie salvaţi, şi dacă alegerea Lui s-a făcut îna- 
inte de întemeierea lumii, atunci credincioşii nu contribuie cu nimic 
la salvarea lor. 

Dar aceasta este exact ceea ce susţine Scriptura. Chiar şi credința 
este darul nemeritat al lui Dumnezeu dat aleşilor Săi. lesus a spus: 
„Nimeni nu poate veni la Mine dacă nu i-a fost dat de Tatăl Meu“ 
(Io.6:65). „Nimeni nu-L cunoaşte pe Tatăl afară de Fiul şi de cel căru- 
ia vrea Fiul să-L reveleze“ (Mt.11:27). De aceea, nimeni dintre cei sal- 
vati nu are de ce să se laude (cf. Ef.2:8,9). „Salvarea este de la Dom- 
nul“ (Iona 2:9). 

Doctrina alegerii divine este clar susținută de-a lungul întregii 
Scripturi. De exemplu, în epistolele Noului Testament aflăm că toţi 
credincioşii sunt „aleşi de Dumnezeu“ (Tit.1:1). Noi am fost „predesti- 

nati după planul Celui care lucrează toate potrivit sfatului voii Sale“ 
(Ef.1:11, sublinierea mea). „El ne-a ales în El înainte de întemeierea lu- 
mii... El ne-a predestinat la înfiere prin Iesus Cristos pentru Sine, con- 
form intenţiei binevoitoare a voii Sale“ (v.4,5). Noi „suntem chemaţi 
după planul Său. Căci pe cine i-a cunoscut mai dinainte, i-a şi predes- 
tinat să devină conformi cu imaginea Fiului Său... şi pe cine i-a pre- 
destinat, pe aceştia i-a şi chemat; și pe cine i-a chemat, pe aceştia i-a şi 
îndreptățit; şi pe cine i-a îndreptăţit, pe aceștia i-a si glorificat“ (Rom. 
8:28-30). 

Cînd Petru a scris că noi suntem „aleși potrivit precunoaşterii lui 
Dumnezeu Tatăl“ (1.Pt.1:1,2), n-a folosit cuvîntul „precunoaştere“ ca 
să spună că Dumnezeu a ştiut mai dinainte cine va crede şi de aceea 
i-a ales din cauza credinţei lor prevăzute. Mai degrabă, Petru a vrut să 
zică faptul că Dumnezeu a hotărît înainte de a începe timpul pe cine 
să cunoască, să iubească şi să salveze, şi El i-a ales independent de bi- 
nele sau răul pe care l-ar putea face ei. Vom reveni la acest punct, dar 
acum să consemnăm că aceste versete afirmă lămurit că alegerea su- 
verană a lui Dumnezeu este făcută „conform intenţiei voii Sale“ şi 
„după planul Celui care lucrează toate potrivit sfatului voii Sale“ — 
adică, nu din vreun motiv aflat în afara Sa. Cu siguranţă că El nu i-a 
ales pe unii păcătoşi să fie salvaţi din cauză că ar fi fost ceva în ei 
vrednic de laudă, sau pentru că El a prevăzut că ei o să-L aleagă. El 
i-a ales doar pentru că aşa I-a plăcut să facă. Dumnezeu vesteşte 
„sfîrşitul încă de la început... zicînd: Planul Meu se va împlini“ (Is. 
46:10). El nu este supus deciziilor altora. Planurile Lui de a-i alege pe 
unii şi de a-i respinge pe alţii sunt ascunse în sfaturile secrete ale voii 
Sale. 

Mai mult, tot ce există în univers există pentru că Dumnezeu a 
permis lucrul acela, l-a hotarit si l-a chemat la existenţă. „Dumnezeul 
nostru este in cer; El face ce-l place“ (Ps.115:3). „Ceea ce-l place Dom- 
nului, aceea face, în cer şi pe pămînt, în mări şi în toate adîncurile“ 
(Ps.135:6). El „lucrează toate după sfatul voii Sale“ (Ef.1:11). „Din EI si 
prin El şi pentru El sunt toate lucrurile“ (Rom.11:36). „Pentru noi nu 
exista decit un singur Dumnezeu, Tatal, din care sunt toate lucrurile, 
şi noi existăm pentru El; şi un singur Domn, lesus Cristos, prin care 
sunt toate lucrurile, si noi exigtăm prin El“ (1.Cor.8:6). 

Cum stau lucrurile cu păcatul? Dumnezeu nu este autorul păcatu- 

lui, dar cu siguranţă că l-a permis; el este o parte componentă a ho- 
tărîrii Sale eterne. Dumnezeu are un plan cu el. El nu poate fi invi- 
novatit pentru rău sau pătat de existența lui (1.Sam.2:2): „Nu este ni- 
meni sfînt ca Domnul“). Dar cu siguranţă că El n-a fost prins pe pi- 
cior greşit sau că a stat neputincios atunci cînd păcatul a intrat în uni- 
vers. Noi nu ştim de ce permite El păcatul. Dacă nu pentru altceva, l-a 
permis ca să distrugă răul pentru totdeauna. Şi Dumnezeu Se foloseşte 
uneori de rău ca să facă bine (Gen.45:7,8; 50:20; Rom.8:28). Cum se 
poate asa ceva? Dumnezeu nu ne răspunde la toate întrebările. Dar 
ştim din Cuvîntul Său că Dumnezeu este infinit suveran, este perfect 
de sfint şi este abolut drept. 

După cum se ştie, aceste adevăruri intră greu în gîndirea omeneas- 
că, dar Scriptura este aici foarte clară. Dumnezeu controlează toate lu- 
crurile, pînă la a alege pe cei care vor fi salvaţi. Paul confirmă această 
învăţătură în capitolul 9 din epistola către romani, arătînd că Dumne- 
zeu l-a ales pe Iacob si l-a respins pe fratele său Esau, „deşi gemenii nu 
se născuseră încă, şi nu făcuseră nici bine, nici rău, pentru ca planul 
lui Dumnezeu, potrivit alegerii Sale, să rămînă nu din cauza faptelor, 
ci din cauza Celui ce cheamă“ (v.11). După cîteva versete, Paul adaugă: 
„El îi spune lui Moise: „Voi avea milă de cine am milă, și voi avea în- 
durare de cine am îndurare“. Aşa că nu depinde nici de omul care vrea, 
nici de omul care aleargă, ci de Dumnezeu care are milă“ (v.15,16). 

Paul a anticipat argumentul adus suveranităţii divine: „Atunci Îmi 
veţi spune: ,De ce mai găseşte vină? Căci cine se impotriveste voii Sa- 
le?“ (v.19). Cu alte cuvinte, nu elimină oare suveranitatea lui Dumne- 
zeu responsabilitatea omenească? Dar în loc să ofere un răspuns filo- 
zofic sau un profund argument metafizic, el îl mustră pe sceptic: 
„Dimpotrivă, cine eşti tu, omule, ca să iei cuvintul împotriva lui 
Dumnezeu? Va spune lucrul plăsmuit celui ce l-a plăsmuit: „De ce 
m-ai făcut asa?‘ Oare nu are olarul drept peste lut ca să facă ‘din acee- 
asi framintatura un vas pentru un uz de cinste, şi altul pentru uz obiş- 
nuit?“ (v.20,21). 

Scriptura afirmă atît suveranitatea divină, cit şi responsabilitatea o- 
menească. Trebuie să acceptăm ambele fațete ale adevărului, desi poa- 
te că nu înţelegem cum corespund ele una alteia. Oamenii sunt res- 
ponsabili pentru ceea ce fac cu Evanghelia — fiecare după lumina pe 
care a primit-o (Rom.2:19,20), astfel că pedeapsa este dreaptă dacă ei 

resping lumina. lar cei care o resping fac aşa de bunăvoie. Iesus S-a 
plins: „Nu vreţi să veniţi la Mine ca să aveţi viaţă“ (Io.5:40). El a spus 
necredinciosilor: „Dacă nu credeţi că Eu sunt [Dumnezeu], veţi muri 
în păcatele voastre“ (10.8:24). In Ioan capitolul 6, Domnul nostru a 
împreunat suveranitatea divină şi responsabilitatea omenească atunci 
cînd a spus: „Tot ce-Mi dă Tatăl va ajunge la Mine, şi pe cine vine la 
Mine cu siguranţă că nu-L voi izgoni“ (v.37); „căci aceasta este voia 
Tatălui Meu, ca oricine priveşte pe Fiul şi crede in El să aibă viata 
eternă“ (v.40); „nimeni nu vine la Mine dacă nu-l atrage Tatăl, care 
M-a trimis“ (v.44); „adevărat, adevărat vă spun că cine crede are viaţă 
eternă“ (v.47); şi „nimeni nu poate veni la Mine dacă nu i-a fost dat de 
Tatăl“ (v.65). Mintea omenească nu poate înţelege cum pot fi adevă- 
rate simultan aceste două realităţi —, ci numai Dumnezeu. 

Mai presus de orice, nu trebuie să tragem concluzia că Dumnezeu 
este nedrept din cauză că alege să acorde graţie doar unora şi nu tu- 
turora. Dumnezeu nu are voie niciodată să fie măsurat după ceea ce 
pare corect judecății omeneşti. Suntem oare asa de nechibzuiti încît 
să presupunem că noi, care suntem nişte creaturi căzute, păcătoase, 
avem un standard mai înalt pentru ceea ce este drept decît un Dumne- 
zeu infinit si etern sfint? Ce fel de mindrie este aceasta? În Psalmul 
50:21, Dumnezeu spune: „Credeai că sunt ca tine“. Dar Dumnezeu nu 
este ca noi, nici nu poate fi judecat după normele noastre omeneşti. 
„»Gîndurile Mele nu sunt gîndurile voastre, si căile voastre nu sunt că- 
ile Mele“, zice Domnul. „Căci aşa cum cerul este mai înalt decît pă- 
mintul, aşa sunt căile Mele mai înalte decît căile voastre, şi gîndurile 
Mele decît gîndurile voastre“ (Is.55:8,9). 

Ne depăşim competenţa dacă credem că tot ce face Dumnezeu nu 
este corect. În Romani 11:33, apostolul scrie: „O, adîncimea bogățiilor, 
atît a înțelepciunii, cit si a cunoaşterii lui Dumnezeu! Cit de impene- 
trabile sunt judecatile Lui si de insondabile sunt căile Lui! Căci cine a 
cunoscut gîndul Domnului, sau cine a devenit consilierul Său?“ 
(Rom.11:33,34). 


Suveranitate divină şi pragmatism 


Ce are de a face suveragitatea lui Dumnezeu cu subiectul acestei 
cărți? Totul. Însuşi motivul pentru care multe biserici contemporane 

îmbrățișează metodologia pragmatică este faptul că le lipsește orice 
înțelegere a suveranităţii lui Dumnezeu în salvarea celor aleşi. Ele 
şi-au pierdut încrederea în puterea lui Dumnezeu de a folosi Evan- 
ghelia predicată pentru a-i atinge pe nişte necredincioşi impietriti. Ia- 
tă de ce abordează ei evanghelizarea ca o problemă de marketing. lar 
lucrul acesta le determină metodologia. 

Cu peste treizeci de ani în urmă, J.I. Packer a scris: 


Dacă uităm că este prerogativa lui Dumnezeu de a da roade 
atunci cînd este predicată Evanghelia, vom începe să credem că este 
responsabilitatea noastră de a ne îngriji de ele. Şi dacă uităm că nu- 
mai Dumnezeu poate da credinţă, vom începe să credem că a face 
convertiți depinde în ultimă instanţă nu de Dumnezeu, ci de noi, şi 
că factorul decisiv este modul în care evanghelizăm. Şi acest mod de 
gîndire, dacă este urmat cu consecvență pina la capăt, ne duce la 
mari rătăciri. 

Să rezolvăm această problemă. Dacă credem că misiunea noastră 
este nu numai să-L prezentăm pe Cristos, ci de fapt să producem 
convertiți — să evanghelizăm, nu numai cu fidelitate, ci si cu succes 
— abordarea noastră fata de evanghelizare va deveni pragmatică și 
calculată. Am concluziona că noi — atît în discuţia personală, cit şi 
în predicile publice — trebuie să dispunem de două premize funda- 
mentale. N-ar fi suficientă numai o înţelegere clară a sensului şi a 
razei de acţiune a Evangheliei, ci şi o tehnică irezistibilă pentru a 
provoca o reacţie. De aceea, ne-am vedea misiunea în a încerca și a 
dezvolta o asemenea tehnică. Si ne-am evalua lucrarea de evangheli- 
zare, a noastră şi a altora, nu numai după mesajul predicat, ci și du- 
pă rezultatele vizibile. Dacă eforturile noastre n-ar aduce rod, am 
ajunge la concluzia că tehnica noastră are nevoie de îmbunătățiri. 
Dacă ele aduc rod, am concluziona că am folosit tehnica corectă. 
Ne-am privi lucrarea de evanghelizare ca o activitate ce implică o 
bătălie între voinţa noastră şi cea a ascultătorilor noştri, o bătălie în 
care victoria depinde de faptul că prin focul nostru eficient de arti- 
lerie am obţinut efectul dorit? 


Avertizarea lui Packer se referea exact la modul de gîndire care a 
dat naştere bisericii „ospitaliere“ şi filozofiei ei pragmatice, orientate 
după economia de piaţă. 

De fapt, abordarea pragmatică fata de lucrare nu este ceva nou. Ea 

îşi are rădăcinile adînc înfipte în istoria bisericii americane. Contri- 
butia principală n-a fost adusă de Harry Emerson Fosdick, Norman 
Vincent Peale, Robert Schuller, sau vreun alt apărător contemporan al 
pragmatismului. Ei, împreună cu alţii, au fost influenţaţi de un alt 
bărbat — evanghelistul Charles G. Finney, din prima parte a secolu- 
lui 19. 

Charles Finney a călcat cu stîngul atunci cînd a respins concepția 
ortodoxă despre alegerea divină ca fiind „un exemplu de capricii im- 
previzibile ale unui monarh“? El a respins doctrina potrivit căreia 
convertirea este în întregime o lucrare a lui Dumnezeu. În loc de 
aceasta, el a susţinut că ea, credinţa, este în mod fundamental o de- 
cizie omenească şi că salvarea este asigurată de către propria mișcare 
a păcătosului spre Dumnezeu. 

Deşi eroarea teologică fundamentală a lui Finney a fost respinge- 
rea de către el a suveranităţii lui Dumnezeu, aceasta a dus inevitabil la 
alte erori în învăţătura lui. El a tras concluzia că oamenii sunt păcă- 
tosi prin alegere, nu prin natură. El credea că scopul evanghelizării ar 
trebui atunci să fie acela de a-i convinge pe oameni să aleagă în mod 
diferit — sau cum ar spune mulți astăzi, „să se hotărască pentru Cris- 
tos“. Alegerea păcătosului — nu cea a lui Dumnezeu — a devenit ca ur- 
mare factorul determinant la convertire. A ieşi din întuneric la lumi- 
na nu însemna pentru Finney altceva decît un simplu act al voinței 
omeneşti. Sarcina predicatorului era să ducă la o decizie a credinţei, 
intrebuintind orice mijloace se dovedeau folositoare. Finney a intro- 
dus „noi măsuri“ (metodologie neconvenţională) în lucrarea lui, fo- 
losind adesea tehnici al căror scop era să şocheze şi să. trezească in- 
teresul unor persoane care manifestă indiferență în privința mersului 
la biserică. El era gata să introducă practic orice mijloace care ar 
obține reacţia dorită de la ascultătorii lui. 

Abordarea lui Charles Finney faţă de lucrare a prefigurat şi a pus 
astfel bazele pragmatismului modern. Învățătura şi metodele lui i-au 
influenţat puternic pe evanghelicii americani vreme de un secol si ju- 
mătate. El ar putea fi numit pe drept părintele pragmatismului evan- 
ghelic. Lucrarea bisericească modernă orientată după principiile eco- 
nomiei de piaţă este pur si simplu un punct culminant al mișcării pe 
care a început-o Finney (yezi Anexa 2). Ne-am aştepta ca cei care res- 
ping doctrina biblică despre suveranitatea lui Dumnezeu să-l urmeze 

pe Finney, nu pe cei care spun că o afirmă. Pragmatismul lor devine 
o negare a teologiei lor — un fel de schizofrenie spirituală. 


Salvarea vine de la Domnul 


Spurgeon s-a luptat în controversa „down-grade“ la mai mulţi ani 
după zilele de glorie ale lui Finney. Dar încă se mai simţea influența 
lui Finney — chiar şi în Londra.‘ Teologia reformată era pe cale de 
dispariţie, şi la modă era metodologia pragmatică. Spurgeon a fost 
adesea o voce singulară, mai ales în ce priveşte doctrina suveranităţii 
lui Dumnezeu. Unul dintre contemporanii lui Spurgeon, R.W. Dale, a 
scris în 1881 că „domnul Spurgeon stă singur între liderii moderni ai 
Nonconformismului Evanghelic în fidelitatea lui faţă de vechiul crez 
calvinist“. Practic toţi ceilalţi evanghelici influenți din Anglia isi 
abandonaseră încrederea în suveranitatea divină. 

Spurgeon a văzut foarte limpede cum a putut acea dezastruoasă 
lipsă de încredere să aducă bisericile pe calea decăderii. El era deplin 
de acord cu o scrisoare adresată redactorului revistei The Christian 
Age (Epoca creştină) și publicată în ea. În această scrisoare, Dr. David 
Brown, decan al lui Free Church College din Aberdeen, a scris: „Toate 
bisericile noastre sunt subminate de tendinţa dăunătoare de a subesti- 
ma toate acele aspecte ale Evangheliei pe care omul natural nu le poa- 
te accepta. Şi nu este de mirare, căci scopul lor este să atragă mintea 
naturală. Oriunde se întîmplă lucrul acesta, s-a terminat cu puterea 
spirituală a amvonului, şi Însuşi Spiritul Sfînt nu mai este prezent“: 

Spurgeon privea suveranitatea divină ca fiind „cheia pentru adevă- 
rul lui Dumnezeu“ El vedea că această doctrină este însăşi esența 
Evangheliei: „Părerea mea personală este că nu-L putem predica pe 
Cristos şi pe El crucificat dacă nu predicăm ceea ce se numeşte astăzi 
calvinism... Nu cred că putem predica Evanghelia dacă nu predicăm 
suveranitatea lui Dumnezeu în dispensatia gratiei Sale“: 

Spurgeon a citat lona 2:9, „salvarea vine de la Domnul“, și apoi a 
comentat: 


Acesta este pe scuri conţinutul si rezumatul calvinismului. Dacă 
m-ar întreba cineva ce înțeleg prin calvinist, as răspunde: „El este 
unul care zice: Salvarea vine de la Domnul“. Nu pot găsi în Scriptură 

altă învăţătură decît aceasta. Ea este esenţa Bibliei. „Numai El este 
stînca mea şi salvarea mea“. Spune-mi ceva care să se opună acestui 
adevăr, şi va fi o erezie; spune-mi o erezie, si voi găsi esenţa ei în 
faptul că s-a îndepărtat de la acest mare adevăr fundamental: „Dum-" 
nezeu este stinca mea și salvarea mea“. Care este erezia Romei, decit 
adăugarea a ceva la meritele perfecte ale lui Iesus Cristos — adău- 
garea lucrărilor cărnii, care să ajute la indreptatirea noastră? Si care 
este erezia arminianismului, dacă nu adăugarea a ceva la lucrarea 
Răscumpărătorului? Fiecare erezie, dacă este adusă la piatra de în- 
cercare, se va arăta aici” 


Scriptura şi suveranitatea lui Dumnezeu 


Este oare salvarea în totalitate lucrarea lui Dumnezeu? Sau a făcut 
El deja tot ce poate să facă, şi acum aşteaptă decizia pacatosului? 
Scriptura este limpede. Dacă salvarea ar fi dependentă de iniţiativa 
păcătosului, nimeni n-ar fi salvat vreodată. „Nu este nici unul care să 
înțeleagă, nu este nici unul care să-L caute pe Dumnezeu“ (Rom.3:11). 
„Nimeni nu poate veni la Mine dacă nu-l atrage Tatăl, care M-a tri- 
mis“ (l0.6:44). Dumnezeu Însuşi lucrează credinţa in cei pe care i-a 
desemnat să primească viata eternă (Fap.13:48). De abia după acest 
impuls al lui Dumnezeu începe căutarea, cum scrie în Isaia 55:6,7: 
„Căutaţi pe Domnul cît timp poate fi găsit; chemati-L cit timp este 
aproape. Cel nelegiuit să se lase de calea lui, si cel nedrept de gîndurile 
lui; şi să se întoarcă la Domnul, si El va avea mila de El; şi la Dumne- 
zeul nostru, căci El va ierta din plin“. Acest text este urmat de o afir- 
mare a suveranității lui Dumnezeu în cuvintele clasice din versetul It: 
„Şi astfel, Cuvîntul Meu care iese din gura Mea nu se va întoarce la 
Mine gol, fără să îndeplinească ceea ce doresc, şi fără să reuşească în 
chestiunea pentru care l-am trimis“. lar dacă un asemenea paradox 
nedumereste, versetele 8 si 9 ajută la explicarea lui: ,,,Gindurile Mele 
nu sunt gîndurile voastre, şi căile voastre nu sunt căile Mele“, zice 
Domnul. „Căci asa cum cerul este mai înalt decît pămîntul, asa sunt 
căile Mele mai înalte decît căile voastre, şi gîndurile Mele decît gîndu- 
rile voastre“. 

Dumnezeu porunceşte tuturor să se pocăiască (Fap.17:30) — dar în 
definitiv El Insugi este Cel cage trebuie să dea pocăinţa (Fap.5:31; 11:18; 
2.Tim.2:25). Şi deşi Dumnezey cere răspunsul credinţei, El trebuie să 

lucreze acest răspuns în inima celor aleși (Fap.18:27). Inima omeneas- 
că este aşa de depravată încît, dacă suntem lăsaţi în seama noastră, 
nici unul dintre noi n-ar crede vreodată. Dacă am putea da singuri 
naştere la credință, cu siguranţă că am avea ceva cu care să ne lău- 
dăm. Dar Scriptura spune: „Prin graţie ati fost salvaţi, prin interme- 
diul credinței; şi aceasta nu de la voi înşivă, ci este darul lui Dumne- 
zeu; nu ca un rezultat al faptelor, ca să nu se laude nimeni. Căci noi 
suntem lucrarea Lui, creaţi în Cristos lesus pentru lucrări bune, pe 
care Dumnezeu le-a pregătit mai dinainte, ca să umblăm în ele“ (Ef. 
2:8-10). 

Aceste adevăruri nu sunt ascunse în pasaje izolate ale Scripturii, ci, 
aşa cum a sugerat Spurgeon, ele sunt „esenţa Bibliei“, afirmată pretu- 
tindeni în textul sacru. Doresc totuși să îndrept atenţia spre un pasaj 
scurt care este deosebit de limpede în privinţa suveranităţii lui Dum- 
nezeu în salvare, 1.Petru 1:1-5: 


Petru, apostol al lui Iesus Cristos, către cei care trăiesc ca străini, 
împrăștiați prin Pont, Galatia, Capadocia, Asia şi Bitinia, care sunt 
alesi potrivit precunoasterii lui Dumnezeu Tatal, prin lucrarea sfin- 
titoare a Spiritului, ca să ascultați de Iesus Cristos si sa fiți stropiti 
cu sîngele Său: Gratia şi pacea să fie ale voastre în măsura cea mai 
deplină. Binecuvintat să fie Dumnezeul şi Tată al Domnului nostru 
Iesus Cristos, care, potrivit cu marea Sa milă, ne-a făcut să ne naş- 
tem din nou la o speranţă vie prin învierea lui Iesus Cristos dintre 
cei morţi, ca să obţinem o moştenire care este nepieritoare, nepătată 
şi care nu se va vesteji, rezervată în cer pentru voi, care sunteţi pro- 
tejati de către puterea lui Dumnezeu prin credință pentru o salvare 
gata să fie revelată în vremea din urmă. 


Aleşi de Dumnezeu 


Acesta, desigur, este numai salutul din scrisoarea lui Petru. Chiar 
de la început, el ajunge la declaraţii teologice hotaritoare. Multi predi- 
catori — chiar şi dintre cei care sunt de acord cu această doctrină — 
evită orice menționare a alegerii în învăţătura lor dată în public, din 
cauză că subiectul esie adesea greşit înțeles şi folosit abuziv. Dar Pe-. 
tru şi-a început prima epistolă cu o afirmare clară a doctrinei. Înainte 
de a fi terminat prima propoziţie, el se află deja în miilocul temei. 


170 Cînd sarca isi pierde gustul ` 


Să nu uităm că Petru scria unor credincioşi persecutati aflaţi la 
toate nivelele de maturitate, împrăștiați prin toată Asia Mică. În mij- 
locul persecuției în care se aflau — cînd poate puneau la îndoială su- 
veranitatea lui Dumnezeu sau grija Lui pentru ei —, Petru era dornic 
să le reamintească faptul că erau alesii lui Dumnezeu. Cuvîntul grec 
tradus „aleşi“ este eklektos, format din verbul kaleo, „a chema“ si din 
prepozitia ek, „din“. Literal, el înseamnă „cei chemaţi afară (din)“. 
Termenul se găseşte adesea în Noul Testament ca sinonim pentru 
creştini (de ex. Col.3:12; 2.Tim.2:10; Tit.1:1). 

Expresia „cei chemaţi afară“ subliniază ca noi cei salvaţi suntem 
rascumparati din cauza alegerii lui Dumnezeu, nu din cauza noastră. 
Iesus a spus discipolilor Săi: „Nu voi M-ati ales pe Mine, ci Eu v-am 
ales pe voi“ (1o.15:16). Cu alte cuvinte, dacă esti creştin, la urma urmei 
este din cauză că ai fost ales de către Dumnezeu Însuşi, nu din cauza a 
ceea ce-ai făcut tu ca să intri în Regatul lui Dumnezeu. După cum a 
scris Spurgeon: 


Cînd am venit la Cristos, mă gindeam că fac totul din propria 
mea iniţiativă, şi deși Îl căutam pe Domnul cu ardoare, nici nu mă 
gindeam că Domnul era Cel care mă căuta... [Atunci] mi-a venit 
gindul: Cum ai ajuns să fii creştin? L-am căutat pe Domnul. Dar 
cum ai ajuns să-L cauţi pe Domnul? Adevărul mi-a strălucit în 
minte ca un fulger — Eu nu L-aş fi căutat dacă n-ar fi existat vreo 
influenţă anterioară asupra minţii mele care să mă facă să-L caut... 
Am văzut că Dumnezeu era la originea tuturor căutărilor mele, si că 
El era Autorul credinței mele, şi astfel am înţeles întreaga invatatu- 
ră despre graţie... Doresc să depun din nou aceasta mărturie: 


„Schimbarea mea o datorez numai si numai lui Dumnezeu“. 


În 1.Petru 2:9, Petru reafirmă tema alegerii suverane a lui Dumne- 
zeu în acest fel: „Voi sunteţi un neam ales, o preoţie regală, o naţiune 
sfîntă, un popor pentru posesiunea lui Dumnezeu, ca să proclamati 
calităţile perfecte ale Celui care v-a chemat din întuneric la lumina Sa 
minunată“. Încearcă Dumnezeu să salveze întreaga lume? Nu, El 
cheamă afară un popor pentru Numele Sau (cf. Fap.15:14). In Io- 
an 17:9, Iesus Se roagă pentru cei aleşi: „Eu cer pentru ei; nu cer pen- 
tru lume, ci pentru c& pe care Mi i-ai dat“. 

Înainte de a începe lumea, în trecutul atemporal al eternității, Ta- 

tal a ales un popor pentru Numele Său. Efeseni 1:4,5 spune: „El ne-a 
ales in El înainte de întemeierea lumii, ca noi să fim sfinţi şi fara 
pată înaintea Lui. În iubire, El ne-a predestinat la infiere prin lesus 
Cristos pentru Sine, potrivit intenţiei binevoitoare a voii Sale“. Noi cei 
salvaţi am fost în mintea Lui înainte de începutul timpului. Înainte de 
a începe lumea, noi eram aleşi. Noi am fost dintotdeauna nişte aleşi. 
Acesta este un gînd de necuprins, dar cu atît mai măreț. 

El „ne-a salvat şi ne-a chemat cu o chemare sfîntă, nu potrivit lu- 
crărilor noastre, ci potrivit planului Său si gratiei pe care ne-a dat-o în 
Cristos lesus din toată eternitatea“ (2.Tim.1:9, sublinierea mea). lată 
cum numele noastre pot fi „scrise de la întemeierea lumii în cartea 
vieţii Mielului care a fost înjunghiat“ (Ap.13:8). Apostolul Paul a afir- 
mat limpede că el a predicat ca „un apostol al lui Iesus Cristos pentru 
credința celor aleşi ai lui Dumnezeu“ (Tit.1:1). El ştia atunci cînd a 
predicat Evanghelia că Dumnezeu îi va salva pe cei aleşi prin adevărul 
pe care l-a predicat (cf. Fap.18:9-11). Misiunea lui a fost să predice ade- 
vărul salvator, astfel ca Spiritul lui Dumnezeu să-l poată folosi pentru 
a activa credinţa celor aleși. 

Dacă te lupti să înţelegi aceste adevăruri, să ştii că nu eşti singur. 
Ele sunt greu de primit, imposibil de înţeles, chiar respingătoare pen- 
tru sensibilitatea noastră omenească. Rațiunea omenească căzută are 
tendința de a crede că este nedrept ca Dumnezeu să aleagă pe unii şi 
nu pe toți — ca si cînd am avea un drept să-l cerem gratia. Nu este 
corect! e reacţia tipică. Dar nici nu este intenţia de a fi „corect“. N-ar 
trebui să vrem a fi corect. „Corect“ ar însemna ca toţi să fie condam- 
nati pentru totdeauna. Dumnezeu, in îndurarea Sa, îi salvează pe 
multi dintre cei care merită numai minia Sa. Daca El alege să-Şi arate 
minia asupra altora, lucrul acesta nu lezează în nici un fel dreptatea 
Lui (Rom.9:21-23). 

Cu toate acestea, nu este ceva neobişnuit ca oamenii să reacționeze 
la suveranitatea lui Dumnezeu cu supărare. Capitolul 4 din Luca de- 
scrie un incident în care lesus a atins doctrina alegerii, şi mulțimea a 
devenit ostilă. El dădea învățături în sinagoga din Nazaret, chiar după 
ce Şi-a început lucrarea publică. La început, „toţi vorbeau bine-despre 
El, şi se mirau de cuvintele de graţie care ieșeau de pe buzele Lui“ 
(4:22). Ei auziseră despre marile Sale miracole făcute în Capernaum 
şi au dorit să vadă vreun miracol asemănător în Nazaret. Ei erau ui- 

miti — şi evident putin sceptici — că cineva din comunitatea lor avea 
puterea de a face asemenea semne şi minuni. 

Dar nu era după planul suveran al lui Dumnezeu ca lesus să facă 
miracole în Nazaret. Anticipind ceea ce doreau oamenii, El le-a spus: 


„Fără îndoială că-Mi veţi zice proverbul acesta: „Doctore, vin- 
decă-te pe tine însuţi! Fă şi aici în orașul Tău natal ceea ce am auzit 
că s-a făcut în Capernaum“. Şi El a spus: „Adevărat vă spun, nici un ` 
profet nu este binevenit în oraşul său natal. Dar vă spun într-adevăr, 
erau multe văduve în Israel în zilele lui Elia [Ilie], cînd cerul a fost 
închis timp de trei ani şi şase luni, cînd a venit o foamete mare peste 
toată tara; şi totuşi Elia n-a fost trimis la nici una dintre ele, ci nu- 
mai la Sarepta, în tara Sidonului, la o femeie care era văduvă. Şi erau 
multi leprosi în Israel pe vremea lui Elisei profetul; si nici unul din- 
tre ei n-a fost curatit în afară de Naaman sirianul“ (v.23-28). 


Cu alte cuvinte, Dumnezeu este suveran în privința modului, tim- 
pului şi locului unde Își arată gratia. Iesus n-a vrut să facă un specta- 
col de miracole la cerere. 

Care a fost reacția mulțimii? Acești oameni care păruseră asa de 
apreciatori cu cîteva clipe mai înainte „s-au umplut de furie cînd au 
auzit aceste lucruri; si s-au sculat si L-au scos din oraş şi L-au dus pe 
sprînceana dealului pe care era construit oraşul lor ca să-L arunce în 
jos“ (Lc.4:28,29). Ei nu doreau să audă adevărul. Ei îl urau, şi şi-au 
întors ura împotriva Lui. „Dar trecînd prin mijlocul lor, El a plecat“ 
(v.30). Miracolul pe care doreau să-l vadă s-a întîmplat fără ca ei să-și 
dea seama: Fl a trecut pur si simplu prin mijlocul lor şi a scăpat in 
mod supranatural de mulțime. 

Alegerea suverană este unul dintre acele adevăruri care dovedeşte 
că Biblia este Cuvîntul inspirat al lui Dumnezeu. Nu este un adevăr pe 
care ar vrea sau ar putea să-l inventeze rațiunea omenească. Singurul 
motiv pentru care îl crede cineva este că el e atît de limpede revelat în 
Cuvintul lui Dumnezeu. Noi nu-l putem înțelege cu capacităţile noas- 
tre limitate; trebuie pur si simplu să-l primim prin credință. Dar tre- 
buie să-l primim. Altfel nu-l dăm lui Dumnezeu gloria pe care I-o da- 
toram ca Domnul suveran, atotintelept, perfect de drept care ne-a 
ales. Şi pe de altă partenu vom pune pe seama noastră ceea ce în reali- 
tate este numai lucrarea lui Dumnezeu în noi. 

Aici locuim ca străini 


Să dăm atenţie unei alte expresii din 1.Petru 1:1 pe care o folosește 
Petru ca să-şi descrie destinatarii scrisorii sale: „Cei care trăiesc ca 
trăini“. Petru scria credincioşilor evrei care fuseseră împrăștiați prin 
oată Asia Mică într-o serie de persecuții teribile. Dar el avea în minte 
su mult mai mult decit statutul lor de emigranţi într-o naţiune pă- - 
ninteasca. El le reamintea că, în calitatea lor de aleși ai lui Dumne- 
eu, ei erau „străini şi exilați pe pămînt“ (Evr.11:13) — străini în aceas- 
ă lume. 

Ca şi creştini, noi apartinem Regatului cerurilor, nu acestei lumi. 
Noi nu trebuie-să iubim lumea (1.l0.2:15). Noi nu trebuie să fim prie- 
eni cu lumea (lac.4:4). Noi suntem aici ca ambasadori ai lui Cris- 
os (2.Cor.5:20). Noi suntem nişte străini care trăiesc la un standard 
nalt. Noi suntem în lume, dar nu din lume (cf. 10.17:11,14,16). 

Petru dorea ca acei credincioși persecutați şi imprastiati să inte- 
eagă că deşi lumea îi respinsese, Dumnezeu Însuşi îi alesese. El știa 
să ei vor fi încurajați şi intariti dacă vor sti că în timp ce sunt străini 
;i paria în această lume, ei sunt cetăţeni aleşi ai Regatului lui Dumne- 
zeu. 


Cunoscuti mai înainte de întemeierea lumii 


Să examinăm expresia „potrivit precunoasterii lui Dumnezeu Ta- 
al“ (1.Pt.1:2). Aici găsim acelaşi limbaj ca cel folosit de Paul în Ro- 
nani 8:29: „Pe care i-a cunoscut mai dinainte, i-a si predestinat...“ 
Dumnezeu ne-a ales potrivit precunoasterii Sale. Asa cum am con- 
sxemnat mai sus, aceasta nu înseamnă că Dumnezeu S-a aşezat în eter- 
itate şi S-a uitat peste vremuri ca să vadă ce vom face, apoi i-a ales 
ye cei pe care i-a văzut mai dinainte că vor alege să creadă. Lucrul 
acesta i-ar face pe oameni suverani, iar pe Dumnezeu supus alegerii 
or. La urma urmei, Petru dă importanţă tocmai faptului că Dumne- 
reu ne-a ales, nu că noi L-am ales pe El. 

Cuvîntul „precunoaştere“ este traducerea cuvîntului grec progno- 
sis. Petru foloseşte o formă diferită a aceluiași cuvint ceva mai tîrziu 
in acest capitol. Versetul 20 spune că Însuşi Cristos „a fost cunoscut 
mai înainte de întemeierea lumii“. Oare „cunoscut mai înainte“ din 

acest verset ar putea să se refere pur şi simplu la previziunea omni- 
scientă a lui Dumnezeu? Sigur că nu. Dumnezeu nu S-a uitat în viitor 
ca să vadă ce va face Cristos. În acest context, aceste cuvinte înseam- 
nă limpede că Dumnezeu Tatăl L-a cunoscut pe Cristos Însuşi în mod 
intim şi personal înainte de întemeierea lumii. 

Petru a mai folosit cuvîntul ,,precunoastere“ în predica lui de la 
Cincizecime. In Fapte 2:23, vorbind despre Iesus, el zice: „Acest Bar- 
bat, predat după planul hotărît dinainte si după precunoasterea lui 
Dumnezeu, voi L-ati pironit pe cruce prin mîna oamenilor nelegiuiti 
şi L-ati dat la moarte“. Petru nu spunea că Dumnezeu a văzut mai di- 
nainte că va avea loc crucificarea şi S-a hotărît să tragă cit mai multe 
foloase din aceasta. Nu, acesta a fost „planul Său hotărît dinainte“. El 
îl cunoștea dinainte pentru că El îl hotarise. El îl plănuise. Crucifi- 
carea era punctul central al planului Său etern de răscumpărare. Aici, 
„precunoaştere“ conţine limpede gîndul de predestinare intenţionată. 

(Apropo, să fim atenţi la adevărul corespunzător: Voi L-ati pironit 
pe o cruce prin miinile oamenilor nelegiuiti şi L-ati dat la moarte“. 
Acești oameni care strigaseră: „Crucifică-L“ nu erau absolviti de res- 
ponsabilitatea lor teribilă doar pentru că acțiunile erau o parte din 
planul etern al lui Dumnezeu. Voi ati făcut-o, le-a spus Petru. Ei erau 
vinovaţi. Ei erau responsabili de acţiunile lor, chiar dacă acele acţiuni 
se armonizau perfect cu planul etern al lui Dumnezeu. Suveranitatea 
divină nu neagă responsabilitatea omenească. Faptul că Dumnezeu a 
hotărît mai dinainte si a cunoscut mai înainte moartea lui Cristos nu 
i-a absolvit pe cei care L-au ucis de fapt, nici nu i-a cruțat de con- 
damnarea eternă). 

Cum să înţelegem atunci termenul precunoastere? Am văzut că el 
poate însemna o cunoaştere personală, intimă. Şi el mai poate însem- 
na alegere deliberată. Dacă combinăm aceste două idei avem sensul 
complet. 

Acest fel de precunoastere era o noţiune familiară cititorilor lui Pe- 
tru care proveneau din rîndul evreilor. Expresii similare erau folosite 
în Vechiul Testament cînd se vorbea despre iubirea eternă a lui Dum- 
nezeu pentru aleşii Săi. De exemplu, Dumnezeu i-a spus lui leremia: 
„Te-am cunoscut înainte de a te fi modelat în pintece, şi te-am consa- 
crat înainte de a te fi născu“ (ler.1:5). În Amos 3:2 (KJV), Dumnezeu 
spune lui Israel: „Numai pe tine te-am cunoscut dintre toate familiile 

de pe pămînt“. El i-a spus lui Moise: „Tu ai găsit favoare în ochii Mei, 
şi te-am cunoscut pe nume“ (Ex.33:17). Toate aceste pasaje vorbesc 
despre o relaţie intimă. Cuvîntul evreiesc yada („a cunoaște“) indică 
atît de puternic această conotaţie, încît era adesea folosit ca un eufe- 
mism pentru relaţiile sexuale: „Adam a cunoscut-o pe Eva, soţia lui; şi 
ea a conceput“ (Gen.4:1, KJV, sublinierea mea). 

Şi Noul Testament foloseşte cuvintul a cunoaște pentru a descrie 
relaţia personală strinsa cu aleşii Lui. Iesus a spus: „Oile Mele aud vo- 
cea Mea, şi Eu le cunosc“ (Io.10:27). Cei care nu au această relaţie sunt 
condamnaţi la pierzare. El le va spune la judecată: „Niciodată nu 
v-am cunoscut; plecaţi de la Mine“ (Mt.7:23, sublinierea mea). 

Cînd Scriptura spune că alegerea lui Dumnezeu este potrivit pre- 
cunoaşterii Sale, vrea să zică prin aceasta că El i-a cunoscut in mod 
intim pe cei aleşi ai Săi dinainte de întemeierea pămîntului. El a hotă- 
rit mai dinainte în planul Său etern să-Şi pună iubirea Sa peste anu- 
miti oameni, şi aceştia au fost cei pe care i-a ales. Cu alte cuvinte, El a 
stabilit relaţia de iubire cu ei chiar înainte de a începe timpul, şi in 
acest sens i-a cunoscut din eternitate. Scriitorul epistolei către evrei 
numeşte astfel planul: „legămîntul etern“ (13:20). Paul i-a spus lui Ti- 
tus că acest întreg plan de salvare a fost promis de Dumnezeu „cu 
lungi epoci în urmă“ — o expresie care înseamnă înainte de timp (1:2). 


Desemnati pentru sfințire 


Alegerea nu este același lucru cu salvarea. Credincioşii sunt aleşi 
din eternitate. Dar la un anumit moment în timp, ei trec din moarte la 
viaţă. Toţi cei care sunt aleşi vor fi cu siguranţă şi salvaţi, dar Dum- 
nezeu nu-i salvează în afara mijloacelor pe care le-a ales: Cuvîntul lui 
Dumnezeu, convingerea cu privire la păcat, pocainta, credinţa $i sfin- ` 
tirea. Cei aleşi ai lui Dumnezeu trebuie să creadă pentru a fi salvaţi. 
lată cum planul divin şi etern devine o realitate istorică. 

Petru subliniază acest adevăr prin expresia „aleşi... prin sfinţirea 
Spiritului“ (1.Petru 1:2, KJV). Aici, el foloseşte termenul sfințire nu în 
sensul tehnic, doctrinar, ci ca un termen larg care să includă orice as- 
pect al experienţelor salvării — pocăință, credinţă, naştere din nou, su- 
punere, sfințire şi tot ceea ce produce Spiritul Sfint în cei aleşi. 

Să observăm că aceasta este „sfinţirea Spiritului“. Aceasta este lu- 

crarea Spiritului, să ne pună deoparte de la păcat, să ne consacre, să 
ne facă sfinţi. El ne conformează imaginii lui Cristos. În 2.Tesaloni- 
ceni 2:13, apostolul Paul foloseşte un limbaj similar: „Dumnezeu v-a 
ales de la început pentru salvare prin sfințirea făcută de Spiritul şi 
credință în adevăr“. Cu alte cuvinte, toţi cei trei membri ai Trinității 
sunt implicaţi în proces. Dumnezeu ne-a plănuit salvarea. Cristos ne-a 
cumpărat salvarea. Spiritul Sfint ne efectuează salvarea. 

Sfințirea nu înseamnă perfecţiune. Ea înseamnă separare. Ea vor- 
beşte despre a fi pus deoparte de la păcat şi pus deoparte pentru Dum- 
nezeu. Fiecare creştin este sfinţit. lată de ce a putut scrie Paul chiar şi 
tulburatei biserici din Corint: „Voi ati fost spalati... voi ati fost sfin- 
titi... voi ati fost indreptatiti în Numele Domnului Iesus Cristos, si în 
Spiritul Dumnezeului nostru“ (1.Cor.6:11). Separarea de păcat este 
acum direcția vieților noastre, şi într-o zi va fi perfecțiunea vieților 
noastre. 

Sfinţirea este atît un eveniment, cît şi un proces de-o viaţă. Noi am 
fost, şi încă suntem neîncetat separați de păcat şi făcuţi conformi ase- 
mănării cu Cristos. Noi nu vom ajunge la sfinţirea finală sau la per- 
fectiune pina la moarte, ori pînă ce A Doua Venire ne pune fata în 
fata cu EI: „Cînd Se arată El, vom fi ca El, pentru că-L vom vedea aşa 
cum este“ (1.l0.3:2). Şi nimeni nu va rata acest tel (cf. 10.6:39,40 şi 
Rom.8:30-39). 

Asa cum sugerează limbajul lui Petru, sfințirea este aşa de strîns 
legată de alegere, că cele două sunt inseparabile. Astfel, el afirmă că 
nici un om care este cu adevărat ales de Dumnezeu nu trece pe lingă 
procesul de sfințire. Noi suntem ,,predestinati să devenim conformi 
imaginii Fiului Său“ (Rom.8:29). Ar fi o contradicţie să spunem că 
Dumnezeu a ales o persoană să fie în Cristos, dar n-a început să facă 
sfîntă acea persoană. Cu toate acestea, mii de oameni cred astăzi că 
sunt creştini, dar n-au văzut nici o schimbare în viata lor. Aş sfătui pe 
asemenea oameni: ,,Straduiti-va cu atît mai mult să vă asiguraţi de 
chemarea şi alegerea voastră“ (2.Pt.1:10). 

Alegerea suverană a lui Dumnezeu cuprinde orice aspect al salvării 
noastre de la început pînă la sfîrşit. El este Autorul şi Desavirsitorul 
credinței noastre (Evr.12:2). galvarea este în întregime lucrarea Lui, 
inclusiv precunoasterea şi alegerea, nașterea din nou (regenerarea) 
(Iac.1:18), pocainta (Fap.11:18), credința (10.6:44; Rom.12:3), indrep- 

tatirea (Rom.3:24), sfinţirea (Evr.2:11) — totul de la predestinarea 
noastră la glorificarea noastră finală (Rom.8:30). Cei aleși de Dumne- 
zeu nu sunt aleşi numai pentru cer, ci şi pentru orice fază a lucrării 
Sale de salvare. Nu avem voie să vedem sfinţirea ca ceva opţional. 
„Fără [sfinţenie] nimeni nu va vedea pe Domnul“ (Evr.12:14, KJV). 


Chemati la ascultare 


Petru duce acest gînd si mai departe şi spune: Voi sunteţi aleși 
„pentru ca să ascultați de Iesus Cristos“. Ne întoarcem din nou la Efe- 
seni 2:10, care zice: „Noi suntem lucrarea Lui, creaţi în Cristos lesus 
pentru lucrări bune, pe care Dumnezeu le-a pregătit mai dinainte, ca 
să umblăm în ele“. Astfel, pînă şi lucrările sau faptele noastre bune 
sunt rînduite mai dinainte de către un Dumnezeu suveran. 

Iesus a spus: „Nu voi M-aţi ales pe Mine, ci Eu v-am ales pe voi, şi 
v-am desemnat să mergeţi si să aduceți rod“ (10.15:16, sublinierea 
mea). 

Cu siguranță că lucrările bune nu sunt cauza alegerii noastre. Ele 
nu sunt temeiuri pentru indreptatire. Ele nu sunt în nici un sens baza 
pentru salvarea noastră. Dar ele sunt inevitabil dovada acesteia. Dacă 
noi suntem cu adevărat „lucrarea Lui“, dacă El ne-a ales şi ne-a pre- 
gătit în mod suveran nişte lucrări bune ca noi să umblăm în ele — 
atunci este imposibil ca aleşii lui Dumnezeu să poată trăi pe pămînt 
fără să se supună lui lesus Cristos. A presupune o asemenea posibili- 
tate înseamnă a ataca suveranitatea şi atotputerea Celui care ne-a ales 
ca să ascultăm de Iesus Cristos. 


Stropiti cu sîngele Lui 


Petru continuă: „| Voi sunteți aleşi] ca să ascultați de Iesus Cristos şi - 
să fiți stropiti cu singele Lui” (v.2, sublinierea mea). La ce se referă 
aceasta? 

În Vechiul Testament, sîngele de la sacrificii era adesea stropit pe 
obiecte neinsufletite. La Paste, era stropit pe cadrul şi pe pragul de sus 
al uşii. În legătură cu ofrandele pentru păcat, el era stropit pe altar și 
în jurul Tabernacolului (Cortului intilnirii). Evrei 9:22 spune: „Potri- 
vit Legii, toate lucrurile sunt curatite cu sînge“. 

Dar în Vechiul Testament rareori au fost oameni stropiti cu sînge. 
De fapt, lucrul acesta s-a întîmplat numai în două cazuri. Unul a fost 
în curățirea simbolică a unui lepros (Lev.14:7,14). Celălalt a fost a- 
tunci cînd levitii erau consacraţi preoţiei (Ex.29:20,21; Lev.8:24,30). 

Totuşi, 1.Petru 2 nu vorbeşte despre curățirea leprosilor sau consa- 
crarea preoților. De aceea, ne întoarcem la singurul caz din Scriptură 
unde oamenii au fost stropiti cu sînge. Acest eveniment a avut loc o 
singură dată, şi anume atunci cînd Moise a stropit cu sînge pe israeliți 
(Ex.24:8). 

Singele cu care Moise i-a stropit pe israeliti a fost numit ,,singele 
legamintului*. După ce Moise a vestit oamenilor Cuvîntul lui Dum- 
nezeu, ei au raspuns de mai multe ori cu promisiunea de asculta de el. 
Acesta era legamintul. Singele stropit simboliza supunerea lor. Era 
semnul exterior al promisiunii lor de a se supune. Moise a construit 
un altar si a adus ca sacrificiu doi boi. Cu jumătate din sîngele de la 
aceste sacrificii a stropit altarul, simbolizînd promisiunea lui Dumne- 
zeu de a salva si binecuvinta. Cu restul i-a stropit pe oameni, zicînd: 
„lată, sîngele legamintului pe care l-a făcut Domnul cu voi în confor- 
mitate cu toate aceste cuvinte“ (Ex.24:8), simbolizind promisiunea 
poporului de a se supune. Se cerea sîngele pentru a sigila legamintul: 
„De aceea, nici primul legamint n-a fost inaugurat fără sînge. Căci 
atunci cînd fiecare poruncă a fost adresată de Moise întregului popor 
potrivit Legii, el a luat sîngele viteilor şi caprelor, cu apa, lina stacojie 
şi isop, si a stropit atît cartea, cit şi tot poporul“ (Evr.9:18,19). 

La această stropire simbolică a credincioșilor cu sîngele lui Iesus 
Cristos se gindea Petru în 1.Petru 1:1,2. „Aleși... ca să ascultați de Iesus 
Cristos şi să fiţi stropiti cu sîngele Lui“ înseamnă că cei aleşi, din 
cauza salvării lor, au promis să asculte de Domnul, pentru că El a pre- 
gătit deja pentru ei salvarea şi binecuvintarea. Petru spune că Dumne- 
zeu ne-a adus în acest legămînt atunci cînd ne-a ales — înainte de inte- 
meierea lumii. i 

Vedem deci cît de cuprinzător ne apără suveranitatea lui Dumne- 
zeu salvarea? EJ ne-a ales înainte de a începe timpul. El ne-a iubit cu 
o iubire eternă (ler.31:3). EI ne-a salvat. E] ne-a desemnat pentru sfin- 
tire. El ne-a rînduit pentru ageultare. E] a făcut legamint cu noi. Noi 
suntem cu adevărat lucrarea Lui (Ef.2:10). 

Aplicarea învăţăturii despre suveranitatea divină 


Doctrina suveranităţii lui Dumnezeu este adesea folosită abuziv, 
greşit înțeleasă şi prost aplicată. Mulţi creştini o consideră prea difi- 
cilă, prea confuză, prea greu de înţeles sau prea scandaloasă. Dar noi 
n-ar trebui să fugim de ea, ci ar trebui să alergăm Ja ea. N-ar trebui să 
ne fie teamă de ea, ci ar trebui să ne bucurăm de ea. Această doctrină 
zdrobeste mîndria omenească, Îl înalță pe Dumnezeu şi întăreşte cre- 
dinta celui credincios. Ce ar putea fi mai încurajator decît să stim că - 
Dumnezeu are în mina controlul în mod suveran asupra întregii Lui 
creații? Universul nu este lăsat la întîmplare. Nu există nici o posibili- 
tate ca să esueze planurile lui Dumnezeu. „Noi stim că Dumnezeu fa- 
ce ca toate lucrurile să lucreze împreună spre binele... celor care sunt 
chemaţi după planul Său“ (Rom.8:28). Aceasta este promisiunea cea 
mai cunoscută şi mai iubită din toată Scriptura, şi ea atirna de doctri- 
na suveranităţii lui Dumnezeu. 

Mai mult, doctrina suveranităţii lui Dumnezeu ar trebui să fie o 
motivaţie pentru evanghelizare. Noi stim atunci cînd depunem măr- 
turie sau predicăm că Dumnezeu îi are pe cei aleși ai Săi care vor 
reacționa pozitiv, şi lucrul acesta ar trebui să ne încurajeze să fim fi- 
deli. Alegerea nu este o scuză pentru inactivitate. Cei care cred că pot 
rămîne leneşi şi să lase în seama lui Dumnezeu ca să-i salveze pe cei 
aleşi prin vreun mijloc misterios înseamnă că nu înțeleg Scripturile. 
Cei aleși nu sunt salvaţi altfel decît prin evanghelizare. „Cum... Îl vor 
invoca pe Cel în care n-au crezut? Şi cum vor crede în Cel despre care 
n-au auzit? Si cum vor auzi fără predicator?“ -(Rom.10:14) 

lată de ce trebuie să proclamăm Evanghelia fiecărei persoane (Mc. 
16:15; Lc.24:47). Şi noi putem face lucrul acesta cu încrederea ca 
„oricine crede în El nu va pieri, ci va avea viata eternă“ (Io.3:16). 

Ca să ne întoarcem la tema acestei cărți: încrederea noastră în su- 
veranitatea lui Dumnezeu ne va conduce să stabilim cum anume să 
predicăm. Metodele noastre de lucrare vor fi revolutionate dacă vrem 
cu adevărat să le examinăm în lumina suveranităţii lui Dumnezeu. În 
minunata carte a lui J.I. Packer, Evangelism and the Sovereignty of 
God (Evanghelizarea şi suveranitatea lui Dumnezeu), el discută chiar 
aceste probleme cu multă pătrundere si înţelepciune. Packer include 
un capitol valoros intitulat „Prin ce mijloace şi metode ar trebui făcu- 


180 Cind sarea isi pierde gustul 


ta evanghelizarea?“ Acolo citim: 


Există o singură metodă de evanghelizare: anume, explicarea fi- 
dela si aplicarea mesajului Evangheliei. De aici urmează — şi acesta 
este principiul cheie pe care îl căutăm — că testul pentru orice strate- 
gie, orice tehnică, orice stil propus pentru acţiunea de evanghelizare 
trebuie să fie acesta: Servesc ele Cuvintul? Sunt ele planificate să fie 
un mijloc de explicare a Evangheliei cu adevărat şi în mod deplin, și 
de aplicare a ei într-un mod profund şi exact? În măsura în care 
sunt planificate în felul acesta, sunt legitime şi corecte; în măsura în 
care tind să acopere şi să facă confuze, nelămurite realităţile mesa- 
jului şi să tocească tăișul lui, sunt rele şi greșite." 


Packer sugerează un număr de întrebări pe care să le punem în 
cazul fiecărei forme de lucrare: „Este acest mod de a-L prezenta pe 
Cristos planificat să-i convingă pe oameni că Evanghelia este un cu- 
vint de la Dumnezeu?“ „Măguleşte această prezentare a lui Cristos 
desteptaciunea şi arta omenească de a pune în scenă?“ „Se tinde prin 
aceasta să se înalțe omul?“ „Este acest mod de prezentare a lui Cristos 
planificat să favorizeze, sau să împiedice lucrarea Cuvintului în min- 
tea oamenilor? Ajută el la clarificarea intelesului mesajului, sau îl lasă 
enigmatic si nelamurit?“ „Este acest mod de a-L prezenta pe Cristos 
planificat să transmită oamenilor învățătura Evangheliei, şi nu doar o 
parte din ea?“ „Este acest mod de prezentare a lui Cristos planificat să 
transmită oamenilor aplicarea Evangheliei?... De exemplu, îi va lăsa el 
oare pe oameni inconstienti de faptul că au obligaţia imediată de a 
reacţiona într-un fel la Cuvîntul lui Cristos?“ „Este acest mod de 
prezentare a lui Cristos planificat să transmită adevărul Evangheliei 
cu o seriozitate potrivită? Este el planificat să-i facă pe oameni să 
simtă că au de a face într-adevăr cu o chestiune de viaţă şi moarte?... 
Îi va ajuta oare să realizeze că este ceva teribil să cazi în miinile Lui? 
Sau este acest mod de prezentare a lui Cristos aşa de ușuratic, de dega- 
jat, de calm, de agreabil, de vesel si de încîntător încît să le fie greu 
ascultătorilor să simtă că Evanghelia este o chestiune de cea mai mare 
importanta...?“? 

Credinta in suveranitatea absoluta a lui Dumnezeu va elibera Bise- 
rica de decăderea pragmatismului si a mondenitatii sau spiritului 

lumesc. Ne va aduce înapoi la predicarea biblică. Dacă predicatorii 
s-ar încrede numai în puterea lui Dumnezeu şi în Cuvîntul lui Dum- 
nezeu, n-ar simţi necesar să-l împodobească, să ajusteze şi să atenue- 
ze duritatea mesajului. N-ar fi de părere că pot să folosească mijloace 
artificiale pentru a-i determina prin aceasta pe mai multi oameni să 
fie salvaţi. Ei n-ar vedea evanghelizarea ca pe o problemă de marke- 
ting, ci ar vedea-o asa cum este — proclamarea revelatiei divine ca sin- 
gurul mijloc prin care îi cheamă Dumnezeu pe cei aleşi să vină la Fl. 
Ei se vor bizui mai mult pe Evanghelie, „puterea lui Dumnezeu pen- 
tru salvare“. Şi vor abandona metodele lumești care împing Biserica 
mai repede şi mai departe pe panta decăderii. 
Să ascultăm Cuvîntul inspirat: 


Voi v-aţi născut din nou nu dintr-o saminta pieritoare, ci din- 
tr-una nepieritoare, adică prin Cuvintul viu si care ramine al lui 
Dumnezeu. Căci „orice carne este ca iarba, şi toată gloria ei ca floa- 
rea ierbii. Iarba se usucă şi floarea cade jos, dar Cuvintul Domnului 
rămîne pentru totdeauna. Și acesta este Cuvintul care v-a fost predi- 

“ . 
cat (1.Pt.1:23-25, sublinierea mea). 


Capitolul 9 


Eu [mi voi construi Biserica 


Să nu creadă cineva că ne-au intrat brusc în cap niște găr- 
găuni și că am fi scris pripit: am așteptat mult timp, poate 
prea mult timp, şi am vorbit doar cu sovaire. Nici să nu pre- 
supună cineva că ne întemeiem afirmaţiile doar pe citeva fapte 
izolate... N-avem alt motiv decit înaintarea generală a cauzei 
adevărului si gloria lui Dumnezeu. 


Charles Haddon Spurgeon' 


Cu mai mulţi ani în urmă, un jurnalist care scria un reportaj des- 
pre biserici mari a venit să mă intervieveze în legătură cu Grace 
Community Church. La un moment dat, spre finalul discuţiei noas- 
tre, el a întrebat: „Aţi fost dintotdeauna îmboldit de dorinţa să con- 
struiti o biserică mare?“ 

Era o întrebare neaşteptată, dar am răspuns imediat: „N-am nici o 
dorinţă să construiesc biserica. Absolut nici una“. 

El s-a uitat iritat la mine și a spus: „Nu vă înțeleg“. 

Am spus: „lesus Cristos a spus că E/ Însuşi Îşi va construi Biserica, 
şi eu nu vreau să intru în competiţie cu El“. 

Nu glumeam. Aceasta este exact perspectiva mea asupra Bisericii. 
În conferinţe pastorale şi în seminare care pregătesc lideri mi se cere 
deseori să spun secretul creșterii mari a numărului de membri al bise- 
ricii. Trebuie să mărturisesc că dacă cineva doreşte să rămînă fidel 
lui Cristos şi Cuvintului Său, nu există nici o tehnică sau sistem care 
să garanteze o biserică mare. Creșterea în domeniul spiritual este ca și 
creşterea în domeniul fizic. Ea poate fi alimentată și încurajată. Noi 
putem face ceva pentru o creştere sănătoasă. Dar nu putem produce 
adevărata creştere. Nimic nu poate face ca un copăcel să ajungă un 
uriaş arbore sequoia. Dacă s-ar descoperi vreo tehnologie genetică 
pentru a face să se intimple lucrul acesta, rezultatul ar fi o monstru- 
ozitate. Acelaşi lucru este adevărat şi pentru domeniul spiritual. „Dacă 
nu construieşte Domnul casa, cei care o construiesc lucrează în zadar“ 
(Ps.127:1). 

Trebuie să pun creşterea numerică și spirituală a bisericii noastre 
pe seama voii Dumnezeului nostru suveran. Nu există tehnici de mar- 
keting sau metode moderne care s-o poată explica. Nici nu ne bazăm 
pe asemenea strategii. Noi nu dorim o creştere produsă prin formule, 
programe omenești si orice scamatorii menite să atragă atenţia publi- 
cului. Noi ne mulțumim să ne îndreptăm atenţia asupra unei vestiri 
energice a Evangheliei şi să lăsăm în seama Domnului ca să adauge 
membri Bisericii Sale (Fap.2:47). Misiunea noastră este să fim fideli 
în ceea ce ne-a desemnat El sa facem. 

Tot mereu ne întoarcem la acest principiu: Dumnezeu este atotpu- 
ternic și suveran. Nu trebuie să uităm un lucru: construirea Bisericii 
este lucrarea Lui. Lucrarea noastră este „să mergem în toată lumea si 
să predicăm Evanghelia întregii creaţii“ (Mc.16:15). Odată ce începem 
să ne considerăm drept arhitecți şi constructori ai Bisericii, uzurpăm 
rolul care li revine de drept lui Dumnezeu, şi ne redefinim obiectivele 
în funcţie de succes, numere, mărime şi alte standarde artificiale. O 
biserică ce este construită numai pe această filozofie poate să înflo- 
rească o vreme, dar este sortită în final unui eşec spiritual. 

Textul biblic cheie în privinţa acestui adevăr este în Matei 16:18-20. 
Iesus i-a spus lui Petru: „Tu esti Petru, şi pe această stîncă Imi voi 
construi Biserica; şi porţile Hadesului nu se vor dovedi mai puternice 
decit ea. Vă dau cheile Regatului cerului; si ceea ce veţi lega pe pă- 
mint va fi legat în cer, şi ceea ce veţi dezlega pe pămînt va fi dezlegat 
în cer“. 

Acest pasaj a fost o sursă de controverse între biserica romano-ca- 
tolică şi bisericile protestante de-a lungul secolelor. El pune cîteva 
probleme interpretului. Dar în esența lui conţine un adevăr profund, 
bogat şi glorios despre Biserica pe care o construieşte Cristos şi repre- 
zintă astfel un punct culminant potrivit pentru studiul nostru. 


Temelia Bisericii — „Pe aceasta stinca“ 


Să vedem mai întîi care este contextul pasajului. Iesus a spus aceste 
cuvinte imediat după marea mărturisire a lui Petru: „Tu eşti Cristo- 
sul, Fiul Dumnezeului cel viu“ (Mt.16:16). Domnul a răspuns, zi- 
cînd: „Binecuvîntat esti tu, Simon Bariona, pentru că nu carnea şi sîn- 
gele ti-au revelat lucrul acesta, ci Tatăl Meu care este in cer“ (v.17), 

subliniind astfel suveranitatea lui Dumnezeu în aducerea lui Petru la 
adevăr şi credinţă. 

Următoarele cuvinte ale lui Iesus ridică problema care a dat naștere 
atitor controverse între catolici şi protestanți: „Tu esti Petru, şi pe 
această stîncă Îmi voi construi Biserica“. Pe baza acestei afirmaţii, bi- 
serica romano-catolică susține că Biserica este construită pe Petru, fă- 
cînd astfel din Petru primul papă, stabilind succesiunea papală şi fă- 
cînd din papalitate însuși sufletul autorităţii divine pe pămînt. 

Cei mai multi protestanți, pe de altă parte, iau expresia „pe această 
stîncă“ ca un joc de cuvinte. Numele Petru (lit. bucată desprinsă din- 
tr-o stîncă) contrastează cu „această stîncă“. ,,Stinca“, cred ei, se refe- 
ră la mărturisirea lui Petru, şi nu la Petru însuși. Ei ar parafraza inte- 
lesul acestei fraze după cum urmează: „Tu esti o bucată desprinsă 
dintr-o stinca, dar Eu Îmi voi construi Biserica pe stînca solidă a ade- 
vărului pe care l-ai mărturisit“. Ei mai subliniază faptul că Scriptura 
susţine limpede că Iesus Cristos este Capul Bisericii (Ef.5:23; Col.1:18), 
şi nicăieri nu vorbeşte Biblia despre un înlocuitor pamintesc care sa 
conducă Biserica în locul lui Cristos. 

Această concepţie este o interpretare viabilă a acestui text şi este 
mai consecventă cu adevărul biblic decît interpretarea catolică. Cu si- 
guranta că în acest pasaj lesus nu-l făcea pe Petru papă (sau rînduia o 
succesiune pe tronul papal). La urma urmei, citim după cîteva versete 
că Domnul l-a mustrat pe Petru şi l-a numit „Satan“ (v.23). 

O interpretare mai naturală a acestei expresii este totuşi aceea că 
Jesus Se adresa lui Petru ca lider şi reprezentant al celor Doisprezece. 
Scriptura spune într-adevăr că Biserica este „construită pe temelia 
apostolilor şi profeților, Cristos lesus Însuşi fiind piatra unghiulară“ 
(Ef.2:20) —, astfel că există un sens biblic in care Petru si toți apostolii 
au constituit temelia pe care este construită Biserica. Luca relatează că 
cei din Biserica primară ,,[s-au consacrat] învățăturii apostolilor“ 
(Fap.2:42), şi construind pe această temelie, „Domnul adăuga la nu- 
mărul lor zi de zi pe cei care erau salvați“ (v.47). În restul cărții Fap- 
telor, învățătura si lucrarea apostolică continuă să fie temelia pe care 
este construită fiecare adunare locală (de ex. 4:31,32; 8:12,35-40; 10: 
34-48; 12:24,25; 13:44-49). 

Biserica este o clădire din „pietre vii... edificate ca o casă spirituală 
pentru o preoție sfîntă, ca să ofere sacrificii spirituale plăcute lui 

Dumnezeu prin lesus Cristos“ (1.Pt.2:5). Cu alte cuvinte, fiecare cres- 
tin este o piatră în edificiu. Petru şi apostolii au fost pietrele de teme- 
lie. Cristos Însuşi, nu Petru, este piatra din capul unghiului. 


Siguranţa Bisericii — „Eu Îmi yoj construi Biserica“ 


Afirmația lui Iesus „Eu Îmi voi construi Biserica“ este cheia aces- 
tui pasaj. Celelalte cuvinte din aceste versete dezvoltă aceste cuvinte 
extrem de importante pentru această temă. 

Mai întîi si înainte de toate, ele însemnau o promisiune menită să-i 
încurajeze pe discipoli. Ei mergeau pe străzile prăfuite din Cezareea 
Filipi, departe de Ierusalim, chiar la graniţa de nord a Israelului şi 
aproape de munții Libanului. De fapt, ei erau în exil. Iesus fusese res- 
pins de către Israel, atît în Iudeea (regiunea sudică), cit si în Galileea 
(regiunea nordică). Liderii religioşi şi politici ai evreilor erau miniosi 
pe lesus şi-l voiau moartea. Oamenii așteptau un Mesia politic, militar 
şi economic care să-i scape de stăpînirea romană, dar Iesus le spul- 
berase deja aceste speranţe. Multimile care Îl urmaseră cindeva isi în- 
torseseră spatele de la El atunci cînd învățătura Lui le provocase con- 
ştiinţa (Io.6:66). lar experţii mesianici — învățătorii Legii şi fariseii — 
erau cei mai veninosi şi mai plini de ură dintre cei care erau impotri- 
va Lui. 

Cine ar putea să le reproşeze discipolilor pentru că erau descura- 
jati? Toate speranţele lor cu privire la Regat păreau să se fi spulberat. 
Din glorioasele lor aşteptări mesianice — cu Iesus pe tronul pamintesc: 
al regatului Sau Israel, si de acolo să conducă întreaga lume — părea 
să nu fi rezultat nimic. Dimpotrivă, ei erau o mică ceată de oameni 
neinsemnati, prost echipați şi dispretuiti, şi aparent fără nici o şansă. 
Ei se retrăseseră într-un loc ascuns dintr-o mare comunitate ne-evre- 
iască pentru ca să găsească odihnă, singurătate și siguranţă. Discipolii 
trebuie să se fi întrebat dacă programul prevăzut mai era cazul să fie 
realizat. Cu siguranţă că totul părea să meargă împotriva planurilor 
lor. 
Ca şi cum n-ar fi fost destul de rău, „Iesus Cristos a început să ara- 
te discipolilor Săi că trebuie să meargă la Ierusalim şi să sufere multe 
din partea mai-bătrînilor, a marilor preoţi si a învăţătorilor Legii, si 
să fie ucis“ (v.21). Petru a fost asa de inspaimintat de aceasta perspec- 

tivă că „L-a luat [pe Iesus] deoparte şi a început să-L mustre, zicînd: 
„Să te ferească Dumnezeu, Doamne! Să nu Ti se întîmple aşa ceva“ 
(v.22). 

Încrederea lor dispăruse. Speranţa lor se spulberase. Îi amenințau 
semne de rău augur. Ei trebuie să fi fost foarte nedumeriti și îngri jo- 
rati. In contextul tuturor acestor lucruri i-a liniştit Iesus: „Eu Îmi voi 
construi Biserica“. El dorea ca ei să ştie că planul initial nu va fi deloc 
schimbat şi că nimic nu era pierdut. 

Şi în vremea noastră putem găsi mîngiiere în aceste cuvinte. Indi- 
ferent cît de împovărată, cît de persecutată, cît de respinsă, cît de 
maltratată, cît de săracă şi cît de neînsemnată pare să fie adevărata 
Biserică, Domnul nu-i va abandona pe aleşii Săi. Atunci cînd poporul 
lui Dumnezeu pare cel mai slăbit, să ştie: lesus Îşi construiește încă 
Biserica. Planul iniţial este neschimbat. Vremurile moderne nu sunt 
nici o ameninţare pentru planurile Sale suverane. Împrejurările din 
lumea noastră tulburată nu-l schimbă planul. Indiferent cît de depra- 
vata şi de lumească a fost sau poate deveni Biserica vizibilă, lesus 
Cristos continuă să-Şi construiască Biserica Sa pe temelia iniţială si si- 
gură a învăţăturii şi lucrării apostolice. 

Cînd Iesus a zis: „Eu Îmi voi construi Biserica“, El a dat cea mai 
puternică garanţie posibilă pentru succesul final al Bisericii. De-ar 
trebui să ne bizuim numai pe poporul lui Dumnezeu, construcția s-ar 
fi năruit de mult. Istoria Bisericii este plină de dovezile eșecului ome- 
nesc, ale depravării lumești, ale infidelitatii, ale abaterii doctrinare, 
ale compromisului şi ale slăbiciunii. Cu toate acestea, Domnul Îşi 
construieşte încă Biserica. Nu contează cum pare să arate Biserica în 
exterior, în străfundul ei este un Corp pe care lesus Însuși Îl edifică — 
el este facut din aleşii lui Dumnezeu — şi el creşte, puternic si fidel. 
Chiar şi in cele mai întunecate vremuri, există totdeauna „o rămășiță 
potrivit alegerii gratiei lui Dumnezeu“ (Rom.11:5). 

Paul, la sfîrşitul vieţii şi lucrării lui, a scris: „Toți cei din Asia 
mi-au întors spatele“ (2.Tim.1:15), şi: „La prima mea apărare nimeni 
nu m-a sprijinit, ci toţi m-au părăsit“ (4:16). Apostolul loan, aproape 
de sfîrşitul vieţii lui, era în exil pe insula Patmos, cînd Domnul i-a dat 
misiunea de a înregistra scrisorile adresate celor şapte biserici din Asia 
Mică (Ap.2—3). Cinci din cele şapte aveau probleme grave care le a- 
menintau însăşi existența. 

Cu toate acestea, Cristos continuă să-Și construiască Biserica, si El 
personal ocroteste puritatea rămăşiței credincioase. Efeseni 5:25-27 
spune: „Cristos... a iubit Biserica şi S-a dat pe Sine pentru ea ca s-o 
sfinteasca, după ce a curatit-o prin spălarea cu apă prin Cuvint, ca 
să-Și infatiseze Biserica în toată gloria ei, fără pată sau rid sau vreun 
lucru asemănător, ci ea să fie sfinta şi ireproşabilă “. Biserica pe care o 
construieşte Cristos va fi în final sfinta şi ireproşabilă. Şi El Îşi va în- 
făţişa o Biserică glorioasă. Cu alte cuvinte, Biserica este desemnată să 
fie un vehicul prin care Cristos să-Şi poată manifesta gloria. 

De aceea trebuie să ne împotrivim înţelepciunii omeneşti. Dar tot 
acesta este motivul pentru care starea lumească, senzualitatea, incom- 
petenta, indiferența $i apostazia nu pot opri Biserica pe care o constru- 
ieste Cristos. Ele pot opri nişte adunări, dar Biserica va merge înainte. 
Cristos Îşi va construi cu siguranță Biserica. Dacă El este pentru noi, 
cine poate fi împotriva noastră? 


Relaţia intima cu Biserica — „Eu Îmi voi construi Biserica 


Mea“ 


Cuvintele lui Iesus vorbesc de asemenea despre o intimitate sacră. 
Construirea Bisericii nu este o relație impersonala de afaceri. Biserica 
este posesiunea Sa prețioasă. Fapte 20:28 vorbeşte despre „Biserica lui 
Dumnezeu pe care a cumpărat-o cu propriul Său sînge“. 

Scriptura vorbeşte chiar despre Biserică ca fiind Corpul Său (Col. 
1:24). Noi suntem legaţi inseparabil de El într-o unire sfîntă. Atunci 
cînd Saul din Tarsus persecuta Biserica, Cristos l-a oprit pe drumul 
spre Damasc şi l-a întrebat: „Saul, Saul, de ce Mă persecuti?“ (Fap.9:4, 
sublinierea mea). Cei care atacă Biserica Îl atacă pe Cristos. „Cine se 
alătură Domnului este un singur spirit cu El“ (1.Cor.6:17). 

În Vechiul Testament există o paralelă cu acest adevăr. Zaharia a 
spus naţiunii Israel: „Cine vă atinge pe voi se atinge de lumina ochilor 
[lui Dumnezeu]“ (Zah.2:8). „Lumina ochilor Săi“ se referă la pupilă. 
Dumnezeu spunea că cei care îl persecută pe Israel îşi bagă degetul in © 
ochiul Său. Exact aceasta este relaţia lui Cristos cu Biserica Sa. El este 
tare supărat atunci cînd cineva se atinge de cei aleși ai Săi (cf. Mt.18: 
6,10). 

Invincibilitatea Bisericii — „Porţile Hadesului nu se vor 
dovedi mai puternice decit ea“ 


Biserica pe care o construieşte Cristos este invincibilă. „Porţile 
Hadesului nu se vor dovedi mai puternice decît ea“ (v.18). Figura re- 
torică din acest pasaj este adesea greşit înțeleasă. lesus nu spunea că 
Biserica va fi insensibilă la atacuri venite din Hades. Cuvîntul „porţi“ 
nu vorbeşte despre arme de atac. Porţile nu sunt arme; ele sunt obsta- 
cole. lesus descrie aici Hadesul ca o închisoare, sugerînd că porţile ei 
nu vor putea ţine închisă Biserica. 

„Hades“ este locuinţa celor morţi. Este echivalentul grec al cuvin- 
tului ebraic Seo! (cf. Ps.6:5). Versiunea King James traduce aceste cu- 
vinte: „Porţile iadului nu vor triumfa asupra ei“, dar această traducere 
induce în eroare. Iesus nu vorbea despre chinul iadului etern; El spu- 
nea că mormîntul nu-i poate tine pe cei aleși. Porţile morţii nu L-au 
putut reţine pe Iesus Cristos, si ele nu-i pot tine captivi pe creştini. „O, 
moarte, unde este victoria ta? O, moarte, unde este boldul tău?“ 
(1.Cor.15:55). 

De fapt, „porţile iadului nu vor triumfa asupra ei“ este o promisi- 
une de înviere. Moartea si învierea deveneau teme obişnuite în invata- 
tura lui lesus. El știa că discipolii Săi se confruntau cu zile dificile, şi 
că toţi (cu excepţia lui Ioan) îşi vor da în cele din urmă viata ca mar- 
tiri pentru El. De aceea, El le-a zis: „Cine doreşte să-și salveze viata o 
va pierde; dar cine îşi pierde viaţa de dragul Meu o va găsi“ (Mt.16:25). 
Mai întîi însă le-a spus că mormîntul n-a putut niciodată să-i retina 
pe cei aleşi. ; 

Această temă străbate întreg Noul Testament. Întrucît Cristos a în- 
vins moartea, creştinii nu au de ce să se teamă. „Cristos, înviat fiind 
dintre cei morți, nu mai moare; moartea nu mai are putere asupra 
Lui“ (Rom.6:9) — si nu are putere nici asupra celor care sunt uniți cu 
El prin credință. Iesus a promis: „Pentru că Eu trăiesc, si voi veți trăi“ 
(Io.14:19). În viziunea apocaliptică a lui Ioan, Iesus i-a spus: „Nu te te- 
me; Eu sunt Cel dintîi si Cel din urmă, si Cel viu; şi am fost mort, şi 
iată, sunt viu pentru totdeauna, şi Eu am cheile morții şi ale Hadesu- 
lui“ (Ap.1:17,18). Iesus Cristos l-a distrus „pe cel care avea puterea 
morţii, adică pe diavolul, [aşa că va] scăpa pe cei care de teama morţii 
au fost supuşi sclaviei toată viata lor“ (Evr.2:14,15). El a luat cu Sine 

cheile morţii şi ale Hadesului, şi acum mormîntul nu-i poate tine 
închiși pe aleşii Săi. , 
Aceşti discipoli aveau să fie într-o zi în focul luptei, si Spiritul 
Sfînt urma să le aducă aminte de această promisiune. Fa trebuie să le 
fi dat o mare mîngîiere şi o nouă tărie. În final au fost de neînvins. Ei 
- aveau să fie persecutați — ei aveau chiar să moară pentru credința lor 
—, dar li se garanta că in cele din urmă vor ieşi victorioși. Porţile iadu- 
lui nu puteau triumfa asupra lor. 


Autoritatea Bisericii — „Eu îţi voi da cheile Regatului ceru- 
lui“ i 


Apoi lesus i-a spus lui Petru: „Îţi voi da cheile Regatului cerului; si 
orice vei lega pe pămînt va fi legat în cer, şi orice vei dezlega pe pă- 
mint va fi dezlegat în cer“ (Mt.16:19). 

Interpretarea acestui verset a fost şi ea o chestiune de dezacord în- 
tre protestanți şi catolici de-a lungul anilor. Teologia catolică susţine 
că lesus Cristos a instituit prin această promisiune ritul de absolvire 
‘sau dezlegare de păcate. 

Să recunoaştem că Iesus pare într-adevăr să acorde lui Petru prin 
această afirmaţie o neinchipuit de mare autoritate cerească. Dar ina- 
inte de a trage concluzia de aici că prin aceasta Iesus l-a facut papă pe 
Petru, să ne amintim că, după învierea Sa, în loan 20:23, Iesus a dat o 
autoritate similară tuturor apostolilor. El le-a spus tuturor: „Dacă ier- 
taţi păcatele cuiva, ele îi vor fi iertate; dacă retineti păcatele cuiva, ele 
îi vor fi reţinute“. Din nou, se pare că în capitolul 16 din Matei Dom- 
nul îi vorbea lui Petru ca unui reprezentant al tuturor apostolilor. 

Să observăm însă că lesus a făcut o afirmaţie similară despre ,,le- 
gare şi dezlegare“ în contextul instrucţiunilor Lui privind disciplina 
în Biserică din Matei 18:15-20, un pasaj pe care l-am discutat pe scurt 
în capitolul 2. Ne amintim că Iesus a spus discipolilor că dacă un cre- 
dincios care pacatuieste refuză să se pocăiască după o confruntare în 
particular, după un al doilea avertisment cu unul sau doi martori, şi 
apoi mustrare publică în faţa întregii adunări, persoana trebuia să fie 
tratată „ca un păgân şi un perceptor“ (v.17). Apoi Iesus le-a zis: „Orice 
veţi lega pe pămînt va fi legat in cer, şi orice veţi dezlega pe pămînt 
va fi dezlegat în cer“ (v.18). 

În acest pasaj pot fi observate mai multe adevăruri. Mai întîi, el nu 
se aplică numai lui Petru. El nu este limitat nici măcar la discipoli. 
Acestea sunt instrucţiuni pentru toţi credincioșii. 

In al doilea rînd, „legarea şi dezlegarea“ nu are nimic de a face cu 
felul în care ne purtam fata de spiritele rele. Versetul 19 („dacă doi 
dintre voi se învoiesc... li se va face) nu este o învățătură despre mo- 
dul de a primi răspunsuri la rugăciune. lesus dădea indicaţii privind 
modul de a ne purta cu păcatul în adunarea celor rascumparati. Ceea 
ce este „legat“ e păcatul persoanei care nu vrea să se pocăiască; ceea ce 
este „dezlegat“ e vina acelei persoane atunci cînd el sau ea se pocăieş- 
te. Orice credincios poate să adeverească aceste condiții pe baza mo- 
dului în care cineva reacționează la chemarea de a se pocăi. Chestiu- 
nea în care „doi dintre voi se învoiesc“ este cum să se poarte cu mem- 
brul din turmă care a păcătuit. lesus spunea că autoritatea de a se ocu- 
pa cu păcatul este acordată oricărei adunări, fie ea compusă chiar şi 
numai din „doi sau trei... adunați împreună în Numele Meu“ (v.20). 

Al treilea adevăr este că sursa acestei autorități este Cristos, nu un 
reprezentant pamintesc, şi astfel Domnul spune: „Acolo sunt Eu în 
mijlocul lor“ (v.20). El Îşi exercită stăpînirea prin comunitatea de 
credincioşi care acționează în armonie cu principiile Sale. 

Şi, în al patrulea rînd, nici unul dintre aceste adevăruri nu implică 
o autoritate izolată de Cuvintul lui Dumnezeu. lesus nu autoriza un 
stăpînitor care să poată condamna ex cathedra. El n-a dat nimănui pu- 
terea sau autoritatea de a lega sau dezlega literal pe ceilalți, şi cu sigu- 
ranta ca nu l-a făcut pe Petru cap al Bisericii. Autoritatea despre care 
a vorbit El aparţine fiecărui credincios. Şi acea autoritate stă în faptul 
că „puterea Sa divină ne-a dăruit tot ce privește viata şi pietatea prin 
adevărata cunoaştere a Celui care ne-a chemat prin propria Sa glorie 
şi perfecţiune“ (2.Pt.1:3). Iesus îl însărcina pe Petru si pe ceilalți dis- 
cipoli să facă obligatoriu în vieţile oamenilor mesajul Regatului — 
Cuvintul lui Dumnezeu. În sensul acesta le-a dat El cheile Regatului 
cerului. Cheile Regatului sunt un lucru sacru dat de Cristos Bisericii 
Sale spre păstrare. Aceste chei simbolizează paza intrării în Regat. 
Cristos a aşezat Biserica în lume şi ne-a poruncit să predicăm Evan- 
ghelia astfel ca să fim ca un far călăuzitor pe calea către acel Regat. 
Dar dacă noi compromitem Cuvîntul lui Dumnezeu sau mascăm 
Evanghelia, încetăm să fim acel far luminos si pierdem astfel singura 

autoritate pe care o avem de a folosi cheile Regatului. 

Totuşi, dacă Biserica este fidelă lui Dumnezeu şi Cuvintului Său, 
noi de fapt dăm putere de lege aici pe pămînt deciziilor din cer. Pu- 
tem vorbi cu autoritate unei lumi necredincioase. Cînd cerul este în 
armonie cu noi, chestiunea este aranjată în acord cu cea mai înaltă 
autoritate posibilă. lată de ce este atît de important să-L luăm pe 
Dumnezeu în serios, să tratăm Cuvîntul lui Dumnezeu cu integritate 
şi să ne ținem la o parte de lume. Despre aceasta este vorba atunci 
cînd ne rugăm: „Voia Ta să se facă pe parnint ca şi în cer“ (Mt.6:10). 


Caracteristicile unei biserici eficiente 


Ar trebui să fie limpede că biserica este o lucrare supranaturală. 
Cristos Însuşi — nu metodele de marketing, iscusinta omenească sau 
tehnicile de creștere a bisericii — adaugă membri biserici, îi produce 
creşterea autentică şi binecuvinteaza biserica cu sănătate şi vitalitate. 

Doar creșterea numerică nu asigură o biserică sănătoasă. Desigur, 
creșterea este unul dintre semnele vieţii existente în acea biserică, dar, 
aşa cum am văzut, mărimea nu este o dovadă a binecuvintarii lui 
Dumnezeu sau a sănătăţii spirituale a bisericii. 

Care sunt caracteristicile unei biserici eficiente? Care sunt telurile 
profitabile pe care să le urmărească o biserică ce năzuieşte să-L lase 
pe Domnul sa-Si construiască biserica după metodele Sale? In înche- 
iere, aş vrea doar să sugerez cîteva caracteristici ale unei biserici sănă- 
toase. Am dezvoltat în altă parte această listă, dar poate că un scurt 
rezumat al ei poate fi de ajutor celor care caută altceva decît principi- 
ile marketing-ului care să ajute o biserică ce se luptă să-şi atingă sco- 
pul. Ceea ce urmează sunt, după părerea mea, principiile biblice fun- 
damentale care asigură un plan detaliat sau un program de acțiune 
pentru biserica pe care o construieşte Cristos. 


Lideri devotați lui Dumnezeu 


Propria lucrare pământească a lui Iesus s-a invirtit la început in ju- 
rul a unsprezece bărbaţi care urmau să devină centrul de conducere 
în Biserica primară. Cu nişte lideri adevăraţi se începe totul. Jar cele 
mai importante însuşiri pentru lideri sunt acestea: ei trebuie să fie în- 

vatatori experimentați ai Cuvintului lui Dumnezeu, şi să nu li se poa- 
ta reprosa nimic. 

As îndrăzni să spun ca deficienta principală existentă astăzi in ma- 
joritatea bisericilor e in acest domeniu al conducerii. Mult prea multe 
biserici ignoră condiţiile spirituale pentru lideri. In loc de aceasta, se 
caută lideri cu un puternic dar de conducere și motivare, care să aibă 
succes în afaceri, să aibă bani sau să posede influenţă. Dar un lider al 
bisericii ar trebui să fie mai întîi de toate un învăţător devotat lui 
Dumnezeu, „ţinîndu-se de Cuvîntul vrednic de încredere care este in 
conformitate cu învăţătura... în stare să îndemne cu învăţătura sănă- 
- toasă şi să-i combată pe cei care se împotrivesc“ (Tit.1:9). 

In 1.Timotei 3:1-7 si Tit(us) 1:5-9 găsim profilul paulin de persona- 
litate al celor care ar trebui să conducă biserica. Dacă alăturăm cele 
două pasaje, avem o listă cuprinzătoare de calităţi spirituale pe care 
trebuie să le posede pastorii şi prezbiterii. Ei trebuie să fie ireproşa- 
bili, să fie devotați soţiei lor, cumpatati, prevăzători, prietenoși, co- 
recti, drepţi, serioşi, ospitalieri, iubitori de bine, în stare să înveţe pe 
alţii, nu egoisti sau incapatinati, nu iuți la minie sau batausi, nu cer- 
tareti, fără iubire de bani, buni conducători şi administratori ai casei 
lor, oameni cu o reputaţie bună printre cei necredinciosi — şi credin- 
cioşi maturi, nu convertiți recent. De pe această platformă a unui 
exemplu de om devotat lui Dumnezeu, ei pot da învăţătură din Scrip- 
tură şi să-i ducă pe oameni la o asemănare cu Cristos. 

Par oare asemenea lucruri nişte standarde extrem de înalte? Totuși, 
ele sunt însușirile pe care le cere Scriptura. Bisericile care ignoră aces- 
te linii călăuzitoare se opun planului lui Dumnezeu şi-l pierd binecu- 
vîntarea. A face compromis în chestiunea liderilor bisericii înseamnă, 
cum ar spune Spurgeon, „actul cel mai sinucigaş pe care îl poate co- 
mite o biserică“. 

Cu siguranţă că unul dintre cele mai tragice dezastre ale evangheli- 
cilor americani în generaţia noastră este uşurinţa cu care un om poate 
fi repus în funcţia de conducere după ce s-a descalificat singur din 
punct de vedere spiritual şi moral. Nu e deloc ceva neobişnuit ca nişte 
lideri creștini să scandalizeze Biserica prin păcate grosolane, pentru ca 
apoi să-şi reia funcţia de conducere încă înainte de a se stinge ecourile 
din presă. Aceasta este o abatere fatală de la standardul biblic. E unul 
dintre cele mai dăunătoare rezultate ale pragmatismului modern. 

Spun oare cu asta că nu are voie să se facă o restabilire a unui lider 
care a eşuat din punct de vedere moral si care s-a pocăit sincer? Cu si- 
guranta că trebuie să se facă o restabilire în părtăşie, dar nu la rolul 
de prezbiter, predicator sau pastor. Bisericile nu au voie să renunte la 
standardele biblice ca să facă loc păcatului liderilor lor. Condiţiile bi- 
blice pentru lideri sunt intenționat foarte înalte, deoarece liderii trebu- 
ie să fie un exemplu. Cei care scandalizează biserica nu sunt ireproșa- 
bili. Ei s-au descalificat de la funcţia de lider atita timp cît rămîne re- 
prosul care li se aduce. În cazurile în care sunt implicate scandaluri 
sau infidelitate sexuală, ele pot însemna o descalificare permanentă. 
(Prov.6:32,33). Apostolul Paul a recunoscut această posibilitate. El a 
scris: „Îmi tin corpul sub stapinire şi mi-l fac sclav, astfel ca nu cum- 
va, după ce am predicat altora, eu însumi să fiu descalificat“ (1.Cor. 
9:27). 

Dacă liderii unei biserici eşuează în chestiunea sfinteniei persona- 
le, biserica însăși este discreditată — indiferent cît de ortodoxă este 
mărturisirea ei de credinţă. Cei care ignoră condiţiile biblice pentru 
liderii bisericii construiesc cu materiale nefolositoare un edificiu spi- 
ritual care nu stă pe adevărata temelie (cf. 1.Cor.3:10,11). Indiferent cît 
de mult facem noi apel la adevăr şi dreptate, dacă viaţa liderilor noştri 
nu corespunde cu ceea ce predică. Ca urmare, multi le vor respinge 
învăţăturile ca fiind ipocrizie, sau vor trage pur si simplu concluzia 
că devotarea autentică lui Dumnezeu este opţională. 


Obiective biblice 


Cu siguranţă că nu este greşit atunci cînd o biserică îşi fixează 
obiective. Dimpotrivă, o biserică fără obiective funcţionale nu are 
nici o direcţie. | 

Dar obiectivele noastre pentru biserică trebuie să fie biblice. Obiec- 
tivele greşite duc într-o direcţie greşită, şi lucrul acesta este la fel de 
rău ca acela de a nu avea nici un obiectiv — sau chiar si mai rău. | 

Care sunt obiectivele biblice? Ele includ închinare, părtăşie sau co- 
muniune, creștere spirituală și evanghelizare. Acestea ar trebui să fie 
obiective principale. Obiectivele mai concrete — precum întărirea 
familiilor, consilierea pe bază biblică, școala duminicală pentru copii 
şi tineret și scopuri similare — trebuie văzute în lumina modului în 

care pot ajuta la atingerea obiectivelor principale şi trebuie să fie 
subordonate obiectivelor principale. De exemplu, o biserică poate să 
aibă o lucrare muzicală remarcabilă sau să întreţină un gimnaziu şi 
un liceu creştin. Dacă se întîmplă lucrul acesta doar pentru a-şi face 
publicitate sau pentru a face bani, acestea nu sunt obiective folositoa- 
re. Dar dacă ea vede lucrarea ca un mijloc de a întări din punct de ve- 
dere spiritual familia bisericii sau de a extinde raza de acţiune a Evan- 
gheliei, atunci acesta este un obiectiv legitim. Dacă putem evalua fie- 
care lucrare a bisericii în lumina modului în care sprijinesc obiec- 
tivele principale, această perspectivă va ajuta la menţinerea bisericii 
pe calea cea bună. 


Creşterea discipolilor 


Biserica nu este o arenă în care pastorul de profesie este aplaudat de 
laici care nu sunt altceva decît spectatori. Biserica ar trebui să-i disci- 
plineze şi să-i antreneze pe creştini pentru lucrare. Membrii bisericii, 
nu numai comitetul, trebuie să-și aducă aportul. Aceasta ni se spune 
limpede în Efeseni 4:11,12. Apostolii, profeţii, evanghelistii si pasto- 
rii-invatatori sunt dati ca să-i echipeze pe sfinți pentru lucrare. 

Toate acestea rezultă din calitatea de discipol. A fi discipol înseam- 
nă a lua parte la lucrarea de dezvoltare a unor prietenii spirituale pro- 
funde care au ca scop numai învățarea mai bine a adevărurilor bibli- 
ce, aplicarea lor în viata, şi în felul acesta să se ajungă la rezolvarea 
biblică a tuturor problemelor. Calitatea de discipol este întărită prin 
exemple de vieţi devotate lui Dumnezeu, şi nu prin învățătură acade- . 
mică. De aceea, discipolul investeşte timp şi angajament personal în 
lucrarea cu oamenii. Lucrarea pământească a lui Iesus fata de propriii 
Săi discipoli este modelul biblic. Biserica trebuie să creeze un cadru 
care să încurajeze acest fel de a fi discipol la toate nivelele, de la pas- 
tor la cel mai recent convertit. 


Extindere 


Biserica construită de Cristos va pune un accent puternic pe evan- 
ghelizare, începînd cu propria ei comunitate şi extinzindu-se pînă la 
cele mai îndepărtate parti ale pămîntului. Biserica primară a întors 

lumea cu susul în jos (Fap.17:6). Liderii evrei le-au spus: „Aţi umplut 
Ierusalimul cu învăţătura voastră“ (Fap.5:28). În scurt timp, mesajul 
lor a pătruns în întreaga comunitate. 

Prea mulţi creştini cred că şi-au îndeplinit responsabilitatea de 
martori dacă se duc la biserică cu un automobil pe care se află lipit un 
abtibild cu un peste! Bisericile eficiente subliniază importanţa unei 
extinderi personale si regulate la orice nivel. 

Biserica noastră este etichetată în unele cercuri ca prea puţin evan- 
ghelistă. Cu toate acestea, noi avem un serviciu de botez pentru noii 
convertiți aproape în fiecare duminică seara. Cînd sunt botezați, oa- 
menii îşi depun mărturia în faţa întregii adunări. Ştii ce-i aduce pe cei 
mai mulţi dintre aceşti oameni la o cunoaștere salvatoare a lui Cris- 
tos? Contactul lor personal cu nişte creştini fideli. Oamenii din biseri- 
ca noastră depun mărturie vecinilor, colegilor de şcoală sau de muncă, 
celorlalți părinţi în cadrul orelor cu părinţii de la şcoala primară, prie- 
tenilor, oamenilor din piaţă, doctorilor, avocaţilor şi oricărei persoane 
pe care o întîlnesc. Şi peste ani, Domnul a binecuvintat acea activitate 
evanghelistică de la om la om ca să aducă mai multi oameni la credin- 
ta în Cristos decît orice serviciu sau program pe care l-am oferit. 

Dacă unei biserici îi lipsește acest accent pe extindere, este sortită la 
stagnare, declin, şi în cele din urmă la eşec. Mijloacele pe care le folo- 
seşte Cristos pentru a-Si construi Biserica este mărturia fidelă a creşti- 
nilor în favoarea Lui. 


Grijă pentru alţii 


În biserica pe care o construieşte Cristos, oamenii se implică în via- 
ta altora. Biserica nu este un teatru unde se duc oamenii ca să pri- 
vească ce se întîmplă. Oamenii nu trebuie să intre, să se aşeze, să ple- ` 
ce şi apoi să nu mai aibă nimic de a face cu comunitatea. Nu trebuie 
să încurajăm anonimitatea şi neimplicarea. În loc de aceasta, ni se po- 
runceste să „luăm aminte cum să ne stimulăm unul pe altul la iubire 
şi fapte bune, nepărăsind strîngerea noastră împreună, aşa cum este 
obiceiul unora, ci incurajindu-ne unul pe altul“ (Evr.10:24,25). 

„Unul pe altul“ este o expresie repetată în instrucţiunile din Noul 
Testament date Bisericii. lată cîteva din aceste porunci: 


196 Ciad sarea isi pierde gustul 


„Fiți devotați unul altuia în dragoste frateasca; dati preferinţă 
unul altuia în onoare“ (Rom.12:10). 

„Fiţi cu acelaşi gînd [umil] unul fata de altul“ (Rom.12:16). 

Nu vă judecaţi unul pe altul, ci hotariti să nu puneţi un obstacol 
sau o piatră de poticnire în calea unui frate (Rom.14:13). 

„Fiţi cu acelaşi gînd unul fata de altul potrivit lui Cristos Iesus“ 
(Rom.15:5). 

»Acceptati-va unul pe altul, asa cum si Cristos v-a acceptat pe voi 
pentru gloria lui Dumnezeu“ (Rom.15:7). 

„Indemnaţi-vă unul pe altul“ (Rom.15:14). 

„Prin iubire, serviti-va unul pe altul“ (Gal.5:13). 

»[Aratati] ingaduinta unul fata de altul în iubire“ (Ef.4:2). 

„Fiţi amabili unul fata de altul, sensibili, iertîndu-vă unul pe al- 
tul, aşa cum v-a iertat și Dumnezeu în Cristos“ (Ef.4:32). 

* „Fiţi supuşi unul altuia în teama lui Cristos“ (Ef.5:21). 

»Priviti-va unul pe altul mai importanţi decît pe voi insiva“ 
(Fil.2: 3). 

„Nu va mintiti unul pe altul“ (Col.3: 9). 

Suportaţi-vă unul pe altul si iertati-va unul pe altul (Col.3:13). 
„Încurajaţi-vă si edificati-va unul pe altul“ (1.Tes 5:11). 
»Marturisiti-va unul altuia păcatele, şi rugati-va unul pentru al- 
tul“ (lac.5:16). 

»lubiti-va fierbinte unul pe altul din toată inima“ (L.Pt.1:22). 

„Fiţi ospitalieri unul fata de altul fără să vă plîngeţi“ (1.Pt.4:9). 
„Folosiţi-vă darurile spirituale cînd vă serviţi unul pe altul“ (l Pt. 
4:10). 

„Îmbrăcaţi-vă cu umilință unul față de altul“ (1.Pt.5:5). 


+ + 


* 


+ + x» + 

Această listă singură este infinit mai valoroasă decit toate volumele 
referitoare la tehnici de marketing şi la metode de „ospitalitate“ care 
au fost scrise vreodată. Acestea sunt calităţi ale bisericii pe care o con- 
struieste Cristos. Ca şi constructorul Însuşi, acea biserică ce pune in 
practică acest „unul pe altul“ va fi o biserică care se interesează de al- 
tii, sensibilă şi iubitoare. Să adăugăm la aceasta practicarea corectă a 
darurilor spirituale (Rom.12:3-8; 1.Cor.12:4-11 şi 1.Pt.4:10,11), şi rezulta- 
tul va fi o comunitate conformă imaginii lui Cristos. Dar ea nu va fi 
conformă lumii. : 

Legatura fata de familie 


Societatea modernă a dezlantuit un război fără precedent împotri- 
va familiei. Cele mai multe probleme majore din vremea noastră — ca 
homosexualitatea, avortul, feminismul, divorţul, bandele de tineri 
(criminalitatea juvenilă) şi asa mai departe — sunt atacuri directe îm- 
potriva familiei. Ele îşi au originea în familii bolnave şi au efect re- 
troactiv asupra lor. Puţine familii acţionează ca niște unităţi. Această 
fragmentare a familiei a subminat moralitatea şi stabilitatea în toată 
societatea. 

Biserica nu poate tolera această pustiire. Ea trebuie să intervină şi 
să corecteze, si să ofere ajutor familiilor. Familiile puternice sunt co- 
loana vertebrală a bisericii. Iar familiile puternice dau naştere unor 
personalități puternice. Vom plăti un preţ mare dacă nu facem din 
familie o prioritate. Aceasta înseamnă că trebuie să ne ajutăm oame- 
nii să aibă căsnicii solide şi familii stabile prin aceea că-i învăţăm pe 
bărbaţi să-și iubească şi să-şi conducă soțiile (Ef.5:25), pe soţii să se 
supună soţilor lor (5:22), pe copii să asculte de părinţi (6:1), iar pe pă- 
rinti să nu-şi exaspereze copiii, ci să-i crească în Domnul (6:4). 


Invatatura şi predicare biblică 


Nici o biserică nu poate rămîne sănătoasă mult timp dacă am- 
vonul nu este puternic. Şi nici un amvon nu este cu adevărat puternic 
dacă Biblia nu este baza predicării. Acesta, desigur, a fost mesajul 
acestei cărți. Dar merită să subliniem din nou lucrul acesta. Asa cum 
a scris D. Martyn Lloyd-Jones: 


Din clipa în care începi să te abati de la predică la alte mijloace de 
ajutor, vei observa că vei fi supus unei schimbări permanente. Unul 
dintre avantajele batrinetii este faptul că ai acumulat experienţe. 
Cînd vine apoi ceva nou, si îi vezi pe oameni că sunt foarte entuzias- 
mati de lucrul acesta, se poate întîmpla să-ţi amintesti că ai reactio- 
nat la fel de entuziasmat în urmă cu poate patruzeci de ani. Aşa ai, 
văzut mode, tendinţe şi „idei senzaţionale“ venind în biserică și tre- 
cînd una după alta. Fiecare a dat naștere unui mare entuziasm la vre- 
mea ei si a fost lăudată ca ace! lucru care va reuşi să ne umple bi- 
sericile, acel lucru care va rezolva problema. S-a spus lucrul acesta 

despre fiecare in parte. Dar în cîțiva ani au fost uitate toate, si vine 
după aceea o nouă idee. Aici strigă unul că a descoperit singurul lu- 
cru necesar, şi colo se laudă altul cu noi cunoştinţe psihologice des- 
pre omul modern. „Iată ce trebuie!“ si toți dau năvală. Dar chestiu- 
nea se ofileşte curînd și dispare, şi alte lucruri îi iau locul. 

Aceasta este, desigur, o stare foarte tristă şi regretabila în care se 
află biserica creştină. Ca si lumea, ea arată constanţă numai în per- 
manenta schimbare a modei. În această stare, ei îi lipseşte stabili- 
tatea, soliditatea; ea nu mai este în stare să transmită mesajul care a 
reprezentat dintotdeauna gloria Bisericii creștine. 


Mesajul biblic nu poate fi adaptat pentru satisfacerea nevoilor sim- 
tite, pentru rezolvarea problemelor psihologice, pentru amuzarea as- 
cultătorilor, pentru a-i face pe oameni să se simtă mulţumiţi cu ei în- 
sisi, sau pentru orice alte ciudatenii si fantezii amăgitoare care au sta- 
pînit amvoanele în această epocă orientată spre distracţie. Predicarea 
biblică trebuie să susțină adevărul lui Dumnezeu şi să ceară să i se 
dea ascultare. Este destul loc pentru inovaţie şi creativitate în cadrul 
acestor linii călăuzitoare, dar mesajul însuşi nu poate fi schimbat ori 
prescurtat în vreun fel, căci biserica poartă responsabilitatea. Adevă- 
rul scriptural proclamat cu putere este „sine qua non“ al bisericii. Ori- 
ce alt fel de predicare nu este vrednic de biserica pe care o construieşte 
Cristos. 


Voința de schimbare 


Bisericile sănătoase trebuie să vrea să se schimbe. 

O clipă! spune cineva. Nu lansezi un apel în favoarea traditionalis- 
mului din biserici? Nu. Nimic în tradiţia omenească nu este sfînt. Nu 
sunt în favoarea unui formalism aşezat sau a unui obicei banalizat. 
Sunt de acord cu cei care consideră o asemenea stagnare ca fiind fa- 
tală bisericii. Nu cred că biserica trebuie să renunțe la poziţia centrală 
a Cuvintului lui Dumnezeu, la primordialitatea predicării şi la ele- 
.mentele fundamentale ale adevărului biblic pentru a fi proaspătă şi 
creativă. Cineva a spus odată că ultimele şapte cuvinte ale bisericii 
sunt: „Încă nu am mai făcut niciodată asa!“ O atitudine inflexibilă es- 
te ruina unei biserici sănătoase. Trebuie să vrem să crestem, să ne 

adaptăm și să încercăm lucruri noi — dar niciodată pe socoteala ade- 
vărului biblic, și niciodată în detrimentul mesajului Evangheliei. 


Inchinare 


Am lăsat închinarea la urmă, desigur, nu pentru că este cea mai 
putin importantă, ci pentru că le include pe toate celelalte. Cu mai . 
multi ani în urmă am scris o carte despre închinare intitulată The UI- 
timate Priority (Prioritatea supremă): Eu cred într-adevăr că închina- 
rea este cea mai mare prioritate a bisericii şi a creştinului. Adevărata 
închinare cuprinde şi împlineşte toate celelalte caracteristici ale biseri- 
cil pe care o construieşte Cristos. Acea biserică ce-şi tine îndreptată 
privirea asupra lui Dumnezeu va descoperi că toate celelalte lucruri 
îşi iau de la sine locul cuvenit. 

Tocmai aici este problema cu abordarea orientată după principiile 
economiei de piaţă, „ospitalieră“, pragmatică faţă de lucrare: ea este 
centrată asupra omului, nu asupra lui Dumnezeu. Ea se preocupă de 
ceea ce doresc oamenii, nu de ceea ce cere Dumnezeu. Pentru ea, bise- 
rica este ceva care există pentru oameni sau de dragul oamenilor mai 
degrabă decît pentru Dumnezeu. Ea lucrează cu un proiect greşit şi 
nu cu proiectul Arhitectului. 

Bisericile „ospitaliere“, orientate spre distracţie şi spre principiile 
pietii, pragmatice vor continua probabil să înflorească o vreme. Spre 
nefericirea ei, întreaga mişcare se bazează însă pe o modă momen- 
tana şi de aceea nu poate dura mult timp. Cînd vintul capricios se 
schimbă în cele din urmă, se poate întîmpla unul dintre următoarele 
trei lucruri: Aceste biserici nu vor mai fi la modă şi vor păli; sau se 
vor decide să se schimbe odată cu spiritul timpului, şi în curînd nu 
vor mai avea nimic comun cu creştinismul biblic; sau vor vedea nece- 
sitatea de a construi pe o temelie mai sigură. Rugăciunea mea, desi- 
gur, este ca ele să adopte a treia variantă şi să nu aştepte pina cînd 
spiritul lumesc şi compromisul s-a infiltrat atît de mult în comuni- 
tatea lor, încît nu mai este posibilă o schimbare. 

Charles Spurgeon a scris: „Este greu să scoţi drojdia din aluat, dar 
uşor s-o introduci în el... Ah, de-ar lua seama la lucrul acesta cei vii 
din punct de vedere spiritual în biserici, şi fie ca Domnul să zădărni- 
cească planurile dușmanului!“ 


Capitolul 10 


Epilog 


Pe „Down-Grade“ în jos, trenul aleargă cu mare iuteala: 
Deja a trecut de o altă stație. Care este următoarea? Si urmă- 
toarea? 


Charles Haddon Spurgeon' 


Care este viitorul evanghelicalismului? Într-o serie de articole clar- 
văzătoare asupra Mişcării de creştere a bisericii, Os Guiness subliniază 
faptul că evanghelicalismul tradițional nu numai că a rezistat în faţa 
influențelor lumești, ci a şi pus accentul asupra unei „împotriviri pe 
bază de cunoaștere“ fata de spiritul lumii. În istorie, evanghelicii au 
înţeles că sunt nişte oameni chemați a fi în lume, dar nu din lume. Cu 
toate acestea, acum, „la zenitul modernismului, lumea a devenit atît 
de puternică, de pervertitoare şi de atrăgătoare, încît atitudinea 
tradiţională de împotrivire pe bază de cunoaştere a devenit extrem de 
rară si aproape de neconceput“? Într-un moment oarecare al istoriei, 
evanghelicii au decis să devină prieteni cu lumea. 

Guiness scoate în evidenţă faptul că deşi suntem chemaţi să fim în 
lume, dar nu din lume (10.17:14-18), multi creştini au inversat formu- 
la, devenind din lume, în timp ce nu sunt cu adevărat în lume. Ei au 
făcut lucrul acesta prin aceea că au lăsat ca televiziunea prin cablu, 
video-ul, radio-ul şi alte mijloace de informare să le impregneze gîn- 
direa cu valori lumești, timp în care ei se tin departe tot mai mult de 
orice angajament personal fata de oamenii din lume care au o nevoie 
aşa disperată de Evanghelie. 

»Evanghelicii îi depăşesc azi de departe pe liberali ca unii care a- 
doptă mai mult decît toţi — făcînd compromisuri — puncte de vedere 
moderne în ce priveşte religia“, scrie Guiness. El vrea să spună ca 
filozofia orintată spre piață atit de populară printre evanghelicii mo- 
derni nu e altceva decît „o revenire la rătăcirea liberalismului clasic“.4 

După cum am observat deja, motivul pentru care majoritatea 
evanghelicilor au fost prinşi pe picior greşit de către modernism acum 
o sută de ani este faptul că liberalii au ieşit din rîndul evanghelicilor, 

au folosit un limbaj evanghelic si au gasit repede acceptare prin 
apelurile neîncetate la pace şi toleranță. Noul modernism urmează 
exact acelaşi curs, si această tactică pare să-i ia încă o data prin sur- 
prindere pe evanghelici. 

Cele mai multe dintre megabisericile orientate după principiile 
economiei de piaţă insistă pe faptul că n-ar face niciodată com- 
promisuri în privința învățăturii. Ele sunt atractive pentru evanghe- | 
lici tocmai pentru că pretind că sunt la fel de ortodoxe în doctrina lor 
pe cit sunt de neortodoxe în metodologia lor. Foarte multi se simt li- 
nistiti în aşa măsură de către asemenea promisiuni, încît renunţă la 
atitudinea lor critică, sporindu-si astfel vulnerabilitatea. Din neferi- 
cire, discernamintul real este deficient printre evanghelicii moderni. 

Adevărul este că nu prea contează ce poziţie doctrinară au unele 
dintre aceste biserici, deoarece la ei învățătura nu joacă nici un rol. 
Un prieten de-al meu a vrut să ştie cum integrează bisericile „ospita- 
liere“ doctrina în lucrarea lor. El a ales una dintre cele mai mari şi mai 
binecunoscute biserici din această Mişcare şi a comandat mai multe 
casete cu predici rostite în acea biserică. El a cerut casete care să aibă 
ca temă învățătura biblică, şi i s-au trimis mai multe casete şi un cata- 
log. O trecere în revistă a catalogului a dezvăluit că predicile rostite în 
biserică — în raport de peste treizeci la unu — se ocupau cu subiecte 
contemporane, ca problemele psihologice (depresiune, dificultăţi le- 
gate de alimentaţie, imagine proprie), relaţii personale, teme legate de 
motivaţie, şi alte chestiuni la modă. Mesajele care se ocupau cu învă- 
tatura — chiar şi predici bazate pe vreun text biblic — erau rare. O 
casetă intitulată „Preţul angajamentului“ nu se ocupa cu angajamen- 
tul fata de Cristos, ci cu sacrificiul personal necesar în vederea făuri- 
rii unor relaţii personale puternice cu alții. După ce a ascultat ore in 
şir casete cu predicile acestui pastor, prietenul meu a tras concluzia că 
era imposibil să spună care era poziţia acestui om în vreo chestiune 
doctrinară fundamentală. Majoritatea acestor „predici“ ar fi putut fi 
ținute fără dificultate în oricare alt loc — la conferinţe si congrese pe 
teme comerciale, la vreo sărbătoare şcolară sau la dineuri ale oameni- 
lor de afaceri. Ele pur si simplu evitau în totalitate chestiunile doctri- 
nare, folosind Scriptura doar în scop ilustrativ, sau păstrînd pentru în- 
cheiere menţionarea pe scurt a cîtorva fapte legate de Biblie. 

Ca şi moderniştii în urmă cu un secol, bisericile din Mişcarea 

„ospitalieră “ au decis că doctrina este dezbinatoare si că pacea este 
mai importantă de învăţătura sănătoasă. Deoarece vor să placă spiri- 
tului epocii moderne, ei încearcă să dea mesajului lor o înfăţişare 
prietenoasă, plăcută şi interesantă. Din nefericire, deseori tocmai cele 
mai „interesante“ teme sunt cele asupra cărora biserica nu-şi poate 
permite să se pună de acord. Cele mai iubite doctrine din epoca noas- 
tră modernă — radicalismul, avortul, feminismul, homosexualitatea şi 
alte teme explozive din punct de vedere politic — constituie în mod ev- 
ident pentru bisericile „ospitaliere“ marile dificultăți. Teologia lor ne- 
clară şi filozofia lor sensibilă la nevoile ascultătorului nu le permit să 
ia o atitudine biblică fermă în asemenea chestiuni, pentru că din clipa 
în care sfidează spiritul vremii, îşi pierd şansele de atragere a „pieţii“. 
Ca urmare, ele sunt forţate fie să-şi tina gura, fie să capituleze. Im 
ambele cazuri, ele compromit adevărul. 

Dacă o biserică nici măcar nu vrea să ia o poziție fermă împotriva 
avortului, cum să vrea acea biserică să se ocupe cu deteriorarea unor 
învățături biblice fundamentale? Dacă unei biserici îi lipseşte dis- 
cernamintul în aşa măsură, încît să condamne nişte erezii evidente 
precum homosexualitatea sau feminismul, cum va reacționa ea la niş- 
te atacuri subtile asupra integrităţii doctrinare propriu-zise? 

Peisajul evanghelicalismului se schimbă rapid. Numărul din 19 
februarie 1990 al revistei Christianity Today a inclus un articol de 
Robert Brown intitulat ,,Uriasa schimbare evanghelică“. Acolo se rela- 
tează despre un val recent de gîndire radicală printre teologii evan- 
ghelici. Evanghelicalismul „de tip nou“, aşa cum eticheta articolul 
această mişcare, se dovedeşte a nu fi altceva decît liberalism „de tip 
vechi“. Prin redefinirea noţiunilor cheie, această teologie „de tip nou“ 
încearcă să dea creştinismului o înfăţişare mai blindă si mai plăcută. 

De exemplu, evanghelicalismul de tip nou redefineşte iadul. „Este 
imposibil ca să ajungă în iad unul care îşi doreşte să fie în cer“, pre- 
tinde noua concepţie.” Ca urmare, nu se mai crede că iadul este un loc 
de chin etern, ci un loc de refugiu de prezenţa lui Dumnezeu care este 
deschis numai acelora care tin neapărat să ajungă acolo. 

Dar este ceva si mai mult de atît: 


În teologia de tip nou... minia — în special minia lui Dumnezeu — 
înseamnă ceva complet diferit de ceea ce a însemnat mai demult. 

Minia nu mai denotă pedeapsă aspră, ci consecințele decretate de 
Dumnezeu în cazul unei comportari greşite sau dăunătoare asa cum 
face orice părinte iubitor. După cum se argumentează, cuvintul mi- 
nie, aşa cum este folosit în Vechiul Testament, nu este în primul rind 
un termen juridic. El nu înseamnă în nici un caz faptul că oamenii 
vor fi aruncaţi pentru totdeauna în iad. În loc de aceasta, el poate fi 
pur şi simplu tradus „consecințe rele“ — consecinţele rele ale epi- 
demiilor, secetelor și foametelor, sau ravagiile făcute de animale săl- 
batice si armate invadatoare, asa cum le putem experimenta „aici şi 

acum . 


Dar aceasta nu-i totul: „Păcatul îşi schimbă şi el înţelesul... În teolo- 
gia de tip vechi, chiar şi un singur păcat ar fi suficient ca să ne con- 
damne la iad. Pe de altă parte, evanghelicii de tip nou nu se pot gîndi la 
păcat fără să facă trimitere la grija părintească a lui Dumnezeu. Pen- 
tru nişte părinţi iubitori, păcatul sau comportarea urita cere disci- 
plinare şi corectare pentru a-l ajuta pe copil să se schimbe. Dar scopul 
nu este niciodată acela de a-l alunga pe copil de acasă“ Cu alte cuvin- 
te, păcatul nu va fi niciodată pentru Dumnezeu motivul de aruncare a 
cuiva în iad. 

În teologia de tip nou, atributul principal al lui Dumnezeu este spui: 
navointa. Sunt complet trecute cu vederea şi înlăturate atribute ca 
sfintenia, dreptatea, minia şi suveranitatea lui Dumnezeu. Dumnezeul 
de tip nou este un Judecător numai în sensul că este un „apărător al 
copiilor Săi“. Singura Lui preocupare este „libertatea şi pacea oameni- 
lor“: Mai mult, biserica de tip nou este chemată să nu se opună lumii, 
ci „să facă cunoscut iubirea lui Dumnezeu, adică faptul că „păcatele 
vă sunt iertate’, tum a făcut lesus, și să ofere posibilităţile Spiritului 
tuturor celor care doresc să afle cum să iubească şi să se bucure de 
Dumnezeu şi de aproapele lor“? 

Dacă există undeva o teologie „ospitalieră“, atunci aici este. Dar ea 
nu este biblică, şi nu este deloc nouă. Se repetă pur şi simplu vechiul 
liberalism. Sunt aceleași argumente si aceleaşi teze pe care le-au apărat 
şi promovat liberalii de ani de zile — doar că acum sunt numite „e- 
vanghelice“. Să nu ne lăsăm inselati de etichetă! Spurgeon a scris: „E 
doar o prefăcătorie să strige: „Suntem evanghelici, suntem toţi evan- 
ghelici‘, şi totuşi să nu spună ce înseamnă evanghelic“. „Tu poţi să 
crezi ceva, totul sau nimic, şi totuşi să fii înrolat în trupa evanghelică 

— aga zic ei. Oare nu se va ridica nici un evanghelic cinstit si sincer 
dintre Dizidenti ca să demaste şi să respingă acest liberalism tolerant? 
Oare dorm toţi paznicii? Oare toate bisericile sunt indiferente?“ 

Potrivit teologiei de tip nou, „crucea n-a fost o plată cerută pe 
drept, ci expresia vizibilă a naturii eterne ca Fiu în spaţiu si timp“? 
Acesta este pur si simplu un nou mod de a formula principiul central 
al teologiei liberale: Lucrarea salvatoare a lui Cristos n-a fost o is- 
păşire substitutivă, ci exemplul Său moral. Acesta este un atac asupra 
adevărului central al teologiei evanghelice. El dovedește mai presus de 
orice îndoială că unii cărora le place să se numească evanghelici au 
trecut deja dincolo de tablitele avertizatoare şi acum gonesc nesocotiti 
şi fără frînă pe panta decăderii în jos. 

Bisericilor „ospitaliere“ le lipsesc mijloacele de apărare împotriva 
unor tendinţe ca teologia de tip nou. Filozofia lor orientată după prin- 
cipiile pietii nu le prea permite să ia o poziţie doctrinară inde-ajuns de 
fermă pentru a se opune acestor învățături neo-liberale. Conceptiile 
în privinţa conducerii bisericii îi imboldeste să angajeze nişte „vinză- 
tori“ care pot să „vîndă“, in loc de pastori sau predicatori calificaţi din 
punct de vedere biblic care pot să dea învățături. Abordarea lor faţă 
de lucrare este atît de nedoctrinară, încît nu-i pot echipa pe membrii 
bisericii lor să lupte împotriva ereziilor subtile. Ura lor fata de orice 
controversă îi face să nu se poată împotrivi unei învățături false care 
se dă drept evanghelică. De fapt, teologia de tip nou pare ideal de po- 
trivita filozofiei „ospitaliere“. De ce s-ar opune biserica „ospitalieră“ 
unor asemenea învățături? 

Dar noi trebuie să ne opunem acestor învățături dacă vrem să ră- 
minem fideli Cuvintului lui Dumnezeu şi să ne ţinem de o mărturie 
evanghelică. Pragmatismul nu are la indemina răspunsuri la peri- 
colele care ameninţă creştinismul biblic. Pragmatismul este intelep- 
ciune carnală — falimentară din punct de vedere spiritual şi contrară 
Cuvintului lui Dumnezeu. (Vezi Anexa 3 pentru un contrast alcătuit 
în secolul 18 între înţelepciunea carnală şi cea spirituală care se aplică 
deosebit de bine la pragmatismul din secolul 20.) 

Tehnicile de marketing nu oferă altceva decît promisiunea popula- 
ritatii şi aprobării lumii. Dar ele nu oferă nici o siguranţă împotriva 
pericolelor decăderii. 

Singura speranţă este o întoarcere la Scriptură şi la învăţătura să- 

nătoasă. Noi evanghelicii avem disperată nevoie ca să ne reinvioram 
hotărîrea de a fi biblici, refuzul de a ne conforma lumii, voinţa de a 
apăra ceea ce credem şi curajul de a ne opune învăţăturii false. Dacă 
nu veghem cu toţii împreună asupra pericolelor actuale care ne ame- 
ninta credinţa, adversarul ne va ataca din interior, şi nu vom fi în sta- 
re să ne împotrivim lui. Istoria se va repeta, si acelaşi dezastru care a 
pustiit Biserica cu o sută de ani în urmă va lovi şi generaţia noastră. 


Totuşi, desigur, trebuie să existe unii care vor azvirli la o 
parte dragostea netrebnică de pace și care vor vorbi deschis, 
fără înconjur pentru Domnul nostru și pentru adevărul Lui. 
În multi credincioși este un spirit de lașitate, si limbile lor 
sunt paralizate. Oh, fie ca adevărata credință şi un zel sfînt să 
ia avint! i 

(Charles Haddon Spurgeon)” 

Anexa | 


Spurgeon şi „controversa Down-Grade“ 


[Spre sfîrșitul epocii puritane] au ajuns în vreun fel sau al- 
tul pe „down-grade“ mai intii pastorii, apoi bisericile, iar în 
unele cazuri coborirea a fost rapidă. Dar în toate cazurile, ea 
s-a dovedit a fi dezastruoasă. In măsura în care pastorii s-au 
despărțit de vechea viață puritană consacrată lui Dumnezeu si 
de vechea formă calvinistă a doctrinei, ei au devenit de obicei 
mai putin serioşi $i mai putin simpli in predicarea lor, mai 
speculativi si mai putin spirituali in tratarea textelor alese 
pentru predica, si s-au ocupat mai mult cu invataturile mora- 
le ale Noului Testament decit cu marile adevaruri centrale ale 
revelatiel. Teologia naturală a luat adesea: locul marilor ade- 
văruri ale Evangheliei, iar predicile au devenit tot mai mult 
lipsite de Cristos. Schimbările rezultate de aici în caracter și 
viata s-au văzut curînd mai întîi la predicatori, si apoi la oa- 
meni. 

The Sword and the Trowel’ 


În martie 1887, Charles Spurgeon a publicat primul din două arti- 
cole intitulate „The Down Grade“ în revista să lunară, The Sword and 
the Trowel (Spada şi mistria). Articolele au fost publicate anonim, dar 
autorul a fost Robert Shindler, prieten bun cu Spurgeon și pastor bap- 
tist coleg. Shindler a scris articolele sub influenţa lui Spurgeon, care a 
scris într-o notă de subsol din primul articol o recomandare persona- 
lă: „Se cere o atenţie specială pentru această scriere. Gonim cu mare 
viteză pe pantă în jos“2 

Trasînd starea evanghelicalismului începînd cu epoca puritana pi- 
na în vremea lui, Shindler a arătat limpede că orice renaștere a ade- 
văratei credinţe evanghelice a fost urmată după o generaţie sau două 
de o abatere de la învăţătura sănătoasă, care a dus în cele din urmă la 
apostazie totală. El a asemănat această abatere de la adevăr cu o 
coborire pe pantă in vale, şi astfel a etichetat-o drept „down-grade“ 
(decădere). 

Down-Grade I 


In acel prim articol, Shindler a prezentat istoria denominatiunilor 
protestante importante din Anglia de la inceputul declinului puritanis- 
mului în 1622. El a explicat că în prima generaţie după epoca purita- 
na, practic fiecare denominatiune non-conformistă (protestantă 
ne-anglicană) din Anglia s-a deplasat de la ortodoxie spre o formă 
mai veche de liberalism teologic numit socinianism (care neagă păca- 
tul originar şi divinitatea lui Cristos). Shindler a povestit cum sute de 
biserici post-puritane abandonaseră învăţătura sănătoasă în favoarea 
scepticismului rationalist, unitarianismului si altor convingeri libe- 
rale. Alunecarea in jos a inceput de obicei incet, aproape pe neobser- 
vate. El a dat să se înţeleagă că denominatiunile au ajuns adesea în 
„down-grade“ atunci cînd au abandonat calvinismul (care subliniază 
suveranitatea lui Dumnezeu în salvare) în favoarea arminianismului 
(care face din voința omenească factorul decisiv). Alte grupări au îm- 
bratisat arianismul (care neagă deplina divinitate a lui Cristos). La 
rîndul lor, alţii au fost fascinati de ştiinţă si de înţelepciunea lu- 
mească; prin urmare, ei şi-au pierdut zelul pentru adevăr. 

„Prezbiterienii au fost primii care au pornit-o în jos“, a scris 
Shindler. Ei au luat-o pe calea înţelepciunii lumesti: „Ei au dat mai 
multă atenţie culturii clasice şi altor ramuri de studiu... [De aceea] au 
putut s-o ia ușor într-o direcţie greşită, pentru că au dat mai multă 
atenţie pregătirii academice a pastorilor lor decît calificării spirituale 
a acestora; ei au pus mai mult pret pe erudiție si pe oratorie decît pe 
zelul evanghelic şi pe capacitatea de a împărţi drept Cuvintul adevă- 
rului“: 

Apoi, Shindler a afirmat: 


Aşa cum se întîmplă cu oamenii aflaţi in coboris, unii care au 
ajuns pe „down-grade“ au ajuns mai departe decît au intenționat, 
arătînd că este mai uşor să „urci în acest tren‘ decit să „te dai jos din 
el“. lar daca-ti lipsesc frînele, atunci nici nu te mai poţi opri decît cu 
greu. Celor care au abandonat calvinismul nu le vor fi trecut prin 
minte că vor ajunge mai tîrziu să nege însăşi divinitatea Fiului lui 
Dumnezeu, să renunţe la credinţa în moartea Sa ispăşitoare si in în- 
dreptatirea pe care o dă El credinciosului, să condamne doctrina de- 

pravării omeneşti, a nevoii de reînnoire divină şi de lucrare indura- 

„toare a Spiritului Sfînt pentru ca oamenii să devină nişte creaturi 
noi; dar, fie că le-a trecut prin minte, fie că nu, acest lucru a devenit 
o realitate.‘ 


După cum spune Shindler, unii care au abandonat credinţa au fă- 
cut lucrul acesta pe fata. Dar multi şi-au ascuns intenţionat scepticis- 
mul şi erezia, preferind să semene saminta îndoielii lor in timp ce 
pozau ca nişte credincioşi ortodocşi. „Aceşti oameni şi-au agravat pro- 
pria lor condamnare şi au contribuit prin ipocrizia și înşelăciunea lor 
la pierzarea eternă a multora dintre adepţii lor (cf. Mt.23:15); mărtu- 
risind în mod public că sunt ambasadorii lui Cristos şi crainicii Evan- 
gheliei Sale glorioase, scopul lor a fost să-l ignore cerinţele, să-l nege 
drepturile, să-l înjosească Fiinţa, să rupă haina glorioasă a salvării Sa- 
le şi să-l calce în picioare coroana“: 

Mulţi dintre cei care au rămas fideli credinței au fost totuşi fără 
tragere de inimă în a lupta pentru adevărul în care credeau. Predica- 
rea evanghelicilor a fost adesea rece si fără viata, şi chiar şi cei care 
susțineau o învăţătură sănătoasă n-au dat atenţie locului unde trebu- 
iau să tragă linia de demarcaţie în legăturile lor cu ceilalți: „Aceia ca- 
re au fost cu adevărat ortodocşi în sentimentele lor au fost adesea 
prea neglijenti şi infideli în ce priveşte accesul unor pastori eretici la 
amvoanele lor, fie ca pastori asistenţi, fie ca predicatori ocazionali. În 
acest mod au fost introduse erezia ariană şi sociniană în adunările 
prezbiteriene din oraşul Exeter“: 

În felul acesta, doar în cîteva decenii, fervoarea puritană care în- 
flăcărase odinioară sufletul englez a făcut loc unei învățături seci, a- 
patice şi eretice. Bisericile au devenit neglijente şi lăsătoare cînd era 
vorba să le permită celor neregenerati intrarea în rîndurile lor. Nişte 
oameni care erau, după cum spunea Shindler, „străini fata de lucrarea 
de reinnnoire a gratiei“, au pretins totuşi că sunt creştini si au fost 
primiţi ca membri — chiar şi în conducere — ai bisericilor. Aceşti oa- 
‘meni „şi-au ales pastorii după placul inimii lor, oameni care puteau, 
voiau, şi care au şi strigat: „Pace, pace“ atunci cînd singura cale a păcii 
era trecută cu vederea sau negată“ 

Shindler a încheiat acel prim articol despre „down-grade“ cu aceste 
cuvinte: „Aceste fapte dau o lecţie vremurilor noastre, cînd se vede 

foarte lămurit în multe cazuri faptul că oamenii vor să renunţe la cele 
vechi de dragul celor noi. Dar s-a văzut în mod obișnuit în teologie că 
ceea ce este adevărat nu e nou, şi ceea ce este nou nu e adevărat“: 


Down-Grade II 


În aprilie, The Sword and the Trowel a scos un nou articol intitu- 
lat „The Down Grade“. În el, Robert Shindler şi-a continuat trecerea 
în revistă a istoriei decăderii puritanismului. El a dat vina pentru de- 
cădere pe liderii Bisericii. Chiar şi cei care erau ortodocşi în învăţătura 
lor n-au luptat cu toată puterea pentru ea (luda 3), ci au fost slabi în 
apărarea credinţei, după cum spunea Shindler. Ca exemplu, el l-a nu- 
mit pe Philip Doddridge (1702-1751), cunoscut astăzi ca autor al textu- 
lui cîntărilor „O Happy Day“ si „Grace, “Tis a Charming Sound“. 
Doddridge, potrivit lui Shindler, „era la fel de sănătos în credinţă pe 
cît era de binevoitor; dar poate că n-a fost totdeauna prea chibzuit, sau 
mai bine zis a fost prea chibzuit, şi n-a fost suficient de îndrăzneţ și 
de hotărît“? 

Doddridge fusese rector al academiei în care au fost instruiți ma- 
joritatea pastorilor non-conformisti în secolul 18. După părerea lui 
Shindler, „bunăvoința [lui Dodridge] i-a permis să facă ceea ce nişte 
bărbaţi cu un caracter mai ferm n-ar fi făcut. El a legat uneori priete- 
nie, mergind pînă la a-şi tine reciproc locul la amvon, cu nişte bărbaţi 
a căror ortodoxie era pusă la îndoială. Aceasta şi-a pus amprenta asu- 
pra celor mai tineri şi a avut ca efect faptul că oamenii au devenit în 
general mai insensibili fata de devierile crescînde“.” Cu alte cuvinte, 
Shindler simţea că toleranța lui Doddridge fata de nişte învăţători ne- 
ortodocşi a mascat înaintea studenţilor la teologie adevărul teribil că 
aceşti oameni erau vinovaţi de o erezie gravă, si astfel i-a expus pe stu- 
denti efectelor mortale ale acestei erezii. Dar Shindler s-a grăbit sa 
adauge: Nimeni „nu l-ar fi putut bănui de erezie“ pe Doddridge însuși. 

Din cauza atitudinii de toleranţă introdusă de Doddridge, academia 
a sucombat în cele din urmă din cauza socinianismului, apoi s-a des- 
fiintat în generaţia de după Doddridge." 

Shindler a parafrazat textul din Osea 4:9: „Aşa preot, așa oameni“, 
şi a scris: „Puţine lucruri bune pot fi aşteptate de la asemenea pastori, 
şi putin se poate spera de la nişte ascultători care incuviinteaza aseme- 

nea pareri“.” El a avertizat împotriva unei asemenea tolerante, si a 
fost de parere ca este mai bine sa fii prevazator: 


În mult prea multe cazuri, îndrăzneala scepticilor pare să fi luat 
locul zelului evanghelic, şi pleava speculațiilor teologice este prefera- 
tă pîinii integrale ale adevărului Evangheliei. Unii nu par să aspire a 
umbla în adevăr într-un mod cît mai ferm şi mai fidel, ci a încerca 
să vadă cit de departe se pot îndepărta de el. Pentru ei, adevărul di- 
vin este ca un leu sau tigru, din cauza cărora sunt obligaţi să facă un 
mare ocol. Sfatul nostru este: Nu te apropia prea mult de prăpastie, 
căci s-ar putea să aluneci și să cazi in ea. Rămii pe teren solid şi nu 
te aventura pe ghiata subţire” 


El a dat nişte exemple concrete privind modul în care toleranța a 
dus la dezastru, observind că „mormolocul darwinismului a scos 
pui...[(în banca de biserică] a vechii capele din High Street, Shrews- 
bury“, unde Charles Darwin a fost îmboldit pentru prima oară să 
adopte scepticismul din cauza unui pastor care fusese captivat de 
socinianism. De asemenea, în capela păstorită cîndva de Matthew 
Henry, autorul renumitului comentariu al întregii Biblii, se susţinea 
acum un „socinianism în floare“. 

Baptiştii, după cum a consemnat Shindler, isi aveau partea lor de 
biserici pe „down-grade“. El a înşirat mai multe biserici din comitatul 
Kent care imbratisasera socinianismul: cele de la Dover, Deal, Wing- 
ham şi Yalding. 

Dar, adăuga el, există cîteva excepții notabile de la regulă. Acele 
biserici care voiau să lupte pentru credinţă şi să susţină doctrina des- 
pre graţie (har) şi despre suveranitatea lui Dumnezeu au reușit să 
evite soarta celor de pe „down-grade“. Ele erau nişte exemple rare de 
„up-grade“ (suis pe rampă), zicea Shindler, scotind cu atît mai mult 
în relief bisericile aflate în „down-grade“. 

Cum de s-au rătăcit aşa de multe biserici fidele Bibliei? Şi de ce se 
întîmplă tot mereu lucrul acesta în cursul istoriei? Shindler a ridicat 
aceste probleme: 


Pe fiecare cale greşită se ajunge după un prim pas greşit. Dacă 
l-am putea cunoaște, am fi în stare să-l evităm pe el şi rezultatele 
lui. Unde este atunci punctul de deviere de la „șoseaua regală a ade- 

vărului“? Unde s-a făcut primul pas greşit? Este oare îndoiala cu 
privire la cutare învățătură, sau punerea sub semnul îndoielii a vre- 
unei opinii, ori scepticismul față de vreun alt articol al credinței 
ortodoxe? Nu credem. Aceste îndoieli $i acest scepticism sunt rezul- 
tatul a ceva care s-a întîmplat mai înainte. 


Ce anume a fost acel „ceva“? Care a fost numitorul comun pentru 
toți cei care au pornit-o în jos pe „down-grade“? 


Primul pas greşit este lipsa de credință necesară în inspirația divi- 
na a Sfintei Scripturi. Atâta vreme cit cineva se apleacă înaintea au- 
toritatii Cuvintului lui Dumnezeu, nu va nutri păreri contrare inva- 
taturii lui. „La lege şi la mărturie“ este apelul lui privind orice doc- 
trina. El consideră că această Carte sfîntă este corectă în privinţa tu- 
turor lucrurilor, si de aceca el urăşte orice cale greşită. Dar îndată ce 
un om pune la îndoială, sau nu are o părere bună despre inspiraţia şi 
autoritatea Bibliei, îi şi lipseşte busola care să-l călăuzească, precum 
şi ancora care să-l ţină. 

Cercetînd cu atenţie istoria legată de aceste vremuri şi de aceste 
Miscari despre care am scris pe scurt, observăm lucrul acesta: că 
acolo unde predicatorii și bisericile creştine s-au ţinut strîns de ade- 
vărul că Sfînta Scriptură a fost dată de Dumnezeu ca o normă au- 
toritară şi infailibilă de credință şi practică, ei nu s-au abătut nicio- 
dată în mod grav de la calea dreaptă. Dar atunci cînd, pe de altă par- 
te, raţiunea a fost înălţată deasupra revelatiei şi făcută interpretul ei, 
lucrul acesta a dus la tot felul de erezii și neajunsuri.“ 


Shindler a observat o corelare între doctrina calvinistă şi o con- 
ceptie înaltă despre Scriptură, fiind de părere că marea majoritate a 
celor care au rămas ferm de partea autorităţii Scripturii au fost „mai 
mult sau mai putin calvinisti în doctrină“! În secţiunea de Note a 
aceluiaşi număr din The Sword and the Trowel, Spurgeon a adăugat 
lucrul acesta: „Noi ne interesăm mai mult de adevărurile biblice cen- 
trale decît de calvinism ca sistem, dar credem că acest calvinism are 
în el o forță conservatoare care îi ajută pe oameni să se ţină ferm de 
adevărul vital“.* Implicatia limpede a ceea ce spunea atît Shindler, cit 
şi Spurgeon, era că o apreciere înaltă a Scripturii merge mînă în mi- 
nă cu o apreciere înaltă a suveranităţii divine. Mai mult, după cum 
observa Shindler, acele biserici care s-au ţinut ferm de învăţătura pro- 

fundă au rămas sănătoase şi au înflorit, în timp ce acelea care au îm- 
brăţişat socinianismul au început inevitabil să degenereze şi să moa- 
ră. Shindler l-a citat pe Rev. Job Orton, un om care avea el însuşi în- 
clinatii clare către socinianism, dar care a scris totuși o avertizare pen- 
tru pastorii care flirtau cu teologia liberală: 


„Am descoperit de multă vreme“, zice [Orton], „(şi convingerea 
mi se întăreşte cu fiecare an) că atunci cînd pastorii îşi distrează as- 
cultătorii cu lucruri dragute şi cu haz, cînd se limitează la vorbe 
goale, cînd insistă în principal asupra datoriilor morale, fără să le 
întărească cu căldură şi stăruitor prin motivații evanghelice; in timp 
ce neglijează componentele esenţiale ale Evangheliei, nu scot nicio- 
dată sau doar rareori în evidenţă gratia lui Dumnezeu si iubirea lui 
Cristos pe care a arătat-o în răscumpărarea noastră, necesitatea re- 
generarii si a sfințirii printr-o dependenţă neîncetată de Spiritul 
Sfînt al lui Dumnezeu pentru ajutor şi putere în îndeplinirea înda- 
toririlor vieţii creştine, adunările lor sunt într-o stare nenorocită; 
unele decad tot mai mult şi se pierd, aşa cum este cazul cu mai mul- 
te din acest comitat, unde de abia dacă se string cîteva zeci de oa- 
meni acolo unde se stringeau cîteva sute cu cincizeci de ani înainte... 
În aceste adunări se simte o fatală lipsă de insufletire si de căldură. 
Ele urmează mersul acestei lumi, imită orice prostie la modă, iar fa- 
milia contează în general la fel de puţin ca şi consacrarea personală. 
De abia mai pilpiie în ele viata si zelul“.” 


Shindler adăuga cam sarcastic: „Se pare că Orton îşi dăduse seama 
de nebunia alergării pe „down grade“, şi-şi dădea osteneala să-și aducă 
mărturia pentru a-i împiedica pe alţii de a o lua pe aceleași urme“.” 

Apoi el a încheiat acel articol cu un apel la însemnătatea centrală şi. 
la suficiența Cuvintului lui Dumnezeu: 


Dar să-i lăsăm pe oameni şi opiniile lor; Cuvîntul lui Dumnezeu 
rămîne pentru totdeauna; iar pentru oricine se angajează să fie me- 
sagerul Domnului şi să vorbească mesajul Domnului adresat oame- 
nilor, Cuvîntul este: „Cine are Cuvîntul Meu să vorbească Cuvintul 
Meu cu fidelitate. Ce are pleava de a face cu griul? zice Domnul“. 

Domnul să ne ajute pe toţi să fim „fermi, de neclintit, prisosind 
totdeauna în lucrarea Domnului, căci ştim că osteneala noastră nu 
va fi zadarnică în Domnul“ 

Cu aceasta s-a incheiat a doua parte a articolului. 

Shindler a adăugat un al treilea articol pentru numărul din iunie al 
revistei The Sword and the Trowel. Articolul din iunie oferea 0 analiza 
a unui caz de erezie din America, in care au fost implicati unii profe- 
sori de la Seminarul Teologic Andover din localitatea Andover lingă 
New York. Seminarul fusese fondat cu mai puţin de o sută de ani mai 
înainte ca reacţie la socianismul de la Harvard. Fondatorii seminarului 
Andover, scria Shindler, „erau calvinisti sănătoși, şi Colegiul fusese 
înfiinţat în scopul special de pregătire a bărbaţilor în această credin- 
tă“? Shindler i-a acuzat „pe cei cinci domni care ocupă acum .scau- 
nele profesorale că s-au îndepărtat serios de la credinţa fondatorilor“. 
Ei au făcut lucrul acesta prin înşelăciune, spunea Shindler. După ce- 
au semnat declaraţia doctrinară a şcolii, ei o subminau acum prin în- 
vatatura pe care o dădeau, care fusese etichetată de unii drept „orto- 
doxie progresivă“. Propria evaluare a lui Shindler a fost aceasta: „În- 
tr-adevăr, progresul era atît de mare, încît „ortodoxia“ se pierduse 
complet din vedere“.* El a continuat să enumere ereziile pe care le 
susțineau aceşti bărbaţi, erezii care, deşi nu erau considerate prea evi- 
dente pe la sfîrşitul secolului 19, erau totuşi nişte dezertări grave de la 
credinţă. l 

Shindler a văzut în dezastrul de la Andover un exemplu didactic 
privind pericolul reprezentat de „down-grade“, si el nu a sovait să ara- 
te cu această ocazie, folosindu-i ca ilustrație pe baptistii americani, că 
Uniunea Baptista din Anglia a luat-o la vale pe acelaşi drum. 

După trei luni, Charles Haddon Spurgeon avea să scrie şi el des- 
pre „down-grade“. Controversa de abia începuse. 


Down-Grade III 


În luna august, The Sword and the Trowel conţinea un articol scris 
de Spurgeon si intitulat „Încă un cuvînt referitor la Down-Grade“. 
Tonul acestui articol era si mai insistent decît fusese cel al lui Shind- 
ler. Articolele anterioare provocaseră în mod evident două reacţii 
principale — supărarea acelora care credeau că analiza lui Shindler era 
prea pesimista, şi aprobarea entuziastă a multora care erau si ei tulbu- 
rati de tendințele existente în evanghelicalismul britanic. 

Cei care erau de acord cu strigătele de avertizare ale lui Shindler au 

reacționat prin aducerea mai multor dovezi de apostazie și com- 
promis în biserici anterior sănătoase. Spurgeon a citit aceste dovezi, şi 
minia lui a crescut. Cineva a scris că doi pastori au ris de el, „pentru 
că eu eram de părere că ar trebui să ne rugăm pentru ploaie“. O fe- 
meie i-a spus lui Spurgeon că „o promisiune scumpă din Isaia care o 
mîngîiase fusese declarată de către pastorul ei ca fiind neinspirata“.* 
Redacţia publicaţiei The Sword and the Trowel era inundate de aseme- 
nea relatări. 

De la prima propoziţie, tonul lui Spurgeon a fost mai militant şi 
mai insistent decît al lui Shindler în articolele anterioare. În saptami- 
nile acelea de cînd fuseseră publicate cele două articole, Spurgeon a 
ajuns în mod vădit la părerea că The Sword and the Trowel subesti- 
mase gravitatea „down-grade“-ului: 


Convingerea noastră solemnă este că lucrurile stau mult mai 
prost în multe biserici decît se părea pînă acum, şi situaţia are ten- 
dinta să se înrăutăţească cu repeziciune. Citeşte publicaţiile din cer- 
curile dizidentilor si întreabă-te: Cit de departe se poate merge? Ce 
doctrină s-ar mai putea arunca peste bord? Ce alt adevăr ar mai pu- 
tea fi ţinta dispretului? A fost întemeiată o nouă religie, care are la 
fel de puţin de a face cu creştinismul cum are creta cu brinza; şi 
această religie, fiind lipsită de onestitate morală, se dă drept credința 
veche cu ușoare îmbunătăţiri, şi cu acest pretext pune mîna pe 
amvoanele care au fost înălțate pentru predicarea Evangheliei.” 


În locul predicării Evangheliei, această variantă „nouă și îmbună- 
tatita“ de creştinism punea amuzamentele. Spurgeon avertiza că mul- 
te biserici se transformaseră în „case de joc“, permitind valorilor si 
tehnicilor teatrului să pătrundă în sanctuarul Domnului. 

Spurgeon a constatat că multe biserici nu mai aveau ore de rugă- 
ciune. Zelul spiritual era pe cale de dispariţie, adunările se imputinau, 
iar entuziasmul pentru Evanghelie urma să dispară cu repeziciune. 
„Vai, mulţi se întorc la cupele otrăvite care au dus la otrăvirea acelei 
generaţii (post-puritane)... Mult prea multi pastori se joacă cu cobra 
mortală a unei „alte Evanghelii“ sub forma „gîndirii moderne“. 

Cine purta vina principală pentru această decădere? Spurgeon cre- 
dea că predicatorii: „Cazul este regretabil. Unii pastori produc necre- 
dincioși. Aieii care se recunosc fatisa nu sunt nici a zecea parte asa de 

periculosi ca acei predicatori care seamănă saminta îndoielii şi lovesc 
credința pe la spate... Germania a devenit necredincioasă datorită 
predicatorilor ei, iar Anglia îi calcă pe urme“.” 

Spurgeon n-a făcut nici o încercare de a-și ascunde disprețul pentru 
modernisti: „Acești distrugători ai bisericilor par să fie la fel de mul- 
tumiti de lucrarea lor ca si maimutele de neajunsurile făcute. Ei se 
bucură de ceea ce i-ar fi făcut să plîngă pe părinţii lor: ei privesc ca 
un compliment faptul că săracii şi oamenii simpli sunt înstrăinaţi de 
biserică, şi văd ca o dovadă a puterii lor întristarea celor spirituali“.2 

Pentru cei care ar putea să se simtă dezgustati de o asemenea 
franchete, Spurgeon a scris: „Cîteva cuvinte spuse pe șleau ar face tare 
bine acum. Aceşti domni doresc să fie lăsaţi în pace. Nu le place zgo- 
motul. Fireşte că hoţii urăsc cîinii de pază, si le place întunericul. Este 
timpul ca cineva să dea alarma şi să spună sus și tare modul în care 
Dumnezeu este jefuit de gloria Sa, iar omul de speranţa lui“? 

La sfîrşitul acestui articol, Spurgeon a tras această ghiulea care 
pentru prima oară a ridicat problema asupra căreia urma să se con- 
centreze întreaga controversă ulterioară: 


Se ridică acum întrebarea serioasă, cît de departe cei care s-au ti- 
nut cîndva de credinţa dată sfinţilor odată pentru totdeauna ar frat- 
erniza cu cei care s-au întors spre o altă Evanghelie. Iubirea creștină 
îşi are drepturile ei, iar dezbinările trebuie privite ca un rău dureros; 
dar cit de mult este de îndreptăţit o legătură cu cei care s-au abătut 
de la adevăr? Este greu de răspuns la această întrebare, dacă vrem să 
păstrăm echilibrul între cele două îndatoriri. Pentru moment, cre- 
dincioşii sunt datori să fie prevăzători, ca să nu-şi dea sprijinul gi 
protecţia trădătorilor Domnului. Este un lucru să sari peste graniţele 
limitării denominationale de dragul adevărului: sperăm că toţi oa- 
menii consacraţi lui Dumnezeu vor face tot mai mult lucrul acesta. 
Este o cu totul altă tactică cea care ne-ar îndemna să subordonăm in- 
tereselor şi unităţii denominationale apărarea adevărului. O mulţime 
de oameni creduli fac cu ochiul unor erezii, cit-timp despre acestea 
vorbeşte un' om inteligent sau un frate bun la suflet care are atîtea 
calităţi frumoase... Să judece acum fiecare credincios pentru sine în- 
suşi; dar, cît ne priveşte, am pus citeva zăvoare noi la uşă si am dat 
ordin să se pună lanţul la uşă; căci, sub pretextul că vor să încheie 

, prietenie cu servitorul, sunt prin jur unii care au în plan să le jefui- 
ască Stapinul.” 

Spurgeon ajunsese acum la părerea că adevărații credincioși pu- 
teau avea motive să-şi întrerupă legăturile organizatorice cu cei care 
promovau noua teologie. Potrivit evaluării lui, adevărul Cuvintului 
fusese atît de grav compromis şi facut de ris, încît adevărații creștini 
aveau datoria să ia în considerare porunca dată în 2.Corinteni 6:17: 
»lesiti afară din mijlocul lor şi despartiti-va de ei‘, zice Domnul. Si 
nu atingeti ceea ce este necurat“. 

Aceasta nu era chemarea pentru a forma o nouă denominatiune. 
Spurgeon nu se încredea în organizaţiile pamintesti: 


Credem că este fără speranţă întemeierea unei societăţi care să 
fie în stare a-i ţine la distanţă pe nişte oameni care sunt suficient de 
josnici încît să mărturisească un lucru si să creadă alt lucru; dar 
poate că este posibil să faci o alianţă neoficială cu toţi cei care se tin 
de creştinismul părinţilor lor. Oricit de puţine lucruri s-ar realiza în 
felul acesta, ei ar putea măcar să protesteze şi să se elibereze cit mai 
mult posibil de acea tăcere conspirativă a complicitatii. Dacă evan- 
ghelicii sunt condamnaţi o vreme la decădere, să moară luptind, cu 
siguranţa deplină că Evanghelia lor va învia atunci cînd născocirile 
„gîndirii moderne“ vor fi arse cu foc de nestins.” 


Articolul a şocat lumea evanghelică. Spurgeon, care de decenii era 
foarte prețuit de aproape toţi evanghelicii, a fost dintr-odata copleșit 
de critici venite din propria lui tabără. Ceea ce propunea el era dia- 
metric opus consensului gîndirii evanghelice. Toate tendinţele erau 
spre unificare, armonie, fuziune si fraternitate. Dintr-odata a răsunat 
o voce singuratică — dar cea mai influentă dintre toate —, indemnin- 
du-i pe adevărații credincioși să devină separatişti. Biserica nu era nici 
pregătită, nici nu voia să primească un asemenea sfat — nici chiar din 
partea Prințului Predicatorilor. 


Down-Grade IV 


În ciuda cererii unor frați ca să-și modereze cuvintele sau să-şi 
atenueze acuzaţiile, tonul lui Spurgeon s-a înăsprit într-un articol din 
septembrie al revistei The Sword and the Trowel. Reacţia cititorilor la 
articolele anterioare i-a justificat poziția, după cum credea Spurgeon. 
Mulțimea de scrisori i-au confirmat cele mai sumbre temeri. Ba chiar 

se întreba dacă nu cumva alarma pe care o sunase fusese prea slabă şi 
venise prea tirziu: 


Am sunat cît am putut alarma în Sion în privinţa răului crescînd 
din vremea noastră şi am primit dovezi din belşug că era timpul cel 
mai potrivit. Scrisori primite din toate părţile arată că situaţia Bise- 
ricii de astăzi este si mai rea decît credeam. Se pare că nu ne-am fă- 
cut vinovaţi de nici o exagerare, ci am fi fost indreptatiti să zu- 
gravim un tablou si mai întunecat. Acest fapt ne produce o mare în- 
grijorare. Dacă ni s-ar fi adus dovezi pentru faptul că am evaluat 
greșit situaţia, am fi retractat totul şi ne-am fi bucurat că temerile 
noastre nu erau întemeiate. Nu ne face nici o plăcere să venim cu 
acuzaţii, si nici să pară că suntem în contradicţie cu atitia.” 


În loc să răspundă la acuzaţiile lui Spurgeon, criticii au spus despre 
cei doi că sunt vagi, neprecisi (deşi atît Shindler, cît şi Spurgeon fuse- 
seră orice altceva decît vagi). Spurgeon se lupta acum cu nişte tul- 
burări renale recidivante şi lipsise de la amvon. Unii au insinuat că ar- 
ticolele „down-grade“ era veninul unuia bolnav pe moarte. Desigur că 
Spurgeon s-a simţit atacat personal prin asemenea afirmaţii: 


Oponenții nostri au socotit potrivit ca să facă nişte observaţii 
batjocoritoare despre boala noastră. Toate lucrurile serioase pe care 
le-am scris sunt, zic ei, doar produsul durerilor noastre fizice, și sun- 
tem sfatuiti să facem o pauză prelungită. Cu o compătimire simu- 
lată, dar cu obrăznicie reală, ei vor să distragă atenţia de la adevăr 
prin aceea că arată cu degetul spre slăbiciunea martorului acestui 
adevăr. Despre această comportare neserioasă am avea cîte ceva de 
spus: — În primul rînd, articolul nostru a fost scris cînd am fost de- 
plin sănătos, si a fost dat la tipar înainte de a fi apărut vreun semn al 
crizei. În al doilea rînd, de-am avea de a face în această dezbatere cu 
nişte creștini, credem că ei — oricît de mult ar duce lipsă de argu- | 
mente — nu se vor refugia niciodată în spatele unor atacuri la per- 
soana.” 


Oponentii lui îl atacaseră pe el personal, deşi el si Shindler evi- 
taseră cu cea mai mare grijă să facă din vreo persoană ţinta criticii 
lor. Mai mult, adversarii lui Spurgeon au ignorat total obiectul criticii 
sale. „Nimeni nu şi-a dat osteneala să ne combată afirmaţiile“, a scris 

Spurgeon.“ Nimeni n-a negat vreuna din acuzaţiile sale. De fapt, nici 
n-ar fi putut. Deşi puţini ar fi vrut să mărturisească lucrul acesta, 
evanghelicalismul englez se afla într-adevăr pe „down-grade“. 

Folosind limbajul metaforic care era o caracteristică a predicării 
lui Spurgeon, el a scris: „Casa este jefuită, chiar si pereţii se pră- 
buşesc, dar oamenii buni care stau în pat preţuiesc foarte mult căldu- 
ra şi se tem de capete sparte, asa că nu coboară ca să-i înfrunte pe 
bandiți, ba se si supără cînd un oarecare tip insistent sună alarma sau 
strigă: „Hoţii!“ 

Spurgeon se gîndea să mediteze mai serios şi să vorbească mai lim- 
pede despre ruperea relaţiilor cu cei despre care credea că se opuneau 
Evangheliei. Timp de cîteva decenii, Spurgeon fusese cel mai cunos- 
cut şi mai influent membru al Uniunii Baptiste. Cu toate acestea, se 
părea că acum reflecta serios la retragerea din Uniune pe caz de con- 
ştiinţă. 


Deosebirea de păreri devine pe zi ce trece tot mai limpede. S-a 
deschis o prăpastie adinca între cei care cred în Biblie şi cei care sunt 
pregătiți pentru o înţelegere „progresistă“ a Scripturii. Inspirația gi 
speculatia nu pot trăi împreună in pace. Nu este voie să se facă 
compromisuri. Noi nu ne putem tine de inspiraţia Cuvintului şi în 
acelaşi timp s-o respingem; noi nu putem crede în lucrarea de is- 
păşire şi în acelaşi timp s-o respingem; noi nu putem susţine doctri- 
na căderii şi totuși să vorbim despre evoluţia vieții spirituale din na- 
tura omenească; noi nu putem fi convinşi de pedeapsa care va fi dată 
celor ce nu se pocăiesc şi totuşi să facem cu ochiul „speranței mai 
mari“. Trebuie să mergem ori pe o cale, ori pe alta. Hotarirea este 
virtutea de care e nevoie acum. 

Dar dacă ne-am ales calea, atunci nu mai putem fi tovarășii celor 
care merg pe cealaltă cale.” 


După cît se pare, Spurgeon spera că liderii Uniunii Baptiste îi vor 
împărtăşi vederile şi vor opta pentru reformă. Uniunea nu ceruse 
niciodată adeziunea la vreo mărturisire de credinţă. De la început, se 
pornise mai mult sau mai puţin de la premiza că membrii Uniunii 
erau cu toţii evanghelici. Singurul punct de doctrină cerut pentru ca 
cineva să poată fi membru se referea la felul botezului. Spurgeon cre- 
dea că lucrul acesta este o pază insuficientă împotriva distrugerii 

treptate a adevărului, asa că a făcut apel la Uniunea Baptistă să in- 
tocmească o nouă constituție care să asigure integritatea doctrinară a 
membrilor ei. 

Confruntată pe de o parte cu eventualitatea de a-l pierde pe Spur- 
geon, şi pe de altă parte cu certitudinea scindării Uniunii, liderii bap- 
tisti au început să caute o cale de compromis. 

Dar Spurgeon a refuzat compromisul: 


Toţi cei care vor să rămînă pe calea îngustă să meargă pe ea și să 
sufere pentru alegerea făcută, căci speranța de a urma în acelaşi 
timp calea lată este o absurditate. Ce comuniune are Cristos cu Be- 
lial? 

Pina aici venim, si ne oprim. Toţi citi suntem cu același gînd să 
aşteptăm de la Domnul să ne spună ce-ar trebui să facă Israel. Cu o 
credinţă statornică, să ne luăm locul; nu cu minie, nu într-un spirit 
de suspiciune sau dezbinare, ci în veghere şi hotarire. Să nu simu- 
lăm o dragoste pe care n-o simţim, nici să ascundem nişte convin- 
geri care ne ard în suflet. Vremurile sunt periculoase, si responsabi- 
litatea fiecărui credincios este o povară pe care trebuie s-o poarte, 
altfel se dovedeşte a fi un trădător. Care este locul şi calea cuiva, 
Domnul îi va arăta fiecăruia în parte.” 


Cu aceasta, Spurgeon şi-a încheiat articolul. El aruncase mănuşa. 
Mintea şi inima lui se hotăriseră. El nu va lăsa să i se schimbe păre- 
rea. 


Down-Grade V 


Numărul din octombrie al revistei The Sword and the Trowel 
conținea al treilea articol scris de Spurgeon referitor la „down-grade“. 
Acest articol, intitulat „Cazul este limpede“, conținea mai mult ex- 
trase din scrisori şi răspunsuri pe care le primise Spurgeon ca reacție 
la articolele anterioare. Acestea se încadrau în două categorii. În pri- 
ma categorie erau răspunsuri de la cititori care vedeau apropiindu-se 
dificultăţi şi doreau să potolească furtuna. Spurgeon i-a caracterizat 
ca „prieteni stimati“ care doreau să se „arunce între combatanți si să 
le explice că nu era rost să se războiască, ci că lozinca noastră poate 
continua să fie „pace, pace““.* Spurgeon a acuzat asemenea oameni că 
sunt „atît de buni la suflet, încît văd totul în roz“.* 

A doua categorie includea reactii de la oameni care confirmau 
evaluarea făcută de Spurgeon a stării de lucruri. Multi dădeau exem- 
ple concrete de compromis şi învățături greşite printre cei care îşi 
ziceau evanghelici. 

Din nou, Spurgeon a pus întrebarea: „Sunt oare frații care rămîn 
ortodocși pregătiți să recomande asemenea puncte de vedere prin ră- 
minerea în Uniune împreună cu cei care le susțin si le învață?“ Deoa- 
rece credea că Uniunea baptistă va ridica aceste probleme la conferin- 
ta lor anuală de toamnă din Sheffield, Spurgeon şi-a arătat clar pozi- 
tia o ultimă data: 


Lăsăm ceea ce este de întreprins pe seama celor care văd mai 
limpede ca noi ceea ce ar trebui să facă Israel. Un lucru însă l-am 
înţeles: Nimeni nu ne poate cere să apartinem unei uniuni din care 
fac parte şi aceia care în punctele fundamentală au o învăţătură 
opusă celei pe care o susţinem noi... Pentru există multe lucruri in 
care se poate face compromis, dar sunt altele în care o partasie sau’ 
comuniune simulată ar fi un act de trădare. Cu mare durere ne ab- 
ţinem de la stringerea împreună cu cei pe care îi iubim şi îi respec- 
tam mult, pentru că prin aceasta am fi obligați să fim într-o alianţă 
cu cei cu care nu putem avea nici o comuniune în Domnul.“ 


Dar, la Sheffield, această temă n-a fost discutată. 
Retragerea din Uniune 


În 28 octombrie 1887, Spurgeon i-a scris lui Samuel Harris Booth, 
secretar general al Uniunii Baptiste: 


Dragă prietene, — iartă-mă că mă adresez tie ca secretar general 
al Uniunii Baptiste ca să-ţi spun că trebuie să mă retrag din această 
uniune. Fac lucrul acesta cu cea mai mare durere, dar n-am încotro. 
Motivele sunt expuse în numărul din noiembrie al revistei The 
Sword and the Trowel, şi sper că o să mă scuzi că nu le voi repeta 
aici. Te rog să nu trimiti pe nimeni la mine ca să-mi schimbe de- 
cizia. Mă tem că am meditat deja prea mult, căci din oră în oră sunt 
tot mai convins că n-am acţionat prea timpuriu. 

Mai doresc să adaug că nu m-am lăsat condus de nici un resenti- 
ment personal sau de rea-vointa. Am primit personal mai mult res- 

pect decit am asteptat. Fac acest pas determinat de cele mai inalte 
motive, şi ştii că l-am aminat mult timp, pentru că am sperat o im- 
bunătăţire a situaţiei. — Al tău din inimă, 

C.H. Spurgeon.” 


Este evident că Spurgeon îşi scrisese deja articolul în numărul din 
noiembrie al revistei The Sword and the Trowel atunci cînd i-a scris 
lui Booth. El a început articolul: „Gînduri asupra Controversei Down- 
Grade“ cu aceste cuvinte: „Cu timpul, mulţi dintre cititorii noştri se 
vor sătura de controversa down-grade: ei nu vor putea fi sătui nici a 
zecea parte din cît ne-am săturat noi de ea şi cît am suferit noi din 
cauza €i“.* Controversa pusese stăpînire pe toate gîndurile şi senti- 
mentele lui Spurgeon pe cînd stătea în cumpănă dacă să iasă sau nu 
din Uniune. Dar Spurgeon a simţit că nu avea de ales. Cît îl privea pe 
el, era imposibil să mai aibă legături cu duşmanii Evangheliei: „Co- 
muniunea cu o erezie cunoscută și periculoasă este participare la pă- 
cat“ * Caracterul tăios al retoricii lui Spurgeon ne lasă să privim in 
sufletul său: „Ca s-o spunem pe sleau, nu putem privi aceste lucruri ca 
fiind nişte Uniuni Creştine, căci ele încep să arate tot mai mult ca nis- 
te conspirații ale unor răufăcători. De asemenea, ne e teamă că şi 
Dumnezeu le vede aşa. Inima noastră este foarte întristată din cauza 
acestor realităţi, dar nu le putem vedea altfel“. 

Spurgeon n-a văzut nici un motiv ca adevărații creştini să trăiască 
într-un spirit de înţelegere cu unii care se îndoiau de autoritatea şi su- 
ficienta Scripturii. „Dacă aceşti oameni cred aşa ceva, n-au decit să le 
înveţe, să întemeieze biserici, uniuni şi fratietate între ei! De ce tre- 
buie să facă împreună cu noi lucrul acesta?“* A 

El simţea că nu avea de ales să procedeze altfel decît o făcuse: „in 
timpul lunii trecute, multi ne-au pus întrebarea neliniştită: „Ce să fa- 
cem?‘ Pentru aceştia n-am avut alt răspuns decît acela că fiecare tre- 
buie să acţioneze pentru sine însuşi după ce a căutat călăuzire din par- 
tea Domnului. În ce ne privește, ne-am expus modul de acţiune în ul- 
timul număr al revistei. Ne retragem imediat si hotărît din Uniunea 
Baptista.” 

Acest anunţ a produs un şoc asupra multor cititori. Puţini crezuse- 
_ ră că Spurgeon isi va traduce în faptă amenințările. Pacea şi unitatea 
erau socotite aproape universal ca fiind cele mai înalte virtuţi creştine. 

Era de neconceput ca Charles H. Spurgeon, cel mai cunoscut si mai 
popular evanghelic britanic din vremea lui, să devină un schismatic. 
Totuşi, aceasta era părerea răspîndită despre pasul pe care-l făcuse 
Spurgeon. 


Spurgeon şi Uniunea Baptistă 


Dar Spurgeon nu se retrăsese din capriciu sau în mod pripit. În 23 
noiembrie, el a scris din sudul Franţei unui coleg pastor, Mr. Mackey, 
ca să-i explice de ce a procedat aşa: „Am fost silit să părăsesc Uniunea 
după ce protestele mele private înaintea conducătorilor Uniunii, ca şi 
apelurile mele repetate către comunitatea credincioşilor, n-au dus la 
nici un rezultat. Din punctul meu de vedere, ca om serios, nu puteam 
vedea altă rezolvare decît retragerea din Uniune“.* 

Scrisoarea personală trimisă lui Mackey a fost împărtășită Consi- 
liului Uniunii Baptiste care număra o sută de membri. Optzeci dintre 
acești bărbaţi s-au întrunit în 13 decembrie ca să discute acuzaţiile lui 
Spurgeon. Cei mai multi erau jigniti de acuzaţiile lui Spurgeon si de 
retragerea lui din grupul lor ca urmare a acestui lucru. Ei l-au invi- 
novatit că acuzaţiile sale sunt rezultatul unor informaţii inexacte, şi 
conducătorii Uniunii au negat categoric că Spurgeon ar fi venit vreo- 
dată la ei cu „proteste private“ sau îngrijorări de vreun fel privind sta- 
rea doctrinară a Uniunii. 

Unul dintre conducători în particular, secretarul general Booth, ştia 
mai bine. Booth şi cu Spurgeon avuseseră multe discuţii în particular 
şi schimbaseră multe scrisori despre starea de plins a Uniunii. De 
fapt, Booth însuşi îl îndemnase pe Spurgeon să-şi ridice vocea împo- 
triva modernismului care ameninţa să ruineze Uniunea. Este evident 
că Booth îi dăduse lui Spurgeon chiar şi detalii despre compromisul 
larg răspîndit şi numele acelora de a căror ortodoxie avea motive să se 
indoiasca.” Dar Booth îi ceruse lui Spurgeon să păstreze secretul pri- 
vind corespondența lor. „Scrisorile pe care ţi le-am trimis nu erau cu 
titlu oficial, ci private“, a scris Booth atunci cînd s-a temut că Spur- 
geon o să-l trădeze. „Onoarea te obligă să nu le foloseşti“* 

Procesul verbal al Consiliului arată că Booth a indus în eroare Con- 
siliul în privinţa naturii conversatiilor lui cu Spurgeon. El le-a spus: 
„Vă spun din nou că orice discuţii aş fi avut cu Spurgeon, ele nu erau 

de natură să formuleze acuzații împotriva fraților pe care să trebu- 

iască să le aduc înaintea acestui consiliu. Nici nu mi-a trecut prin. 
minte că Mr. Spurgeon a intenţionat ca lucrurile discutate să fie aduse 

aici şi formulate ca acuzatii“.” Desi strict vorbind lucrul acesta era 

adevărat, era totuşi departe de adevăr. La urma urmei, Booth venise 

primul la Spurgeon cu îngrijorările lui. Dialogul lor asupra acestor 

chestiuni era mai mult decît o conversaţie banală. Mai mult ca orici- 

ne, Booth cunoscuse — şi după cum credea Spurgeon, împărtăşise — 

profunda îngrijorare a marelui predicator privind tendinţa din Uni- 

une. 

Dar chiar si atunci cînd Consiliul Uniunii Baptiste — inclusiv Booth 
însuși — l-a acuzat pe Spurgeon de prezentare incorectă a adevărului, 
Spurgeon a onorat dorinţa lui Booth de a păstra confidențială cores- 
pondenta lor. „Spurgeon.ar fi putut dovedi pe scurt dimensiunea con- 
sultării lui anterioare cu cei de la conducerea Uniunii prin arătarea 
corespondenţei lui cu Booth“.* În loc să facă lucrul acesta, a suportat 
acuzaţiile false şi condamnarea — chiar şi atunci cînd Booth a devenit 
unul dintre acuzatori. 

„Este ciudat ca Dr. Booth să spună că nu m-am plins niciodată“, i-a 
scris Spurgeon soţiei sale. „Dumnezeu cunoaște toate acestea, si El 
îmi va face dreptate“. s 

Dar, asa cum a subliniat unul dintre biografii săi: „Lui Spurgeon 
nu i s-a făcut niciodată dreptate. În multe locuri se crede și astăzi că el 
a venit cu acuzaţii pe care nu le-a putut dovedi, şi atunci cînd a fost 
chemat să vină cu dovezile, el şi-ar fi dat demisia si ar fi plecat din 
Uniune. Nimic nu este mai departe de adevăr. Spurgeon ar fi putut 
scoate la iveală scrisorile lui Booth. Eu cred că aşa ar fi trebuit să fa- 
ea 

Consiliul Uniunii Baptiste l-a acuzat pe Spurgeon că a încălcat in- 
structiunile lui Iesus din Matei 18.prin faptul că nu s-a dus mai întîi în 
particular la cei pe care era supărat. Într-o altă scrisoare trimisă soției 
sale, Spurgeon a reacţionat la această acuzaţie: „Ce farsă cu vizitarea 
privată a acestor fraţi, potrivit lui Matei 18:15! Ei bine, i-am văzut tot 
mereu pe secretarul general şi pe preşedinte, şi apoi mi-am publicat 
plingerea i în revistă, şi am părăsit Uniunea numai atunci cînd nu se 
mai putea face nimic“. 

Lui Dr. James Culross, preşedintele Uniunii, Spurgeon i-a scris: 

Am urmat voia Domnului cu privire la protestele private prin 
aceea că i-am vizitat pe preşedinte şi pe secretarul general cu alte 
ocazii, iar protestele au apărut tot mereu și sub formă scrisă, dar fă- 
ră succes. Nu mi-a rămas o altă alegere, ci a trebuit să mă retrag. 
Căci precis că nici un om cu scaun la cap n-ar putea crede că ar fi 
trebuit să fac o serie de călătorii ca să vorbesc cu fiecare persoană în. 
parte care a greşit. Ei nu se află în sfera mea de autoritate, şi în plus 
as fi fost privit din cale-afară de siciitor şi nepoftit dacă m-aş fi dus 
la ei, şi aceasta pe drept. Problema mea este cu Uniunea, şi numai cu 
ea. Şi faţă de ea am acţionat tot timpul.* 


Prin faptul că a ridicat chestiunea textului din Matei 18 si prin acela 
că l-a acuzat pe Spurgeon de nereuşită în aducerea în mod cuvenit a 
îngrijorărilor lui în faţa liderilor Uniunii, Consiliul a evitat în mod 
clar problemele reale. Ei au propus trimiterea unei delegaţii a patru 
bărbaţi care să discute cu Spurgeon şi i-au scris ca să încerce să aran- 
jeze o întîlnire în timp ce Spurgeon era în Franţa. Dar Spurgeon n-a 
acceptat propunerea, spunînd că se va intilni cu delegaţia la intoarce- 
rea sa în Anglia. 

Spurgeon a văzut reacția Consiliului ca o încercare evidentă de a-l 
face pe el problema şi de a devia controversa de la tendinţa doctrinară 
din cadrul Uniunii. Mai mult, el evitase cu grijă ca să facă personale 
vreunul dintre atacurile lui, şi acum Consiliul folosea chiar şi lucrul 
acesta împotriva lui, pretinzind că, întrucît el nu mentionase vreun 
nume si amănunt, acuzațiile lui erau prea vagi ca să poată fi luate în 
considerare. Într-o scrisoare neobişnuit de defensivă, el a scris redac- 
orului organului de presă al Uniunii: 


Către redactorul revistei „The Baptist“. 

Stimate domn — Nu v-aş ocupa coloanele revistei cu o chestiune 
personală dacă n-ar fi de cea mai mare importanță să fac aşa. În 
scrisoarea adresată lui Mr. Mackey am spus: „Am fost silit să pără- 
sesc Uniunea după ce protestele mele private înaintea conducătorilor 
Uniunii, ca si apelurile mele repetate către comunitatea credinciosi- 
lor n-au dus la nici un rezultat“. Lucrul acesta nu e nici neadevărat, 
nici inexact. După un incident dureros din Leicester [in 1883 unui 
pastor unitarian i se permisese să predice la adunările de acolo ale 
Uniunii Baptiste], am făcut reproşuri secretarului, preşedintelui (Mr. 
Chown) şi altora din Consiliu. În orfelinat, cînd a venit cu amabilita- 

te să mă caute, Mr. Chown m-a rugat să privesc aceasta ca un inci- 
dent izolat, sperind că mă înșelasem. N-am mai continuat cu aceasta 
chestiune, pentru că mă purtasem poate cum nu se cuvenea în 
această privinţă. i 

De atunci am vorbit în repetate rînduri cu secretarul [Booth] des- 
pre subiect, ceea ce el confirmă. Cred că în fiecare an ori el, ori Mr. 
Baynes m-au invitat să predic în cadrul Uniunii sau la serviciile di- 
vine de misiune care tin de Uniune. Cu fiecare ocazie, unul sau altul 
au auzit plingerile mele, pînă mă tem că s-au săturat. Aici vreau să 
fac observaţia că nu confund misiunea cu Uniunea; dar pentru că se 
întîmplă că aceşti secretari buni care m-au chemat să predic orga- 
nizează și aceste întruniri privitoare la misiune, mă gîndesc că ceea 
ce spun unuia este valabil si pentru celălalt. Ramine faptul că am re- 
fuzat să iau o poziţie publică în timpul adunărilor, pentru că nu 
sunt sigur că n-aş putea să mă compromit făcînd lucrul acesta. 
Acest mod de acţiune vorbeşte mai tare decît cuvintele. Cu Mr. Wil- 
liams şi cu Dr. Maclaren am corespondat din belşug, fapt care, cel 
puţin privit prin prisma lor, este extrem de remarcabil. 

Prietenul meu Mr. Williams spune că scrisorile mele erau marcate 
cu „personal“, şi tocmai aceasta i-am spus lui Mr. Mackey. Mr. 
Booth n-a privit schimbul nostru de gînduri ca fiind oficial, nici 
n-am pretins vreodată că el ar crede altceva. Cu toate acestea, m-am 
plins şi lui, în timp ce mai încercam să găsesc un compromis între 
chestiune şi modul cum o văd eu prin aceea că am cooperat cu Uni- 
unea prin lucrare, nu prin vorbe, şi mi-aş fi dorit să găsesc o cale de 
mijloc. N-aş putea să spun exact citi din Consiliu îmi cunoşteau pă- 
rerile şi sentimentele, pentru că mi le-am exprimat înaintea lor în 
diverse rînduri, dar mai mult decît destul pentru a-mi justifica afir- 
matia făcută lui Mr. Mackey. 

Vă rog să observati că a fost folosită numai prima parte a propoz- 
itiei, care a primit în felul acesta o greutate mai mare decît in- 
tentionasem eu prin faptul că s-au lăsat afară cuvintele: „apelurile 
mele repetate către comunitatea credincioşilor“. Articolele mele des- 
pre „down-grade“ nu se ocupă numai cu denominatiunea baptistă, 
despre care am recunoscut tot timpul că este cu mult mai putin pă- 
tată decît alta; dar ea s-a simţit atinsă atunci cînd articolele republi- 
cate au fost supuse judecății tuturor lucrătorilor şi trimise fiecăruia 
dintre ei. „Organul de presă al denominatiunii baptiste“ a asemănat 
chestiunea cu un „mare balon de săpun“ si a relatat că unii pastori ar 
fi vorbit în drum spre Sheffield despre întreaga chestiune ca despre 
o „glumă bună“. În cadrul întrunirilor nu s-a anunţat nimic în pu- 

blic, în afară de faptul că am fost atacat într-o adunare publică, fără 
să mi se dea ocazie să răspund acuzațiilor. Nu vreau să intru in 
amănunte privind alte exprimări lipsite de bunăvoință ale unor per- 
soane, dar totul luat împreună mi-a lămurit faptul că nimeni nu cre- 
dea că apelurile mele erau demne de luat în seamă. Dacă ar fi crezut 
vreunul dintre fraţi că sunt importante, atunci le-ar fi menţionat 
Consiliului şi ar fi putut cere ca nişte afirmaţii făcute în particular 
să devină publice; dar nimeni n-a gîndit în felul acesta. Nu de lucrul 
acesta mă pling, dar nu e voie să se afirme că în scrisoarea sus-men- 
tionata n-aş fi spus adevărul. 

De fapt, întrebarea pare să nu sune: „Sunt adevărate afirmaţiile 
lui Mr. Spurgeon?“ Ci, în loc de aceasta, s-a pus întrebarea: „A scris 
el în așa fel, incit cei din conducere să se fi simțit obligați să aducă 
chestiunea înaintea Consiliului?“ Aceasta este cu totul altceva, după 
cum se poate vedea din prima clipă. În felul acesta pot să-i disculp 
pe cei care au pus întrebarea, pe cei care au dat răspunsul şi pe alţii 
prin teoria că ei se refereau la un lucru, iar eu la altul. 

Dar acesta a fost un început trist pentru o conferinţă frateasca. 
Acuzatia nu era că eu as fi spus cu bună știință un neadevar, ci că aş 
fi spus ceva neadevărat — după cum presupun, din cauza unei capa- 
citati intelectuale deficiente. Concluzia ar fi că este o pierdere de 
timp să se trimită o delegaţie ca să discute cu un om atît de slab la 
minte ca mine. Cu toate acestea, nu vreau să trag o asemenea con- 
cluzie. Sper că n-am jignit pe nimeni. Nici măcar nu atribui pe ne- 
drept vreo intenţie, ci nutresc speranţa că scrisoarea mea luată în 
mare nu va fi văzută a fi fără respect fata de onoratii fraţi care vor 
să aibă o întrevedere cu mine. — Al dumneavoastră, cu stimă 

C.H. Spurgeon 

Menton, 19 decembrie” 


Revista n-a publicat niciodată scrisoarea lui Spurgeon. 
Votul de blam al Uniunii Baptiste 


_ Lipsa de tragere de inimă a lui Spurgeon de a se intilni în Franţa 
cu delegaţia Uniunii provenea din teama lui că ei încercau pur şi sim- 
plu să-l facă să apară nesuferit si încăpăţinat. El a scris soţiei sale Su- 
sannah: „Gîndeşte-te numai că patru doctori în teologie bat tot dru- 
mul acesta ca să mă vadă! Am fost foarte nedumerit şi n-am ştiut ce 
să le răspund. Nu înţeleg deloc ce înseamnă toate acestea. Stau treaz 

pînă la ora unu noaptea... Nu mă tem eu de patru doctori, dar cred că 
este o mişcare foarte inteleapta din partea lor. Dacă aceasta înseamnă 
că renunță, este în ordine; dar dacă e vorba să mă facă de ruşine că 
sunt de neîmpăcat, este altă chestiune“.* 

In 13 ianuarie 1888, Spurgeon s-a întors in Londra și s-a întîlnit la 
Tabernacol cu delegaţia Uniunii. Ea era alcătuită din secretarul gene- 
ral Booth, fostul preşedinte James Culross şi preşedintele în exerciţiu 
John Clifford. Alexander Maclaren, al patrulea membru al delegaţiei 
— care probabil că simpatiza cu Spurgeon — era bolnav şi n-a putut să 
vină.” Cei trei i-au cerut lui Spurgeon să reexamineze retragerea lui 
din Uniune. Spurgeon a propus ca Uniunea să adopte o mărtuirisire 
evanghelică de credinţă. Delegaţia a refuzat. Nici una dintre parti n-a 
avut sentimentul că se cîştigase ceva prin această întîlnire. 

După cinci zile, Consiliul Uniunii Baptiste s-a întrunit din nou în 
plen. De data aceasta, ei au votat să accepte retragerea lui Spurgeon. 
Apoi i-au acordat un vot de blam şi au întocmit o rezoluţie cu care să 
fie condamnate acţiunile lui. 

O uimitor de mare majoritate a confirmat votul de blam adus celui 
mai cunoscut membru al lor; numai cinci din cei aproape o sută de 
membri l-au sprijinit pe Spurgeon la vot. Consiliul a decis următoa- 
rea rezoluție: 


Consiliul ia la cunoştinţă gravitatea acuzațiilor aduse împotriva 
Uniunii înainte şi după retragerea sa. El constată că prin modul lor 
public şi general în care au fost ele aduse a fost atacată Uniunea în 
ansamblul ei, si expune la suspiciune nişte fraţi care iubesc adevărul 
la fel de mult ca şi el. Şi întrucît Mr. Spurgeon refuză să dea numele 
acelora la care se referă acuzaţiile sale şi să aducă dovezi în acest 
sens, acele acuzaţii, în opinia Consiliului, n-ar fi trebuit să fie adu- 


se.” 


Un scriitor din vremea aceea, Richard Glover, a evaluat corect 
chestiunea in Evangelical Nonconformist: 


Tactica adoptată de ei a constat în încercarea de a pune pe seama 
lui Spurgeon responsabilitatea tulburării păcii Uniunii. Punctul lor 
de vedere era că acuzaţiile lui au fost prea vagi ca să merite o inves- 
tigatie serioasă, că nu a reuşit să aducă dovezi prin numirea pastori- 

lor care erau vinovaţi. Oricît de folositoare a fost această tactică, ea 
poate fi socotită ca o comportare rusinoasa şi ușuratică în legătură 
cu acea chestiune“ 


Fapt este, aşa cum am văzut, că Spurgeon ar fi putut să dea nume. 
El ar fi putut să arate scrisorile lui Booth, şi prin. aceasta nu numai că 
s-ar fi reabilitat pe sine, dar l-ar fi şi obligat pe Booth să fie al doilea 
martor împotriva ereticilor. Mai mult, Spurgeon ar fi putut pur şi 
simplu să citeze lucrările publicate ale cîtorva dintre colegii lui bap- 
tişti. „Spurgeon avea multe dovezi; existau rostirile unor bărbaţi bine- 
cunoscuţi care fuseseră publicate în paginile revistelor The Christian 
World, The Independent, The Freeman, The British Weekly şi The Bap- 
tist. Se pot rasfoi şi astăzi paginile acelor reviste din 1887 şi 1888, si 
acolo se pot găsi dovezi din belșug privind adevărul acuzațiilor gene- 
rale ale lui Spurgeon“* 

De ce n-a dat Spurgeon pur şi simplu numele celor care aban- 
donaseră evanghelicalismul? În primul rînd, el nu voia să ducă un 
război de cuvinte între oameni. El se temea că dezbaterea va degenera 
într-un război personal: „Dacă nu ne-am teme aşa de mult să deve- 
nim personali, am putea indica o serie de rostiri ale cîtorva dintre 
aceşti scriitori stimati care, dacă n-ar contrazice ceea ce-au scris, ar 
completa aceasta în aşa măsură, încît s-ar cunoaşte mai bine ceea ce 
gindesc“ * „Lupta a fost făcută prea personală, şi anumite incidente 
din această luptă, asupra cărora nu vreau să insist, au devenit așa de 
dureroase pentru mine, încît n-am mai putut simți nici o plăcere la 
gîndul de a continua“ 

Dar, mai important, Spurgeon a simţit că cererea de nume era pur 
şi simplu o încercare de a ocoli problema reală, si aceasta era tactica 
Uniunii Baptiste. Aşa cum a subliniat el, Uniunea nu avea o declarație 
doctrinară, şi prin urmare nici o autoritate de a disciplina pe cineva 
pentru învățătură falsă. „În aceste împrejurări, nimeni nu poate fi 
văzut ca unul care s-a abătut de la învățătura biblică, doar să renege 
cumva botezul făcut“ Astfel, chiar dacă ar fi dat nume, nu s-ar fi 
întreprins nimic împotriva ereticilor atît timp cît Uniunea nu era dis- 
pusă să adopte o mărturisire evanghelică de credinţă şi să ceară tutu- 
ror membrilor s-o semneze. Şi exact lucrul acesta nu voise să-l facă 
pînă atunci Uniunea. 

Spurgeon a sperat din toată inima ca prin această controversă 
„down-grade“ Uniunea să se pună în mişcare și să-i determine pe 
fraţi să ceară Consiliului să acţioneze. 


Compromisul final 


„Nu mărturisire de credinţă, ci Cristos“ era un sentiment răspîndit 
printre evanghelicii din zilele lui Spurgeon. Erau mulţi aceia care 
simțeau că niște crezuri şi mărturisiri doctrinare de credință erau 
oarecum nedemne de un creştin. Şi există un sens legitim în care ar 
trebui să ne păzim împotriva ridicării vreunui crez mai presus de 
Scriptură. Atunci cînd se întîmplă lucrul acesta, crezul însuşi poate 
deveni un idol, ceva care împiedică de fapt adevărata închinare. 

Dar Spurgeon a atras atenţia asupra faptului că dacă însuşi crezul 
este adevărat — adică, dacă este în armonie cu Scriptura şi supus 
Scripturii —, nu există un asemenea pericol: 


A spune că „o mărturisire de credinţă stă între un om si Dumne- 
zeul său“ înseamnă a porni de la ceva care este fals; căci adevărul, 
oricît de definitiv ar putea el să fie formulat, nu-l desparte pe cre- 
dincios de Domnul lui. Cît mă priveşte pe mine, nu mi-e rușine ca 
să afirm tot ce cred în limbajul cel mai clar posibil, şi imbratisez 
adevărul pe care îl susțin deoarece cred că este gîndul lui Dumnezeu 
revelat în Cuvintul Său infailibil. Cum poate el să mă despartă de 
Dumnezeul care l-a revelat? Este unul dintre mi ijloacele comuniunii . 
mele cu Domnul meu ca să-l primesc cuvintele ca şi pe Sine Însuşi 
şi să-mi supun înţelegerea la tot ce văd că sunt învățat de El. Orice 
ar spune EI, eu accept lucrul acesta pentru că îl spune EI, şi prin 
aceasta Îi aduc închinarea umilă a sufletului meu. 

Nu sunt în stare să împărtășesc punctul de vedere al cuiva care nu 
are un crez, o mărturisire de credinţă, deoarece cred că greseste prin 
atitudinea lui. El ar trebui să aibă un crez. Ceea ce este la fel de sigur 
e că el are unul — el trebuie să aibă unul, chiar dacă nu este de acord 
cu noţiunea. Însăşi necredinta lui este într-un anumit sens o mărtu- 
risire de credință. 

Respingerea unui crez este un mod foarte plăcut de ascundere a 
respingerii disciplinei, precum şi o dorinţă de a face exact ce-ţi pla- 
ce. Ceea ce se doreşte este o Uniune care, ca şi arca lui Noe, să fie un 
adăpost atît pentru cei curati, cit şi pentru cei necurati, atît pentru 
animale care se tîrăsc, cit şi pentru păsări zburătoare 

În climatul teologic din Anglia secolului 19, era imposibil să nu 
vezi că Spurgeon avea dreptate. Chiar după votul de blam dat lui 
Spurgeon, Consiliul Uniunii a fost conştient că trebuie să se preocupe 
cu pregătirea unei mărturisiri de credinţă cu ocazia întrunirii Adună- 
rii în data de 23 aprilie. 

Spurgeon își pusese anumite speranțe in această Adunare a Uniu- 
nii. În numărul din aprilie al revistei The Sword and the Trowel, la 
„Note“, el a scris: 


Poporul lui Dumnezeu ar trebui să roage neîncetat în acest timp. 
Uniunea Baptistă se întrunește în plen în 23 aprilie, şi marea între- 
bare care va fi atunci înaintea ei este: „Are nevoie această Uniune de 
o bază evanghelică, sau nu?“ Sperăm că această chestiune va fi dis- 
cutată în toată liniştea si că se va ajunge la decizia cuvenită. Cu si- 
guranta că Uniunea, ca oricare altă comunitate creştină, ar trebui 
să-şi facă cunoscut în mod public credinţa. Oricare ar fi convinge- 
rile Uniunii, să le mărturisească“ 


Spurgeon a făcut apel mai presus de orice la claritate. El a trimis o 
scrisoare redactorului revistei The Baptist, în care se zicea printre alte- 
le: „Indiferent de concluzia la care ar ajunge Consiliul, mai presus de 
orice să evite folosirea unui limbaj care să indreptateasca două păreri 
care să se contrazică reciproc. Să vorbim simplu şi clar. Dacă există 
deosebiri mari — să le mărturisim sincer“. 

Iain Murray spune: „Aceasta a fost aproape tactica pe care Consiliul 
n-a urmat-o“ Întrunindu-se înainte de adunarea din aprilie, Consi- 
liul a pregătit o mărturisire de credinţă care era scurtă, cam vagă, dar 
în esenţă evanghelică. Cu toate acestea, cînd afirmaţia a fost citită la 
Adunarea în plen, a fost introdusă cu o afirmaţie care spunea că Uni- 
unea nu are nici un drept de a-i constringe pe membrii ei să accepte 
nişte standarde doctrinare. Mai rău, fusese adăugată o notă de subsol 
care spunea că unii „fraţi din Uniune... nu susțineau interpretarea 
obişnuită“ în pasaje privitoare la înviere si la judecata finală.” 

Totuşi, multi evanghelici care au luat parte la întrunirile Adunării 
— printre care şi fratele lui Spurgeon, James — au fost de părere că 
declaraţia, aşa cum a fost citită, era un compromis acceptabil. Era 
limpede pentru toţi că Uniunea nu voia să meargă mai departe. 

Un adept al „noii teologii“, Charles Williams (nu renumitul ro- 
mancier) a facut ca Adunarea să adopte declaratia-compromis. Wil- 
liams a folosit ocazia ca să facă o pledoarie pasionată în favoarea ide- 
ilor liberale. James Spurgeon „a sprijinit rezoluţia lui Mr. Williams, 
dar nu şi vorbirea lui“. The Baptist a relatat că „sinceritatea, curajul 
şi barbatia vorbirii lui Mr. Spurgeon a impresionat profund ascultă- 
torii, și a avut ca efect cistigarea în principiu a unanimitatii la votul 
care a urmat“.? Rezoluţia a fost votată cu 2000 de voturi pentru şi 7 
împotrivă. 

Acolo se afla un om numit Henry Oakley. După ani de zile, el şi-a 
amintit de tumultul din sala de conferinţe: 


Eram prezent în City Temple cînd moţiunea a fost expusă, expli- 
cata şi şi propusă la vot. Cred că sala City Temple era plină pina la 
refuz. Am ajuns acolo foarte devreme, dar am găsit doar un „loc în 
picioare“ în partea laterală a balconului din spate. Am ascultat cu- 
vîntările. Singura cuvintare pe care mi-o amintesc a fost aceea a lui 
Mr. Charles Williams. El l-a citat pe Tennyson în favoarea unei te- 
ologii liberale şi a justificării îndoielii. A venit momentul votării. 
Cînd s-a pus la vot propunerea de condamnare a lui Spurgeon, s-a ri- 
dicat o pădure de miini. „Împotrivă?“ a întrebat preşedintele, Dr. 
Clifford. N-am văzut nici o mînă, dar istoria consemnează că au 
fost șapte. Încă înainte de a se anunța rezultatul votării, întreaga 
adunare a izbucnit într-un tumult de ovationari, aplaudind ca nişte. 
sălbatici. La unii dintre cei bătrîni se dădea friu liber ostilitatii acu- 
mulate; la multi dintre cei tineri s-a dezlantuit împotrivirea lor ve- 
hementă contra celor care erau ~ în opinia lor — „nişte obscurantisti 
care împiedicau progresul“. Era o scenă ciudată. Era cit pe ce să 
izbucnesc în plins. Stăteam lîngă un „om al lui Spurgeon“ [din se- 
minarul acestuia], pe care îl cunosteam foarte bine. Mr. Spurgeon îl 
primise in seminar şi-l scosese dintr-o condiţie foarte umilă. Era 
aproape nebun de bucurie pentru blamul primit de marele si genero- 
sul său maestru. Spun că era o scenă ciudată, căci toată adunarea 
aceea era atit de ruşinos de încîntată pentru condamnarea celui mai 
mare, mai nobil şi mai însemnat lider al credinţei lor.” 


Cu toate acestea, este aproape sigur că majoritatea evanghelicilor 
prezenţi în ziua aceea n-au văzut tot aşa de limpede ca Oakley. Poate 
că nu şi-au înţeles votul ca o a doua condamnare a lui Spurgeon. Cu 

siguranță că James Spurgeon nu voia să-și atace în felul acesta fratele - 
atunci cînd și-a dat votul pentru declaraţie. Dar ca şi majoritatea 
evanghelicilor prezenţi acolo în ziua aceea, James dorea atît de mult 
împăcarea, încît a crezut în mod greşit că o declaraţie doctrinară ar fi 
cam ca o victorie pentru tabăra lor. 

Charles Spurgeon ştia mai bine. El a scris unui prieten: „Fratele - 
meu crede că a cîştigat o victorie, dar eu cred că suntem tradati şi 
vinduti fără speranţă. Mi se fringe inima. Desigur că el a făcut exact 
opusul a ceea ce aş fi făcut eu. Dar nu trebuie invinovatit pentru lu- 
crul acesta, căci a procedat aşa cum credea că este corect. Roagă-te 


pentru mine ca să nu mi se clatine credința“. 


Urmările 


G. Holden Pike a scris: „Anii următori au dovedit că pacea cîşti- 
_gată [prin votul Adunării] n-a fost pacea aceea durabilă pe care o an- 
ticipaseră multi. Neintelegerile din cadrul Uniunii... nu aveau să mai 
dispară vreodată“ Asa cum avertizase tot timpul Charles Spurgeon, 
nu se putea cistiga nimic prin compromisuri făcute cu dușmanii 
Evangheliei. Decăderea Uniunii Baptiste a fost prin aceasta accelerată. 
Cei care au îmbrățișat „noua teologie“ au prins curaj după Adunarea 
Uniunii. Ei ţineau acum haturile Uniunii. 
Spurgeon a scris: 


Rezoluţia, cu nota ei de subsol, cu interpretarea initiatorilor şi cu 
realegerea vechiului consiliu arată limpede tot ceea ce se poate face 
în cel mai bun caz cînd toţi sunt în cea mai bună dispoziție. Dar oa- 
re este de-ajuns lucrul acesta? Toţi înţeleg acelaşi lucru din text? Oa- 
re singura virtute a acestui lucru nu stă în faptul că place puţin am- 
belor tabere? Si oare nu este acesta defectul şi condamnarea ei?” 


Spurgeon a înţeles ceea ce le scăpase majorităţii evanghelicilor ca- 
re votaseră la întrunirea Adunării: că nişte modificări făcute în ul- 
timul minut contraziceau total afirmaţia că aveau acum o declaraţie 
doctrinară: 


Punctele menţionate sunt cu siguranţă destul de elementare, şi nu 
este de mirare că unii fraţi au strigat: „Dumnezeu să aibă milă de 

cei care nu cred aceste lucruri! Oare unde se află ei?“ Într-adevăr, nu 
s-au prea făcut obiecţii împotriva declaraţiilor de credinţă insirate; 
obiectia s-a făcut împotriva credinței în aceste lucruri ca premiză 
indispensabilă pentru calitatea de membru. Este ca şi cum s-ar spu- 
ne: „Da, credem în dumnezeirea Domnului Iesus, dar n-o să exclu- 
dem pe cineva din părtăşia noastră numai pentru că el crede că 
Domnul nostru a fost un simplu om. Noi credem în ispășire; dar da- 
că altul o respinge, nu trebuie pentru aceasta să fie exclus din numă- 


rul nostru“. 


Spurgeon ura schisma. El nu dorea sa dea naștere unor dezbinări. 
Dar conștiința lui nu-i dădea voie să stea alături de dușmanii Evan- 
gheliei. În final a ajuns la concluzia că despărțirea de Uniune era de 
fapt cea mai bună cale de a promova adevărata unitate: „Nimic n-a 
favorizat vreodată mai mult unitatea celor adevăraţi decît despărţirea 
de cei falși“ * 

Spurgeon a văzut separarea ca o necesitate biblică pentru sine. ,,In- 
diferent că alții fac la fel sau nu, eu am simţit puterea textului: ,lesiti 
dintre ei si fiți separați‘, si astfel am părăsit atît Uniunea, cît şi Aso- 
ciatia odată pentru totdeauna... În aceasta am fost întărit nu numai 
prin convingerea mea, ci si prin experienţa inutilitatii totale de a in- 
cerca să fii în relaţii cu cel rău. Singurul lucru care ajută este să te 
desparti personal de el“? 

Spurgeon nu a încercat în mod activ să-i scoată pe alţii din Uni- 
une, dar nu putea înţelege de ce anume niște oameni care doreau să 
rămînă fideli Scripturii continuau să aparțină unei organizaţii care se 
mişca atît de evident cu viteză mare pe pantă în jos: 


Nenumarati fraţi buni rămîn în diferite moduri în relaţii cu cei 
care subminează Evanghelia, şi ei vorbesc despre comportarea lor ca 
şi cum ar fi o cale a iubirii, pe care Domnul o va aproba în ziua 
revenirii Lui. Nu-i putem înțelege. Datoria unui adevărat credincios 
fata de nişte oameni care pretind că sunt creştini, şi totuşi neagă Cu- 
vîntul Domnului şi resping fundamentele Evangheliei, este să se des- 
partă de ei. Dacă se afirmă că trebuie să se facă toate eforturile pen- 
tru a se ajunge la reformă, sunt de acord cu asta; dar cînd ştii că ele 
vor fi inutile, ce rost are? Acolo unde baza unei asocieri permite 
erezia, şi aproape o invită, şi acolo unde este o hotarire evidentă de a 

nu schimba acea baza, atunci nu mai ramine nimic de facut in inte- 
rior pentru a scoate răul din rădăcină. Eforturile taberei evanghelice 

_ din interiorul acestei asociaţii poate doar să înăbuşe sau să ascundă 
pentru o vreme răul; dar, între timp, deoarece compromisul este în 
sine un păcat, nu poate ieși nimic bun de aici în timp. A rămîne în- 
tr-o comunitate în care sunt admise la părtășie toate convingerile, în 
speranţa că se vor îndrepta lucrurile, este ca şi cum Avraam ar fi ră- 
mas în Ur, sau în Haran, cu speranţa convertirii familiei din care se 
trăgea. 

` Complicitatea cu erezia îi va răpi si celui mai bun om tăria unui 
protest plin de succes împotriva ei... Protestul nostru serios de astăzi 
nu se ridică împotriva cutărui sau cutărui om, împotriva cutărei sau 
cutărei erezii, ci este de natură principiala.” 


Controversa Down-Grade a fost o mihnire neîncetată pentru Spur- 
geon pînă la moartea sa în 31 ianuarie 1892. Prieteni apropiaţi, şi chiar 
şi unii dintre studenţii seminarului său Pastors‘ College, s-au întors 
împotriva lui. Dar Spurgeon a afirmat pînă la sfîrşit că nu regreta ati- 
tudinea pe care o adoptase. 

Cu siguranţă că a fost greu pentru Spurgeon însuşi, ca si pentru 
biografii săi, să aprecieze valoarea controversei Down-Grade. În acei 
ultimi ani ai vieţii lui Spurgeon, cearta era atît de mult în prim plan, 
încît ascundea de cei mai multi observatori importanţa reală a pozi- 
tiei pe care o luase Spurgeon. Spurgeon era primul evanghelic cu in- 
fluenta internaţională care declara război modernismului. Uniunea 
Baptistă n-a mai fost niciodată ceea ce fusese odinioară. Dar Alianța . 
Evanghelică, o organizaţie interdenominationala, a stat de partea lui 
Spurgeon. Acţiunile lui Spurgeon au deschis ochii evanghelicilor de 
pretutindeni în ce privește pericolele modernismului şi decăderii. 

Robert Shindler, autorul acelor prime articole despre „down- 
grade“ din revista The Sword and the Trowel, a scris o biografie a lui 
Spurgeon care a fost publicată în anul morţii marelui predicator. În 
ea aminteşte o scenă din anii aceia tumultuosi de la sfîrşit în care 
Spurgeon a fost invitat să ia cuvîntul în fata Alianţei Evanghelice. 
Shindler scrie: 


Cînd Mr. Spurgeon s-a ridicat să vorbească, primirea din partea 
ascultătorilor a fost de o căldură şi cordialitate aproape copleşitoare. 

Noi luasem loc la tribună, destul de aproape ca să fim martori ocu- 
lari la emoţiile puternice care îi zguduiau sufletul și să vedem lacri- 
mile care îi curgeau şiroaie pe obraji în timp ce-i asculta pe ceilalți 
vorbitori dinainte; si deși erau prezenţi doar cîțiva dintre fraţii lui 
baptişti, nu ducea lipsă de simpatia aceea cordială care trebuie să-i fi 
îmbucurat inima și să-i fi mingiiat sufletul. Din zilele acelea a deve- 
nit tot mai limpede, iar lunile şi anii care vin vor arăta tot mai clar 
cît de necesar a fost protestul pe care fidelitatea lui faţă de Dumne- 
zeu si fata de Evanghelie nu l-a lăsat să-l retina. 

Fie ca Domnul sa-Si curețe Biserica de orice învățătură falsă, de 
orice învăţător fals, şi de toţi trădătorii din tabăra lui Israel! Şi fie ca 
Spiritul să fie turnat de sus peste orice carne, pentru ca toate margi- 
nile pămîntului să vadă, să posede şi să se bucure de salvarea Dum- 
nezeului nostru! 

Anexa 2 


Charles Finney | 
şi pragmatismul evanghelic american 


Charles Finney s-a născut în 1792 în Connecticut, dar a trăit cea 
mai mare parte a copilăriei în Oneida County din statul New York. 
Părinţii lui nu erau creștini, si Finney a crescut fără să cunoască în- 
vatatura creştină. Nu-şi amintea să se fi predicat Evanghelia în acea 
parte a statului New York (pe care el îl numea „deşert“), deşi istoria 
arată că în această zonă era cel puţin o biserică evanghelică puterni- 
că. 

Despre religia copilăriei sale, Finney a spus mai tîrziu: „Nu era de 
tipul acela care să-mi atragă atenţia“? El a descris astfel pe primul 
predicator din tinereţe pe care şi-l amintea: 


Stăteam la balcon, şi am observat că şi-a pus manuscrisul predicii 
în mijlocul Bibliei. Apoi şi-a fixat degetele în locurile unde se 
găseau textele din Scriptura care urmau să fie citate în timpul citirii 
predicii. De aceea, trebuia să-şi tina Biblia cu ambele miini, fapt ca- 
re făcea imposibilă orice gesticulare cu miinile. În cursul predicii ci- 
tea rînd pe rînd pasajele din Scriptură unde îi erau fixate degetele, şi 
astfel îşi elibera la rînd degetele, pînă ce în cele din urmă toate dege- 
tele erau „citite“. Atunci cînd toate degete îi erau libere, însemna că 
se apropie de sfîrşitul predicii. Citirea lui era fără nici o înflăcărare 
şi complet monotonă; și deşi oamenii îi urmăreau foarte atent şi res- 
pectuos citirea, totuşi, trebuie să mărturisesc că mi se părea a nu 
prea semăna a predică: 


Finney a caracterizat ceea ce avea pastorul de spus ca fiind o „diz- 
ertatie seacă despre doctrină“, apoi a adăugat: „Şi această predică era 
de fapt la fel de bună ca predicile pe care le-am auzit în altă parte. 
Dar să judece cineva dacă o asemenea predică era potrivită să instrui- 
ască sau să intereseze pe un tînăr care nu ştia nimic despre religie, 
nici nu-i păsa de ea“ l 

Finney a decis să studieze dreptul si si-a făcut practica in Adams, 

New York, unde a devenit pentru prima data activ intr-o biserica. 
Pastorul prezbiterian din loc, George W. Gale, un tinar cu vreo doi ani 
mai în vîrstă decît Finney, s-a interesat de studentul la drept. Gale l-a 
făcut pe Finney dirijorul de cor din biserica sa şi a început să-i facă 
vizite în biroul de avocat ca să converseze cu el pe teme spirituale. 

Atunci Finney a început să observe referinţe la Biblie în manualele 
sale elementare de drept, aşa că şi-a făcut rost de o Biblie şi a început 
s-o studieze. Dar din nou, spune Finney, predica era pentru el un ob- 
stacol. „[ Gale] părea să considere ca ceva de la sine înţeles că ascultă- 
torii lui erau niște teologi despre care putea să presupună erau în cu- 
nostinta de toate doctrinele mari si fundamentale ale Bibliei. Dar tre- 
buie să spun că eu eram mai degrabă încurcat decit edificat de predi- 
cile lui“. l 

Finney l-a incoltit pe tînărul pastor cu întrebări doctrinare în tim- 
pul conversatiilor din biroul de avocat: „Ce voia să zică prin pocăință? 
Era doar un sentiment de părere de rău pentru păcat? Fra oare o stare 
pasivă a minții, sau implica un element de voință? lar dacă era o 
schimbare a minţii, în ce privință era o schimbare a mintii?™ şi aşa 
mai departe. Ai impresia din natura întrebărilor lui Finney că predi- 
cile lui Gale nu erau deloc aşa de plictisitoare cum le-a descris Finney 
mai tîrziu. Mai degrabă se arată foarte limpede că lucrarea pastorului 
Gale începea să-şi aibă efectul dorit asupra lui Finney. 


Convertirea dramatică a lui Finney 


Într-adevăr, în timp ce Finney era în Adams, s-a convertit în mod 
spectaculos. În mod ciudat, desi convertirea lui Finney a fost drama- 
tică, copleșitoare şi revoluționară, el n-a ajuns niciodată să înțeleagă 
că convertirea este in întregime o lucrare a lui Dumnezeu. Asa cum 
isi relatează Finney povestea, este limpede că el credea că propria lui 
voință era factorul determinant în salvarea lui: „Intr-o seară de sabat 
în toamna lui 1821, mi-am propus să rezolv imediat chestiunea sal- 
vării sufletului meu, ca sa inchei pace cu Dumnezeu“. Aflat evident 
sub impulsul unei convingeri puternice, Finney s-a dus în pădure, un- 
de a promis „să-I dea lui Dumnezeu inima sau să moară încercînd să 


“sg 


facă lucrul acesta“. 

Finney s-a convertit acolo în pădure. La început părea o convertire 
normală. Nici Finney nu era sigur de ceea ce se întîmplase, cu excep- 
tia faptului că se predase Domnului. Mintea lui era „minunat de linis- 
tită şi de plină de pace“. Convingerea copleşitoare cu privire la păcat 
pe care o simtise dispăruse. El se întreba dacă nu cumva „Îl supărase 
pe Spiritul Sfînt, şi Acesta plecase“ Dar mai apoi, în seara aceea pe- 
trecută în birou, Finney a avut o experienţă pe care a descris-o ca „un 
botez puternic cu Spiritul Sfînt“... „Spiritul Sfînt a coborit peste mine 
într-un mod în care El părea să treacă prin corpul şi sufletul meu. 
Aveam impresia scurgerii prin mine a unui val de electricitate“. 

În ciuda tuturor acestor experienţe, starea de spirit a lui Finney din 
seara aceea era atît de confuză, încît el a scris după ani: „Deşi pri- 
misem acest botez... am plecat la culcare fără să fiu sigur că am pace 
cu Dumnezeu“. 

Cu toate acestea, îndoielile lui Finney dispăruseră dintr-odata si in- 
tr-un mod misterios în dimineaţa următoare, şi mai tîrziu în aceeaşi 
zi a hotărît că Dumnezeu dorea ca el să predice, lucru pe care trebuia 
să-l înceapă imediat. „După ce-am primit aceste botezuri cu Spiritul 
Sfînt, am fost gata să predic Evanghelia, ba mai mult, am descoperit 
că nu eram dispus să fac altceva. Nu mai aveam nici o dorință să 
practic avocatura... Toată inima mi-era plină de lesus şi de salvarea 


Lui, iar lumea mi se părea fără importanță“. - 


Chemat să predice? 


După părerea mea, a fost o mare nenorocire că Finney a ales să fa- 
că pe predicatorul imediat după convertirea lui. Lipsit pînă atunci de 
orice influenţă creştină sănătoasă, era aproape complet nestiutor in 
ce privea Scriptura şi teologia. Cu toate acestea, Finney avea o minte 
strălucită, şi fusese totdeauna în stare să-și susțină punctul de vedere 
într-o dezbatere teologică — chiar şi cu un om pregătit în acest sens ca 
pastorul Gale. Studiile de drept îl făcuseră să gindeasca logic, dar îl și 
împovăraseră cu o mulţime de presupozitii greşite. Noţiunile pe care 
le avea Finney despre dreptate, vinovăţie, indreptatire, încălcare, ier- 
tare, responsabilitate, suveranitate şi o mulțime de alti termeni prove- 
neau din studiile lui de drept, nu din Scriptură. 

De cite ori predica Finney, oamenii reactionau cu entuziasm. Pe 

moment, chemărilor făcute de el păreau să le urmeze treziri. Odată 
cu faima lui s-a răspîndit şi influenţa sa. Finney a sfidat cu îndrăz- 
neală doctrina convenţională şi a promovat într-un mod convingător 
setul său de doctrine destul de nou. Finney a început să predice ori- | 
unde putea să stringa nişte ascultători, și nu peste mult timp a început 
să aibă impact asupra bisericilor oficiale. „lată un tînăr, de abia de doi . 
ani pastor, de abia de doi ani creștin, fără pregătire tradiţională ca 
pastor şi fără experiență ca predicator în afară de cea de misionar, 
năpustindu-se asupra bisericilor. El era prin temperament extravagant 
în afirmaţii, arogant şi dur în comportare, buzuindu-se mai degrabă 
pe torturarea sentimentelor oamenilor decît pe înmuierea şi înduple- 
carea lor printr-un apel blind“ 

Trebuie să facem observaţia că atunci cînd Finney a apărut pe sce- 
na, multe biserici deviasera de la adevărata ortodoxie şi dăduseră într- 
un hipercalvinism rece. Hipercalvinismul este credinţa că invitaţia la 
Evanghelie e numai pentru cei aleşi. Hipercalviniştii nu cred că Evan- 
ghelia ar trebui predicată fără deosebire sau că salvarea ar trebui 
oferită gratuit tuturor. În esenţă, ei se opuneau însăşi ideii de evan- 
ghelizare. Multe biserici de pe vremea lui Finney erau ,,intepenite“ 
prin nişte tendințe hipercalviniste. Chiar pastorul lui Finney, George 
Gale, pare să fi gîndit într-un mod hipercalvinist. Finney a descris fe- 
lul cum predica Gale: „El nu părea niciodată să aştepte, sau chiar să 
aibă doar intenţia de a converti pe cineva prin predicile sale“. 

Finney a tras concluzia că era incompatibilă credinţa pastorului 
său în depravarea omenească şi în suveranitatea divină cu evangheli- 
zarea. El a scris: „Fapt este că aceste dogme îi vin ca turnate. Dacă 
predica despre pocăință, trebuia să fie sigur înainte de a se aşeza jos 
că lăsase oamenilor impresia că nu puteau să se pocăiască. Dacă îi 
“chema la credință, trebuia să se asigure că toţi intelesesera: Fără ca 
natura lor să fie schimbată de către Spiritul Sfînt, era cu neputinţă să 
creadă. Si astfel ortodoxia lui era o capcana din care nu putea sa scape 
nici el, nici ascultătorii lui“.* 


Aversiunea lui Finney faţă de ortodoxie 


Finney nu făcea deosebirea între ortodoxia calvinistă şi hiper- 
calvinism.* Prin urmare, avea îndoieli cu privire la învăţătura orto- 

doxă, respingînd împreună cu ea calyinismul. El a studiat doar super- 
ficial doctrina biblică si a inventat un sistem teologic propriu care ii 
satisfăcea simţul logicii. El a aplicat normele juridice din America se- 
colului 19 la orice învăţătură biblică. „N-am citit nimic despre subiec- 
tul [ispasirii] decît în Biblie“, a scris el; „şi ceea ce-am găsit privitor la 
acest subiect am interpretat aşa cum aş fi înţeles acelaşi pasaj sau ceva 
asemănător în cărțile mele de drept“.” EI a tras concluzia că dreptatea 
lui Dumnezeu cerea ca gratia Sa să fie valabilă pentru toţi oamenii. El 
s-a gîndit că Dumnezeu nu putea să socotească pe drept omenirea ca 
fiind vinovată din cauza neascultării lui Adam. După părerea lui, un 
Dumnezeu drept n-ar condamna niciodată pe oameni pentru că sunt 
păcătoși din natură: „Biblia definește păcatul ca o încălcare a legii. Ce 
lege am încălcat noi prin faptul că am moştenit această natura [paca- 
toasă]? Ce lege cere ca noi să avem o natură diferită de cea pe care o 
posedăm? Există vreun motiv pentru care să merităm minia eternă a 
lui Dumnezeu din cauză că am moştenit de la Adam o natură păcă- 
toasă?“* Astfel, Finney a aruncat la o parte învățătura limpede a 
Scripturii (Rom.5:16-19) în favoarea rațiunii omenești. 

Mai rău încă, Finney nega faptul că un Dumnezeu sfînt ar pune pe 
seama sau în contul lui Cristos păcatul oamenilor, ori ar pune drepta- 
tea (conformitatea cu standardul divin) lui Cristos în contul credin- 
ciosilor. Finney concluziona că aceste doctrine — clar învăţate în capi- 
tolele 3, 4 şi 5 din Romani — erau „ficţiune teologică“.” Cu alte cuvin- 
te, el nega miezul teologiei evanghelice. 

Din nefericire, succesul timpuriu al lui Finney în predicile lui au 
ascuns lipsuri grave în teologia lui. Finney însuși recunoștea că atunci 
cînd a fost examinat de biserica lui în vederea ordinării ca pastor, cea- 
ta prezbiterilor „au evitat să pună vreo întrebare care să ducă la con- 
tradictie între părerile mele şi ale lor“.” Ei erau evident intimidati de 
popularitatea crescîndă ca promotor al Trezirii. Dar unul dintre ex- 
aminatori l-a întrebat pe Finney dacă accepta Mărturisirea de credin- 
tă de la Westminster. Finney a recunoscut mai tîrziu că nici măcar nu 
citise vreodată acea Mărturisire. Dar el a răspuns prezbiterilor într-un 
fel din care ei deduceau o confirmare a modului lor de înțelegere a 
doctrinelor. „Le-am răspuns că vedeam Mărturisirea — în măsura în 
care o intelegeam eu — ca bază a învăţăturii“ După aceea, cînd Fin- 
ney a citit Mărturisirea, a fost şocat să descopere că ea contrazicea 

mult din ceea ce susținea el. „Îndată ce-am aflat care erau învățăturile 
clare ale Mărturisirii de credinţă... n-am şovăit ca în toate ocaziile po- 
sibile să-mi arăt deosebirea de opinii fata de ele“, a scris el.” 

Respingind tendinţele hipercalviniste, Finney a ajuns complet în 
extrema cealaltă. „În religie nu există nimic dincolo de puterile obiş- 
nuite ale naturii“, a scris el.” „O trezire nu e un 'miracol, nu e în nici 
un sens dependentă de un miracol. E pur si simplu un rezultat filozo- 
fic al folosirii corecte ale mijloacele necesare pentru aceasta — la fel ca 
oricare alt efect produs de punerea în aplicare a mijloacelor... O trezire 
este un rezultat al folosirii mijloacelor potrivite la fel de natural după 
cum urmează o recoltă după folosirea mijloacelor respective“. 


Scopul justifică oare mijloacele? 


Finney a fost primul evanghelist influent care a susţinut că scopul 
justifică mijloacele: „Succesul vreunei măsuri desemnate să promove- 
ze o trezire a sentimentului religios îi dovedește înțelepciunea... Cînd 
binecuvintarea urmează in mod evident după introducerea măsurii 
respective, dovada incontestabilă este că măsura e inteleapta. Este ab- 
surd să zici că o asemenea măsură va face mai mult rău decît bine. 
Dumnezeu o cunoaște doar, si intenția Lui este să lase ca din ea să 
rezulte cit mai mult bine posibil“ .% 

Influenţa lui Finney asupra mişcării evanghelice americane a fost 
profundă. El a fost primul care le-a cerut convertitilor să „vină în-fa- 
ta“ în adunările de evanghelizare ca să arate astfel faptul că L-au ac- 
ceptat pe Cristos. El e cel care a folosit cel dintîi termenul de „trezire“ 
(revival) pentru campaniile de evanghelizare. Finney a fost cel care a 
popularizat oprirea la sfîrşitul serviciului de evanghelizare a persoa- 
nelor care căutau .mîntuirea. El şi-a lăsat de asemenea amprenta asu- 
pra stilului de predicare american, încurajindu-i pe tinerii predicatori 
să improvizeze pe loc, să spună anecdote, să fie placuti la vorbă si 
mai putin doctrinari decît fuseseră predicatorii in mod traditional. 
Toate aceste idei — devenite in mare parte standard al evanghelizarilor 
de astizi*— au fost o parte a „noilor măsuri“ introduse de Finney. 

Desigur, nu toate inovatiile lui Finney au fost gresite. El i-a indem- 


* Acest fel de evanghelizare este redat plastic în renumitul roman al scriitorului norvegian J.F. 
Lövgren „Şi lămpile lor se sting“ apărut la Editura Agape — n. tr. 

nat pe predicatori să fie direcți, clari, logici, serioşi şi ofensivi în me- 
sajele lor. El i-a sfătuit să nu vorbească despre păcătoşi la persoana a 
treia, ci să li se adreseze cu „tu“ pentru ca să le atingă mai direct con- 
ştiinţa. El a subliniat nevoia de convertire imediată, în contrast cu pă- 
rerea care domnea pe atunci, conform căreia păcătoşii erau adesea 
sfatuiti să aștepte ca Dumnezeu să le dea pocainta si credința. În 
conformitate cu Scriptura si cu predicile lui Iesus, Finney i-a chemat 
pe păcătoşi să se pocăiască şi să creadă — nu să rămînă pasivi şi să 
spere că Dumnezeu îi va converti. 

Lucrarea lui Finney s-a concentrat asupra vestului statului New 
York. Chiar şi în timpul vieţii lui Finney, zona a fost cunoscută sub 
numele de „regiunea prefăcută în cenușă“, deoarece valuri repetate 
de fervoare religioasă stinseseră orice dorinţă adevărată după Evan- 
ghelie. Dar în zilele sale de început, Finney părea mereu în stare să 
atite flăcările. 

Cu toate acestea, nu peste mult timp entuziasmul și ardoarea presu- 
pusei „treziri“ a facut loc unei necredinte împietrite şi unui agnosti- 
cism răspîndit. „Regiunea prefăcută în cenuşă“ a fost din nou pirlită 
şi a devenit mai împietrită ca niciodată. De fapt, de la Finney încoace, 
acea parte a statului New York n-a mai experimentat niciodată o altă 
trezire. 

Unul dintre lucrătorii care a colaborat cu Finney în treziri i-a scris 
în 1834: 


Hai să ne uităm la cîmpurile pe care tu, împreună cu mine și cu 
ceilalţi, le-am lucrat în vederea trezirii. Care este acum starea lor 
morală? Care a fost starea lor la trei luni după ce-am plecat de acolo? 
Am vizitat şi revizitat multe dintre aceste cîmpuri şi am gemut în 
spirit cînd am văzut starea tristă, rece, carnală, mulțumită de sine în 
care au ajuns bisericile — si au ajuns foarte repede după prima noas- 
tră plecare de la ele.” 


B.B. Warfield a scris: 


Nu mai există nici o mărturie puternică... decît cea a lui Asa Ma- 
han [prietenul si colaboratorul de-o viata al lui Finney], care ne spu- 
ne — pe scurt — că toţi cei atinşi de aceste treziri au suferit o tristă 
decădere ulterioară: oamenii au rămas ca un cărbune stins care nu 

mai putea fi aprins; pastorii au fost despuiati de toata puterea spiri- 
tuala; si evanghelistii — „printre ei toţi“, spune el, „şi i-am cunoscut 
personal pe aproape toți — nu-mi pot aminti de nici unul singur, cu 
excepția fratelui Finney si a părintelui Nash, care, doar după cîțiva 
ani, să nu-şi piardă ungerea şi să devină inutilizabili atît pentru 
funcţia de evanghelist, cit şi pentru cea de pastor“. 

Astfel, marile „treziri din Vest“ s-au sfîrşit cu un dezastru... Tot 
mereu, cînd a plănuit să viziteze din nou una dintre biserici, i s-au 
trimis delegaţii ori s-au folosit alte mijloace ca să se împiedice ceea 
ce era considerat drept o supărare.” 


„Chiar şi după o generaţie“, observă Warfield, „acești copii arşi se 
tem de foc“.” 


Un sfîrșit dezamăgitor 


Finney s-a descurajat cînd metodele lui au eşuat. A devenit pastor al 
bisericii Broadway Tabernacle Congregational Church din New York 
City, si mai tîrziu a preluat preşedinţia Colegiului Oberlin din Ohio. 
El şi-a întrebuințat toată energia pentru dezvoltarea doctrinelor lui 
perfectioniste şi muncii la colegiu. 

Mai tirziu, evaluindu-si propria activitate de evanghelist, a scris: 
„Am fost adesea unealta prin care nişte creştini au fost foarte puternic 
convinşi şi au ajuns într-o stare de pocăință şi credință temporară... 
[Dar] pentru că am omis să-i îndemn să se familiarizeze atit de bine 
cu Cristos, încît să rămînă în El, ei o să recadă curînd în starea dinain- 
te“ * Dindu-si seama că metodologia lui evanghelistică a eşuat, Fin- 
ney, mereu acelaşi pragmatic, a ajuns la concluzia că învățăturile lui 
perfectioniste erau adevărata cheie pentru o lucrare plină de succes. 
Privind retrospectiv, simţea că ar fi avut succes dacă ar fi predicat un 
mesaj puternic perfectionist bazat pe teamă. Dar dacă ar fi trait in- 
de-ajuns de mult, ar fi descoperit că perfectionismul a plantat niște 
seminţe care au dus la un dezastru spiritual mai mare decît evanghelis- 
mul superficial. 

Un contemporan de-al lui Finney a spus: 


Timp de zece ani, s-a relatat că ar fi fost anual sute, şi poate mii de 
convertiri; dar acum se recunoaște că adevărații convertiți [ai lui 

Finney] sunt comparativ puţini. Se spune, şi chiar de către Finney 
însuşi, că „cea mai mare parte dintre ei sunt o ruşine pentru religie“; 
ca o consecinţă a acestor căderi, in multe biserici au intrat nişte rele 
mari, groaznice și nenumărate." 


Din nefericire, cea mai durabilă şi mai extinsă influenţă a lui 
Finney nu este din partea mulțimilor de suflete salvate sau a pacatosi- 
lor atinşi de Evanghelie. Se pare că acele efecte au fost aproape în în- 
tregime superficiale, dispărînd adesea imediat după plecarea lui Fin- 
ney din oraşul respectiv. Adevărata moștenire lăsată de Finney este 
impactul dezastruos pe care l-a avut asupra teologiei evanghelice 
americane şi a metodologiei de evanghelizare. Biserica din generaţia 
noastră mai fermentează încă din cauza drojdiei pe care a introdus-o 
Finney, şi dovada acestui lucru este pragmatismul evanghelic modern. 


Anexa 3 


Intelepciunea carnala si cea spirituala 


Această anexă este un extras dintr-o lucrare despre arta pes- 
cuirii de oameni de Thomas Boston. Acesta a fost pastor evan- 
ghelic în Ettrick, Scotia, pe la sfirsitul secolului 18. El a fost 
un autor prolific în tradiția puritană, de la care au rămas mai 
multe lucrări importante, printre care Human Nature in Its 
Fourfold State (Natura omenească in forma ei împătrită) si 
The Crook in the Lot, or The Sovereignty and Wisdom of 
God Displayed in the Afflictions of Men (Intorsatura destinu- 
lui sau Suveranitatea şi înțelepciunea lui Dumnezeu arătată in 
greutățile oamenilor), cărți care se tipăresc și astăzi. Trăinicia 
cărților lui Boston este o mărturie îndestulătoare a naturii ne- 

legate de timp a adevărurilor de care se ocupă el, după cum 
se vede în mod special şi în acest extras. Deși cuvintul prag- 
matism n-a fost inventat decît două secole mai tirziu, în aceas- 
tă lucrare Boston lansează un atac viguros împotriva abordării 
pragmatice în lucrare. l 


Porunca Domnului nostru „Urmaţi-Mă, si vă voi face pescari de 
oameni“ (Mt.4:19, sublinierea mea) implică o renunțare la propria 
noastră înţelepciune. Înţelepciunea omenească nu ne poate fi călău- 
ză (Mt.16:24); trebuie să ne negăm pe noi înşine, să renuntam la noi 
înşine. Paul a refuzat să predice cu înţelepciunea cuvintelor (1.Cor. 
1:17), nici n-a urmat regulile înţelepciunii carnale. De aceea, suflete al 
meu, renunță la propria ta înțelepciune. Caută înțelepciunea care vine 
de sus; încearcă să predici cuvintele Dumnezeului celui viu, şi nu ale 
tale proprii. Dacă te hotărăşti s-o iei in această direcţie, rugindu-te ca 
să nu predici potrivit propriei tale intelepciuni şi rațiuni naturale, vei 
primi binecuvintarea clară a lui Dumnezeu. 

N-o lua pe calea raţiunii naturale, nici nu urma regulile intelepciu- 
nii carnale. Limbajul ei va fi totdeauna: „Cruţă-te. Pazeste-ti onoarea 
şi reputaţia printre ceilalți. Dacă vorbeşti liber, ei te vor numi tulbu- 
rător al liniştii, şi vor zice despre predica ta că e reacționară. Fiecare 
biserică se va teme de tine ca de un monstru care o să le predici despre 

iad, şi astfel nu te vei simţi niciodată liniştit. In felul acesta, cutare om 
care are o mare influenţă în biserică nu te va putea niciodată suferi. 
La urma urmei, predicarea directă nu este un mod de a-i cîştiga pe oa- 
meni, căci îi enervează de la bun început. În schimb, ar trebui să-i 
atragi după tine putin cîte putin, purtindu-te cu blindete — cel putin la 
început. Căci această generaţie nu este in stare să suporte o asemenea 
invatatura așa cum o predici tu“. 

Dar tu ascultă şi urmează regulile înțelepciunii care este de sus: 
„Înţelepciunea acestei lumi este nebunie înaintea lui Dumnezeu“ 
(|.Cor.3:19). Ceea ce este la mare respect printre oameni nu e nimic în 
ochii lui Dumnezeu. Înţelepciunea care vine de sus ne spune că trebu- 
ie să ne negăm pe noi înşine (Mt.16:24; Lc.14:26). Noi nu avem voie să 
căutăm onoare, reputaţie, aprobare sau alte asemenea ispitiri pamin- 
testi. Înţelepciunea cerească ne zice că oamenii n-au decît să ne spună 
cum vor, noi trebuie totuși să facem aşa cum îi spune Dumnezeu lui 
Isaia: „Strigă tare, nu te da înapoi! Ridică-ţi vocea ca o goarnă si fă 
cunoscut poporului Meu nelegiuirea lui, şi casei lui Iacob păcatele lor“ 
(1s.58:1). Înţelepciunea divină spune: Nu sunt chemaţi „mulţi înţelepţi 
potrivit cărnii, nu multi puternici, nu multi nobili“ (1.Cor.1:26). „Dar 
Dumnezeu a ales lucrurile nebune ale lumii ca să facă de rușine pe ce- 
le înțelepte, şi Dumnezeu a ales lucrurile slabe ale lumii ca să facă de 
ruşine lucrurile care sunt tari, şi lucrurile de jos ale lumii şi cele dis- 
pretuite, Dumnezeu a ales lucrurile care nu sunt ca să zădărnicească 
pe cele care sunt“ (v.27,28). „Dar voi să le vorbiti cuvintele Mele, fie 
că vor asculta, fie că nu, căci sunt niște răzvrătiți“ (Ez.2:7). Intelep- 
ciunea lui Dumnezeu iti va arăta reguli contrare celor ale intelepciu- 
nii carnale. lată deci ce spune înţelepciunea carnală şi ce spune inte- 
lepciunea care vine de sus: 


Tatelepciune carnală şi spiriluală 


Intelepciunea carnală 


Corpul tău este slab; nu-l obosi. El nu 
poate să suporte munca grea, ostenea- 
la şi efortul. Ca urmare, cruta-te. 


Lucrează cu silinţă ca să ai o vorbire 
fluentă şi elocventă; un stil frumos 
place oamenilor instruiți. Fără el, ei 
nu vor da nimic pe predica ta. 


Încearcă să fii liniştit şi calm în pre- 
dica ta. Nu ataca păcatele speciale ale 
ţării sau ale persoanelor cărora le pre- 
dici. 


Dacă nu ești delicat şi iscusit, ascultă- 
torii tăi se vor supăra pe tine şi iti vor 
crea necazuri. $i ce prostie ar fi sa 
vorbeşti cu îndrăzneală unei generaţii 
ca aceasta, care este aşa de prost dis- 
pusă şi de lipsită de bunăvoință! 

Atit corpul tău, cit şi spiritul tău Îi 
aparţin lui Dumnezeu; nu te da înapoi 
de la glorificarea lui Dumnezeu cu ele: 
„Voi ati fost cumpăraţi cu un pret: glo- 
rificati-L de aceea pe Dumnezeu in 
corpul vostru“ (1.Cor.6:20). Paul a 
spus: „Am fost în osteneală şi privatiu- 
ni, am trecut prin multe nopţi nedor- 
mite, în foame şi sete, adesea fără hra- 
nă, în frig şi lipsă de îmbrăcămin- 
te“ (2.Cor.11:27). Dar Dumnezeu „dă 
putere celui obosit, iar celui căruia îi 
lipsește putere El i-o dă din plin“ (Is. 
40:29). Tu ai experimentat lucrul aces- 
ta. 


Cristos te-a trimis „să predici Evan- 
ghelia, nu cu iscusinta vorbirii“ (1.Cor. 
1:17). Nu predica „cu superioritatea 
vorbirii sau a înţelepciunii“ (1.Cor. 2: 
1). Mesajul şi predica ta să nu fie „cu 
cuvintele înduplecătoare ale intelep- © 
ciunii“ (v.4). 


„Strigă tare, nu te da înapoi! Ridica-ti 
vocea ca o goarnă şi fă cunoscut popo- 
rului Meu nelegiuirea lui, şi casei lui 
lacob păcatele lor“ (Is.58:1). „Mai bună 
este mustrarea pe fata decît o dragoste 
prefăcută“ (Prov.27:5). „Dă-ţi silinta 
să te infatisezi pe tine însuţi aprobat 
de Dumnezeu... mînuind cu precizie 
Cuvîntul adevărului“ (2.Tim.2:15). 


„Cel care mustră un om va găsi mai 
tîrziu mai multă favoare decît cel care 
linguseste cu limba“ (Prov.28:23). Eu 
am făcut această experienţă. „lată, 
ţi-am făcut fata ca de piatră înaintea 
lor... Nu te teme de ei şi nu te speria de 
ei, căci sunt o casă razvratita“ (Ez. 
3:8,9). Experienţa confirmă şi lucrul 
acesta. 

Este periculos să vorbeşti deschis şi să 
intri în amănunte: S-ar putea să fie 
mai riscant decît iti dai tu seama. 


Vei fi văzut ca un nebun, ca un mon- 
stru; vei fi numit unul care insultă şi 
rosteşte invective, si astfel iti vei pier- 
de reputaţia şi prestigiul. Tu ai nevoie 
să le păstrezi pe acestea. Oamenii te 
vor uri şi nu te vor putea suferi; de ce 
să te expui singur unor asemenea lu- 
cruri? 


In special cei mari vor fi jigniti dacă 
nu le vorbeşti cu amabilitate şi nu-i 
măguleşti. Iar dacă cei înţelepţi si pu- 
ternici se uită la tine de sus, cum vei 
avea vreun respect de tine însuţi? 


Oamenii noștri tocmai au ieșit de sub 
ierarhia opresivă a unei biserici de 
stat, şi nu le place să li se arate anu- 
mite păcate sau să li se deschidă rani 
vechi. Ei nu pot suporta anumite în- 
vataturi. Cu cit vor fi învăţăturile 
mai uşor de primit, cu atît mai bine 
pentru ei. Lasă deoparte lucrurile neg- 


„Cel care se comportă într-un mod in- 
tegru umblă în siguranță“ (Prov.10: 
9). „Cine umblă ireprosabil va fi scă- 
pat“ (Prov.28:18). 


„Dacă socoteşte vreunul dintre voi că 
este înţelept... să devină nebun ca să 
fie înţelept“ (1.Cor.3:18). | 

„Am ajuns ca un spectacol pentru lu- 
me... Noi suntem nebuni de dragul lui 
Cristos“ (4:9,10). „Un sclav nu este 
mai mare ca stapinul lui. Dacă M-au 
persecutat pe Mine, si pe voi vă vor 
persecuta“ (10.15:20). Cui îi pasă de 
ceea ce spun oamenii despre tine? La 
urma urmei, mulţi au spus despre le- 
sus: „Are un demon si este ţicnit“ 
(l0.10:20). El a spus: „Dacă doreşte ci- 
neva să vină după Mine, să se nege pe 
sine, să-şi ia crucea şi să Mă urmeze“ 
(Mt.16:24). „Dacă vă urăşte lumea, 
ştiţi că M-a urit înainte de a va uri pe 
voi“, spune Domnul nostru (Io. 15:18), 


„Să nu iau partea nimănui, nici să lin- 
gusesc pe cineva. Căci nu ştiu cum să 
linguşesc; altfel, Făcătorul meu mă va 
lua imediat“ (lov 32:21,22). „A crezut 
în El vreunul dintre conducători sau 
dintre farisei?“ (10.7:48). „Nu multi 
înţelepţi potrivit cărnii, nu multi pu- 
ternici, nu multi nobili“ sunt che- 
mati (1.Cor.1:26). „Vreau să vorbesc 
înaintea regilor despre mărturiile Ta- 
le, şi nu-mi va fi ruşine“ (Ps.119:46). 
„Dacă aratati părtinire, comiteti un 
păcat“ (lac.2:9). 


„Voi să le vorbiti cuvintele Mele, fie 
că vor asculta, fie că nu, căci sunt niş- 
te răzvrătiți“ (Ez.2:7). „Ori de cite ori 
auziti un cuvînt din gura Mea, averti- 
zati-i din partea Mea. Cînd spun celor 
nelegiuiti: „Precis veți muri‘; şi voi nu- 
l avertizaţi şi nu-i vorbiti pe fata ca 
să-l avertizaţi pe cel nelegiuit de calea 

ative. Asemenea învățături pot să le 
facă rău. Ele n-aduc nimic bun. 


Dacă predici asemenea lucruri, pru- 
denta cere ca să vorbesti despre ele cu 
mare grijă. Dacă conştiinţa îţi spune 
că trebuie să vorbeşti, fă-o mai pe as- 
cuns, ca să nu-i jigneşti prea tare pe 
oameni. Lucrul acesta este adevărat 
mai ales pentru nişte oameni tineri în 
credință. Caută ocazii bune ca să le 
spui niște adevăruri mai neplăcute şi 
atenuează-le cit poţi mai mult; doar 
nu dorești să-i îndepărtezi pe tinerii 
credincioşi! 


Fii deosebit de prietenos cu cei care au 
cea mai mare influenţă asupra biseri- 
cii — cel puţin pînă ai un post bun şi 
sigur, precum şi un salariu convenabil. 
Altfel, o să-ţi fie greu să găseşti un 
post, căci bisericile se vor teme de tine 
şi nu te vor chema. Şi atunci din ceo 
să trăieşti? De aceea, o predică sinceră 
şi francă poate să fie păgubitoare pen- 
tru traiul tău. O abordare mult mai is- 
cusită ti-ar putea oferi mult mai multe 
ocazii de a te face cunoscut. 


lui nelegiuită, pentru ca să trăiască, 
omul acela nelegiuit va muri în nele- 
giuirea lui, dar voi cere sîngele lui din 
mina voastră“ (3:17,18). „Ceea ce-mi 
spune Domnul, aceea voi vorbi“ 
(1.Re.22:14). 


„Strigaţi tare, nu vă dati înapoi“ (Is. 
58:1). „Blestemat să fie cel care face în 
mod înşelător lucrarea Domnului“ 
(ler.48:10). „Noi am renunţat la lucru- 
rile ascunse ale necinstei, neumblind 
cu viclenie, nici minuind inselator 
Cuvintul lui Dumnezeu; dar, prin 
arătarea adevărului, ne recomandăm 
pe noi înşine oricărei conştiinţe ome- 
neşti înaintea lui Dumnezeu“ 
(2.Cor.4:2, sublinierea mea). Petru, 
predicind necredinciosilor in prima 
predica din epoca crestina, a spus 
evreilor: „Voi  L-aţi pironit [pe acest 
Om] pe o cruce prin mîinile oameni- 
lor fără Dumnezeu şi L-ati dat la 
moarte“ (Fap.2:23). „Noi trebuie să 
lucrăm... cît timp este zi; vine noaptea 
cînd nimeni nu mai poate să lu- 
creze“ (10.9:4). 


„Nu este bine să fiţi părtinitori, şi un 
om poate păcătui si pentru o bucată 
de piine“ (Prov.28:21). „Să se facă vo- 
ia Domnului!“ (Fap.21:14,15). Dumne- 
zeu „v-a hotărît vremuri stabilite şi 
graniţele locuirii [voastre]* 
(Fap.17:26). „Pianul Meu va fi in- 
tocmit, si Eu Imi voi implini toata 
buna Mea plăcere“ (Is.46:10). „Dum- 
nezeu face un cămin pentru cei ce 
sunt singuri... numai cei răzvrătiți vor 
locui într-o ţară aridă“ (Ps.68:6). „Un 
om fidel va fi plin de binecuvintari, 
dar cel care se grăbeşte să se îm- 
bogățească nu va merge nepedepsit“ 
(Prov.28:20). „Teama de om aduce un 
lat, dar cine se încrede în Domnul va 
fi înălţat“ (Prov.29:25). 

Astfel, vezi cum înțelepciunea carnală — desi vorbeşte convingător 
şi aparent bine chibzuit — este complet opusă înțelepciunii care este de 
sus (cf. Iac.3:15-18). Ea promite mari avantaje celor care o urmează, 
dar promisiunile ei nu sunt totdeauna ținute. Ea amenință cu mari 
nenorociri pe cei care o sfidează, dar nici amenințările ei nu se impli- 
nesc totdeauna. Ea face din tintar armăsar, si din armăsar tintar. De 
aceea, tu respinge înțelepciunea lumii, căci ea este nebunie înaintea 
lui Dumnezeu. 

Diplomaţia carnală ne-ar face să ne temem de cei care pot ucide 
doar corpul — şi nici chiar asta nu mai prea pot face în aceste zile. În- 
telepciunea lumească ne-ar face să aruncăm de la noi adevărata teamă 
de Dumnezeu. Dar nu uita lucrul acesta si foloseşte-l ca să te întărești: - 
„leama de om aduce un lat, dar cel care se încrede în Domnul va fi 
înălțat“ (Prov.29:25). Nu căuta niciodată profit temporar riscindu-ti 
sufletul, ci „așteaptă pe Domnul si mergi pe calea Lui, si El te va 
înălța ca să mostenesti tara; cînd cei nelegiuiti vor fi exterminați, tu 
vei privi lucrul acesta“ (Ps.37:34). Căci calea Lui este cea mai sigură 
cale, deşi înțelepciunea carnală poate spune altceva şi numi calea Lui 
drept nebunie. Mai presus de toate, să nu uităm că „nebunia lui Dum- ` 
nezeu este mai inteleapta decît oamenii, si slăbiciunea lui Dumnezeu 
mai puternică decit oamenii“ (1.Cor.1:25). 

„Dumnezeu a ales lucrurile nebune ale lumii ca să facă de ruşine 
pe cele înțelepte, şi Dumnezeu a ales lucrurile slabe ale lumii ca să fa- 
că de ruşine lucrurile care sunt puternice“ (v.27). „Credinţa voastră să 
nu se bazeze pe înțelepciunea oamenilor, ci pe puterea lui Dumne- 
zeu“ (2:5). 

„Cuvîntul despre cruce este o nebunie pentru cei care sunt pe calea 
pierzării, dar pentru noi care suntem salvaţi este puterea lui Dumne- 
zeu. Căci este scris: „Eu voi distruge înţelepciunea celor înţelepţi şi voi 
da la o parte iscusinta celor iscusiți“. Unde este înțeleptul? Unde este 
învățatul? Unde este argumentatorul acestei epoci? N-a facut Dumne- 
zeu nebună înţelepciunea lumii? Căci întrucît în înţelepciunea lui 
Dumnezeu lumea prin înţelepciunea ei n-a ajuns să-L cunoască pe 
Dumnezeu, lui Dumnezeu I-a plăcut să-i salveze prin nebunia mesa- 
jului predicat pe cei ce cred“ (1.Cor.1:18-21, sublinierea mea). 

„Nu te teme, căci sunt cu tine; nu te uita cu îngrijorare în jurul 

tău, căci Eu sunt Dumnezeul tău. Eu te voi întări, te voi ajuta, te spri- 
jinesc cu mina dreaptă a dreptății Mele. Iată, vor fi făcuţi de rușine si 
dezonorati toţi cei care s-au miniat pe voi; vor fi nimiciti şi vor pieri 
cei care luptă împotriva voastră“ (Is.41:10,11). l 

